
Iubitei Bunici care, ca nimeni 
altcineva, a ştiut să ne poarte de 
grijă 
şi continuă să-și ofere 
delicateţea și mărinimia-i serafică. 


LAPIT0LU], | 


(1) Pacea Bunicilor să fie cu voi cu toţi! 


Se spune între Bunici că drepturile nu le sunt respectate. 

„Ba să ştii că sunt teritorii și naţiuni unde drepturile omului sunt 
consfințite prin constituţie, chiar și la populaţii mai beligerante“ îmi 
va replica vreun sociolog cu solide cunoștințe academice sau vreun 
corespondent de război. 

Pacea Bunicilor să fie cu voi cu toţi, dar eu insist: să fiți atenți că 
Bunicii nu s-au organizat niciodată în sindicate! Şi ce sindicate să-i 
apere pe ei când nedreptăților dintre nepoți nu li se poate face faţă?! 
Priviţi aici Jos, priviți neruşinarea, egoismul și răutatea în relațiile 
dintre semeni, pe biata planetă! Veacurile de ignorare a Adevărului, 
de neștiință, au provocat conflicte, suferinţe ori traume pe termen 
lung. Duplicitatea, or infatuarea politică au atins cote neașteptate, și 
câte şi mai câte. Ei bine, în cazul acesta aveţi nevoie de nişte Bunici 
cu rază lungă de acțiune. Ia să vă interesaţi, că neamul lor există 
ŞI, tainic, acţionează pe distanţe de 3-400 sute de ani ai civilizaţiei 
voastre, chiar pe mii de ani! Priviţi sus cu multă încredere! 

„Nuu, nu ne mai trebuie rachete şi războaie, preferăm cerul se- 
nin și albastru cum îl știm“, mi-ar obiecta oarecine dintr-un public 
prea cantonat în materialitate şi stresat de conflagrații. 

Păcat, se vede că vorbim aceeaşi limbă și înţelegem diferit, fără 
ca unii să facă efortul elevării spre altă dimensiune. 


Conform statisticilor, cam 9,6% din populaţie nu crede în 
existența Bunicilor Cuminţi. "Totuşi, această nobilă specie si cele- 
lalte fiinţe de lumină nu au dispărut. 

Apoi greşit se crede că bunicii sunt doar pentru povești dulcege 
de adormit copiii seara și pentru aspirații limitate lumii lor. Ei bi- 
ne, adevărații Bunici sunt rânduiți pentru cârmuirea mulțimilor şi 
individului, inclusiv a bunicilor aspiranti, în probleme existențiale, 
pentru stabilitate socială şi echilibru moral, şi pentru Lumină fă- 
ră măsură. 

„Să fie lumină şi pace pe pământ!“, este o urare prielnică 
demnităţii ființelor chemate să urce spre culmi și ajută mult la con- 
solidarea relaţiilor cu Bunicii siderali, Cuminţi, dar şi la respecta- 
rea drepturilor lor, drepturi inalienabile; vă rog mult s-o ţineţi în 
viaţă cu perseverenţă și cu toată încrederea în dragostea lor! 


Acestea le scria cu un argintiu pur, în notesul lui — conectat 
Forumului Metafizic — un participant la conferinţa de la Ministerul 
Bunicilor, preocupat de discursul pe care avea să-l ţină după o scurtă 
pauză. Conferinţele acestea sunt periodice şi se ţin cu multă acribie. 

Ca frântură a unei discuții mai depărtate, auzu-i fin distinse o 
vorbă din bătrâni „Cine n-are un Bunic, să-şi cumpere“. Văzând, 
mai pe aproape, o persoana vârstnică, distinsă, i se adresă: 

— Participaţi la conferinţă? 

— Aş fi vrut, dar mi-am uitat invitaţia acasă. 

— Nu-i nimic, mergeţi pe mâna mea! Vă cunosc? 

— AşaDar. 

— Daa, îmi amintesc de dv. Încântat. V-aş ruga să ne vorbiţi 
puţin şi dumneavoastră despre Drepturile Bunicului. 

— Mulţumesc de amabilitate. Cu toată plăcerea, am s-o fac. 


(2) Bunici la tribună 


După pauză, de la tribună. 

— Cine n-are un Bunic, să-şi cumpere! Mi-am amintit de 
această profundă cugetare și invitaţie la înţelepciune, în pau- 
za conferinţei şi îndreptându-mă către un confrate de-al nostru, 

l-am chemat să ne vorbească. Așa că îi las dânsului subiectul cu 
Drepturile, iar eu vă voi povesti ceva din perioada mea pământea- 
nă, până să ajung aici, între voi, scumpii mei prieteni. Am postat şi 
un text pe forumul nostru. 

Încep cu un cuvânt al Marelui Bunic, raportat la planeta albas- 
tră aflată sub noi: 

„Cât de neştiutoare găsesc această omenire cu privire la 
învățătura spirituală şi aceasta deoarece Legea i s-a predat doar ca 
o filozofie morală, care îi este de ajutor, însă nu ca drum care să-i 
conducă sufletul în patria desavârşită.“ ŢI 


Mai ieri, călător printr-o zonă pustie și amarnic de înghețată, 
am pornit la drum, cu imprudenţă. La început mi-a fost cald, apoi 
am obosit de drum, temperatura corpului mi-a scăzut, şi m-am po- 
menit cu hipotermie. Tremuram, extremitățile începeau să-mi de- 
gere, chibrituri nu aveam iar un foc era greu de făcut, ca să mă în- 
călzesc; zona pustie, cu zăpadă și gheaţă, și nu aveam cui cere aju- 
torul. Mă mai adresam lăuntric Bunicului, dar curând am căzut 
pe jos aproape aiurând. Atunci a apărut cineva, mergând în aceeaşi 
direcţie. Am aflat mai târziu că şi el era cuprins de îngheţ, dar se 
ținea încă pe picioarele lui. M-a văzut, a stat la îndoială să mă aju- 
te, gândindu-se că e în aceeași situație. Am putut străvedea, la cea- 
fa lui, vreo zece contraBunici care-l tot îndemnau, fără ca el să 
conştientizeze: 

„Cap sec, lasă-l acolo, că ai să mori odată cu el!“ „Să nu te 
împingă prostia să-l ajuţi, că nici unul din voi nu mai ajungeţi la 
destinaţie!“ „Măi găgăuţă, ăla e deja mort și pe jumătate îngheţat, 

vezi-ţi de drum!“ Brusc, semenul meu a hotărât să mă care în spa- 
te. S-a căznit el, m-am căznit şi eu, efortul ne-a încălzit întru- 
câtva, apoi a reușit, iar corpurile noastre s-au încălzit direct*2, 
unul de la altul, şi ne-am salvat amândoi, ajungând în localita- 
tea apropiată. 

Binecuvântaţi, frig şi căldurăţ3, pe Bunicul, lăudaţi și-L 
preaînălțaţi pe EI în veci! 


Ulterior, când acestui binefăcător i s-a conferit diploma de 
Bunic Cuminte, i s-a spus „Mântuind pe altul, te-ai mântuit pe ti- 
ne însuți.“ 

Fără să greşesc, pot spune că fapta salvatorului a însemnat 
înţelepciune, căci s-a manifestat „simţul unei juste cumpăniri în- 
tre veșnic și trecător.“*4 A urmat conștiinței, cărându-mă pe mi- 
ne şi riscându-și viaţa. Deci, chiar de-am fi murit amândoi de frig, 
moartea îl prindea cu intenţia binelui şi răsplata de sus, ar fi fost 
pe măsură. Vă mulţumesc pentru oportunitatea ce mi-ați oferit și 
acum voi lăsa cuvântul confratelui nostru sideral. 


În plenul selectei adunări, AşaDar începu: 

— Drepturile Bunicului — prin analogie — ca subiect, știu că 
a pornit de la Drepturile omului, sau cetățeanului din societa- 
tea lumească. Dacă drepturile în general se solicită de la cei ma- 
ri, de la statul sau forurile conducătoare, în cazul nostru, al celor 
Cuminţi, noi nu le solicităm de la Marele Bunic. Aşadar, deja ne 
ştim ocrotiţi, cu statut de Copii și urmași chemaţi în lumina inefa- 
bilă; ne numim încă nevrednici de o așa bunătate. 

Dar pentru că ne raportăm, cu drag, şi la vieţuitorii din lu- 
mea materială, lor trebuie să le atragem atenţia că nu ne respec- 
tă Drepturile. 

Mișcările sindicale, din lumea imperfectă de dedesubtul nostru, 
au fost, în general — atunci când n-au devenit prea agresive, prea in- 
solente — au fost salutare. Exploatatorii, sub presiunea maselor, au 
trebuit să dea înapoi ce confiscaseră, iar angajaţii, supușii, pe bună 
dreptate au forţat și au obţinut din drepturile lor, deși adesea nici 
ei nu fuseseră prea corecți. 

Privitor la această incorectitudine, cineva spusese, cu mult îna- 
inte „Nu-i vorbi poporului de drepturi până nu-şi cunoaşte înda- 
toririle“*5. 

Suntem obligaţi totuși să le atragem atenţia că exista îndatoriri 
şi față de semenii lor dar și faţă de Bunicul Absolut, căci are grijă 
de toţi. Dacă ei n-au fost conștienți de lucrul acesta, s-a întâmplat, 

adesea, să cadă sub tirania unui dictator, şi atunci li s-a confiscat 
iarăși ce recâștigaseră cu greu. Dictatorul, netemându-se de pre- 
ceptele religioase, și nici rușine avândţ6, doar la subiectul drep- 
turi ale omului a rămas sensibil. Nedorind să-şi piardă din putere, 
a mai renunţat la teroare, iar imaginea sa publică s-a menţinut în li- 
mite acceptabile. Iată cum subiectul Drepturi devenea mai impor- 
tant decât o religie anume. 


Cu noi, Bunicii Cumsecade, altfel stau lucrurile; lumea fizică 
pierde când ne blamează, ori neglijează, iar noi nu vom face asupra 
lor presiuni, deşi vrem să-i ferim de urmările inconștienţei. Păcat 
pentru lipsa lor de înţelepciune. Știind că Bunicii nu pot face ast- 
fel de presiuni, ei ori profită, ori se complac în indolenţă. Bunicii 
Cuminţi își cunosc bine îndatoririle, şi le respectă cu scrupulozi- 
tate, așadar. Ele constituie chiar baza existenței și lucrării noastre. 

Până la urmă nici de sindicate nu avem nevoie. Cei de dede- 
subt au ca echivalent al acestora confesiuni și altare. Deplorabil es- 
te că până și acolo lucrurile au devenit stereotipe, ori că au degene- 
rat spre interpretări rigide, radicalism, fanatism, fapt pentru care 
adepţii ajung să se hărțuiască între ei. Și vine Cel Mare să le spună: 

„Dacă mă recunoașteti ca Bunic al tuturor, de ce nu vă aveţi ca 
fraţii?!“ „Cât de mică este planeta voastră și cu toate acestea cât de 
departe trăiţi unul de celălalt! Câtă discordie există pe lumea voas- 
tră!“ 7. 

Prin urmare, vom transmite popoarelor mesajul acesta: 

Vine Soarele prieteni, nu mai dormitaţi! Bunicul vă aşteaptă să vă 
dezmorțiţi și să vă spună ce bucurii vă așteaptă dacă o să fiţi cuminţi. 
Nu numai copiii trebuie să fie cuminţi şi să primească daruri, ci şi cei 
maturizaţi de lumina curată ce vine de Sus, de faptele de iubire sau 
întru iubire, făcute slujind aproapelui, slujind Binelui ce răsplăteşte 
pururea inimilor altruiste şi calde. Iar în ce ne priveşte pe noi Bunicii, 
suntem la datorie sub arme şi nu ne permitem să vă părăsim. 

— Prietene, zise crainicul conferinţei, vă opresc deoarece aveţi 
o interpelare; dau cuvântul Bunicului solicitant. 


Il 


— Bunicii şi Bunicile au existat din timpuri imemoriale, pen- 
tru că Bunicul cel Mare a vrut să se înconjoare de ei şi să-i facă 
fericiţi pe toţi. Unii însă, şi-au folosit negativ libertatea şi s-au abă- 
tut spre stânga, devenind antiBunici. De aceea, Bunicii Cuminţi 
sunt nevoiţi să folosească, adesea, tot felul de arme subtile pentru a 
le dejuca acestora planurile ostile. Aserţiunea dumenavoastra e de 
bun simţ şi vă mulțumim, dar vorbiţi-ne şi despre Basme! 

— Da, mulţumesc pentru intervenţie şi pentru nepreţuita oca- 
zie ce-mi daţi. E dureros să remarcăm că basmele venite pe lu- 
me, în sfera profană, au ajuns atât de neputincioase şi că ignoră 
Adevărul*8. Nici de vreo valoare politică nu poate fi vorba la ele, 
iar dacă în ţinutul în care-s răspândite faci aluzii la Basmele de tre- 
zire, profunde, ești ridiculizat pe față, ești trimis la grupa mare de 
la grădiniţă, de parcă cei mici sunt îndreptățiţi să le asculte și le c1- 
tească. Probabil trebuie să mergem şi pe acolo. 

Aşadar, cele care cutreieră scoarţa planetei s-au contaminat cu 
tot felul de beteşuguri, unele au suferit chiar modificări geneti- 
ce de dreapta şi, din nefericire, în loc să le fortifice asta, la câteva 
generații distanță, au devenit niște umbre nevolnice. "Ţinuta lor spi- 
rituală e, cel puţin, discutabilă, deși nu putem să suprimăm binele 
moral ce-l degajă unele, pornite din inimi drăgăstoase. De-om co- 
menta gradul de infantilitate la care, în general, se emit, debilitatea 
lor structurală, ajungem a spune Ce e lut ca lutul piere. 

Plâng uneori de unul singur, mă străbate nostalgia vremurilor 
bune, când ele erau pline de miez şi ascultate cu sfinţenie. Lăuntrul 
firii sufleteşti fremăta odată cu Basmele. Vorba poetului „Fiori 
prin mine umblă și nu am trebuinţă J Te rog pe tine umbră să re- 
devii ființă!“*9. 

Selecta adunare răsplăti emoția vorbitorului cu aplauze. 

— "Tocmai spuneam unor părinți (erau şi niște Copii printre 
ei) „Adâncimea cristalină a unui Basm, pe vremea aceea, îţi pu- 
tea împrospăta sufletul și înnobila viaţa, cum numai apa vie poa- 
te s-o facă... erau preţuite și circulau îmbrăcate în porfiră cu sidef, 

ori împodobite cu pietre scumpe de toate culorile, ori erau încăr- 
cate de salbe, sau diademe cu sclipiri de diamant.“ 

Mă întrebau miraţi „Cum, basmele? Știam că-s nişte povești, 
nişte relatări infantile...“ „Nu-i adevărat. Așa au ajuns de amă- 
râte în vremurile acestea. Și-au atrofiat funcţiile vitale, valoarea 
existenţială, dar la început erau prezenţe vii, vorbeai cu ele, te 
mângâiau...“ „Cine, basmele?“,,Da, dragii mei, fiindcă ele căpă- 
tau viaţă, personajele intrau în camera ta, îţi stingeau televizorul 
(când nu existau televizoare stingeau și ele ce puteau), sau obtu- 
rau lumina artificială din cameră, de ziceai că-i palidă. Din 
textura evenimentelor feerice, din veşminte, iradia o strălucire 
fermecă-toare, mai vie decât luminile pământești. Mângâierea ei 
era odih-nitoare, și adesea era însoţită de un parfum superb.“ 

Aşadar, scăparea semenilor tereștri tot în Basmele Societăţii de 
la Ministerul nostru constă și-n mijloacele rafinate de luptă, dragii 
mei, onorabilă adunare. A venit vremea ca Basmele și celelalte ase- 
menea, din arsenalul dreptei, să-și reintre în drepturi. Vă întreb, 
este vreo armă mai perfecționată decât Basmul, mai dătatoare de 
bine?! Lumea se aşteaptă ca armele să facă rău, dar aceaste arme 
paralizează intenţiile rele spre binele aproapelui, umilesc insolenţa, 
orgoliile, calcă peste prejudecăţi dăunătoare, sau motivează forţa 
lăuntrică spre nobleţe și spiritual. 


Aplauze furtunoase; audiența era plină de aprobare, unii chiar 
transfiguraţi de bucurie. 

În momentul acela un nor de lumină aurie, însoţit de o mi- 
reasmă delicată, apăru în mijlocul adunării, şi în el Regina, Buna 
Bunicilor, într-o splendidă ţinută imperială, spunând: 

— Se va interveni asupra sferei și funcţiilor temporale. Veţi pri- 
mi Basme de trezire și alte arme, vom intersecta unele dimensiuni 
şi coordonate spațio-temporale și astfel, intrând în elipsa timpului, 
vom accesa simultan mai multe secole și diferite teritorii. Vom pu- 
tea lucra astfel, în paralel asupra unor evenimente, pentru eficiența 
nobilei noastre lucrări. Dar, Bunicul Bunicilor Cuminţi vă cere să 

înmulțiţi, la maximum, producţia de candele şi potire din aur. In 
orice demers încărcat de iubire veţi avea sprijinul nostru total şi 
toată afecțiunea noastră, în numele Lui. 


A izbucnit un vacarm de aplauze şi vociferări entuziaste, unii 
plângeau sincer, de bucurie, cineva, cu mâinile și privirea ridica- 
te, declamă „Ce vom răsplătiţ10 Bunicului pentru toate câte ne-a 
dat nouă?!“ 

În uriașa grădină a Ministerului Bunicilor Cumsecade, ase- 
mănătoare unei aule somptuoase cu ziduri încadrate de plante 
agăţătoare de culori vii, intens nuanţate, prin bolțile porților fru- 
mos gravate și deschise spre infinit, imediat au pătruns făpturi lu- 
minoase, binevoitoare, și au oferit oaspeţilor ceaiuri, băuturi ră- 
coritoare, aromate, daruri simbolice. Cântările regiunilor păcii au 
completat acestea spre o adevărată încântare spirituală. 


Trimiteriţ* Cap.I (2) Bunici la tribună 

1. în patria desăvârşităţ — Carte a Vieţii Adevărate, Revelaţii ale 
Divinităţii primite în Mexic. / 2. s-au încălzit direct* — după Sundar 
Singh. / 3. frig şi căldurăț — Cântarea celor trei tineri 1.44 ... pe 
Domnul, lăudaţi şi-L preaînălțați pe EI în veci. / 4. între veşnic și tre- 
cător* — Paul Brunton. / 5. cunoaşte îndatoririle*- Pitagora. / 6. nici 
ruşine avândț - Luca 18.2 Într-o cetate era un judecător care de 
Dumnezeu nu se temea şi de om nu se ruşina. / 7. pe lumea voastrăț — 
Carte a Vieţii Adevărate, Revelaţii. / 8. ignoră Adevărul* — Ignorarea 
Adevărului, cauză a nefericirii umane. Patanjali. / 9. să redevii ființă* — 
poem Umbra, Adrian Păunescu. / 10. Ce vom răsplăti* — Psalm 115.3 
Ce voi răsplăti Domnului pentru toate câte mi-a dat mie? 


(3) Apariţii providenţiale 


Erau multe temeiuri ca să apară, dar nimeni nu observase; erau 
multe de observat să-ţi sară în față, dar puţini se sinchiseau, de 
acestea; se rostiseră multe cuvinte grave, dar chiar și peste amvon 
întunericul rațiunii reci pusese atunci stăpânire, încât nu mai erau 
luate în serios. 

A fost mai întâi o înserare, apoi s-a întunecat de-a binelea. În 
beznă, răul prinde rădăcini şi somnul rațiunii spirituale permite 
monştrilor să domnească peste cei lipsiți de grijă şi îndobitociţi în 
ignoranță. 

Ei bine, ce temeiuri erau? 

Nebunia veacului, materialismul şi încălcările de conștiință ca- 
re trebuiau semnalate. 

Ce era de observat? 

Semnele şi minunile care se înmulțeau; concomitent, viclenia şi 
otrava unor firi egoste şi rele ce urcaseră chiar la nivelul altarelor. 

Despre ce cuvinte grave era vorba? 

Revelaţii şi mesaje încărcate de gravitate, care de mult dăduse- 
ră alarma. 

Se tot spune între Bunici, că se plinise vremea. 


În condiţiile acestea a reapărut ea, Bunica. Era o doamnă des- 
tul de înaltă, cu statura armonioasă şi trăsături de împărăteasă, cu 
gesturi nobile, și mers plin de graţie. 

Purta adesea o magnifică rochie albă ce era brodată cu aur la 
gât şi la mâini, şi avea la brâu, un delicat cordon, albastru regal. 

Se mai auzise de ea în lume, dar o ceaţă groasă a învăluit oame- 
nii şi în mințile lor, veştile despre activitatea dânsei, s-au estompat 
ori banalizat. 

Când a vrut să se arate la Cova da Iria *11, această magnifică 
Doamnă, s-a înfățișat strălucitoare, însă ca o copilă de vreo 13 ani, 
la 3 copii ce-şi păstoreau oițele, şi le-a vorbit. 

— Bună ziua, Copii. 

— Bună ziua. Bună ziua. Bună! Ce frumos eşti îmbrăcată şi 
cum mai strălucești. 

— Aseară, pe când te rugai Bunicului Bunicilor, l-ai între- 
bat dacă îţi ascultă rugăciunile; ştiu că te cheamă Lucia și ei sunt 
verişorii tăi, nu-i aşa? 

— Da, așa este; ei sunt Jacinta şi Francisco; așa e. 

— Deşi par de vârsta voastră, eu sunt Bunica Bunicilor, buni- 
cilor voştri, și-s trimisă de Bunicul tuturor. Ca Regină a Păcii, vă 
chem și vin între voi pentru că am nevoie de voi*12. Ce fac oiţele 
voastre? Sunt bine? 

— Da, sunt bine. 

— Copii, să știți însă, că oamenii care nu-l cunosc pe Bunicul, 
nu fac la fel de bine și au devenit foarte răi. 

— Vor să ne facă rău și nouă? 

— Vouă personal nu, dar sunt puşi pe rele şi au devenit 
periculoși pentru semeni. 

— Ce trebuie să facem? 

— Veţi spune oamenilor că trebuie să se roage mai mult. Voi 
înşivă să vă rugați! Le veţi spune că aţi stat de vorbă cu mine și 
să reveniţi în locul acesta în fiecare 13 din lună.*13 Dragi copii, 
acceptaţi misiunea şi nu vă temeţi, vă voi întări! Vă voi încredința şi 
niște secrete; veți lumina calea celor cărora le-au fost dăruiţi ochi, 
dar care nu vor să vadă*14. 

În acel moment apăru un sol ceresc, la fel de luminos şi se adre- 
să Bunicii: 

— Augustă Stăpână, plecăciune. Furioşii, din perioada prigo- 
nistă, îşi intensifică activitatea şi se organizează tot mai bine. Au 
devenit amenințători faţă de protejații noştri. 

— Pe ansamblu, e talazul vremii lor; putem lucra doar punctu- 
al. Deocamdată ne vom folosi de Arhetip, care le va îngrădiţ15 te- 
renul, de Juan și de un discipol al său şi de unii adepți. 

— Am înţeles, plecăciune slăvită Stăpână, spuse solul şi dispă- 
ru. 

Bunica mai discută apoi cu micuţii şi se desparţi de ei spunân- 
du-le: 

— Vă mulţumesc pentru că vreți să-mi urmaţi sfaturile. Voi 
avea grijă de voi. 


Pe când se petreceau acestea, cineva, departe, cânta*16 frumos 
Reginei reginelor: 

De n-ar avea în ceruri lumea rudenie de pe Pământ J Atunci 
ar fi pustie viaţa asemenea unui mormânt. $ De n-ai fi fost tu 
Primăvară, a veacului înţelenit $ Ar fi rămas de-a pururi iarnă și 
soarele n-ar fi zâmbit. 


Trimiteriţ* Cap.] (3) Apariţii providenţiale 

11. Cova da Iria* — Grota Sfintei Irina, Fatima — Portugalia / 12. am 
nevoie de voi* — din mesajele Mariane, Medjugorje 2012: Dragi copii; 
vă chem şi vin între voi pentru că am nevoie de voi. Am nevoie de 
apostoli cu inima curată. Mă rog, dar rugaţi-vă şi voi, ca Duhul Sfânt 
să vă înzestreze şi să vă călăuzească, să vă lumineze și să vă umple 
cu iubire și umilință. Rugaţi-vă să vă umple de har şi îndurare. Abia 
atunci mă veți înțelege, copiii mei. Abia atunci veţi înţelege durerea 
mea din cauza acelora care nu au cunoscut iubirea lui Dumnezeu. 
Atunci mă veţi putea ajuta. Veţi fi ai mei purtători plini de lumină ai 
iubirii lui Dumnezeu. / 13. din lună* — apariţie Mariană, 1917 Fatima. 
Martori, 70.000 de persoane, pe o ploaie torențială. / 14. nu vor să 
vadă* — alte mesaje, Medjugorje 2012: Eu doresc ca toţi copiii mei 
să-L vadă pe Fiul meu. Eu doresc ca toți copiii mei să experimenteze 
Împărăția Lui. Din nou vă chem şi vă rog să vă rugați pentru aceia 
pe care Fiul meu i-a chemat. Vă mulțumesc. += Dragi copii, în timp ce 
ochii mei vă privesc, sufletul meu caută suflete cu care dorește să fie 
una, suflete care au înţeles importanța rugăciunii pentru aceia dintre 
copiii mei care nu au cunoscut iubirea Tatălui Ceresc. Acceptaţi misi- 
unea şi nu vă temeți, vă voi întări. Vă voi umple cu harurile mele. Cu 
iubirea mea vă voi apăra de duhul cel rău. Voi fi cu voi. Cu prezenţa 
mea vă voi mângâia în clipele grele. Vă mulțumesc pentru inimile des- 
chise. / 15. le va îngrădiț — Isus Sirah 28.27 Vezi, îngrădește moșia ta 
cu spini şi argintul tău şi aurul tău leagă-l bine. / 16. cânta* — cântec 
creştin, leodora Păunescu. 


LAPIT0LUL, 


(1) Artilerie grea 


Tărâmul cenușiului și al gemetelor, grosier, limitat doar în sus 
şi nelimitat dedesubt, e o întindere cu umbre şi stihii gânditoare 
ce se foiesc agresive, dintr-o parte în alta; tulburate sau dezolate, 
ele se luptă printre elemente diforme, asemenea ruinilor răspândi- 
te anarhic. 

Jupân Paluda*1, o namilă de antiBunic fioros, îmbrăcat cu un 
soi de manta groasă ca din piele de șarpe, apare în mijlocul aces- 
tui grup pestriț de indivizi certăreți şi luptători, care mai de ca- 
re mai deochiaţi, ce se bat între ei cu lanțurile. El poartă la cingă- 
toare niste limbi despicate, agăţate lângă centura cu salamandre. 
Privindu-le, toţi amuţesc de frică: 

— "Trai hain, jupâne, să ai! îl salută unul mai nou, pe Paluda. 

— Gata cu distracţiile! Veţi veni în urma mea să vizităm un pă- 
mântean; este omul nostru „Două Revolvere“. O să facem acolo și 
o instruire de luptă. Eu sosesc înainte, voi ciracii să ajungeţi în 3 
minute, cu mic cu mare! Ne-am înţeles? 

— Jupâne, 2 Rev s-a ascuns de poliţie la ultimul etaj al unei clă- 
diri. E chestie de timp până or să dea de el. Va fi vacarm mare și 
n-o să putem discuta fără să fim deranjaţi. 

— Ştiu, dar mergem să-l încurajăm și oricum nu ne vede ni- 
meni. El se bizuie pe mine, însă trebuie să-i dau o lecţie şi lui; tot 
un golan fără ştaif a rămas. 

— Nici nu-i de gașcă, nu fumează, nu bea... 

— Astea-s lipsurile lui, e un domnişor sclifosit, n-are darul bă- 
uturii și fumatului, nu ne-a ascultat să se schimbe ca să-l spriji- 
nim mai mult, totuși e gangster. De curând a ucis un poliţist de la 
circulaţie şi şi-a asigurat scaunul electric. După asta vine obligat 
la noi. În plus, mergem acolo ca să avem un spectacol pe cinste. 
Ce faceţi voi acum, aici, e busuioc la ureche, faţă de ce-o să vedeți, 
sânge şi creieri. 

“Toţi strigară de bucurie rânjind și zornăind fiarele. Cu glas la fel 
de gutural, contraBunicul se adresă unuia: 

— Hei, tu! ştiu că eşti nou pe aici, văd că te-ai dat pe brazdă şi 
ştii să saluţi. Ai să te numești Ţipenie. Vino cu mine! 


x x 


Aflat la mansarda clădirii, 2 Rev îl vede pe Paluda, venind 
însoţit de cineva, care duce în spinare ca o raniță uriașă, de ca- 
zarmă. 

— Jupâne Paluda, bine c-ai venit. Crezi că polițiștii or să dea 
de mine? 

— Da, pentru că te-au localizat. 

— Mă ajuţi, nu-i așa? 

— O să stai în coadă și-o să caști ochii când îi ciopârțim pe toţi. 
Cum a fost cu polițistul acela de la ţară? 

— Un încrezut; eram în mașina când mi-a zis „Arată-mi per- 
misul dumitale“. L-am ciuruit pe natărău cu o salvă de gloanţe, 
apoi i-am luat revolverul și l-am folosit pe el. 

— Halal pramatie, dar puteai să fii mai prudent. 

Paluda, mândru, văzu pe 'Tipenie şi însoțitorii chemaţi, apărând 
treptat, pe holurile din mansardă. 

— Acum numele meu este Legiune;ţ2 uite-te la ei, oșteni 
bătăioși, artilerie grea! "Tu o să-ţi pregătești muniţia și revolverele; 
ai să tragi în poliţişti de după fotoliul acela. Eu, ca Vajnic, trebuie 
să-i instruiesc pe ai mei. 

Zicând acestea se îndepărtă. Încăperea terestră, se umplu pe 
dată cu mulțimea de năluci diforme ale eterului, cu care lumea 

fizică interferase; deveni, între noile coordonate, mai spațioasă de- 
cât era înainte. 

— Atenţie la mine pramatii și pui de năpârci! Aici este parcela 
mea şi aici ascultați poruncile mele. Să stea în coadă cineva şi să-mi 
spună cum trebuie să se poarte, dacă în timp ce lucrează printre 
pământeni, apare un Bunic în preajma lui ? 

— Bunicii sunt nişte fiinţe cumsecade. Noi răsBunicii, chiar 
dacă ne simţim contra-Bunici și ne manifestăm împotriva lor, ne 
vom adresa cu respect „Cumsecădenia voastră, ce mai faceţi?!“ 

Râsete şi batjocuri între ascultători. 

— Nu râdeţi! Halal coane, ai zis bine. Apoi adresându-se adu- 
nării: 

Asta e tactică dobitocilor. Dacă nu te pui deasupra Bunicului 
prin cuvinte, se pune el peste tine prin fapte. Când trebuie să fiţi 
deştepţi, să fiți deştepţi! Când trebuie să fiți măcelari, fiți măcelă- 
ri! Când trebuie să fii spirt, apoi să fii spirt! 

Unul, foarte pământiu la înfățișare, întreabă? 

— Cum adică, spirt? 

Paluda se apropie de el şi-i arata cu degetul în altă direcție: 

— Uite că el a înţeles. 

Pământiul întoarce capul să vadă, iar Paluda îl trosni cu barba- 
rie. Acela, dezechilibrat, se rostogolește. 

— Ai văzut? Asta înseamnă să fii spirt. Al doilea lucru de care 
să ţineţi cont când vă confruntaţi cu un Bunic Cuminte sau cu un 
discipol, şi ce-or mai fi, este să încercaţi să-l dezarmaţi. Să vă in- 
tre bine în cap! 

Cineva obiectează: 

— ÎL dezarmam de vreun obiect, dar de enunţuri sau texte 
n-avem cum să... 

Fără să apuce să termine fraza, Paluda îl trosni și pe acela, fi- 
indu-i mai aproape. Victima, clătinându-se, se refugie iute în spa- 
tele grupului. 

— Halal pramatie... are dreptate — continuă Paluda — dar poa- 
te nu toţi au la ei cuvinte aurite, expresii cu halo, culori sau efecte 

optice. Şi ce te faci dacă îi laşi două arme? E mai dihai. Măcar 
de una să-l lipseşti. "Totuși, mare atenţie, încercaţi să vă feriţi de 
Basmele și povestirile lor, cum puteţi! Altminteri vă paralizea- 
ză» vă droghează. O să vrei să afli sfârşitul relatării... vă intoxică 
rațiunea... hmm, care şi-așa e puţină. Să vedeţi că unii comentea- 
ză despre drepturile Bunicilor... Păi cum!? Noi, Vajnicii de stânga 
să n-avem drepturi?! Adică ei să aibă iar noi nu. 

— Noi ni le luăm singuri, adaugă Ţipenie și prudent se dădu 
câţiva pași înapoi! 

— Ha, ha... hi, hi. 

"Toţi hohoteau și hămăiau. Paluda se puse şi el pe râs. 

— Halal ţie, Tipenie! 

Jupânul priveşte atent la 'Tipenie, care miroase foarte urât și se 
rotește din mijloc în semicercuri mici, de parcă ar cosi iarba, atunci 
când stă şi vorbeşte. Probabil aceasta îl ajută să cugete şi să-și fa- 
că planuri. Ca lider, Paluda își dă seama că acesta poate fi un exe- 
cutant docil. 

— Acum, la arme!... Scoate armamentul din dotare, să le arăt 
ciracilor mei uneltele de lucru! Pe tine vreau să te formez, să ajungi 
vajnic de nădejde. Ai să le distribui armele funcţie de abilități. 
Când îi întâlneşti pe teren, îi verifici, întrebi ce arme au, îi strunești 
ŞI, pentru că te pricepi, îi cosești când e nevoie, ca toți să se teamă 
de poruncile mele! Ai înţeles? 

Desfăcând raniţa, răspunde: 

— Da, jupâne, dar poate îmi spui şi mie ce-s limbile acelea de 
la cingătoarea ta?! 

— Acestea-s armele mele, limbi de năpârci. Tu să-nveţi, să-i 
faci atenți pe mucoşi că gradul meu este de 4 salamandre! 

Gloata stihiilor se apropiase ca să vadă arcuri, praștii, cârlige, 
pâlnii, ochelari și altele. 

Paluda le explică: 

— Să vă intre bine în minte că noi, pe cât posibil, nu ne ra- 
portăm la Bunicii Cuminţi, ci ei să se raporteze la noi. De ace- 
ea, nu suntem, propriuzis, antiBunici sau contraBunici, cum ni 

se spune. Noi suntem războinici; cei mari şi respectaţi ne numim 
Vajnici şi voi vă adresaţi nouă cu „Jupâne“. Nu-i grav dacă vă mai 
chemaţi între voi „răsBunici“, dar să ţineţi minte că puterea și li- 
bertatea este aici în patria noastră de stânga şi noi o oferim doar 
celor ce ne slujesc nouă. Așa numiții Bunici Cuminţi sunt nişte 
lingușitori, nişte răi și anemici, nişte viței de cireadă. Sigur, din 
pricina asta putem să ne numim contraBunici. Ce trebuie să nu 
uitaţi, e că un vajnic zdravăn face cât 2-3 Bunici jigăriţi, de dreap- 
ta. Adunareee... aşa e? 

— Aşa, așa ... tontălăii de Bunici să-şi înghită minciunile şi 
înşelăciunile lor și să ne scutească de predicile lor. 

— „Jos cu oportuniștii de dincolo de mormânt“ *3. 

Paluda se uită la Ţipenie şi-i poruncește: 

— Stai în coadă și spune-le ce grad am eu! 

— Mucoşilor, jupânul nostru Paluda, are 4 salamandre. Să-i 
ţineti poruncile ca să nu vă scuture! apoi către Paluda: 

— Jupâne, da” eu n-am coadă. 

— Îi dau eu coadă! zise Paluda şi-i arde una pe spate, gata să-l 
deşale. 

— Ori îmi dai, ori mă loveşti?! se tânguie ciracul. 

— "Te-am trosnit ca să ţii minte. Dacă nu ai, înveţi să-ți imagi- 
nezi una, şi-ţi faci. Numai noi vajnicii putem să ne lipsim de ea. Tu 
să nu mai umbli fară coadă! 

Trimiteriţ* Cap.II (1) Artilerie grea 
1. Paludă — baltă, mlaștină. / 2. Legiuneţ — Marcu 5.9 şi l-a întrebat: Care 


îţi este numele? şi i-a răspuns: Legiune este numele meu, căci suntem 
mulți. / 3. dincolo de mormânt* — In slujba vieţii eterne, Chico Xavier. 


(2) Un scaun după fotoliu 


O sută cincizeci de politişti îl asediară în ascunzătoarea lui de 
la ultimul etaj al imobilului pe 2Rev! Făcând găuri în acoperiş*1 ei 
încercară să-l oblige să iasă cu ajutorul gazelor lacrimogene. 

Schimbul de focuri era în toi când Paluda s-a întors, dar ceva 
nu era în regulă: 

— Tiii!... Începe să-mi tremure umărul, spuse el. 

Toţi slujitorii lui, înarmaţi cu tot felul de arme ciudate așteptau 
ordinul șefului Paluda. Unul mai nerăbdător întrebă: 

— Noi de ce nu ne folosim armele? 

— "Taci pramatie mucoasă! Când îmi tremură umărul nu putem 
să ne amestecăm. Eu dau ordine aici. Dacă suntem împiedicaţi de 
sus, nu merge. Nu le folosiți decât când vă ordon eu și dacă vreau 
eu, altminteri vă rup în bătaie. Două Revolvere era asudat; remar- 
când prezenţa lui Paluda, îi strigă: 

— Al spus că mă ajuţi. 

— Nu te văicări! Mă ţine ceva pe tușă și nu ştiu de ce. N-am 
cum să te ajut încă. 

O nălucă se apropie de Paluda şi-i raportă: 

— Au așezat mitraliere pe clădirile învecinate şi e complet în- 
conjurat. 

Paluda nu răspunse; el și însoțitorii lui erau ca nişte specta- 
tori care oricum nu puteau fi atinși din planul fizic, dar se simțeau 
frustrați. Paluda încercă să-l întărate pe 2Rev: 

— "Te-au asediat, pui de lele. Scaunul electric te aşteaptă dacă nu 
scapi de ei. Să fii neîmblânzit! Să nu stai în coadă, ci să-i primeşti de 
după fotoliu cu grindină de gloanţe, ca să-i poţi numi descreieraţi! 

Gazul lacrimogen şi neatenţia au fost suficiente ca 2Rev să fie 
rănit. Lui Paluda continua să-i tremure umărul. Văzând că gang- 
sterului îi curge sânge se adresă însoţitorilor: 

— N-avem ce-i face nenorocitului ăsta; hai, mai bine să vă 
primiți misiunile. 

Și către 2Rev: 

— "Trebuia să ne asculți mai demult şi să te dai pe brazdă. 
Acum descurcă-te şi singur, domnişorule! “Trage în curcani fără 
milă! Paluda şi ciracii lui părăsiră locul confruntării. 

Mai deloc mâhnit de cazierul lui încărcat cu infracţiuni, ci doar 
de trădarea lui Paluda, 2Rev era și furios și depresat. 'Tremurând, 

agăță cu vârful degetelor niște foi de hârtie, ca să lase un mesaj, și 
sub tirul polițiștilor, pătând cu sânge foaia, scrise ceva mai lacri- 
mogen decât gazele din mansardă: 

— „Sub vesta mea bate o inimă obosită,*2 dar bună şi care n-ar 
face rău nimănui...“ 


Trimiteriţ* Cap.II (2) Un scaun după fotoliu 

1. găuri în acoperiş* — În primăvara aceea, orașul New York asistă la 
cea mai senzațională vânătoare ele oameni ce s-a văzut vreodată... 
gangsterul care nu fuma și nu bea, fu prins în cursă... Zece mii de 
spectatori surescitați urmăreau bătălia. Nu se mai văzuse nimic ase- 
mănător pe străzile NY-i. Arta de a reuşi în viață, Dale Carnegie. / 2. 
inimă obosită* — Crowley „Two Gun“, despre sine. Dale Carnegie 


LAPIT0LUI, ll 


O noapte de Basm 


Conacul familiei Volsh e înconjurat de terenuri largi; câmpu- 
rile agricole stau nelucrate și asta îl nemulțumeşte pe capul fami- 
lei. Evievici, nu este „unul dintre ţăranii intensivişti, adică acei 
țărani harnici şi cu ştiinţă de carte“, ci un „speculant sătesc zgâr- 
cit şi necinstit, care nu se îmbogățește din munca sa, ci dintr-a al- 
tora, prin camătă şi misiţie în negoț.“*1 E preocupat să se impună 
indiferent cum, pentru putere și profit, fără scrupule, trăgându-și 
după el familia. 

Fiii lui, care şi-au luat drept porecle numele Lemi, Kobra 
şi Davai, sunt puși pe fapte mari; la vremea aceasta furturi, cu 
predilecție. Ei sunt treimea de care-i tare fudul tatăl Volsh Evievici 
şi pentru care-i dispus să devină un brav naţionalist. Are pre- 
dilecţie către Uli zis Lemianin, fiul cu studii. Însoţit de acesta şi 
de Trokici, zis şi Davai — Kobra se dusese înainte — au plecat într-o 
noapte cu lună plină, să ia cu japca un tractor din satul apropiat, 
ca să aibă cu ce-și lucra pământurile. Au reușit să ajungă, să intre 
într-o gospodărie, unde Stalici, zis Kobra, care aranjase lucruri- 
le, îi aștepta, se încălzea la un foc aprins în ograda largă și-și lus- 
truia cizmele. 

— Lăstarul meu, remarcă bătrânul, n-am auzit nici un câine. 

— Papaşa, am îmbătat paznicul şi i-am amuţit câinii. 

— Strașnic. V-am zis eu că o să facă treabă bună Kobra al meu?! 
Tractoriști vă fac dacă reuşim să luăm mașina asta. 

— Să ai planuri mai ambiţioase cu noi, papaşa. Mie întâi îmi 
cumperi niște cizme noi. 

— Am sărit prin spate, dar mi s-a părut că poarta e închisă, ob- 
servă Lemi. 

— Nu ne poticnim noi de o poartă — zise Davai — dacă nu 
reuşim s-o deschidem davaz tractor și o dizlocam. Cei trei râd și 
servesc vin fiert. 

— Aşa fătul meu, zise tatăl lor. 

— Aleluia! adaugă Kobra. 

— "Tataie, zise Lemi, ce facem dacă propietarul găseşte zilele 
următoare vehiculul la noi în curte? 

— Ai notat ce are în curte?! E burjui-burjui.,„,Noi nu ne războ- 
im cu persoane separate. Noi nimicim*2 burghezia ca clasă.“ Dacă 
are vreo nemulțumire, îi dăm foc la saivan, decise Evievici. 

— Papaşa este stâlpul nostru, să bem în sănătatea lui! 

— Eu nu mai beau, zise Lemi, hai să o luăm din loc fiindcă vi- 
ne cineva dinspre poartă. 

Se grăbiră spre tractor. Volsh porni motorul şi aşteptă un pic. 
Feciorii priveau atent spre persoana care venea. 

— Are o desagă în spinare. E un bătrân, să ştii. 

Personajul grăbea spre ei. Cu privirea ţintă, Kobra adaugă: 

— Fraţilor, ne-am procopsit... nu scăpăm de el până nu ne 
povesteşte un basm paranoic, vreo legendă. Trebuie să fie un Bunic 
după înfăţişare. Cum a pronunţat cuvântul Bunic, de parcă ar fi 
spus cutremur, cei patru o luară la sănătoasa, care pe lângă trac- 
tor, care cocoţat pe cabină, iar tatăl lor apăsa puternic pe pedala 
de acceleraţie. Dar ţi-ai găsit să scapi de un tip așa hotărât. Se ve- 
dea acum bine în lumina focului, personajul care venea, un bătrân 
înalt, cu plete și barbă, iar îmbracămintea specifică locului. Cum 
ajunse, Bunicul strigă la ei, implorându-i ca pentru ajutor: 

— Stai Evievici să-ţi spun un Basm, că n-am cui! Staţi, vlăsta- 
rele lui tata! 

Fără să aștepte răspunsul, rosti răspicat: 

— „Spuneau Bunicii Cuminţi şi buni, că pe apele râului Kalka ...“ 

Lemi s-a blocat primul auzind acestea. Obligat de puterea cu- 
vintelor Bunicului, piciorul lui Volsh nu mai putu apăsa pedala; 
opri motorul, se dădu jos fără chef şi se tolăni pe pământ lângă fo- 
cul aprins şi cănile aburinde. Fiii lui, lângă el, ca unii copleșiți de o 
oboseală neașteptată. Vraja Basmului începuse să pună stăpânire pe 
ei. Erau moleșiți și nevoiţi să îl asculte până la capăt. În apropiere, 
la distanţă rezonabilă în eter, apăru şi un pâlc de năluci iscoditoare. 

Bunicul, trase o sticlă din desaga lui, din sticlă scoase un per- 
gament și reîncepu: 


"Sub semnul lui K 


Spuneau Bunicii Cuminţi şi buni că 


Pe apele râului Kalka plutea, nu demult, o sticlă." 


— Dacă era de votkă, moșule, era sticla lui papașa, zise Davai. 


Fraţii lui râd zgomotos. Bunicul continuă imperturbabil: 


„Când ajunse la mal, în zi de octombrie*3 
o tânără o găsi, o dădu unor adulți, în timp ce curioşii se adunau. 
Cu emoție, cineva scoase o bucată de piele pusă înăuntru. 
Mesajul găsit pe ea fu citit tuturor: 


„Iar ei, împotrivire luând şi, cu răutatea cea împreună cu ei născută, 
lepădând binele şi pururea la rău abătându-se, nu numai că s-au în- 
tors de la cea nepreţuită cetăţenie, ci încă și de la cei puţini dintre ei 
care se află spre noi cu bunăvoință se întorc și cu cuvântul și cu tăce- 
rea pururea mărturisesc ura lor, pândind neîncetat ca noi, din prici- 
na vieţuirii lor ticăloase, să călcăm rânduielile date. Pentru aceea și 
cu semne bine adeverindu-ni-se, că aceștia în tot chipul au gând rău 
spre noi, și mai înainte socotind, ca nu cumva mai pe urmă, tulbu- 
rare fără de veste făcându-se, pe acești necredincioşi tainici vânză- 
tori şi barbari, să-i avem vrăjmaşi, am poruncit, ca îndată ce va sosi 
la voi scrisoarea aceasta, pe cei însemnați în ea, împreună cu femeile 
şi cu pruncii, ocărâţi-i şi-i jefuiți şi într-aceeaşi zi să-i trimiteţi la noi, 
de pretutindeni, cu legături de fier legaţi, ca, precum se cuvine celor 
răi, cu moarte nemiloasăţ4 și de ocară să piară.“ 

Sub text o listă cu foarte multe nume. 
Oamenii se îmbulzeau să vadă dacă sunt înscrişi acolo. 

Se tot uitau, lista se lungea, se lungea și mai multe nume apăreau. 
Clăntinau din cap, necăjiţi „Oare nu ne era nouă bine?!“ 
„Asta ne lipsea, să ne procopsim cu o sticlă blestemată“ 

„Să chemăm bătrânii, să ne spună ce cred despre mesaj!“ 
Aceştia au venit, s-au minunat de text, şi au dat un verdict 
„Numele ce se înșiruie nu ştim cine le scrie 
textul e din Cartea Scripturilor, ce-i din bătrâni lăsată.“ 
Mulţimile veneau, citeau și în apa râului pentru aceasta intrau. 
Pe nesimţite lista se acoperi cu solzi roși la culoare. 

Pielea cu înscrişii căpătă formă de balaur, 
râul se înroși, oamenii odată cu el. 

Acolo în apă, turbau de furie contra celor înșiruiți în mesaj. 
Acolo au simţit că lista devine rece, dar că balaurul prinde viaţă. 
Din gura lui, trei broaşteţ ieşiră și în apă săriră. 
Oamenii au prins curaj și l-au întrebat „Cine-s înscriși din listă?“ 
„Sunt dușmanii noștri, rudele, vecinii voştri... 

De ce nu le place să fii roş în gândire? 

Lovi-v-ar boala*6 și pe voi, care-i mai suportaţi!“ 


Evievici i se adresă: 
— Bunicule, de ce am eu acum o stare... ciudată, nu știu... 


de... 

— Nelinişte vrei să spui, îl ajută Bunicul. 

— Da... ceva pentru oameni; nu prea am eu de astea. 

— Da, da, da papașa, nici eu nu-s în apele mele, mărturisi 
Davai. 


— Eu sunt Volsh Evievici, nu trebuie să fiu ca muierile, ce mă 
moi eu la basme cu monștrii moșului?! 

Spunând acestea, se înbujoră mai tare la față. Bunicul depănă 
mai departe firul întâmplărilor: 


„Oamenii înroșiţi, între ei vociferau şi decideau 
„Pe toţi să-i prindem și în lanţuri să-i punem!“ 
Uriaşul şarpe sâsâia şi-i instiga: 

„Așa-aşa, din clasa mea acum faceţi parte, tovarăşi puternici. 
Duceţi-vă! Uşor îi veţi recunoaște. 
Îi prindeți şi-i trântiţi să le sară ochii! 
De-i aduceţi la mine, eu KalKa*7, 
inamicul burghejilor, am să-i pedepsesc“ 
Balaurul, din solzii săi făcu secere, ciocane, verigi şi gratii 
le dădu adepților lui, să meargă în lung şi-n lat, 
după dușmanii lor de clasă. 

Ei uneltele-şi luau, dar cu furia mai tare înarmaţi se simțeau. 
Cei neînroșşiți, văzură primejdia și plecară speriaţi. 
Broaştele, sărind pe uscat, la drum lung porniră 
după ele, furioșii, pretutindeni semne mari făcând. 
Întâi, într-un loc, aduceau un val de răutate 
apoi arborau steaguri roşii, cu însemnul KK al balaurului. 
Plini de îngâmfare își permiteau orice samavolnicie. 
Orişiunde străbăteau, fapte rele săvârşeau. 

Mai apoi, broaștele s-au întors pe traseu cu slugile după ele 
semănând minciună, viclenie și ură. 

Umpleau lumea de vaiete, de lanţuri, de sânge și de spaimă. 
Aveau plăcerea de a provoca pagube, 
născoceau rele, făceau nedreptate. 

Adepții balaurului arestau, înlănţuiau, băteau, violau, împușcau. 
Victimele îi acuzau de furt, nelegiuire şi crime. 

Ei motivau că lumea are atitudine dușmănoasă*8 
față de tovarăşii în roşu.“ 


— Oameni răi, trânti-i-ar...! zise Evievici. 

— Oameni răi ce-și dorm somnul rațiunii spirituale, Votkovici... 
sau Volsh parcă te cheamă?! zise Bunicul. 

Feciorii se amuzară pe seama tatălui lor. Davai admite: 

— Papaşa, chiar că tu ţii la votkă. 

Lemi însă se frământa intens: 

— Papașa, oare e justă atitudinea mea revoluţionară?! N-ar fi 
bine să întreb eu vreun pustnic, despre planurile mele?! 

— Băiatul tatii, tu eşti avocat și ai scaun la cap, ai să ştii ce e bi- 
ne de făcut. Cunosc și eu o vorbă „În viaţă nu e suficient că ai ales 

drumul cel bun. Dacă nu mergi repede înainte, te calcă în picioa- 
re*9 cei care vin din urmă.“ 

Auzind acestea, Bunicul dispăru, preţ de o secundă, și reapă- 
ru în același loc. Bagă în desagă un obiect apoi interveni în dialog, 
spunând: 

— Lemi şi frații lui sunt așa de iuți că-s gata să-i calce în pi- 
cioare pe cei care merg prea încet. Fraţii se priviră nedumeriţi în- 
tre ei, Bunicul adaugă: 

— Dorinţa nemăsurată de putere i-a făcut și pe unii Bunici să 
se prăbușească. Oamenii deci, nu au cum să scape.*10 


Recapitulând faza... păruta secundă a dispariţiei a fost în reali- 
tate mai amplă. În timp ce Evievici încheia „te calcă în picioare cei 
ce vin din urmă“ timpul relativ s-a dilatat. 

Bunicul scoase notesul său, îl deschise și trecând cu degetul pes- 
te o filă, apărură cuvintele spuse către Lemi de bătrânul lui. 

Evievici observă carnetul și se adresă Bunicului: 

— Eu nu știu cum te cheamă?! 

— Bună întrebare, Arhetip mă numesc şi-s culegător de per- 
le, zise Bunicul. 

— Șinu ni le arăţi şi nouă, propuse Kobra, uitându-se cu lăco- 
mie și subînţeles către frați. 

Ca și cum n-ar fi remarcat, B.Arhetip răspunse: 

— Ba da, vi le arăt dar sunt nevoit să vă dau și o Amnezie 
Selectivă, pentru că unele lămuriri nu le puteți purta. 

— Ce-i aia Amnezie Selectivă? 

— Sunt două tipuri: amnezie totală și amnezie selectivă. Aceasta 
selectivă vă trebuie vouă — și v-o dau imediat — înseamnă să uitaţi 
momentele acestea. Are un rost pe care nu-l puteţi accepta. Uitaţi, 
astea sunt perlele! 

Le arată notesul. Îl deschise și rândurile argintii scrise în el se 
făcură şiraguri sclipitoare în mâna lui. Perlele scânteiau și odată cu 
ele ochii celor patru hultani de noapte. 

— S-a spus, adaugă Bunicul, să nu arunci cu mărgăritareții 
unde nu trebuie; e echivalent cu a arăta. 

Odată cu explicația, femomenul optic se amplifică, atrăgân- 
du-le atenţia: din pergament ieșeau fascicule de lumină în spirală. 
Celor patru li se închiseră pleoapele şi cu capetele căzute pe gru- 
maji adormiră instantaneu. B.Arhetip se întoarse, scoase din desa- 
gă un obiect, ce seamănă cu un celular, şi vorbi: 

— N-aş fi vrut să mai lucrez în perioada Prigonistă. Recunosc 
faptul că sunt și satisfacţii. Am găsit perla după care m-aţi trimis; e 
foarte frumoasă. Le las și eu câte ceva la schimb dar mă întristea- 
ză morcirla în care arunc. 

— Nu-i nimic, va crește frumuseţea şi preţul celeia pe care de- 
ja o ai „Diamantele strălucesc şi-n noroi“. O vor regăsi ei mai târ- 
ziu şi o vor folosi. 

— Și totuși, aici trezirea nu-i posibilă; ce valoare are comuni- 
carea de astă seară? 

— La prima vedere nu are, dar lista aceea doar ei trebuie s-o 
rezolve. ] se dă răutăţii un cadru și nişte limite, funcţie de greșelile 
trecutului. De trezire, mai mult urmașii lor vor avea parte. 

— Am înţeles, mulţumesc pentru încredere. Și fiindcă într-un 
cuget putem să înălțăm un gând pios, am un cuvânt de recunoştinţă 
„Bun şi drept este Bunicul, pentru aceasta lege va puneţI12 celor ce 
greşesc în cale.“ Fie numele Lui binecuvântat! 

— Aşa să fie! 

Închise, bagă obiectul în desagă ŞI zise: 

— Deşteptareaaa... 

Cei patru își reveniră pe dată, iar Bunicul spuse: 

— Lemi şi fraţii lui sunt așa de iuți ... Oamenii deci, n-au cum 
să scape. De ajuns, cu vorbăria, ascultați Basmul! 


„Vor fi luaţi şi bărbat şi femeie, şi cel în vârstă şi cel încărcat de zile şi 
casele lor vor trece la alţii; tot așa şi ţarinele și femeile“.Ţ13 
Barbaria lor se extindea, ca o mătase a broaștelor. 

Statele vecine au pornit război contra lor şi era gata să-i înfrângă. 

Balaurul sacrifică pe mulţi din anturajul lui, pierdu teritorii, dar rezistă. 
Viclenia îi permise apoi să captureze ţări şi teritorii noi. 

Cu o stea în 5 colțuri, slugile lui, marcau zidurile și clădirile cucerite. 
Oamenii cinstiți se împuţinaseră iar sufletele lor erau posomorâte 
Ciuma roşie înghiţise un imperiu şi domnea ca un cap de mort. 
La portretele lui Kalka mulţi se închinau 
şi cântau cântece revoluționare. 

Cine nu-l cinstea, putea fi arestat şi dat balaurului. 

Acesta îl băga în gură, îl mesteca şi-l înghiţea. 

Pușcăriile şi coloniile de arestați şi deportaţi se înmulțiseră. 
Ideologia clasei conducătoare îmbâcsea mentalitatea lor; 
era un stupefiant amestecat în mâncare şi băutură. 

Efectul, încet dar sigur, îl simțeau după un Mergi acasă că te-ajunge! 
Au trecut 70 de ani, balaurul se îngrășase iar coada-i era tot mai lungă 
Cei roşi, vicleni şi fără de ruşine se îmbuibaseră şi ei. 


Fata ce găsise sticla cu mesajul, era acum femeie bătrână. 
Văzând nelegiuirile, spuse de la obraz celor roșii la faţă: 
„Cum? Voi furaţi, ucideți și faceţi adulter?“14 
„Babuşca, bată-te-ar năravul rău, o să-ţi dăm foc la casă!“ 
Pe moment însă, au lăsat-o şi s-au dus. 

Simţind că e în primejdie, ea făcu rugăciuni şi se culcă. 
În vis, cineva o învaţă ce să facă. 

S-a sculat şi a pregătit băutură amestecată cu somnifer 
a turnat-o într-o sticlă şi a ascuns-o sub haine. 
Noaptea, cei înroșiţi s-au întors la femeie şi au băgat-o într-un sac. 
Doreau s-o dea spre hrană balaurului a doua zi.“ 


— Strașnika, exclamă Evievici. 

Kobra ar fi voit să-și lovească trupul cu pumii, dar fiind prea 
molatic, nu reușea: 

— Papaşa, să știi că-mi pare rău, ieri ţi-am şterpelit niște bani. 

— Nu-i nimic, lăstarul meu, nu-mi faci nedreptate. Și eu 
şterpelisem de la mă-ta... după ce restul l-am dat pe votkă. 


Lemi intervine: 

— "Tovarăşi, s-a spus așa „Munca în echipă presupune în pri- 
mul rând să-ți pierzi jumătate*15 din timp explicându-le celorlalți 
de ce nu au dreptate.“ 

Evievici se înroși din nou, cuprins de resentimente față de 
Kobra; văzându-se neputincios să-l plesnească, se mulțumi să-l 
mustre: 

— Dar bine, măgarule, totuși ai profitat de neatenţia mea?! 

Davai avea şi el remușcări: 

— 'Tataie Votkovici şi fraților, mă simt vinovat, da, da, vinovat. 
Ieri le-am furat mojicilor noştri toate foarfecele. Hai să ne gândim 
şi la slugile noastre! Proștii ăștia ne servesc de ani de zile. Eu am 
să mai dau din banii mei, să-i plătim mai bine. Da, da, da, aşa am 
sa fac. 

Pentru că se așternu liniștea, Bunicul profită să continue: 


„Bătrâna amăgi pe paznicul ei că-i va da ceva bun de băut. 
Paznicul acceptă târgul, deschise sacul, bău şi adormi. 
Ea schimbă hainele cu ale lui, și-l băgă în sac, cu tot cu pistolul lui. 
Profitând de întuneric femeia plecă de acolo. 
Dimineaţă sacul fu dus la balaur. 

Kalka, lacom, deşertă sacul pe gura-i deschisă. 
Mestecând victima, arma paznicului s-a descarcat 
şi din trei gloanţe, două i-au perforat dantura. 

Urlă înfricoşător, trântind coada şi cutremurând imperiul. 
De durere a ordonat teroare în toate regiunile. 
şi-a revenit, dar frica l-a făcut mai prevăzător. 


Ascunsă la rude, femeia suspina de jale pentru vitregia vremurilor. 
Hotări să înşire pe o hârtie, toată supărarea neamului ei. 
Nepoţii vor citi și vor afla de vremea prigonismului ca să nu uite. 
Pe prispa casei, la o masă, începu să depene: 


»Viclenii mută hotarele ţarinilor, fură turma de oi cu cioban cu tot. 
Duc la ei acasă asinul copiilor orfani şi iau zălog boul văduvei. Dau 
la o parte de pe cale pe cei săraci din ţară, iar pe toţi nenorociţii din 
țară îi silesc să se ascundă. Aceştia la fel cu asinii sălbatici din pustie 

ies pe furiș să-şi caute de mâncare și, după ce lucrează până seara, 
tot n-au pâine pentru copii. Ei seceră noaptea pe câmp, ei culeg via 
nelegiuitului. Petrec noaptea goi, fiindcă n-au cu ce să se învelească, 
pentru că n-au veșmânt să se apere de frig. Ploaia repede din munţi 
îi udă până la piele și în loc de adăpost strâng în braţe stâncile. Cei 
dintâi smulg pe orfan de la țâţă şi iau zălog haina săracului. Şi săra- 
cii umblă goi, fără îmbrăcăminte şi, istoviți de foame, duc în spinare 
snopii. La teascul bogatului, ei store untdelemnul, ei calcă jghiaburi- 
le cu struguri și tânjesc de sete. În cetate, muribunzii se vaită ț16 şi 
sufletul celor răniți cere ajutor; dar Bunicul n-aude rugăciunea lor!“ 


Pe când scria, apăru în poartă o doamnă în vârstă, însă foarte vioaie. 
„Supărările voastre nu mai încap pe hârtie fiica mea. 

Să faci din această scrisoare o rugăciune specială Bunicului Bunicilor! 
Va fi şi armă contra bestiei! Priveşte peste gard, ce observi?“ 
Venind la gard, văzu coada lui Kalka crescută până în satul ei. 
„Măiculițăă, a ajuns balaurul până la mine,.. 
cred că doarme. Ce mă fac?“ 

„Împătureşte hârtia, du-te și-o pune sub solzii lui, apoi fugi în casă!“ 
Făcu întocmai, se întoarse iute acasă şi se încuie. 
Constatând că femeia dispăruse, gândi: 

„Bunica Bunicilor să fi fost aceea.“ 

Cerul se întunecă şi porni o furtună cu fulgere. 

O flamă, ascuţită foarte, trăsni puternic în coada balaurului şi i-o reteză. 
Acesta urlă, apoi un alt fulger şi încă unul și încă. 

Fiecare trăsnet scurta din lungimea cozii lui. 

Balaurul pierdu din putere şi, târându-se, căută refugiu spre capitală. 
În aceea furtună au pierit multe din slugile lui 
iar el, probabil, s-a ascuns in subterane 


spre bucuria celor pașnici." 


Kobra pricepe că e sfârşitul Basmului și zise: 

— Aliluia. 

Ceilalți deveniră vorbăreţi, aveau întrebări față de Bunic şi co- 
municări între ei: 

— Dar sticla aceea pe care o ai, e cea originală? 

— Pielea cu lista neagră unde e?! 

— Păi dacă s-a transformat în balaur ce să mai aibă?! 

— Fraţilor, voi vă dezmorţiţi, că eu tot înțepenit sunt și am 
transpirat?! 

— Eu nu mai îmi simt nici cizmele în picioare. 

— ȘI eu sunt transpirat, leoarcă... 

B.Arhetip strânse pergamentul, îl introduse în sticlă şi aceas- 
ta în desagă, nu le răspunse la întrebări şi, zicând că are de lucru, 
dispăru. 

Profitând de dispariţia Bunicului, nălucile s-au apropiat fără 
grijă, ştiind că nu-s percepute din planul fizic. Erau foarte 
interesate de familionul Volsh. 

— Papaşa, dacă vrei să ţi se spună Votkovici, trebuie să ne inviți 
la un botez cu votkă; mie mi-e sete de pe-acum. 

— Da, noi ce căutăm aici? A cui e tractorul acesta? 

— Kobra, ia vezi dacă pornește, poate plecăm cu el! 

— Papaşa, abia pot să mă mișc. 

— Papa Votkovici, de ce ne-o fi povestit moşneagul un Basm cu 
balaur? Ce, noi suntem, broaștele lui?! 

— Lemi, explică-le tu, că ești avocat! 

— Fraţilor, zise acesta, la somnul raţiunii*17 voastre s-a refe- 
rit. Monstrul e ateism și materialism*18, iar Bunica a fost lăsată 
să desființeze ciuma. Voi... nu ştiu ce sunteţi, dar eu caut acum o 
broască voinică să mă salte spre casă. 

— O fi ciuma colorată, da” cine-i rumen la faţă şi la interne, ştiu 
că-i sănătos tun, mai comentă Votkovici. 

Cel mai repede și-a revenit Lemi, dar o luă singur pe drumul 
spre casă, la pas şi cu mintea cam tulbure. Părea ca unul beat, ru- 
men la față. Ceilalţi, cuprinși de amnezie, își reveniră mai greu din 
moleșeala fizică. Doi se învârteau lângă vehiculul ce nu mai por- 
nea, altul căuta să mai găsescă unul prin apropiere. Paznicul lo- 
cului își revenise şi de la distanţă văzu străini mişunând lângă trac- 
tor. Merse iute după ajutoare contra hoțţilor. 

Curând, apăru un mojic dintre slujitorii conacului Volsh, bucu- 
ros că-și găsise stăpânii. 

— Coane Evievici, m-a trimis coana Vasilisa cu căruţa să vă ca- 
ut. S-a îngrijorat că nu mai veniţi. 

— Strașnika, zâmbi acesta. 

Mojicul rămase uimit când bătrânul și feciorii lui, îmbujoraţi la 
chip, îl sărutară ca pe un frate. Punând brațul după gâtul slugii, 
Evievici îi zise: 

— De-acuma ea e Vasiliskka Volsh, cu 2k, fiindcă mi-a dat 
campioni, doi feciori puternici ca zmeii și un avocat de ispravă. 
“Toţi înroșiți la măruntaie ca şi mine, hotări capul familei. 

Când grupul tocmai dădea să plece veniră şi casnicii cu bâte şi-i 
bătură ca pe hoţii de cai, deși aceștia fuseseră preocupaţi doar de 
un tractor. Caii, speriaţi, fugiră cu căruţa goală pe drum. Dintre 
toţi, scăpat nebătut, Lemi opri căruța ce venea spre el şi plecă spre 
conac. Pe drum își aminti de ai săi, se întoarse, îi găsi vlăguiți şi-i 
sui în căruţă, apoi îi transportă la conac. 


Trimiteriţ* Cap.III O noapte de Basm 

1. misiţie în negoț * — Arhipelagul Gulag, Alexandr Soljeniţîn. / 2. Noi nimi- 
cim* — ibidem. / 3. zi de octombrie* — marea revoluţie socialistă, 1917 / 4. 
cu moarte nemiloasăț — 3Macabei 3.16-18 / 5. trei broașteţ — Apocalipsa 
16.13 ...trei duhuri necurate ca niște broaşte. / 6. boala* — remarca unei 
muieri arțăgoase la piață „Ah, lovi-v-ar boala!“ era calificată drept — Intenții 
'Teroriste. Arhipelagul Gulag, A.Soljeniţin. / 7. Kalka* — sau Kalmius, râu 
în peninsula Crimeea. / 8. atitudine dușmanoasă* — Raport Final, Comisia 
prezidenţială (Vladimir Tismăneanu) pentru analiza dictaturii comuniste 
din România: De la caz la caz, acuzaţiile erau de „sabotaj“, „înscrisuri 
subversive“, „discuţii dușmănoase“, „ofensă adusă societății“, „uneltire 
contra orânduirii de stat“ „misticism“, „combaterea materialismului di- 
alectic şi istoric“ (la preoți!); ...existau și încadrări de genul:„diversiune“, 
„atitudine dușmănoasă“, „instigare publică“, „răspândire de publicații in- 
terzise“/ 9. calcă în picioare* — Will Rogers. / 10. cum să scape* — ..i-a 
făcut şi pe îngeri să se prăbușească. Francis Bacon | Apocalipsa 12.4 
Iar coada lui târa a treia parte din stelele cerului şi le-a aruncat pe 
pământ. / 11. cu mărgăritareț — Matei 7.6 Nu daţi cele sfinte câinilor, 
nici nu aruncaţi mărgăritarele voastre înaintea porcilor, ca nu cumva 
să le calce în picioare şi, întorcându-se, să vă sfâşie pe voi. / 12. lege 
va puneț — Psalm 24.9 Bun şi drept este Domnul... / 13. ţarinele 

şi femeileţ — Ieremia 6.11-12 / 14. faceţi adulter* — Ieremia 7.9 / 
15. să-ți pierzi jumătate* — George Wolinski / 16. muribunzii se 
vaităț — Iov 24.2-12 / 17. raţiunii* — Somnul raţiunii naște monştri, 
Francisco de Goya. / 18. monstrul e ateism şi materialism* — din 
interpretările Mariane la Apocalipsă, cap. 12. 


LAPITULUL [N 


De armele noastre să nu te îngrijorezi, au numai 
efecte pozitive. Trebuie însă o conştiinţă curată 


Aripi ca de porumbel 


„Sunt însă deja acomodat cu multe lucruri care altădată mi s-ar fi 
părut inacceptabile şi încep, timid, să mă simt bine, să desluşesc re- 
gulile noului joc din noua lume, din brava lume nouă.“*1 Am înce- 
put ucenicia la Bunicul Juan Comentatorul, într-o zi pe când eram 
în camera mea și foarte obosit. Dar așa cum eram, l-am chemat, a 
venit ŞI i-am zis: 

— „Cine-mi va da mie aripi ca de porumbel, ca să zbor şi să mă 
odihnesc?! Iată m-aș îndepărta fugindŢ2 şi m-aș sălășlui în pustiu.“ 

El m-a felicitat: 

— Bună alegere ai făcut nepoate. „Doar se spune: vino, apro- 
pie-te, aşează-te pe scaunul acesta, de ce te arăţi așa rar?! Ce mai 
veste? Eşti tare slăbit, ce mai faci? Mă bucur că te văd.“*3 Numai 
că nu-i nevoie să te așezi acum; doar sufletește eşti obosit. Hai, vi- 
no cu mine să-ţi arăt ceva! 

Cum mi-a atins mâna, parcă nu mai eram în trup fizic, m-am 
simțit purtat cu viteză mare, alături de spiritul lui peste clădiri, 
peste dealuri, printre creste de munţi cu aerul lor tare, peste pă- 
duri cu specifice triluri de păsări, spre malul oceanului și mai de- 
parte. Am zărit culori marine, valurile repetate, feluri şi feluri de 
ambarcaţiuni plutind, peşti care săreau la suprafața apei și multe 
alte frumuseți. Ne-am oprit undeva în larg, unde pe un vas destul 
de mare, două persoane tocmai ieșeau din apă, în costume de sca- 
fandri. Atingând puntea vasului, Bunicul m-a pus în temă: 

— Putem vorbi, deoarece ei nu ne aud şi nu ne văd. 

— Care-i rostul lor aici? 

— Au făcut scufundări în interes științific, dar privește ce-au 
găsit! 

“Tocmai atunci, unul din ei a scos dintr-un sac o cutie cu orna- 
mente vechi şi diferite bijuterii. Erau încântați şi veseli. 

— Se pare că e o comoară. 

— Da, și nu una mică. Se vor scufunda iar şi vor descoperi alte 
cutii asemenea şi alte bijuterii. 

— Ce noroc pe ei. 

— De ce noroc?! Hazard nu există, totul are o cauză și nimic la 
întâmplare nu se petrece. 

— Bine, dar în cazul acesta, anulăm teoria probabilităților? 

— Teoria probabilităților este doar o teză matematică, o 
demonstrație pentru variante ipotetice; este o lucrare de birou da- 
torată pasiunii pentru calcule, ceva virtual rupt de realitatea spi- 
rituală. 

— Vrei să spui că există argumente pentru desfiinţarea teoriei?! 
Crezi că e bine gândit? 

— Bine înţeles. Dacă am lua unele date statistice ale voastre, de 
pildă, şi le-am confrunta cu cele oferite de calculul matematic am 
vedea foarte mari neconcordanțe. 

— Atunci care ar fi realitatea cu aceştia doi?! 

— Iată povestea... unul din ei avea avere mare, obţinută cin- 
stit. Fiind capul familiei a decis să se mute departe. Și-a luat rude- 
le, un familion destul de numeros, a luat bijuteriile și valorile în cu- 
tii ca aceea pe care o vezi, a plătit deplasarea şi au plecat cu o co- 
rabie. Marinarii vasului au sesizat averea călătorilor urcați la bord, 
le-au sclipit ochii și au pus gând rău bogătașului și familiei sale. Pe 
când puneau la cale un plan criminal, slujitorul credincios al aces- 
tuia a auzit uneltirile lor şi s-a dus imediat, plângând, la stăpânul 
său. Acesta, pentru că îl preţuia mult, i-a spus „Lu știi cât de mult 
țin la tine, spune-mi pentru ce plângi şi te voi ajuta cu toată inima.“ 
„Stăpâne, marinarii au văzut averea pe care o ai și plănuiesc acum 

să te arunce de pe vas și pe noi asemena.“ Pe dată, acest înțelept, a 
realizat situația gravă în care se găsea el și ai lui şi a luat o hotărâ- 
re magistrală „Du-te repede la rudele mele și le spune să ia abso- 
lut toate cutiile şi niște cearceafuri și să vină cu ele în față, pe pun- 
tea vasului, fără întârziere!“ El a așteptat, iar când rudeniile sale au 
apărut, le-a poruncit să întindă cearceafurile jos, să deschidă cutii- 
le și să răstoarne conţinutul lor pe ele. „Decât să pierim pentru aur, 
argint şi obiecte preţioase, iar răufăcătorii să se încarce cu un pă- 
cat uriaș, mai bine să meargă toată averea pe fundul apei. Aruncați 
totul peste bord, a poruncit el!“. 

Sub privirile înmărmurite ale marinarilor toată averea lui a fost 
deșertată în ocean şi complotul a fost dejucat.*4 

— S-ar zice că a rămas sărac, lepădând totul ca să-și păstreze 
conştiinţa curată. 

— Aşa, fiindcă un altul, în locul lui, cu un atașament excesiv 
pentru aur și bijuteriiţ5 ar fi dorit să găsesacă o cale de negociere 
cu lăcomia nesăturată a unor fiare. Bogăția trage greu pentru mulți 
şi nu-s în stare să zboare; degeaba ai fi un porumbel dacă ai avea 
pe tine podoabe din pene de aur și argint. De-ar fi căutat un com- 
promis, bogătașul ar fi pierdut timp, iar șansele pentru o rezolvare 
rapidă şi surprinzătoare s-ar fi volatilizat. La mijloc era primejdia 
ca rudele lui să-şi piardă ori integritatea, ori chiar viaţa din prici- 
na nehotărârii lui. A avut însă mintea limpede și deplină maturita- 
te. S-a ușurat de bagaj ca o pasăre gata de zbor şi a putut sacrifica 
totul pentru că era sărac cu duhul. 

— Adică era un spiritual, nedorind chiar dușmanului să se în- 
carce cu niște crime?! 

— Da. Sensul corect totuşi este smerit de bună voie.*6 O făp- 
tură luminoasă i-a păzit averea din fundul oceanului şi acum o 
regăsește prin forța destinului. A plecat pe apă, în cercetare, din 
rațiuni ştiinţifice, însă atras, fără să-și dea seama, de locurile vechi. 
Îşi pune costumul de scafandru, nu cu intenţia de a găsi comori, şi 
îşi recapătă valorile deoarece le-a meritat. „Omul capătă ce se poate 

dobândi, nici regele nu poate să treacă peste el. De aceea nici nu mă 
jelesc, nici nu mă mir, ce-i al nostru, nu-i al altora.“*7 

— Dar se spune „Înţelepţii să întrebuinţeze puţin câte puţin 
averea agonisită de ei ca pe un elixir al vieţii, nicidecum însă în 
mod ușuratic.“*8 

— Petru altă situaţie e vorba aceasta. Averea bogătaşului ace- 
la consta, în primul rând, din rudele şi prietenii săi și nu însemna 
aur, argint şi pietre scumpe. 


Explicându-mi acestea mi-am amintit cum puncta B.Juan niște 
virtuţi, îndemnând pe tineri ca să câştige mulți prieteni „Folosiţi-vă 
de bunătate,ţ9 de tandreţe, de răbdare şi de milostenie!“. 

Revenind la cazul de faţă, el conchise: 

— Deci „mai bine să trăiești cu regrete decât cu remuşșcări“*10 
Pentru mulți, averea materială trage mult prea greu. 

— Pentru ce, Bunicule, tot călătorim, călătorim?! Care-i sen- 
sul existenţei noastre?! 

— Ştiu că pe mulți ai întrebat aceasta şi parte din ei ţi-au dat 
răspunsuri pripite, superficiale, parte din ei te-au criticat pentru 
caracterul tău iscoditor. Sensul călătoriilor de care vorbeşti es- 
te agonisirea spiritului.*11 Sintetizat „Legea conduce, dragostea 
înalță, înţelepciunea desăvârşește.“Ţ12 

— S-a zis „Fiule! Din tinereţile tale alege învăţăturaţ13 şi pâ- 
nă la cărunteţile tale vei afla înţelepciune“, dar dacă nu ajungi la 
bătrâneţe?! 

— În gândirea unora, mai multe diplome obținute, trecând 
prin şcoli, înseamnă să respecţi acest îndemn. Se înşală; aici des- 
pre învățătura spirituală este vorba. Chiar 5 universităţi absolvite 
nu-ți conferă înțelepciune. A doua eroare — lumea crede că bătrâ- 
nii, sunt mai înţelepţi, deoarece au experiență de viaţă mai lungă. 
Este o confuzie între experienţa de viaţă profană a omului și harul 
obţinutț14 prin viaţa morală, viaţă cu principii nobile. Șiretenia 
sau abilitatea de a te descurca poate însemna doar inteligenţă, dar 
„între inteligenţe sunt puţine caractere.“*15 Chiar dacă nu ajungi 

la bătrâneţe poţi obţine multă înţelepciune; dacă totuşi ai lungi- 
me de zile, și stăruiești în Lumina binelui și a Iubirii spirituale, îţi 
înmulțeşti aceasta avere. 

— Am înţeles, sau mai bine să zic „am priceput mai bine decât 
bătrânii.“ Dar pentru că veni vorba, deosebirea dintre inteligență 
şi înţelepciune, în ce constă? 

Atunci Bunicul mi-a întins mâna şi mi-a făcut o nouă invitaţie: 

— Hai să mergem înapoi în timp! Concret, ai să-ţi arăt echipa- 
jul de care vorbeam și apoi o corabie regală. 


Noua călătorie a fost total diferită de prima. Ne-am învârtit în 
sens antiorar, sau poate doar spaţiul din jurul nostru. Curând, aces- 
ta s-a estompat şi modificat, s-a îngustat cu noi în mijloc, ca un pa- 
pirus de lumină, şi lunecând prin el cu tot mai mare viteză am ajuns 
pe o corabie din lemn, mică din evul mediu. Am fost apoi martorul 
unui plan ingenios făcut de căpitanul vasului împreună cu matro- 
zii săi, hămesiți după aurul și bijuteriile bogătaşului. Voiau să pu- 
nă mâna pe tot și să-i arunce în apă pe călători. S-a petrecut însă 
invers, averea a ajuns în adânc iar oamenii au rămas, teferi, pe vas. 

La sfârşit, Bunicul a explicat: 

— Ceea ce ai auzit, deşi era între tâlhari, a fost inteligenţă inte- 
lectuală. Mulţi o au şi o îndreaptă uneori spre rău, uneori spre bi- 
ne. Cel inteligent poate rezolva probleme dificile de viaţă. „Omul 
înţelept nu e cel ce poate ieşi dintr-un necaz, ci acela care îl vede 
dinainte şi ştie a-l ocoli,“*16 ţinând cont de principii, cum a proce- 
dat bogătaşul nostru. Fiindcă inteligenţa nu presupune în mod ne- 
cesar binele, are o însemnătate practică, lumească, şi nu o valoare 
nobilă, în raport cu spiritul şi iubirea Bunicului Bunicilor, așa cum 
are Înţelepciunea. Ştii expresia „fricaŢ17 de Bunicul“?! Ei bine, 
pentru că iubirea nu mai lasa loc fricii, expresia capătă un carac- 
ter generic. Înţelegem că este grija de a evita pedeapsa părintească, 
adică sancţiunile pentru indisciplină. Ori eşti un copil bun și pre- 
dictibil, ori unul capricios şi nestăpânit gata să perturbi liniștea și 
fericirea altora. 

Bunicul m-a tras de mână, şi am ajuns aproape de o corabie 
somptuoasă, de tip împărătesc; erau mulţi vâslaşi, însemne regale, 
uniforme şi disciplină. Vizionam de undeva de sus ca un film plă- 
cut ce inspiră onoare, liniște şi curăţenie. B.Juan mă atenționează 
să percep mirosul mării, şi să văd cu atenţie unele detalii precum 
vâslașii, cârma... 

Dar vremea se strică, valurile cresc în dimensiune și undeva, 
la mile marine distanță, percepem că o bărcuţă tinde să ia apă, iar 
oamenii din ea să piară înecaţi. Furtuna ne afecta și pe noi; pletele 
Bunicului se răsfirau în vânt şi trebuii să ţip ca să mă audă: 

— Bunicule, crezi că e bine să-i ajutăm cu ceva? 

— Nepoate, o vreme ai să te numeşti „Crezicăebine“. Am pu- 
tea face ceva, dar presupun că o să te răzgândeşti. Vino să ne adă- 
postim pe corabia împărătească! Face călătoria mai sigură și am o 
jucărie pentru tine. 

— Cred că am depăşit vremea jucăriilor. 

— Pentru una ca aceasta, abia acum a venit vremea. 

Ajunși în încăperea de comandă a vasului, ne așezăm pe o ca- 
napea confortabilă. Asemenea, nimeni dinăuntru nu remarcă 
prezența noastră. Bunicul scoase un obiect ca o tabletă cu două 
ecrane unite și un buton central în partea de jos. 

— Uite, acesta e un Eltrim, un fel de procesor. Ca nume ar în- 
semna timis prin elipsă. Lucrează divers dar și pe destine, perioa- 
de istorice. Ţine-l! Pe ecranul din stânga îi vezi pe cei care erau ga- 
ta să se înece. Atinge pe căpitanul lor, ca să-l poţi tranzita pe ecra- 
nul din dreapta! 

— Îl salvăm, în felul acesta? 

— Nu, doar îl examinăm. 

— Observ că procesorul ne permite să simțim mirosul specific 
al mării, neplăcut în acea zonă, furtuna şi sunetul talazurilor ce lo- 
vesc... Degeaba încerc să-l separ, nu se desprinde de ceilalți mari- 
nari. Doar 3-4 pot să iau odată, se lipesc unii de alții. 

— Normal că nu poţi. Dacă ei gândesc la fel și au acelaşi tre- 
cut vinovat, numai aparenţa fizică îi desparte, altminteri sunt o 

apă şi-un pământ. Deci îi luăm la grămadă, la pachet, îi punem în 
dreapta și învârtim butonul, sau dăm o comanda vocală ca să-i ana- 
lizeze peste timp. Învârtim la stânga, ce vezi? 

— E trecutul lor... Chiar că-i o jucărie interesantă, iar indivi- 
zii văd că s-au Jucat cu viaţa altora în stil banditesc, i-a caracterizat 
mai ales plăcerea de a face pagube și violenţa, faptele lor s-au pre- 
făcut în apele tulburi, rău mirositoare, de mai târziu. 

— Dacă mă gândesc la „viciile stricăciunii și ale infracțiunii“,Ț18 
ce am vrut să spun?! 

— Am înţeles, ai vrut să spui că ei se îneacă în propriile lor fap- 
te. 

— Şi dacă spun „de ce calci în apă fără să știi cât de adâncă 
e“.*19 ce am vrut să spun? 

— Că au de plătit destinului niște poliţe grele şi nu trebuie să 
mă amestec. Mă răzgândesc, aşa cum ai anticipat, în ce priveşte 
ajutorarea lor, dar aș vrea să văd acum viitorul individual şi colec- 
tiv, în general, cu corabia pe ecran. Rotesc la dreapta, spre viitor. 

— Ai şi dat comanda, procesorul îţi arată, tu încearcă să inter- 
pretezi! 

— Aș zice că Înţelepciunea este chiar corabia... Deci „frica ne 
aşează în corabia pocăinţei şi ne trece peste marea vieții cea rău 
mirositoare“, ne conduce spre limanul divin, care este „dragos- 
tea, la care străbat toţi cei ce se ostenesc, toţi cei împovărați de 
pocăință.“ Când am ajuns la iubire, am ajuns la Bunicul Bunicilor. 
Calea noastră „s-a săvârşit și am trecut la ostrovul ce se afla din- 
colo de lume.“*20 

— Foarte bine, dragul meu. Dacă inteligența, care ţine de gân- 
direa practică şi de latura material-temporală, ar fi cositorul folo- 
sit odată la electronice, atunci înţelepciunea ar fi diamantul, căci 
ţine de sfera spirituală și îmbogățește sufletul. Înţelepciunea con- 
stă în raportarea justă la chestiuni ce ţin de existenţial, de Adevăr 
absolut, de fericire sprituală. E alt subiect de discuție dacă vor- 
bim (în afara limbajului uzual) de inteligenţa spirituală; atunci da, 

termenii se apropie unul de altul și cuvintele intuiție, inspiraţie le 
poate fi sinonim. 

— Cineva își imagina că un individ ar trăi pe pământ 500 de 
ani. Zice: cu siguranţă va fi înţelept, pentru că s-a confruntat cu 
foarte multe situaţii şi din fiecare a învăţat câte ceva, a acumultat 
multe cunoștințe, dar asta nu îl face un inteligent.*21 

— Aceasta mi-ar spune mie că 500 de ani s-a uitat doar spre 
pământ şi a căpătat experinţa rârâroarelor — care nu este neapărat 
de lepădat — deşi a mers pe două picioare. Sau, fiind în apă, a că- 
pătat experienţa rechinilor din ocean (ca a marinarilor aceia), sau 
poate a struțului, fără să se uite în sus și să zboare. Vreau să spun 
că dorul după cer îl trage spre înţelepciune și spre adevărata feri- 
cire, pe muritor. Eroarea aceluia este că el confundă înţelepciunea 
cu experiența lumească. Mai curând iscusinţă, inteligență, deprin- 
de omul în cei 500 de ani. Nu s-au pus la socoteală totuși — să le 
zicem — prejudecăţile*22 acumulate de acela, deşi a devenit mai 
abil intelectual. Mai putem afirma că scoţându-l pe Bunicul din 
ecuaţie, nu mai putem vorbi de înţelepciune chiar şi după o viață 
de 1000 de ani. Gândește-te, de pildă, că un mileniu te-ar preocu- 
pa perfecționarea în nedreptăţi. Ce experiență, ca aceasta, poate fi 
numită înţelepciune?! 

— Rezultă că „inteligentul reușește să iasă cu bine din situaţii 
în care înțeleptul nu intră niciodată“, cam cum spuneai. E o depar- 
tajare clară. Acum, mai vreau să-mi dai şi mie o armă, dar să știu 
ce efect va avea asupra mea? 

— Basmele de trezire şi celelalte arme doar pe cei răi, egoişti, 
neînduplecaţi, îi zdruncină moral și le schimbă comportamentul o 
perioadă de timp. AntiBunicii intervin, după ele, şi caută să-i re- 
cupereze pe cei afectați, mai ales dacă aceia se pocăiesc. „Căinţa 
paralizează acţiunea malefică și simplifică, anticipativ, procedu- 
ra judecăţii*23 finale.“ În general, contraBunicii reușesc să-i adu- 
că la starea de dinainte, cum le convenea lor să fie, și fac aceasta 
prin metode primitive care le sunt specifice: agresare psihică, bă- 
tăi, izolare, ş.a. Grosolan negustorul, grosolană marfa și uneltele. 

— Și cum reușesc niște stihii, din planul lor, să lovească pe ci- 
neva din plan fizic?! 

— Deoarece sunt nedezvoltaţi ca şi ei, şi de frecvenţe apropia- 
te. Faţă de ceilalţi influența lor este redusă către sfera gândurilor, 
şi cu măsură. De armele noastre să nu te îngrijorezi, au numai efec- 
te pozitive. Trebuie însă o conștiință curată. Poţi fi un beneficiar. 

— Ca urmare îmi oferi una?! 

— Dacă tu Crezi că e bine, o facem și pe asta. Arma ta acum va 
fi o Legendă. 'Ţi-o transmit şi-ţi dau și un ecran. Dar înainte, o să 
mergi cu mine la o comunitate de bătrâni să le povesteşti tu isto- 
rioara cu comoara din adâncuri. Acum să mulţumim Celui în ca- 
re toate aceste experienţe sunt posibile şi să mergem. Cum spui? 

— „Binecuvântaţi neamuriţ24 pe Bunicul nostru și faceţi să se 
audă glasul laudei lui!“ 

— Fie, fie! 


B.Juan Comentatorul e un mare cuceritor în materie de relaţii 
cu alții, mai ales printre noi, cei din zona sublunară. Te molipseşte 
cu speranţele sale vii şi frumoase pentru viitor; te tonifici repede și 
din plin, dacă ești înclinat spre tristeţe. Pe când scria odată, făcând 
literei I o buclă frumoasă, îmi ziceam „lată că nu-i suficient să pui 
punctul pe I, daca nu-i faci şi un cârlionț simpatic!“. 

Când ne angajăm într-o discuţie subtilă, sau când propune să 
ne deplasăm undeva, ca să-mi demonstreze vreun fapt anume, re- 
ferindu-se la partea nostimă a realităţii,*25 mă întreabă 

„Ce facem dragul meu, mergem pe jos sau luăm o trăsură?“, iar 
eu, fiindcă ştiu la ce face aluzie, îi răspund „Hai să luăm o trăsu- 
ră Bunicule!“. 

E glumeţ şi-ţi face plăcere să vorbeşti cu el. Are mai mult de 
800 de ani. Îl provocam „Chiar ai peste 800 de ani, căci arăţi des- 
tul de tânăr?“ „Da, copilaș, e un mare avantaj să arăţi mai tânăr 
decât eşti. Eu când o să împlinesc 900 de ani, sunt sigur că o să 
par de 899“. 

Am mers la vârstnicii aceia împreună cu Bunicul, am povestit 
de lepădarea averii în apă şi de regăsirea comorii. În dialogul care 
a urmat, o bătrânică a întrebat pe B.Juan: 

— E adevărat ce se spune că nu s-a sculat nimeni din morţi?! 

— Le place unor materialişti să mitizeze chestiunea, spuse 
Bunicul şi-şi orientă privirea spre fereastra deschisă, lângă care se 
afla o colivie şi o pasăre înăuntru ei. 

Mulţi au întors şi ei privirea către fereastră, dar el a adăugat. 

— Dacă unul e declarat mort și el se trezeşte din moarte clinică 
la morgă, nu este o înviere? S-ar putea însă recompune până și cor- 
pul asimilat de pământ, sau pulverizat în cenușă, dacă vrea Bunicul 
nostru, şi asta doar dacă ei ar avea disponibilitatea să creadă că toa- 
te-s cu putință la El. "Totuşi ce rost are să fie martori la așa ceva, ne- 
fiind dispuși să-şi accepte limitările?! Mai curând vor declara feno- 
menul drept şarlatanie, doar ca să rămână mitul lor viabil. 

După câteva clipe de tăcere o rafală puternică de vânt, pătrunsă 
pe fereastră, a izbit în colivie, zdruncinând-o puternic. Uşa coliviei 
s-a întredeschis, iar pasărea a ieşit agitată, zburând prin încăpere. 
Discipolul Bunicului a simţit nevoia să se ducă să închidă fereas- 
tra. Pasărea, urmărită de privirile tuturor, după ce a dat ocol încă- 
perii de câteva ori, a revenit lângă fereastră şi s-a așezat pe umărul 
lui Crezicăebine. El a deschis ușa coliviei, iar pasărea a reintrat sin- 
gură acolo. Zâmbind, Bunicul a zis: 

— Așa dragul meu, pentru că ai reacţionat bine, vei mai contri- 
bui la intrarea unei păsări în colivie. 

Adresându-se apoi adunării i-a avertizat: 

— Să ştiţi că antisocialii — cum le mai spun unii răsBunicilor — 
când au mână liberă, scutură colivia trupului mult mai violent de- 
cât rafala aceea, iar pasărea vieţii*26 poate pleca subit. Veţi trage 
singuri nişte concluzii. La încheiere, ca reprezentant al Societății — 
Basmele Bunicilor Cuminţi, vă transmit o avertizare binevoitoare: 

Dragii noştri bătrâni şi bătrânele plăpânde, aspiranţi la titlul de 
Bunici şi Bunicuţe Cumsecade, sau de fiinţe de lumină, aţi văzut?! 
Așa de fragil este omul ca şi colivia aceea la orice zdruncin. Dacă 

sufletul omului poate zbura de aici, aşa ușor și pe neaşteptate, nu-i 
oare înţelept lucru să aibă geamantanele pline, gata pregătite pen- 
tru drum lung?! 

Ascultătorii l-au chestionat: 

— Ce să-și ia în ele, cutiile cu bijuterii? 

— Cum, ce să-şi ia în ele?! În afară de faptele bune săvârşite și 
de prieteniile alese, nimic nu-i așa ușor de cărat şi de folos dincolo. 
Aurul, argintul, banii și altele, ori bujuteriile şi pietrele prețioase, 
chiar cecurile trag foarte greu — ca ataşament — la drumul despre 
care vorbesc și pot chiar să te împiedice să-l parcurgi. Cel care se 
desparte de lumea aceasta trebuie să aibă dulapul plin cu amin- 
tiri şi fapte nobile făcute în numele*27 Bunicului cel Mare. Şi dacă 
vreți să înţelegeți, atunci să aflaţi că oricât ar lua cu el din averea 
isprăvilor sale, tot mai rămâne şi urmașilor câte ceva. Aşa să știți! 
Vă lăsăm acum să meditaţi. 

Am plecat de la veteranii aceia, iar la întoarcere Bunicul mi-a re- 
latat Legenda primită de la Societatea „Be-Be-Ce“, apoi m-a între- 
bat dacă aș avea curajul să o repet prin junglă, între leoparzi, croco- 
dili şi şerpi. Ca să nu bravez, i-am răspuns că lupt cu spaimele mele 
şi pot încerca, dar m-a pus pe gânduri întrebarea lui. 

Înainte să ne despărţim l-am întrebat: 

— Ceilalţi Bunici cum arată? 

— Cam ca mine. Bunicul Arhetip, pe care îl vei întâlni, e ceva 
mai înalt. Statura o putem schimba, totuși. Alegem una şi o cam 
menţinem. Așa şi cu îmbrăcămintea, după cum dorim s-o conce- 
pem, fiind o energie modelabilă. Pentru ea, unii se inspiră din îm- 
brăcămintea vieţuitorilor din sferele superioare, dar mulţi Bunici, 
Bunicuţe şi alte făpturi de lumină se iau după ţinuta purtată de 
Bunica cea mare: mantii brodate, pelerine, cordon cu flori, ş.a. toa- 
te în culori deschise. 

— Ce vârste au? 

— Au vârste mari. Foarte puţini au etatea sub două secole. 
Înfăţişarea poate fi ca a unuia de 30 ani pe planetă, dar şi aici ei 
pot să intervină, şi-și aleg să pară mai bătrâni sau mai tineri, să 

aibă părul alb, blond sau altfel. Poartă sau nu poartă barbă, ochii 
lor sunt plini de blândeţe și nu e nevoie să-i rogi de două ori pentru 
ceva; imediat te ajută dacă ai vreo trebuinţă rezonabilă. Adesea ţi-o 
iau înainte şi-ţi rezolvă o problemă fără să apuci să-i rogi. Sunt me- 
reu pregătiţi să facă daruri și nu le place să fii trist; au capacitatea 
să te învioreze. Sunt și Bunici care-şi pun pe cap, la culcare, niște 
bonete ușoare, pufoase brodate artistic. Își fac focul în şeminee 
concepute de ei; nu că ar avea nevoie de astea, dar le place ca mu- 
safirii lor să se simtă cât mai bine și atmosfera să inspire căldură. 


Trimiteri Cap.IV Aripi ca de porumbel 

1. brava lume nouă* — O previziune, Mircea Cărtărescu. / 2. m-aş în- 
depărta fugind — Psalmul 54.6-7. / 3. că te văd* — Panchatantra. / 4. a 
fost dejucat* — Poveste creştină. / 5. aur şi bijuterii* — Mat.6.21 Unde 
este comoara ta, acolo va fi şi inima ta. / 6. de bună voie* — Interpretare 
a sf.loan Gură de Aur la „Fericiţi cei săraci cu duhul...“ / 7,8. nu-i al 
altora* mod uşuratic* — Panchatantra. / 9. Folosiţi-vă de bunătateț — 
Carte a Vieţii Adevărate, Revelaţii ale Divinităţii primite în Mexic. / 
10. decât cu remușcări* — Jules Renard. / 11. agonisirea spiritului* — 
Învățătură a sf.Serafim de Sarov. / 12. înțelepciunea desăvârşeşteț — 
Carte a vieţii adevărate, Revelaţii. / 13. alege învăţătura“ — Isus 
Sirah 6.18 / 14. harul obţinuti — Ps.118.100 Pe deasupra bătrâni- 
lor mei am dobândit pricepere, că poruncile Tale le-am căutat (după 
Bartolomeu Anania) / 15. puţine caractere* — Mihai Eminescu./16. 
ştie a-l ocoli* — Învățătura a lui Mansur către fiul său, Civilizaţia ara- 
bă în vremea celor 1001 de nopți, Andre Clot. / 17. fricaț — Pildele 
lui Slolomon 1.7 Frica de Dumnezeu este începutul înţelepciunii. / 
18. ale infracțiunii* — Carte a vieţii adevărate, Revelaţii. / 19. cât de 
adâncă e* — Sursă indiană. / 20. dincolo de lume* — Sf.Isaac Sirul: 
Dar precum nu e cu putinţă a trece marea cea mare fără vapor şi 
corabie, aşa nu poate trece cineva spre dragoste, fără frică. Marea 
cea rău mirositoare aşezată între noi şi raiul înțelegător, n-o putem 
străbate decât prin corabia pocăinţei, mânată de vâslaşii fricii. Dacă 
vâslaşii aceştia ai fricii nu cârmuiesc corabia pocăinţei, prin care stră- 
bate marea lumii acesteia spre Dumnezeu, ne înecăm în marea cea 
rău mirositoare. Pocăinţa este corabia; frica este cârmaciul ei; dragos- 
tea este limanul dumnezeesc../ 21. un inteligent* — Citat, oarecare. / 
22. prejudecăţile* — Inteligența nu te vindecă de prejudecăţi. Cu cât 
inteligența este mai mare cu atât prejudecata este mai voinică, fiindcă 
ai aparat s-o justifici. Petre "Ţuţea. / 23. procedura judecăţii* — Despre 
îngeri, Andrei Pleșu. / 24. neamuriţ — Psalmul 65.7 Binecuvântaţi 
neamuri pe Dumnezeul nostru... / 25. a realităţii“ — Gluma e o trăsură 

bună pentru adevăr. Francis Bacon. / 26. pasărea vieţii* — Nu ne mai 
preocupăm de colivie atunci când pasărea a murit. Încetaţi de a vă 
mai preocupa de corpul care poate fi oricând abandonat de pasărea 
vieţii. Ramakrishna. / 27. în numele* — vezi punctul 11. 


LAPILULUL | 


Recuperare 


Vasilisa, soaţa lui Volsh, e o bătrână îndesată, semănând şi la 
trup și la figură cu el. Ajutată de câteva slugi tocmai așează masa. 
Punând bucatele se adresează unei slugi: 

— Matia pe cineva și ajutaţi pe conul și pe conași să vină la masă! 

— Îndată, coană mare. 

În câteva minute, rezemat pe slugi, Evievici, învineţit şi oblo- 
jit pe alocuri și roșu în alte părţi, intră în salon. Feciorii săi, deşi 
bandajați şi ei, se descurcă singuri. 

— Mamaie, da” Lemi unde-i? 

— Bărbate, băieţi, Lemi a luat-o razna, când plânge când râ- 
de... cu noaptea-n cap s-a dus să ia, cică, o binecuvântare de la un 
sihastru, să poată conduce norodul. 

— Aliluia, i-ai cam căutat în coarne papaşa, zise Kobra. 

— L-am scutit de roboteala câmpului ca să înveţe carte. Ca 
avocat ar trebui să înveţe acum rânduielile casei, dar el umblă pe 
coclauri. O fi din cauza Bunicului acela. Vasiliskka să-ţi spun de 
Basmul ce ne-a povestit... 

— Nu papașa, nici să nu te gândești! strigă Kobra. 

— Kobra are dreptate. Bunicul ne-a aiurit pe toţi, nu-i poves- 
ti nimic! Mai bine vă povestesc eu ce palton bun am furat azi de la 
vecini; avea şi un ceas în buzunar. 

— Întâi uitaţi-vă, ce lustru mi-am dat eu la cizme! le arătă 
Kobra. 

Vasilisa îi lămurește: 

— Ieri, după ce v-aţi culcat, am fost la vrăjitoarea Bușilă, vecina. 
Era acolo un vraci şi spuneau că Basmele fac ravagii. Ea era furioasă, 
le numea basmele lor nessprăvite. Mai zicea că Bunicii, unii cu nume 
ciudate, bântuie zona, împuie capul gospodarilor noapte de noapte cu 
tot felul de naraţii şi amăgesc pe mojici cu viaţa de apoi. Istoria aceea, 
sau ce-o fi fost, v-a căpiat pe toți dar noroc de bătaie. Cotonogeala v-a 
trezit, iar Lemi pentru că n-a încasat-o şi-a luat câmpii. 

— Vasliskka mea, bine ai spus, trebuie să facem ceva pentru 
Lemişka al meu... Vai, vai ce mi-au tăbăcit spatele, geme Volsh 
Evievici. 

— Eu sunt Vasilisa, nu Vasiliskka. Nu te mai recunosc bărba- 
te... tu nu eşti Evievicika. 

— Ba, Vasliliskka ai să fii! Eu n-am născut; tu mi-ai născut o tre- 
ime de lăstari, doi feciori tari ca reptilele și un avocat isteț ca mă-sa. 
De-acum eşti tovarăşa Vasliskka, am zis!... Uli... o să-şi revină el. 

Bătrânul umple paharele cu votkă. 

— Mamaie, sprijini Kobra, şi papaşa e acum tovarășul 
Votkovici... Îl rog să-mi mai cumpere o pereche de cizme şi apoi 
înființăm un partid cum zice şi tov.Lemianin. 

— Visul fratelui nostru acum e politica, a devenit un propagan- 
dist, explică Davai. 

— Băieţi,... bă tovarăşi, întâi cultivăm pământul şi după aia 
bem politikie cu votkă. Văd că sunteţi pregătiţi pentru asta, așa 
îmbujoraţi la față. Mai umblăm odată după un tractor și-apoi 
chemaţi mojici la lucru, spune tatăl lor și începu să mănânce. 


Trokici, numit și Davai, pasionat de mărunțţișuri, ar fi fost bun 
ca negustor la bazar. E călăuzit de aceleași tendinţe combative şi de 
rebeliune ca ale fraţilor lui. Acestea nu-i dau odihnă, îl înghiontesc 
şi chiar îi stimulează fantezia, fără să-și facă probleme dacă apli- 
carea lor i-ar destabiliza pe oameni. A fost de mic atras de mate- 
matică şi calcule, care s-au asociat bine cu tentaţiile-i cleptomane. 
Gândirea lui economică îl face să se intereseze: 

— Şi cu ce-i plătim tov.Votkovici? 

— Asta va fi treaba voastră. Sunteţi flăcăii isteţi şi tari ca bra- 
zii. De tine Davai un megieş mi-a zis „Iti cere o greblă şi-ţi ia toată 
magazia. Da, da, davai grebla, davai ceas, davai palton“*1. 

Toţi hohotiră zgomotos. 

— Stalici al meu socotea, deunăzi, că poate prăda transportul 
de valori al băncii, mai aminti el. 

— Cât pufăi o mahorcă, Robra curăţă transportul de parale şi 
aleluia, întări Vasiliskka. 

Hohotiră din nou, dar cu întreruperi, ca să se vaiete pentru vâ- 
nătăi. 

Privindu-şi soţul, femeia propuse: 

— Bărbate... tovarăşe, poate îi ajută şi Lemianin...?! 

— Acum el e preocupat de Condiţia Proletară, și a devenit mai 
revoluţionar decât copoiul Comisar din ograda noastră, semna- 
lă Kobra. 

Se auzi câinele lătrând afară. 

— "Te-a auzit,... strașnikă potaie Comisar al nostru, zi- 
se Evievici. Davai, i-a vezi, de ce latră?! 

Trokici iese, urmat de Vasiliskka. Revin amândoi sprijinind pe 
Lemi care-i foarte slăbit și cuprins de frisoane. 

Feciorul se desprinde şi-l anunţă pe tatăl lui: 

— Papaşa, pe drum trece un tractor cu o remorcă. O fi cel de 
astă noapte, mă duc după el. Evievici tresare: 

— Kobra, ia nişte slugi și duceți-vă cu toţii după el! 

Stalici, alias Kobra, iese ultimul, trândind ușa. Bătrânul, urlă 
în urma lui: 

— Dacă mai trânteşti uşa, nu mai primești alte cizme de la mi- 
ne, tovarășe! 

Uitându-se la avocat: 

— Ce-ai păţit Lemișka, băiatul tatii? 

Uli explică: 

— Ca revoluţionar... îmi trebuia o binecuvântare... un pelerin 
mi-a dăruit o carte drept talisman și m-a îndrumat la un pustnic 

în pădure... când am ajuns, el a observat că s-a tulburat apa lacu- 
lui de acolo și a spus elevului său că-i din pricina mea... Pentru as- 
ta a ţipat*2 la mine de m-au trecut sudorile. Lemianin își roade un- 
ghiile, continuă să tremure şi să bodogănească: 

— „Însă celor care se pocăiesc le-a dat întoarcerea,ț3 şi pe cei 
care slăbesc îi îndeamnă la răbdare.“ „Că nu până în sfârşit va fi ui- 
tat săracul, iar răbdarea saracilor în veac nu va pieri.“Ţ4 

— Bărbate, tovarăşe rămâi cu el, propuse femeia punându-și 
broboada pe cap. Eu mă duc iute la coana Bușilă, să găsim un leac 
sau să vedem ce-i de făcut. 

Volsh poruncește slugilor să aducă votkă, şi-i dădu fiului să bea. 
În câteva minute bătrâna se întoarce cu Vraciul. Acesta ceru o bas- 
ma și-l leagă la gură pe Lemi. Femeia se miră: 

— De ce îl legi la gură? 

— E limpede că a auzit o formulă, o vorbă. Acum are niște cita- 
te, dar dacă îşi aminteşte ce i-a spus Bunicul, sau pustnicul — ce-o 
fi fost — o păţiţi și voi. Vine din urmă și coana Bușşilă, am lăsat-o 
să facă o reţetă. Haideţi să-l ducem în grajd... dacă acţionăm re- 
pede îl vindecăm! 

— Nu-i mai bine să-l ţinem aici? 

— Faceţi cum vă spun! Sunt nevoit să chem şi pe jupân 
Paluda-vajnicul. Ca să nu rămână cu sechele, o să-i dea o chel- 
făneală. Coană Vasilisa, adu niște grăsime de porc să-l ungem! 
"Trebuie și recuperare organică. 

— Să-i fac un ceai de pelin!? 

— Nu pelin că-l smereşște mai tare. 

După ce îl aduseră în grajd apăru şi coana Buşilă cu un samovar 
şi două sticle. Îl dezlegă la gură și-i dădu să bea din fiertură, dar și 
votkă. Uli reveni la citate: 

— „Este adevărat că libertatea este prețioasă — atât de prețioasă 
încât trebuie raționalizată. Dacă vedeţi pe cineva deştept, îmbră- 
cat cuviincios şi care vorbește corect limba noastră împușcaţi-l pe 
loc, pentru că nu-i de-al nostru.“*5 

Evievici, reveni la optimism: 

— Strașnika. Începe să-şi revină, lăstarul meu, tovarășul tatii. 

Lemi rămâne în grajd cu Vraciul şi cele două femei, care îl frea- 
că atent, pe piele, cu untură de porc, iar bătrânul iese, fiindcă fe- 
ciorii săi, însoțiți de slugi, s-au întors cu tractor cu tot. 

— Ce face?... Cum se simte Lemi, papașa? 

— Parcă începe să-şi revină. Vraciul îi dă să bea să-l anestezi- 
eze un pic. 

— De ce anestezie? 

— Mi-a spus că n-are încotro, cheamă un vajnic, de dincolo, 
ca să-i dea un toc de bătaie. Altfel îl pierdem, ia calea pocăinţei şi 
se face om bun. 

— Nu-i rea o boţeală, papaşa, îi mai vine mintea la cap. Ce, el 
să n-aibă parte ca noi?! Dacă vrea să ajungă revoluţionar trebuie să 
fie călit, să fie oţel ca mine, bravă Stalici. 

Davai adăugă: 

— Ai văzut, tataie?! Am zis davai tractor şi l-am confiscat. 

— Bravas fiule, hai să vă îmbrăţișez. Asta meritau... trosni-ar 
coada lui Kalka. 

— "Tovarăşe Votkovici, te-am răzbunat. Erau doar trei însă i-am 
boţit bine. Comisar s-a repezit și el și i-a mușcat. Puțin după, fără 
să ştiu, s-a băgat pe lângă roți după o mâţă şi l-am călcat. 

Evievici sări ca ars: 

— Cum, Comisar al nostru e mort? 

— Da, papașa. A luptat ca un viteaz dar a căzut pe câmpul de 
luptă. Stașnic câine. 

— O să-l îngropăm cu onoruri, decise tovarășul Volsh Evievici 
şi plecă după Vraci. 

— „Se poate spune că a ajuns pisica să invidieze viaţa de câi- 
ne“,*6 comentă tovarășul Stalici. 


x x 
Vraciul scosese afară din grajd pe cele două femei, găsi cartea lui 


Lemi și, socotind-o duhovnicească, i-o luă, apoi legă din nou gura 
avocatului ca să nu se audă urlete. 

Cât timp nălucile lui Paluda snopeau în bătaie pe avocat, Vraciul 
văzu cum Paluda azvârli două limbi de șerpi, de la cingătoare, şi 
le transformă în seceră şi ciocan. După aceasta au stabilit împre- 
ună înființarea unei unei echipe speciale de recuperare-reintegra- 
re, drept tratament pentru cei pocăiţi, pe viitor. După unele aran- 
jamente privind familia Volsh, Paluda îl trimise pe Vraci după 
Evievici, iar el se duse să vadă tractorul, remorca și să le deoache. 

Vasiliskka se despărțise de vrăjitoare şi acum vorbea cu Kobra: 

— "Tovarăşa Buşilă a plecat bușind poarta, mi-a zis că-s o ne- 
isprăvită ca şi Uli, fiul meu. Probabil pentru că n-am plătit-o... ti- 
ii!... M-am molipsit şi eu cu rovarășe. Ce ne facem şi cu ta-tu, a în- 
ceput să-i tovorăşească pe toți, pe mine mă ia cu KK; astea sunt tot 
de la Basmul acela, mi se pare?! 

— Aşa e mamaie, bine că l-am recuperat cât de cât. I-au rămas 
nişte obsesii de care o să scape, dar dacă i-ar administra acum o 
nouă recuperare cu ciomăgeală, aleluia. Nu rezistă. 

"Tatăl era îngrijorat: 

— Sper că nu l-au omorât în bătaie, Vraciule! 

— N-ai grijă coane, mai mult l-au speriat. Jupân Paluda, îmi zi- 
se să-ţi dau acest corn mic, cum are şi coana Bușilă. De câte ori vei 
suna din el, de atâtea ori va veni jupân Paluda să-ţi ajute. Îţi mai 
trimite o seceră și un ciocan. Le pui deocamdată deasupra blazo- 
nului familiei. Sunt nişte arme care-ţi vor folosi mai târziu. "Te va 
anunţa el când și cum. Îţi mai dau două sticle. Asta pe care scrie 
Votkă o bei tu şi familia ta ca să deveniți mai puternici. Cealaltă e 
o licoare din care o să torni câte puţin în mai multe butoaie cu apa. 
Are să capete gust de votkă 100%, dar o serveşti numai la străini, 
prieteni, invitaţi, vecini. Efectul este că-i faci să-ţi devină aliaţi şi 
să ţi se supună. Ai mare nevoie de ajutoare căci jupânul te trimite 
să aduni cât mai mulţi sclavi. Mi-a explicat că-ţi pregăteşte tracto- 
rul şi remorca. O să le deoache pereţii interiori şi banchetele. Ai să 
afli folosul mai târziu. Cu ele te duci în lung și-n lat după ei. Tu şi 

familia ta veți fi, cu sprijinul lui Paluda și al cetei lui, cei mai puter- 
nici între furioşii norodului. Să fiți neînfricaţi! „Marile realizări*7 
sunt atinse nu prin putere, ci prin perseverenţă.“ 

După aceste indicaţii se despărţiră. Votkovici şi feciorii, lui des- 
chiseră ușa grajdului, unde Lemi era plin de untură de porc și de 
bălegar. Cum l-au dezlegat la gura, el s-a dezlegat la citate şi a ros- 
tit sentențios: 

— „Noi nu credem în moralitatea eternă și considerăm perima- 
te toate*8 poveştile despre moralitate!“ 

— Bravas, tovarăşe Lemianin! îl încuraja Trokici. 

— Flăcăii tatii, exclamă Volsh Votkovici, tovarășul nostru 
Lemianin Uli şi-a revenit. 

— Papaşa, cred că e bine să vorbim iar cu coana Bușilă; o să fie 
complet vindecat când o să capete limbă de lemn. 

Paluda își adunase ciracii ca să dispară cu ei în eter. Vraciul, fi- 
ind în plan fizic, porni pe jos. 

Pe drum, află în buzunar cartea luată şi o cercetă atent. Erau 
nişte rugăciuni către Bunica Bunicilor și diferite texte religioase. 
Relativ mişcat de cele citite gândi „Nu e pentru cine se pregătește, 
Cl pentru cine se potriveşte“. 


Trimiteriţ* Cap.V Recuperare 

1. davai palton* — Rău era cu „der, die, das“ Ş Da-i mai rău cu „davai 
ceas“ Ş De la Nistru pân” la Don Ş Davai ceas, davai palton Davai 
ceas, davai moșie $ Haraşo, tovărăşie — Constantin "Tănase. / 2. a 
țipat* — cazul unui agitator la sf.Serafim de Sarov. / 3. le-a dat întoar- 
cerea — Isus Sirah 17.19 / 4. nu va pieriț — Psalmul 9.18 / 5. nu-i de-al 
nostru* — Citat din Lenin. / 6. viaţa de câine* — Arhipelagul Gulag 
1918-1956, A.Soljeniţin. / 7. marile realizari* — Samuel Johnson. / 8. 
perimate toate* — Lenin în congresul Consomolului 1919. 


LAPIT0LU), VI 


O noapte de Legendă 


Pe timpul serii la conacul Volsh este activitate mare. Evicvici, 
zis Votkovici, e plecat după băutură la beci, Lemi are pe birou re- 
gistre, scrie şi explică, în timp ce vizitatori și mojici i se perindă 
prin faţă. Stalici şi 'Trokici fumează, mai mănâncă din ce aduce 
Vasiliskka și aproape că-i forţează pe oameni la un pahar cu licoare 
de votkă, numindu-i tovarăşi. Doi acordeonişti vorbesc şi cinstesc 
așteptându-și, pe scaune, momentul lor lor muzical. Încăperile 
de la conac sunt spaţioase şi-n ele forfotește lumea, în majorita- 
te bărbaţi şi doar câteva femei în vârstă. Se discută mai ales despre 
agricultură dar şi de politică. 

Afară, într-un loc întunecos, un tânăr de statură medie, suplu, 
iscodește lângă una din ferestrele mai dosite, la ce se petrece în in- 
terior. Are cam 30 de ani, ochii mari, iar părul său scurt este şaten. 
Si-a ales haine mai închise la culoare, ca să nu fie prea vizibil. 


Tovarăşul Volsh Evievici, care înştiințase sătenii că vrea să 
înfiinţeze Uniunea Traktoriștilor Furioși (UTE) a apelat la ei 
pentru donaţii, unelte și sprijin ideologic după cum l-a consiliat 
tovarășul avocat Uli, fiul său. Deasupra mobilierului interior, aproa- 
pe de tavanul îmbibat în fum de ţigări și-n diferite unghiuri ale ca- 
merelor, sunt prezenţi antiBunici, dintre care cei foarte războinici 
au arme. Mai sunt și alte năluci, care pe unii oameni reuşesc să-i 
lege cu un fel de lanţ și-i trag, discret, unde vor ele. Se fac pariuri 

pe capetele lor se aranjează întâlniri la căminul victimelor ş.a.m.d. 
În mare, e aspectul unei distracții răutăcioase pe seama persona- 
jelor mișcătoare din planul rudimentar. Aceste stihii încearcă să le 
inducă unora visul că devin purtători de drapel sau eroi. Produc şi 
alte efecte asupra lor căci încep să-şi clevetească apropiații, soţia, 
soțul, sau își blestemă sărăcia ori condamnă conducerea politică. 
Duşmanii din planul eteric, trag săgeți cu diferite obiecte în vârf, 
către frunţile lor. Cum e atins unul, cum îi sticlesc ochii, și acela 
emite o lozincă pe gură, o expresie, de obicei înfumurată, irascibi- 
lă. Dacă nu apar efectele scontate trag spre piept, spre umăr sau alt 
loc, mai folosesc mâzgălitul cu un fel de gudronțil negru și-s foar- 
te activi, exclusiv în rău.2 În acest spaţiu, extins deasupra încă- 
perilor conacului, apare și un Bunic însoţit de trei fiinţe. Vizibil 
deranjaţi de fum, sau mai curând de structura grosolană a atmosfe- 
rei, tuşesc puțin şi încearcă să se adapteze culorilor și radiaţiilor in- 
ferioare. Prezenţa lor nu trece neobservată. Creaturile rebele își în- 
trerup operațiunile conspirative, uitându-se către ei. 

— Cumsecădenia voastră, ce faceţi aici?! întreabă viclean un 
contraBunic, pe cel care conduce? 

— Sunt Comentator şi nu deranjez pe nimeni. În aria voastră 
puteţi face toate nelegiuirile care vă trec prin minte, cu doar asist, 
comentez şi uneori consemnez. N-avem nicio armă la noi. 

RăsBunicul se uită către ai săi: 

— Auziţi nelegiuiților, îl lăsăm la galerie, să asiste?! 

— Dacă nu-i lăsăm pot să riposteze şi ne îngreuiază nouă lu- 
crarea. 

— Așa, aşa,... atunci îi lăsăm. 

Fără să mai ţină cont de musafirii nedoriți, cărora le-a și întors 
spatele, îi încurajează pe companionii săi agresivi, care-s pregătiți 
să muşte și să zgârie: 

— Continuați şi turbați după plac, oștenii mei! Haideţi cu eti- 
chetele să-i ștampilăm pe cei de lângă masa aceea! RăzboiniciiŢ3 
se înghesuie, aplicând pe trupurile personajelor de jos, etichete*4 

vizibile doar pentru ei, precum „Ploşniță roșie“, Putregai“, ş.a. Cum 
vedeau pe unul dând paharul pe gât îl şi mânjeau cu gudronul lor. 
Juan Comentatorul făcu către însoțitori o primă observaţie: 
— „Acolo vor zăbovi năluci ce umblă noapteaţă și în acele lo- 


curi îşi vor găsi odihna.“ 


“Tovarășul Uli, la biroul său, bifează rubrici, pune să semneze pe 
donatori şi are citate docte sau revoluţionare pentru ei. Un eteric, 
realizând că s-au strâns bani mulți, arată unui companion: 

— Stai să vezi! 

Merge în stânga lui Lemi şi-i şoptește ceva printr-o pâlnie. 
Lemi roteşte ochii, bagă mâna în sertar şi transferă din hârtii în 
buzunarul său. Afară, tânărul care urmărise pe geam cele din bi- 
rou, priveşte pe ecranul ce avea cu sine; pe el apar explicaţii „El se 
hrăneşte cu năluci, inima lui înșelată l-a dus la rătăcire. El nu-şi 
mântuiește sufletul său și nu zice „Oare ce amţ6 eu în mâna mea 
nu este o momeală?“ 

Agitându-și cozile, răufăcătorii se distrează copios. 

— Cu pâlnia mea de transmisie scurtă îi plasez gânduri direct 
în coretexul cerebral. 


În zona lor, Kobra și Davai stau de vorbă și beau: 

— Bună ideea lui taica Votkovici cu cheta pentru Uniune. 

— Mi-a poruncit să scriu pe o scândură Romisar — în grafie cu 
K — Erou al Luptei de Clasă. I-a dus trupul în ogradă, a ţinut un 
cuvânt în faţa slugilor şi, cu emoție, l-a îngropat. 

Kobra, examinându-și cizmele, remarcă: 

— Pe oameni ca pe oameni, dar pe câini îi iubește precum câi- 
nii pe el. Ce-i al lui i-al lui. 

— Daa, papașa e om de sacrificiu, dă totul din el pentru cauza 
revoluţiei. Mai ales când urăşte din tot sufletul. 

— Știu, i-a molipsit şi pe alţi revoluționari să strige din suflet 
„Uraa! Uraa!“ când au câte o victorie. 

— Vrea să înfiinţeze un Komisariat al norodului, sau să schim- 
be numele Uniunii mai târziu. 

— După bătaia aceea se ţine încă bine. Dacă mai prinde vreo 
paranoie de Basm trebuie să-l ascundem pe tataia, altfel îl moaie 
definitiv la recuperare. 

— Mamaia a aflat că şi Legendele sunt periculoase; te hlizeşti, 
te porţi ca un narcoman şi rămâi cu obsesii. Da, da, da, cu obsesii. 

— Cum sunt astea? 

— "Tot nişte băsniri de hodorogi; nu induc neapărat pocăință, 
sunt mai suportabile, scoţi ce ai din tine, exact ca la celelalte. 

— Cum adică?! 

— Divulgi, eşti sincer, te dai pe faţă. 

— Mâine, sau după chef, mai vorbim cu taica despre vreun jaf 
pentru bani în plus... dar nu ştiu dacă mai sunt în stare, că-s bui- 
mac şi mă dor dinţii. 

Evievici intră cu două damigene grele, le dă slugilor şi mai 
poruncește să ducă la magazie uneltele adunate din donaţii . 

— Davai, ai scris şi tăbliţele pentru uși? 

— Da, da, da, papașa. 

Îi arată nişte tăblii pe biroul lui Lemi cu textul „Nu trântiţi 

uşa!“. Bătrânul Votkovici, ia o pensulă, mai adaugă un cuvânt pe 
fiecare tăbliță, apoi împreună cu fiul lui le bătu în cuie pe toate 
uşile. Mulţumit își zise „straşnika“. Acum toată lumea putea citi 
„Nu trântiţi ușa!... Trânti-v-ar!“. 

Avocatul Uli, zis şi Lemi, stă pe scaun absorbit de gânduri con- 
tradictorii, specifice unui agitator înnăscut. De obicei oscilează ta- 
re din punct de vedere emoţional, nu ezită să-și afișeze atitudinea 
extremistă și pentru aceasta este preocupat să apară în haine cu- 
rate şi îngrijit, în faţa oamenilor. Este avid de puterea politică pâ- 
nă la nebunie și visează să timoreze cu planurile sale de dominație 
pe toţi care i s-ar împotrivi. Drept mijloace de impunere și-a ales 
ca unelte minciuna și viclenia. Acum, plictisit că nu mai are clienți 
ori donatori, ia o foaie de hârtie. Își pipăie vânătăile de pe corp şi 
gândindu-se câtă bătaie a suferit pentru revoluţie, pentru cauza 

neamului, devine depresiv. Norodul va trebui să afle ce a păţit vii- 
torul său lider. Înfiorat şi rozându-și unghiile, scrie din patosul ini- 
mii că: "Toată săptămâna trecută a fost „o lecţie grea.*7 amară şi în- 
tristătoare pentru întregul norod“. 

Coana Bușşilă a venit şi ea la conac, dar nu a donat nimic. 
Priveşte lung la cei adunaţi, nu se amestecă în conversații, ci doar 
merge prin încăperi. 

Taica Evievici, văzându-şi avocatul trist, vine, îl cuprinde de 
umeri şi-i spune: 

— Băiatul meu, mi-a plăcut chestia aceea „Fură turma de oi cu 
cioban cu tot“. Cum zici tu, suntem vicleni dacă facem şi noi așa? 
Şi cum să reuşim chestia asta?! 

Feciorul gândește puţin: 

— ... Fii dialectic papașa! Fără minciună n-avem progres. Noi 
revoluționarii ne preocupăm de dezvoltarea naturii, societăţii şi 
gândirii. Punem pe alţii să ia şi oile şi ciobanul. O să formulăm re- 
guli noi şi lumea ne va urma. Asta e dialectica noastră „O minciu- 
nă spusă destul de des devine adevăr.“*8 

Tatăl lui, mulţumit de răspuns se îndepărtează ca să repete şi în- 
registreze mintal teoria revoluționară. 

Un gospodar, venit aproape, a auzit și face caz, profitând de 
aceste cuvinte: 

— Eu, de exemplu, spun „Eşti un tembel, eşti un tembel, ești 
un tembel“. Acest lucru devine un adevăr, pentru că lumea nu știe 
cât de mare revoluţionar ești dumneata, tovarăşe Lemianin, dar 
auzind des acest lucru îl va lua de bun. Am analizat dialectic? 

Avocatul se ridică de la masă și merge lângă gospodar să-l im- 
presioneze faţă de toţi cei care ascultau. Vasiliskka, profită să se 
aşeze pe scaunul eliberat, iar feciorul ei își găseşte cuvintele: 

— Nu ai fost destul de dialectic omule, fiindcă „Este absolut 
necesar ca teroarea să fie legalizată principial,*9 în termeni clari, 
fără echivoc.“ În felul acesta, dumneata nu ai posibilitatea să repeți 
ce vrei. Furia Traktoriştilor roși ţi-o ia înainte, îţi confiscă moşia, 
îți deportează familia și te execută, ca să nu mai ai idei dintr-astea. 

„Ideile sunt mult mai puternice decât armele. Nu le permitem*10 
dușmanilor noștri să aibă arme, de ce le-am permite să aibă idei?“ 

Comentatorul consemnează „Nu le-a păsat de înţelepciune şi 
de aceea n-au ştiut ce este binele şi au lăsat celor care sunt în viaţă 
amintirea nebuniei lor, așa încât ticăloșiile lor să nu fie înghiţite de 
uitare“Ţ1l 

Gospodarul ajunge la ce voia să spună: 

— Înseamnă că deja ați început mârșăvia voastră, jefuin- 
du-mă de tractorul pe care îl aveam. Furaţi, nedreptăţiţi cetăţenii 
şi vă constituiți, perfid, într-o Uniune ca să aveţi putere politică. 
Recunoașteți asta!?! 

Dialogul devenise tensionat. 

Vasiliskka face semn lui Kobra și Davai să-l sprijine pe fratele 
lor, apoi profită de faptul că ceilalți privesc altundeva, ia bani din 
sertar şi-i băgă la sân. Iute apoi toarnă într-un pahar niște licoare 
de votkă, în altul apă şi se duce să-l ajute pe Lemi care, în încurcă- 
tură fiind, întârzie puţin, apoi replică: 

— „Înainte de a ne angaja în discuţii inutile despre putere, tre- 
buie să punem mâna pe putere“.*12 

Vasiliskka, ajunsă cu paharele în mâna lângă ei, se adresează 
păgubitului: 

— Coane, coane... înainte să discutăm ca între gospodari, hai 
să cinstim o votka, tovărășește! Evievici şoptește pentru sine: 

— Starșnika, Vasiliskka mea. 

Păgubitul acceptă, dă paharul cu licoare peste cap, iar Vasiliskka 
apa. În acel moment gospodarul e violentat de vreo 20 de năluci 
cu armele lor, fără ca nimeni din lumea materială să-și dea seama. 
Folosesc arcuri. Una din săgețile de energie îl lovește în gât. 

Gospodarului i se moaie picioarele, începe să tușească, se sufo- 
că, devine palid la faţă şi se aşează pe dușumea. 

— Scoateţi-l la aer! poruncește slugilor Vasiliskka. Comentatorul 
punctează însoţitorilor „și am găsit că mai amară decât moartea es- 
te femeia a cărei inimăŢ13 este o cursă şi un laţ și ale cărei mâini 

sunt nişte lanţuri; cel plăcut Bunicului scapă de ea, dar cel păcă- 
tos este prins de ea.“ 

O nălucă constată, în paralel „Coana asta e vasilisc*14 de-al 
nostru.“ Soţul, încântat de consoarta sa, vine și o felicită: 

— Strașnika, Vasiliskka mea, strașnika, și către slugi: 

— Dacă nu pleacă, să rupeți varga pe spatele lui... trânti-l-ar! 

Lemi vine lângă Votkovici și-l îndeamnă: 

— Papaşa, trebuie să-i punem în spate acestuia o învinuire, ca 
să n-o păţim noi! 

— Lăstarul meu, mâine îi facem vreun denunț şi-l aranjăm. 

— Straşnic. „Articolul 93 din Codul de procedură*15 pena- 
lă spunea chiar așa: O declaraţie anonimă poate servi drept motiv 
pentru a intenta un proces penal“. 

— Bravas tovarăşe, așa te ştiu, îl lăudă Votkovici. 

Apoi, ca să abată atenţia obștii, poruncește muzicanţilor să cân- 
te și mojicilor să mai aducă băutură şi nişte gustări. 

În ritmul acordeoanelor invitații încep să salte pe lângă perechea 
lor. Votkovici care socotește că a băut doar votkă, ferindu-se de li- 
coare, fiind ameţit, forţează o slugă să bea, apoi se urcă în spatele 
ei ca să facă paşi de dans. O namilă călare pe un calic. Încurajaţi 
de mitocănia tatălui lor, Kobra și Davai forţează asemenea pe alți 
mujici să bea, îi umilesc şi-i călăresc spre hazul chefliilor prezenți. 

Crezicăebine formulează o propoziţie, poartă degetul pe ecran 
şi apare „Vai vouă celor ce astăzi râdețţi, că veți plânge și vă veţi tân- 
gui“Ţ16 După un timp Volshii se adună separat în biroul lui Lemi, 
interesați de suma de bani colectată. 

— Papaşa, îți raportez înscrierea sătenilor buni de muncă; doar 
puţini n-au venit. 

— Îi luăm mai târziu pe sus, cu lopata, interveni Davai. 

— Dar nu sunt bani destui, fraților, zise avocatul. Sunt prea 
puţini pentru noua Uniune-gospodărie, pentru muncitori la agri- 
cole, pentru alimente și unelte. 

— Ne-ar trebui bani și pentru mită colo şi colo, când e cazul, 
completă Kobra. 

Intră soaţa lui Votkovici, căreia îi și spuse: 

— Vasiliskka, s-a terminat cu donațiile şi înscrierile, dă noro- 
dul afară, nu mai avem timp de ei! 

— Muzicanţii zic să-i plăteşti că te-ai tocmit cu ei. 

— Muiere, votka aia specială de butoi rezolvă problema, n-ai 
observat?! Întâi dă-le să bea! 

Stalici găseşte o soluție: 

— Mamaie, dacă nu-şi face efectul le propui o funcţie în 
Uniune. N-avem bani, de dat. 

Davai, sughițând, tot la bani cugetă: 

— Fraţilor, să ne deghizăm, să facem arestări și confiscări! Da, 
da, am nevoie de bani. 

— Ca să-i dai pe femei? îl provoacă Evievici. 

'Tace surprins, dar Lemi intervine: 

— N-ai ce lua frate, sunt săraci lipiți, mai bine prădăm*17 o ca- 
să de bilete. 

— E puţin acolo, tot la transportul bancar ajungem, zâmbi 
satisfăcut Kobra, în timp ce ochii lui Volsh Votkovici se animă. 
Papașa, am vrut să-ţi fac o surpriză... am plănuit singur o expropi- 
ere*17 la drumul mare și voiam să-ți dau vestea după ce ieși la in- 
terval cu o pereche de cizme noi. 

Preşedintele Uniunii, tovarășul Evievici, rămase puţin pe gân- 
duri. 

Lui Stalici, ca specialist în tâlharii, îi ies mereu planurile, dacă 
le face fumând. Ca să ascundă mirosul de mahorcă se parfumea- 
ză intens, îşi lustruieşte încălțămintea foarte bine şi participă ade- 
sea la petreceri nocturne, unde-i place să-și exprime ura față de 
autorităţi, să-şi arate lipsa de scrupule şi să pozeze ca om de oțel. 
Oportunitatea de a avea şi o anumită prestanţă îi surâde în aceas- 
tă seară, căci Volsh spune: 

— Lăstarul meu, apreciez contribuţia ta. Pentru că acum n-am 
bani de cumpărături, îţi ofer funcţia de vicepreşedinte al Uniunii. 
Hai să trăim, Vasiliskka! 'Trăine-ar treimea fiilor! 

Bătrâna iese și trase ușa, fără s-o trântească. 

Intră niște slugi, trimise de stăpâna lor, şi le aduc mâncare, mă- 
măligă şi un samovar cu vin fiert, conașilor. Nălucile de dinco- 
lo, împuţinate după plecarea invitaţilor, îşi mențin interesul pen- 
tru familionul de revoluționari; îi îmbie la fumat pe suraţii lor de 
Jos, dar însoțitorii Comentatorului încep să se impună în contro- 
lul situaţiei, obligând războinicii eterici să se tempereze și să cam 
scrâşnească a împotrivire. 

— 'Tataie, zise Lemi, e vorba de transportul băncii centrale. 
Fraţii mei sunt profesioniști în spargeri. Kobra, câți bani sunt acolo? 

— Vreo 300.000 de parale. Folosim arme. 

— Le avem pe alea furate anul trecut de la cazarmă, avem şi 
muniţie, zise Davai, apăsându-și ţeasta cu palma ca unul cherche- 
lit după chef. 

Volsh Evievici împărţi atribuţii şi făcu planificări: 

— Mâine le verificaţi! Kobra, tot mâine ne spui care-i planul şi 
cum facem să iasă totul ca lumea. Băieți, cât de curând trebuie să 
pornim vânătoarea de sclavi. Lemi, acum numeri iar banii strânși și 
ţii evidenţa lor în caiet! Mă duc să pun slugile să verifice poarta şi cur- 
tea; unul din voi aduceți secera şi ciocanul să le punem peste blazon. 


Ieșit afară, bărbatul apucă să dea vreo două porunci slujitorilor 
de la conac şi observă mișcare lângă una din ferestre. Tânărul do- 
sit acolo își trădase prezența, fără să vrea. Se grăbeşte să bage într-o 
geantă ecranul, fiindcă Volsh se apropie. Este prins de ceafă şi tras 
în casă. Deşi Bunicului nu-i scăpase faza, nu interveni. 

— Flăcăi, am prins un nepoftit, anunţă Evievici, izbindu-l bru- 
tal, spre interior, pe băiat. 

Acesta după trei pași, din pricina forţei bătrânului, se prăbușește, 
ținându-și strâns geanta sa. 

— Ce ai acolo? se răsti la el Votkovici. 

— Lucruri personale, am venit să cunosc adevărul despre voi. 

— „Aici să nu cauţi adevărul! "Tot ce ai, va trebui să dai! Va tre- 
bui să dai tot!“*18 Ca intrus, te supui! zise Lemianin. 

— Davai geanta! porunci Trokici. 

EI continua să strângă geanta la piept, sperând ca Bunicul să-l 
ajute. Zadarnic. "Totuşi nimeni nu încercă să i-o smulgă. 

— Ce-i facem? consultă Uli pe ceilalți. 

— Primul lucru este să-i dăm să bea, sugeră Stalici, care tăcu- 
se până atunci. Umplu un pahar și se apropie de el. 

— Uite tinere, numai noi ştim ce-i ăla darul băuturii... 

Din apropiere Lemi preciză: 

— Iei din licoarea ce-ţi dăm noi, te instruim, şi ai să-i poţi deo- 
chia pe toți cu ideologia noastră revoluționară, de succes. 

— Să mai zică unii ca beţia nu e un Dar, spune Stalici. 

Lemi nu e de acord: 

— Prostii, ce Dar?! Poţi fi cel mult zvorkaholic ca să slujești an- 
tiBunicilor. Fără ideologia noastră, băutura asta e doar mai tare ca 
apa chioară. 

Fiindcă teoria devenise serioasă, bătrânul și fraţii tac, fără 
contraargumente. Doar tânărul îşi permise să replice mai 
filozofic: 

— „Toţi trăim sub acelaşi cer, dar nu toți avem același ori- 
zont.“*19 Nu beau nimic, nu ştiu de alcool, zise tinerelul agitat. 


Kobra rămâne cu paharul în mână. 

— „Dacă nu ştii, te învăţăm; dacă nu poţi, te ajutăm; iar dacă 
nu vrei, te obligăm“,*20 spuse Lemianin. 

În încăpere este un cântar, Votkovici îl vede şi are o idee. 

— Ia staţi, flăcăii mei! Întâi îl cântărim cu geantă cu tot ŞI apoi 
îi dăm să bea pe cântar, până îl facem să cotizeze la UTE și să cân- 
te cu toată inima, ca un revoluționar. 

Feciorii lui se pun pe râs şi atmosfera se relaxază, însă nu și 
pentru intrus. Speriat şi descurajat că Bunicul nu-i sare în 
ajutor se cam albise. "Trăsăturile sale de băiat cuminte sunt 
afectate acum de îngrijorarea ce i se citeşte pe faţă. 

Vasiliskka, venită şi ea, stătea lângă ușă și privea scena. 

— Nu prea eşti îmbujorat la față, te colorăm noi, zise Volsh pri- 
vindu-l, apoi adăugă: 

— "Tovarăşe Uli, cât facem noi astea, tu ai cinstea să pui mai sus 
de blazonul familiei secera şi ciocanul. Votkovici îşi trase un sca- 
un lângă cântar, iar Kobra dirijând pe tinerel pe cântar, îl avertiză: 

— Ia suie mojice pe cântar şi ai grijă să nu mă calci pe cizme, 
că pun slugile să te înhame! 

Deşi suit pe cântar, acul cântarului înregistra zero. Tinerelul 
înţelese că aceasta se întâmpla prin intervenţia Bunicului. 

— Ce se petrece?! se minună Volsh Evievici. 

Feciorii lui, uimiţi şi ei, îl dau jos pe băiat și se urcă pe rând. 
Constată că nu e defect cântarul, pentru că lor le indica greutatea. 
Suindu-l iar pe băiat, cântarul înregistra zero. 

— Ceva nu e în ordine, zise Volsh, rămas confuz. 

Deveniseră serioşi, neavând nicio explicaţie pentru fenomen. 
Deasupra textului Uniunea 'Traktoriștilor Furioși, inscripționat pe 
perete, operațiunea cu secera şi ciocanul se încheia. Băiatul prinse 
curaj şi, amintindu-și de aparat, deschise geanta să privească ecra- 
nul, iar Lemi, care tocmai terminase de împodobit blazonul, întrebă: 

— Cum te numeşti, băiete? 

— Crezicăebine. 

— Cum?! întrebă iarăşi Kobra. 

— Aşa mă cheamă, Crezicăebine. 

Vasiliskka puse mâna la gura speriată, iar Crezicăebine citi de 
pe ecran, cu glas, un mesaj pentru gazde: 

— „Poate oare să-şi schimbe etiopianul pielea sa şi leopardul 
petele sale?Ţ21 Așa şi voi, puteţi oare să faceți bine, când sunteţi 
deprinşi a face rău?“ 

Mai apăru și îndemnul „Citeşte-le Legenda!“ El se conformă, 
scose repede un pergament şi zise: 

„Pe vremuri, străbunii Bunicilor de azi...“ Cum auzi aceste cu- 
vinte Vasiliskka se repezi spre uşă, îşi pierdu puterile, dar reuşi 
să iasă, târându-se şi trântind ușa pe care scria Nu trântiți ușa! 
Trânui-v-ar! Ceilalţi se tolăniseră care pe unde, fără putinţă de a se 
mai deplasa. Situaţia se inversase, tinerelul își recăpătase calmul și, 
sigur pe sine, o luă de la capăt: 

„Legenda Intunericului“ 


În acest moment, din spaţiul eteric, însoțitorii lui Juan trag o 
cortină de lumină, vizibilă şi în plan material, în jurul lui Volsh şi 
a fiilor săi. Majoritatea, contraBunici, năluci mari și mici, cum au 
auzit că e vorba de o legendă au fugit. Doar vreo două rămaseră. 
Una din ele vede pe exterior textul „Aici Dregem ceva“ şi intriga- 
tă de cortină, întreabă pe Comentator: 

— Ce rost are aceasta? 

— Legendele sunt mai bine primite în intimitate, după cortină. 
Şi-apoi fără cortină nu e umbră. 

— Ai spus că nu aveţi arme!? 

— Își face lucrarea jos, aici nu avem nimic. Noi decorăm puţin 
spaţiul, iar dacă vreți să faceţi galerie, puteţi rămâne, zise B.Juan, 
surâzând. 

Dar le pierise cheful, așa că dispărură şi ele. 


„Pe vremuri, 

străbunii Bunicilor de azi, Bunici Cuminţi şi ei, 
erau mai echilibraţi şi mai puternici 

decât curenții atmosferici de mare altitudine.“ 


Votkovici, izbucnind în râs, și cu o sinceritate care altminteri 
nu-l caracteriza, făcu o expunere: 

— Feciorii mei când fumează, sau când au fumuri, fac pertur- 
bări atmosferice la joasă altitudine... ha, ha, ha... Lemi tulbură 
apele pustnicilor şi se echilibrează prin ciomageală... 

Lemi şi frații încep să râda și ei, Votkovici continuă: 

— Davai-davai micşoreză proviziile din magaziile consăteni- 
lor... şi fură foarfecele mojicilor... ha, ha... Kobra se pregăteşte să 
zdruncine financiar băncile... ha, ha... Vasiliskka... 

Kobra, antrenat de atmosferă, râde şi preia cuvântul bătrânu- 
lui, care se îneacă de râs: 

— Mamaia Vasiliskka, tovărăşește, deoache victimele clanului 


Volsh... hi, hi... o sa-i dea banii neisprăvitei de Buşilă când o ve- 


dea-o călare pe măturoi... că vine să-i ceară din zbor... ha, ha... 


Papașa călăreşte mojicii fără să facă diferenţe între ei şi măgari... hi, 


hi... bea din sticle pe care scrie votkă, crezând că-i vreo diferență 


între licoarea dată norodului și aceasta... aceeaşi poţiune... hi, hi... 


Cu a noastră, mie mi-au venit toți nervii la cap şi am tot strâns din 
dinţi.22 Ha, ha... ne-au amăgit, aliluia. 


Lui Votkovici ii pieri râsul, dar feciorii lui continuau să se amuze. 
Când criza de râs se mai potoleşte cititorul continuă: 


„Ei sunt cei care mi-au relatat legenda cu 

CHIBRITURILE FABRICATE 

AȘA CA SĂ NU SCOATĂ FOC. 

— Si-atunci pentru ce mai erau fabricate dacă nu scoteau foc?! 
— Erau fabricate pentru că mulţi doreau obscuritate sau 
încurajau bezna, iar aceste ciudate chibrituri, 

OPERA UNOR MINȚI CARE 

NU DORISERĂ SĂ SE JOACE CU FOCUL, 

DAR AJUNSESERĂ SĂ SE JOACE CU ÎNTUNERICUL, 
spun că 

ACESTE CHIBRITURI, CÂND ERAU SCĂPARATE, 
SCOTEAU ÎNTUNERIC. 


Cum te văd şi cum mă vezi, sau mai corect 
cum scăpărai un pai nu te mai vedeam și nu mă mai vedeai, 
fie şi parțial. Intunericul ţinea, atât cât dura ca paiul să se consume. 


ELE SE FABRICAU CU O SECERĂ FOARTE ASCUȚITĂ ŞI 
CU UN CIOCAN DE ATELIER MUNCITORESC. 

Deşi erau ustensile barbare, 

pe cutia de chibrituri s-a aplicat imaginea acestora, 

fiindcă deveniseră unelte proletcultiste*23 


Din nefericire, şi total nechibzuit, 
chibriturilor cu întuneric, li s-a făcut publicitate pe lumină: 
„VREI BEZNA SECEREI ŞI CIOCANULUI? 

CUMPĂRĂ ÎNTUNERICUL IEFTIN AL CHIBRITURILOR 
PROLETARE!“ 


Lumea, la început, n-a văzut chibriturile cu ochi buni, 

iar pe urmă le-a văzut chiar cu ochi răi, 

dar a început să le cumpere; 

„ţara stătea la rînd*24 după chibrituri“ 

pentru tenebrele în care puteau comite nelegiuiri, 

dupa poftele lor,ţ25 ascunzându-se. 

Vânzările au crescut, 

odată cu lungimea paielor fabricate, 

ÎNTUNERICUL S-A TRAS ODATĂ CU ELE, 

CA O CORTINĂ DE FIER PESTE VISELE DE LIBERTATE 
ale bieţilor ignoranți, citiți sau necitiţi, educați sau intoxicați.“ 


In momentul acesta, cortina se închise la culoare, se contu- 


ră, părând reţeaua din zăbrele metalice a unei pușcării. Insoțitorii 


Comentatorului, mai traseră o perdea eterică, mai deschisă la cu- 


loare mascând-o pe prima. Fiii lui Volsh Evievici sunt adânciţi în 


gânduri și nu sesizează aceasta, dar bătrânul lor priveşte şi scărpi- 


nându-se în cap, mărturiseşte inconștient: 


— Eu sunt mândru de treimea feciorilork26 mei. 


„FUMUL GROS AL EGOISMULUI, MINCIUNII, 
HOȚIEI, DUPLICITĂȚII ȘI RĂUTĂȚIIţ27 

S-AU RĂSPÂNDIT SUB VĂLUL ÎNTUNECAT 

AL INVENȚIEI ACESTEA, 

limbajul, de lemn moale, a îmbibat pseudocultura proletară şi 
ADEVĂRATELE VALORI SE FĂCEAU SCRUM PE 
ÎNTUNERIC. 


Așa se face că genele organismului unei întregi societăți 
şi-au pierdut însușirile fireşti, simetria şi stabilitatea, 
structurile sociale s-au alterat și falsificat 

relațiile au devenit reci şi suspicioase. 

Când pandemia a ajuns evidentă, 

din profunzimile firii sufleteşti înfricoşateț28 

s-a auzit un țipăt, ca o alarmă, 

declanșat automat de tragedia existenţei umane. 
Preocupate de pâinea cea de toate zilele, 
mamele lipseau de acasă, 

şi Copiii au preferat să strige la Bunica 

şi să toarne uleiţ29 în candele.“ 


— Cine vrea să strige la Bunici, n-are decât s-o facă! Ceilalţi să 
declanșeze revoluția. „Uneori istoria are nevoie de un 
ghiont“*30, mormăi Lemianin*31 care participase mai mode- 
rat la distracţia familiei, iar acum își apăsa craniul cu degetele. 

Citind un nou mesaj, tânărul îi replică: 

— Uli, ai intrat în Legenda Întunericului. 

Crezicăebine se conformă unui nou mesaj de pe ecran „Aici, 
avem noi o contribuție; lor, cere-le o idee!“ Imediat Comentatorul 
aruncă spre Stalici,*32 alias Kobra, un pahar eteric, micuţ, sclipi- 
tor, iar Crezicăebine îi întrebă: 

— Are cineva vreo idee despre ce am spus? 

Stalici simţi doar un ghes lăuntric și zise: 

— Nu-ţi fă tu griji pentru chibriturile noastre, fă-ţi griji pen- 
tru candela ta! 

Zise acestea râzând și scărpinându-se pe creştet. Davai îi copie 
mişcarea și, distrându-se, veni cu o precizare: 

— "Tata Votkovici are şi el candelă, numai că o umple cu votkă 
şi o „dă pe ulei“, da... pe ulei. 

Molipsindu-se unii de la alții, nu-şi mai potoleau râsetele. 
Votkovici aproximă și el: 

— Nu-ţi fă tu griji pentru întunericul meu, fă-ți griji pentru can- 
dela ta! ...ha, ha, ha... Mi-l și închipui pe Kobra dispărând în întu- 
neric, cu cizme cu tot în fumul de mahorcă, la fiece trabuc. 

"Toţi se tăvăleau pe jos de râs. Trokici,*33 zis Davai, continuă în 
acelaşi ton: 

— Luna asta nu mai beau nicio votkă, nicio licoare, ca să mă 
limpezesc. 

— Bravas ţie, fătul meu, mâncate-ar Uniunea Traktoriștilor, fă 
economie!... ha, ha... 

Crezicăebine citeşte pe ecran aceeași expresie subliniată „Nu-ţi 
fă tu griji pentru întunericul meu, fă-ți griji pentru candela ta!!!“. 

Aşteptă un timp ca ei să se liniştească şi la îndemul Comen- 
tatorului, li se adresă: 

— Destul! Legenda merge mai departe: 


„Era şi timpul pentru că 

OMUL NOU - PREFABRICAT, ŞI CEL VECHI - AUTENTIC, 
NU-ŞI MAI JUSTIFICAU CONVIEŢUIREA 

erau tensionaţi între ei ca magneţii 

şi postați pe socluri diferite 

se vânau la lumină sau în veghea nopții. 


CEL CE URĂȘTE PE FRATELE SĂU ESTE ÎN ÎNTUNERIC ȘI 
UMBLĂ ÎN ÎNTUNERIC, NU ȘTIE ÎNCOTRO SE DUCE, 
FIINDCĂ ÎNTUNERICUL A ORBIT OCHII LUI134 


Cortina de fier a întunericului a căzut, 

subtil desprinsă de o mână diafană, 

şi încetul cu încetul 

s-a instalat o nouă dimineaţă. 

„De n-ai fi revărsat tu zorii*35 peste pământul adormit, 
atunci umbra cea de moarte ar fi rămas fără sfârșit.“ 


Comentatorul făcu dispărută a doua cortină, apoi destructură 
pe prima, întărită în jurul Volshilor. 

Stalici, regăsindu-se pe sine, văzu aceasta și salută sfârşitul: 

— Aliluia, ne-aţi încercuit cu gratii ca să ne faceţi teoria chi- 
briturilor. 

— V-aţi încercuit singuri și vreţi să faceţi la fel şi altora, zise tâ- 
nărul. 

Evievici şi treimea sa constatară singuri că se scarpină în cap, 
sau că-s preocupaţi de pielea capului. 

— Am impresia că mi-au crescut cornițe, se lamentă Lemi. 
Papașa ia uită-te la mine! 

— Şi mie mi se pare. Kobra, pune tu mâna aici! roagă Davai 
pe fratele lui. 

— Nu, n-ai nimic, parcă-s bonturi. Avem senzaţia asta de la 


paranoica lor legendă. 

Ei se examinează unul pe altul, deși se urnesc încă greu. Tânărul 
mesager continuă să le citească de pe ecran: 

— N-am făcut decât să vă căutăm în coarne. Pentru voi e teo- 
rie, dar răul vostru ajunge legendar. 'Trokici devine nervos: 

— Legendă nenorocită... vă jucaţi voi cu chibriturile?!... 
Întuneric blestemat. 

— „Mai bine aprinzi o lumânare*36 decât să blestemi întune- 
ricul.“ 

Stalici, frecându-și ochii, deveni şi el furios: 

— Blestematele voastre de lumânări! 

— Crezi că e bine ce faci?! „De va fi ochiul tău rău, tot trupul 
tău va fi întunecat. Deci, dacă lumina care e în tine este întuneric, 

dar întunericul cu cât mai mult!“,Ţ37 îi mustră tânărul. 

În timp ce ei îşi revin, el vede că sub textul inițial, apar urmă- 
toarele „Pregătește-te de plecare!“ 

— Deşi nu e pe placul vostru, sentimentul pentru apărarea ca- 
uzei*38 Bunicului mă face să-i mulțumesc, pentru că „a scos su- 
fletulț39 meu din moarte, ochii mei din lacrimi și picioarele me- 
le de la cădere.“ 

Ultimele cuvinte pe ecran indicau „Deschizi ușa din dreapta 
ta, străbați încăperea și ieși pe cealaltă ușă!“. Mesagerul face întoc- 
mai, trece pe lângă Vasiliskka ce tremură pe podea și îl priveşte în- 
grijorată, deschide cealaltă ușă, dă să iasă, și cu toate că aparține 
spațiului acesta dispare din planul fizic, cu ajutorul Bunicului. 

Stalici scoate niște chibrituri să-şi aprindă un trabuc. Observă 
dezgustat că-i tremură mâna. Vasiliskka își revine prima. Deşi în- 
că simţea un frison în trup, vine la ai ei să le spună: 

— N-a închis bine uşa că a şi dispărut. 

Votkovici își arătă nedumerirea: 

— Acesta nu era un Bunic. Ce mizerabil să fi fost, că părea pă- 
mântean de-al nostru, însă nu cântărea nici un gram?!? 

— Am vrut să caut cornul lui Paluda dar n-am mai avut pute- 
re, mărturisi bătrâna. 

— Nu mamaie, să nu-l chemi, strigă Lemi îngrijorat și se apro- 
pie de ea. Dacă soluţia-i tot o mamă de bătaie pentru dezinsecție 
mi-i deajuns. Noi ne-am revenit deja. Ia uite-te puţin la ceafă, aici, 
am ceva?! 

În acel moment, năluca ce asitase la întinderea cortinei a reve- 


nit, ca să noteze tot ce aude fără să fie văzută. 

— N-ai nimic. Ce să ai? zise mama lui. 

— Păi, ziceai de corn şi noi de coarne nu ducem dorul, nici de 
legende cu chibrituri care scapară întuneric. Aţi văzut că iese fum 
şi fără foc? 

— Cogeamite bărbaţi... se vede că v-aţi scrâtit rău, feții mei. 

Volsh Evievici se simţi ofensat. 

— Nu, muiere. Nu ne lăsăm noi prostiţi de istoriile scornite de 
ei, însă ni se dă atâta importanță pentru că am intrat deja în legendă. 

Păru dus pe gânduri. După câteva clipe adaugă solemn: 

— „Tineţi minte, tovarăși, nu trebuie să existe nicio modificare 
în planurile noastre: ele vor fi executate la zi.“*40 Încă puțin și fu- 
răm banii băncii... zilele astea... 

— "Tovarăși, noi nu furăm nimic, expropriem, preciză Lemianin. 
De fapt toate lucrurile confiscate sunt în vederea naţionalizării. 
Suntem o clasă interesată de progres. N-o să-i spunem Kalka, dar 
vom educa pe alţii să kolectivizeze toate mijloacele şi uneltele gân- 
dirii noastre progresiste, mai frumos ca-n basme. 

Stalici preluă planul lui Volsh: 

— Zilele astea adunăm sclavii pentru muncă. Le asigurăm toa- 
te condiţiile, îi încartiruim în mediu natural ca să-i călim și le fa- 
cem o cortină de fier, ca să fie în siguranţă. Pe cine face mofturi îl 
călcăm în picioare sau îi dăm lovituri de cizme; când vor scăpăra 
un chibrit or să ne simtă aproape. 

"Toţi rămaseră muţi de uimire, privind faţa congestionată de fu- 
rie a vrednicului vicepreşedinte UTE. 


Trimiteriţ* Cap.VI O noapte de Legendă 

1. fel de gudronț -— Isus Sirah 13.1 Cel care se atinge de smoală se 
va mânji şi cel care se însoțește cu cel trufaş asemenea lui va fi. / 2. 
exclusiv în răuț — Forţa predominantă în lume astazi este forța răului. 
Carte a vieţii adevărate, Revelaţii ale Divinităţii primite in Mexic / 3. 
Războiniciiţ — Miheia 7.4 Cel mai bun dintre ei este ca un spin, cel mai 
cinstit dintre ei este mai rău decât un gard de mărăcini. / 4. etichete* — 
Membrii aparatului de represiune îi numesc pe deţinuţi, înscriindu-i 
într-o serie de jivine abjecte, mai ales „viermi“, „păduchi“, „putrega- 
iuri“, „gângănii“; deținuții înșiși își radiografiază lucid condiţia impu- 
să, de epave viermuitoare. Perspectiva aceasta voit degradantă urmă- 
rea să legitimeze forțat poziţia organelor de represiune care se erijau 
în postura unor „aleşi“ și „arieni“ comuniști. „Raport Final“ Comisia 
prezidenţială (V. Tismaneanu) pentru analiza dictaturii comuniste din 
România. / 5. ce umblă noapteaț — Isaia 34.14 / 6. Oare ce am* — Isaia 
44.20 / 7. o lecţie grea* — Epurarea, Viktor Suvorov. / 8,9,10. devine 
adevăr* / legalizată principial*/ Nu le permitem* — citate din Lenin. / 
11. înghiţite de uitareț -Cartea înțelepciunii lui Solomon 10.8/12. 
mâna pe putere* — citat, Lenin. / 13. a cărei inimăț — Eclesiastul 7.26 
/ 14. vasilisc* — „baziliscul, cunoscut şi ca Regele şerpilor... te poate 
ucide şi cu privirea, iar toți cei care sunt atinși de raza ochiului său 
vor suferi o moarte subită“ — Harry Potter, ].K.Rowling. / 15. Codul 
de procedură* — Arhipelagul Gulag 1918-1956, A.Soljeniţin. / 16. vă 
veţi tânguiț - Luca 6.25 /17. mai bine prădăm* -fondul special al 
Partidului era alimentat din cotizațiile membrilor, din donaţii parti- 
culare, (precum cele ale lui Maxim Gorki) dar mai ales din exproprieri 
revoluționare, în fapt, delapidări sau atacuri banditeşti asupra birouri- 
lor de poștă, a caselor de bilete din gări şi asupra băncilor = expropi- 
ere* — eufemism pentru jaf; strângeau fonduri revoluţionare în lupta 
contra ţarului. Relatări istorice. / 18. să dai tot* — Arhipelagul Gulag, 
Soljeniţîn. / 19. același orizont* — Konrad Adenauer. / 20. te obligăm* — 
citat, Lenin. / 21. leopardul petele saleț — Ieremia 13.23 / 22. strâns 
din dinţiț — Isus Sirah 21.3 Dinţi de leu sunt dinții lui, care omoară 
sufletele oamenilor / 23. unelte proletcultiste* — Proletcultismul: Un 
fel de extindere a limbajului de lemn în arta și cultura pur proletară, 
strict pe placul politicii comuniste. / 24. stătea la rând* — Epurarea, 
Victor Suvorov: Hrușciov făgăduia maluri de mămăligă şi râuri de 
lapte, iar ţara stătea la rând după chibrituri şi sare. / 25. poftele lorț — 
Efeseni 5,12 Căci cele ce se fac întru ascuns de ei, ruşine este a le şi 
grăi. / 26. treimea feciorilor* — conform lui Nostradamus, în interpre- 
tarea lui Vlaicu Ionescu, trinitatea anticristică: Lenin-Stalin- Troțki, 

care au fundat statul bolşevic. / 27. duplicităţii şi răutățiiț — Romani 
3.12 "Toţi s-au abătut, împreună, netrebnici s-au făcut. Nu este cine să 
facă binele, nici măcar unul nu este. / 28. firii sufleteşti înfricoşateț — 
Isaia 13.8 Vor fi cuprinşi de spaimă, vor vedea năluci și durerile îi 
vor cuprinde; zvârcolise-vor în dureri ca femeia gata să nască. Se vor 
privi unul pe altul cu groază, iar feţele lor vor fi roşii ca flacăra. / 29. 
să toarne uleiţ — Matei 25.4 Iar cele înțelepte au luat untdelemn în 
vase, odată cu candelele lor. (pentru rugăciune și fapte bune) / 30. 
de un ghiont* — citat, Lenin. / 31. Lemianin* — Vladimir Ilici Ulianov 
Lenin/32. Stalici* — Iosif V.Stalin, autoporeclit Koba. / 33. 'Trokici* — 
Lev Davidovici Troțki. / 34. a orbit ochii luiţ — Iloan 2.11 / 35. tu 
zorii* — Cânt creştin. / 36. aprinzi o lumânare* — Lao Tse. / 37. cât mai 
mult! — Matei 6.23 / 38. apărarea cauzei* — „sentimentul pentru apă- 
rarea cauzei Divinităţii“, E.].Haldane. / 39. a scos sufletul — Psalm 
114.8 / 40. executate la zi* — Ferma animalelor, George Orwell. 


LAPIT0LUI, VII 


(1) Gradiniţa elitelor 


Într-o perioadă binecuvântată de ierarhiile Bunicilor Cuminţi, 
când s-au născut, în număr foarte mare, copii precoce şi supradotați, 
organizarea social-educaţională a luat o turnură de neconceput al- 
tădată. 

La vremea când trebuiau să meargă la grădiniță, acești micuţi 
întâi s-au opus, apoi au demonstrat părinților lor că-și însușesc ex- 
trem de repede informaţii tehnice, materie universitară cu grad 
mare de dificultate, din diverse domenii de specialitate, sau că 
dețin solide cunoştinţe științifice, încât nu mai au nevoie de etapa 
grădiniţă. Spre uimirea mamelor, taţilor şi rudelor lor, le-au arătat 
un nivel intelectual superior și abilități geniale. 

Însă nu s-au oprit aici, şi s-au rugat de părinţii lor să găsescă o 
soluție pentru ca grădinițele existente să nu fie desființate, și astfel 
să beneficieze de ele copiii următoarelor generații. 

Părinţii s-au sfătuit între ei, și au găsit soluţia. Aceasta era ca ei, 
adulții, să ocupe locurile libere și să accepte reeducarea lor înșiși; 
de dragul scumpilor urmași, la care găsiseră o conștiință socială 
atât de elevată, au acceptat provocarea. 

Acasă, pruncii rămâneau bucuroşi pe mâna rudelor, bătrânilor, 
iar ei au mers la grădiniţă și s-au constituit, în grupe mici și mari. 
Acolo s-a reorganizat toată activitatea. La conducere, au fost nu- 
mite, prin concurs, educatoare şi diriginte serioase, extrem de bi- 
ne pregătite profesional și de înaltă probitate morală. Una din ele a 
apărut surprinzător de repede la examinare. 

Adulții beneficiau astfel de o educaţie bună, cu cadre 
excepţionale, fiindcă voiau să se pregătească exemplar şi să dea fii- 
lor şi fiicelor o pildă de seriozitate pe toate planurile. 

În discuţiile dintre ei, recunoscuseră că forul de conducere 
în învăţământ nu este corect să fie numit Ministerul Educaţiei, 
când de fapt era un minister al instrucţiunii publice. Sub afirmaţia 
că „Educaţia este arta de a-l face pe om etic“*1 moralitatea pri- 
ma, iar iubirea devenea piatră unghiulară în aceste unităţi, cori- 
jând deficienţele vechilor structuri. Cadrele mizau mai direct, mai 
indirect pe o educaţie spirituală elevată, iar părinţilor, deveniți 
preșcolari, le convenea de minune . 

Buna dispoziţie, cuminţenia şi respectul erau un tonic moral ex- 
celent care contribuia la unitatea copiilor, la atmosfera de înţelegere 
şi le oferea satisfacţii colective de neuitat. Erau clipe unice care ră- 
mâneau în memorie chiar dacă nu întotdeauna se discutau subiecte 
înalte. De pildă, în cazul unui simplu dialog, când un glas subțire 
şi limpede întreba „Câţi ani ai puiule?“ iar un glas de bas, răspun- 
dea „43 de ani, nene.“ 

Majoritatea micuţilor studioși aveau vârste între 30 şi 50 ani. 

Curând, era o adevărată delectare să participi la orele şi 
activităţile copiilor de elită, care reînvățau — cu nevinovăție copila- 
rescă — să facă desene colorate, reînvățau să ridice mâna ca să pu- 
nă întrebări, acceptau să se joace și să salte într-un picior pe asfalt, 
să abandoneze pretenţiile pentru titluri academice. Se delectau ju- 
cându-se cu mașinuţele, mângâiau păpușile, doreau să sară coarda 
dar și să mediteze la chestiuni existențiale, demne de viaţa lor no- 
uă şi curată. Se putea afirma că dăduseră în mintea copiilor, cău- 
tând — de bună voie — starea inițială a psihicului, în numele purității 
şi a unor înăltăţoare principii. 

Mai existau și răbufniri de orgolii, de vicii și ambiții însă starea 
de spirit generală, moralizatoare, calma imediat ieşirile necontrola- 
te. Diriginta sau educatoarea lua de mânuţă pe fetiţele sau băieţeii 
cu probleme, le dădea bomboane de ciocolată, le explica frumos 
şi-i făcea să se simtă în largul lor. Dacă aceştia sesizau în ochii 

pedagogilor lacrimi, erau gata de mea culpa și de penitenţă. Așa se 
face că, doamnelor educatoare, le cântau de iubire sau le dedicau, 
des, melodii precum: The power of love,*2 din tot sufletul. Peste 
respectul datorat erau gata de recunoștință profundă. 

Cu toate acestea, deoarece noua programă preşcolară preve- 
dea sancţiuni, mulți băieți rămâneau repetenţi și trebuiau să repe- 
te anul de grădiniță. Era de neînțeles cum se poate petrece acest 
lucru cu niște adulți plini de responsabilitate. Nimeni nu putea bă- 
nui că de vină erau chiar doamnele educatoare. 

Ce se petrecea totuși?! Era o întreagă conspirație. Băieţeii maturi 
şi silitori, se sfătuiau acasă cu minorii lor și hotărau să ia nişte califi- 
cative proaste de dragul repetării anului şi perfecționării educaţiei. 
În secret, ei erau îndrăgostiţi, de fapt, de educatoarele excepţionale. 

Era o iubire spirituală și nu voiau, de fapt, să-și înșele soțiile 
aflate adesea tot la aceeași grădiniță, care puteau deveni geloase; 
voiau doar să mai stea un an în plus în preajma educatoarelor, ca 
într-o familie. Până la urmă s-a aflat, și cu tact pedagogic, totul s-a 
muşamalizat, cu discreție. 

Cei cu studii științifice acceptau să-i tuteleze doar o dirigintă 
bine şcolită şi care ştia perfect materia de la principiul al II-lea al 
termodinamicii, până la teoriile moderne ale cuanticii. Oamenilor 
de ştiinţă, sau mai bine zis copiilor care aveau titluri academice, 
li se dădeau mai des, decât altor preşcolari, spre buna lor așezare 
emoţională, acadele, şi le era recomandat scrânciobul. 

Educatoarea celor cu studii sau orientări religioase, cler, pastori, 
predicatori ş.a. era obligată să cunoască bine despre iubirea aproa- 
pelui şi cu ce se mănâncă (legea, nu aproapele). 

Armonizarea copil-educator era aproape desăvârşită şi se înte- 
meia pe afecţiune, pe sentimente de dăruire reciprocă, rar sesiza- 
bile altundeva. 

Împotriva înfierării fraţilor de la alte culte și în favoarea deschi- 
derii ecumenice în spiritul Bunicului cel Mare, copiii isteți învățau 
diferenţa între egoul personal şi egoul de grup confesional, în sen- 
sul lepădării de sinele mic, dar și de sinele comunitar. 

Existau tehnici diferite pentru toleranţă interconfesională și sme- 
renie, în strânsă legătură cu tendința de dezbinare, dezvoltată, speci- 
fic, în zona „mobilată doctrinar“ a cortexului cerebral stâng. Nu erau 
proferate amenințări cu șederea în iad, ci cu judecata aspră a propri- 
ei conştiinţe, în faţa unui Bunic al Iubirii și mai puţin al Dreptăţii. 

În clasele lor, micii studioși, aveau preferința specială de a se 
așeza în rândul patru, banca*3 de la geam; era o concurenţă acer- 
bă pentru acele locuri. 


La grupa mică, față de grupa mare, viaţa era destul de dură. 
Care băiețel se ţinea de șotii cu fetiţele adulte putea fi sever averti- 
zat şi la a doua abatere exmatriculat. Care fetiţă era prea provoca- 
toare pentru băieţeii adulți era trasă de cozi de colegele ei şi supusă 
oprobriului, în grup. Nu te puteai juca, deliberat, cu seriozitatea 
şi determinarea preşcolarilor de la grupa mică. Grădiniţa, la 
absolvire, în scurt timp, avea să fie desemnată ca a doua facultate 
pentru cei care mai aveau una anterior, iar pentru cei care nu 
aveau, devenea facultatea de bază. Licenţa de grădiniță era net 
superioară ori-cărei altă diplomă universitară. 

Dacă, odinioară, în Cv-urile depuse la angajare contau maste- 
ratele, doctoratele şi altele asemenea, după această perioadă de fer- 
voare preşcolară, erai imediat declarat câştigător al concursului, 
scriind în Cv: Absolvent de Grădiniţă. 

La grupa mare, băieţii şi fetiţele cu râvnă manifestau asprime 
față de doamna „edu“ (educatoarea) și faţă de „diriga“(diriginta) 
lor, când — cu putere de convingere — le spuneau „Bătaia e ruptă din 
rai... vă rog să mă pocniţi, căci am fost impertinent/impertinentă!“ 

Sau dacă, într-o situaţie asemănătoare, se crease un precedent, 
un alt copilaş avertiza educatorele „Vă rog să-i trageţi un şut lui 
Gelu, pentru măgăria lui, așa cum şi mie mi-aţi articulat unul, 
deunăzi!“ Șutul era aplicat imediat, în spate jos, sau palma, tra- 
sul de perciuni, de cosițe şi nimeni nu dezaproba; totul era în inte- 
resul educaţiei şi al disciplinei. Nu se vărsau lacrimi, nu mai exis- 
tau vinovaţi și totul revenea la normal, mai ceva decât în lumea 

adulților nematurizaţi, care pentru lucruri asemănătoare se dădeau 
imediat în judecată sau era nevoie de specialişti în medierea con- 
flictelor. În colectivitatea lor, majoritatea animozităților dintre co- 
pii se stingeau foarte repede, dar divergențele de idei, de principii, 
aveau un grafic de manifestare ceva mai lung; în sine, tot din cau- 
za zonei mobilate doctrinar din stânga. 


Trimiteriţ* Cap.VII (1) Gradiniţa elitelor 

1. om etic* — G.W.Friedrich Hegel. / 2. The power of love* — 1985 
].Rush, L.Braningan, C.Dion / 3. rândul patru, banca“ — versuri 
Mircea Block. 


(2) Lectură la sală 


Eu însă vă spun că doar privirea curată 
o va putea găsi. 


Pentru una din zile s-a făcut o convocare specială. Era vorba de o în- 
trunire, la care un respectabil Bunic venea să ţină o lecţie despre revelații 
și viața planetară. S-au împărțit invitaţii, deşi era vorba de o acțiune 
pedagogică obhgatorie. A fost anunțată expunerea unui Basm şi o dez- 
batere hberă. Nu toţi copiii erau entuziasmați de eveniment, însă se știa 
că pot fi și surprize plăcute. 

Veneau să asculte pe Bunicul, să-i şi pună întrebări, băieți și fetițe de 
la toate grupele. Intelectuali din toate categoriile, sociologi, matematici 
eni, muzicieni, cadre medicale, etc. toți în uniformele grădiniței de care 
aparțineau, se grupau unul după altul ținându-se doi câte doi, sau fiind 
ținuți de mânuţe de educatoarele lor devotate şi pline de căldură mater- 
nă. Sala era modernă, dotată cu microfoane multe, era bine amenajată 
și confortabilă, iar sus avea o cupolă netedă, frumos luminată. 

S-a urcat la tribună o singură persoană, un domn — la prima vedere 
trecut de 70 de ani — îmbrăcat simplu, elegant, care nu avea aspectul de 
Bunic. Și-a dres glasul, şi-a cerut scuze că nu este decât un emisar, şi a 


transmis că Bunicul promite că va veni la încheierea anilor de grădiniță, 

să felicite și binecuvânteze pe toți copiii absolvenți. Și cum „pe un Bunic 
Cuminte nu trebuie să te superi niciodată“, a depășit chestiunea, z1- 
când că le va citi Basmul dat de dânsul. Înainte de aceasta, a ţinut să 
liniştească pe cei suspicioşi, că Basmele de trezire nu au efecte neplăcute 
față de cei curaţi la inimă și care au rezerve de iubire.*1 

A scos un pergament din piele şi a început să-l citească: 


FLOAREA PLANETEI 


"Intre Bunicii Cuminţi se spune că 
florile revelate aduc esenţa Luminii primare cu ele. 


Într-o bună zi, pe-o planetă jalnic poluată, 
unde locuitorii ziua-și depănau depresiile 
iar nopțile cercau umbra morții 
răsări o Floare a Luminii diafane. 


Delicată, frumos colorată şi perfect verticală 
deveni subiectul atenţiei tuturor 
căci inspira viață şi perfecţiune 
în contrast cu aura pătată a oraşelor de pe nisipuri 
în contrast cu pustiul din inimi şi anemica tulpină a vieţii lor. 


Vegetaţia vineţie, feţele inexpresive ori posace 
erau obrazul palid al unei naturi nesănătoase. 
Locuitorii îşi delimitau meticulos propietăţile 
îşi stabileau reguli clare de conduită şi conviețuire 
stricte cutume pe zone de pietate și norme precise de limbaj. 
Se alimentau, se distrau şi apoi la tv-uri se adunau. 
„Prea mult sedentarism“ remarcau unii 
şi atunci porneau în călătorii, încoace şi încolo; 
„Prea multă somnolență“ remarcau alții 
şi atunci înfierau atitudinile pasive și elaborau politici dinamice. 
Cantonaţi în trecut şi în solul de dedesubt 
stăruiau în vestigii mentale, doctrinare, emoţionale. 


Ciudat lucru, cetăţenii erau înclinați nu numai să creadă că au cea 
mai corectă percepţie asupra realităţii, dar erau și fizic înclinați, 

pentru că circulau, încoace şi-ncolo, sub un unghi ascuţit față de 
suprafaţa planetei. Ca efect fizic al unui fenomen misterios, cen- 
trul gravitației — per individ — se situa permanent îndărăt. În sine, 
ei îndărătnici nu erau, dar punctul lor de vedere excesiv dogmatic, 
de tip retro, se afirma ca infailibil din unghiul ascuţit din care ple- 
dau. Clădirile?! Firesc, erau inclinat construite și ele, aşa ca să nu te 
simţi stingher, neintegrat, între pereţii lor. 


Locul mirificei apariţii atrăgea pelerini şi curioși. 
Interesant că apropiindu-se de Floare 
unghiul înclinaţiei lor creştea, creştea 

ajungând la 90 de grade cu solul. 
Soarele-ncepea atunci, un dans*2 al său pe cer 
şi cu cât mulțimile înaintau 
planeta părea să se îndrepte şi ea, pe axa sa. 
Refractarii ziceau „Ni se pare“ 


cer 


dar vechea înclinaţie, vădit şi-o pierdeau. 


Toţi copiii din sală, la aceste cuvinte, împreună cu educatoarele, în- 
cepeau să se închne pe scaunele flexibile pe care stăteau. În ștruri apoi 
ajungeau la 90 de grade. Puțin câte puţin, începeau din nou să module- 
ze unghiular, majoritatea fără să conştientizeze, sau de conștientizau, se 
lăsau antrenați, în grup, de aceeaşi plăcere. 

Singura care avea alergie la lectură era o nălucă venită în spionaj și 
aflată lateral sus, pe unul din arcurile săhi. La aceste cuvinte din text 
începu să se clatine amețită, fiindcă pergamentul din mâna emisarului 
căpătase un halo azuriu. Cu toate acestea rezista și asculta. 


"Neputinţa refractarilor să revină la vechiul unghi ascuţit 
le devenise jenantă și chiar enervantă 
„Sub 90 eram în elementul nostru 
iar acum, te uită... suntem verticali! 
Ce incomod față de tradiţie!“ 
Reclamau vehement vechea poziţie. 
Neavând însă ce face, s-au autodenumit Conservatori. 
Ceilalţi primiseră mistica apariţie, ca pe o Bună Vestire. 
Aceştia şi-au zis Vestitori și erau fericiți de îndreptare. 

Soluţia de corijare a unghiului, pentru Conservatori, 
veni destul de repede 
pornind de la nemulțumirea cuiva 
ce asculta păreri din public, precum 
„De unde nouăţ3 cinstea aceasta să vedem aici 
o Floare ca de aur, atât de suavă?!“ 
„Oh, frumuseţe angelică răsarită în mizeria şi săracia existenţei 
noastre, bucurie nemeritată“ 
„Cum de a putut să iasă ceva frumos în nimicnicia noastrăl? 
Avem parte de ceva estetic“ 
„Fiţi atenţi că-s anunţate mari evenimente, prin ea; 
avem parte de profeţii.“ 
„Celor, cu judecată tulbure, 
li se limpezeşte cristalinul privirii de analiză; 
avem parte de ceva tămăduitor.“ 


Acela însă, sătul de concluziile altora, 
nedorind să mai asculte și să interpreteze, replică dur 
„Înclin să cred că aţi pierdut uzul raţiunii. 

Vă lăsaţi amăgiţi de toate scornirile. 
şi noi avem în curțile noastre flori frumoase. 
Despre aceasta, de care spuneți, eu nu cunoasc.“ 


Şi scurt, de faţă cu întreaga asistenţă, 
a băgat de două ori capul în nisipul fin al planetei. 

Imediat şi-a reluat vechea înclinaţie, scăpând de verticalitate. 
Nostalgicii vechiului unghi de percepţie, martori ai acestui rezultat 
au încercat să imite gestul confratelui lor. 

Din trei afundări şi-au regasit unghiul ascuţit şi râvnit. 


Dar, neobişnuitul fenomen floral căpăta amploare; 
în alte ţinuturi, alte Flori ca aceasta au apărut 
viu colorate, frumos mirositoare și verticale. 
Floarea-şi multiplica prezența. 

De spuneai sincer, uitându-te la Floare, în vis sau aevea 
„Bucura-teţ4 bucuria noastră“ apărea o cunună strălucitoare deasu- 
praţ5 ei şi pe loc erai răsplătit cu un val din minunatul său parfum; 

scăpai curând de tristeţe, deveneai mai optimist, mai bun. 
Dacă o visai noaptea şi-i spuneai: 

„Steaua existenţei mele, vorbeşte-ne!“ auzeai acestea 

„Dragi copii, şi azi vă chem la rugăciune 
şi fie ca inima voastră, copilașilor,*6 
să se deschidă spre Bunicul precum floarea înspre căldura soarelui. 
Eu sunt cu voi şi mijlocesc pentru voi toţi. 
Vă mulțumesc că aţi răspuns la chemarea mea.“ 
Unii aleși primeau stări extatice 
comunicau direct cu ea în zile anunţate 
aflau de viitorul sumbru al planetei plină de vestigii. 


Ca o Bunică grijulie, Floarea Iubirii le repeta: 
„De aceea vă chem din nou, 
deschideți-vă inimile şi privirile către Bunicul 
şi către lucrurile Bunicului şi bucuria şi pacea vor domni*7 
în inimile voastre. 
Vă mulțumesc că aţi răspuns la chemarea mea.“ 


Mulţi încercau să amenajeze grădini în jurul acestor Flori. 
Dacă nu erau sprijiniți sau dacă erau împiedicaţi 
îşi strângeau bagajele 
şi se mutau din locul acela, ştiind primejdia*8 dezvăluită lor. 


Soarele lumina cu predilecție Floareaţ9 
mulți Vestitori îşi exprimau liber sentimentele 
venerau imaginea acestei înviorătoare apariţii. 
La Conservatori însă, reacţia era tipică, băgau capul în nisip. 
Fiinţe îndreptate, ori fiinţe înclinate; idei juste 
ori concepții depășite. 


Pe nesimţite, ziduri de clădiri, 
frecventate de Vestitori, reveneau la verticală. 

La alte clădiri şi sofisticate arhitecturi unghiurile rămâneau ascuţite, 
Dar, curios, începeau să dispară drumurile dintre clădiri. 
Vedeau aceasta ca semn al sfârșitului. 

Erau tot mai dezbinaţi între ei 
pendulau în păreri, pendula și pământul, cu ei cu tot. 

În taină, acasă, Conservatorii îşi testau competenţa cognitivă, 
întrebând-o 
„Oglindă, oglinjoară, cine-i mai vertical pe faţa planetară?“ 

Sub unghi rezonabil, oglinda competenţei cognitive se înclina 
şi le răspundea 
„Voi, zidurile şi judecăţile voastre ascuţite“ 
Răspunsul le dădea curaj în controversele doctinare: 


„Nu credem într-un fenomen în care mass-media s-a aventurat“ 
„Voi spuneţi, de fapt nu vrem să credem; e altceva, poate din gelozie, 
poate din suspiciune!“ „Nu. Suntem doar ambiţioşi şi perseverenţi 

să ne păstrăm un unghi de vedere natural“ „Neplăcut şi dureros 

este pentru unii că-și pierd echilibrul, dar trist sau grav e pentru 
alții că vor să-şi refacă dezechilibrul, şi le este mai temerară aven- 
tura ascunderii în nisip decât a cercetării unui fenomen“ „Pentru 
ca să judecăm la rece, trebuie să menţinem o temperatură scăzu- 
tă în emisfera cerebrală stângă, care găzduiește raționamentul in- 
telectual, gândirea practică; când voi exclamaţi că aveţi parte de 
tămăduiri, că aveţi parte de gingăşie, de tandreţe şi iubire mater- 
nă, atunci noi simțim un soi de căldură care ne derutează. De ace- 
ea avem nevoie de o gândire la rece. O găsim în nisipul de sub noi“ 
„Înţelegem, dar o să rămână rece și inima voastră; poate chiar de la 
inimă apare această căldură, şi-i benefică. Veniţi să facem o grădi- 
nă în jurul florii ca să răscumpărămț10 timpul!“ 
Ei însă contracarau 
„Avem arealul nostru, avem liniștea noastră, 
putem să ne cultivăm singuri flori, 
stăm bine şi fără zarva stârnită. 
Din unghiul nostru ne ştim corect fundamentaţi.“ 


Răspunsul plutea în văzduh, 
dar cine se mai obosea să-l contrapună?! 
„Dacă vor tăcea aceştia, pietrele vor striga.“ŢIl 


Mântuirea şi pacea*12 erau binecuvântarea Florii 
parfumul*13 ce prin inimi curate se răspândea 
şi pentru care Vestitorii amenajau grădini 
anunțând vremuri în schimbare. 


Miracolul Florii, contestat*14 de Conservatori 
era ignorat pe deplin de mulți alţii. 
Aerul devenea încărcat și înecăcios 

mirosul rafinat al altruismului, tindea să dispară 
cruzimea față de săraci şi foametea câştigau teren 
iar spinii şi ierburile egoismului răbufneau. 


Când apa a venit, mulțimile şi-au zis „apă de ploaie“ 
dar ploaia, treptat, a devenit foarte acidă 
şi efectele-i corozive au fost devastatoare. 
Cei ce-au avut timp s-au ascuns 
cei ce n-au avut, au căzut răpuși*15 
şi-a mai fost apoi un răgaz. 


"Totuşi umbra morţii s-a întins subit 
ploile torențiale au reînceput 
ignoranţii au fost fatal loviți și seceraţi 
sub grindina mare căzută în unghi ascuţit. 


În sfarșit, liniștea s-a restabilit 
iar esența Luminii primare 
pe supraviețuitori 
i-a învăluit“ 


Trimiteriţ* Cap.VII (2) Lectură la sală 

1. au rezerve de iubire* — Prin neacceptarea voinţei Divine, noi dău- 
năm rezervelor de iubire din sufletul nostru. Privire în Viitor, Serghei 
Nikolaevici Lazarev. / 2. un dans* — Pe cer, Soarele a început să 
se rotească în sensul invers acelor de ceasornic, apoi a părut că se 
prăvăleşte peste Pământ. Toată lumea putea să-l privească direct, fără 
să clipească. Părea mai mare decât de obicei și pulsa în culori di- 
ferite, asemănător cu ceea ce fusese descris la Fatima în 1917 [...] 
Fenomenul a durat aproximativ o jumătate de oră — relatere din 12 
apr.1980 (3000 martori), Tre Fontane — Roma. / 3. De unde nouăț — 
Luca 1.43 şi de unde mie aceasta, ca să vină la mine Maica Domnului 
meu? / 4. Bucură-teţ — Luca 1.28 Bucură-te (Plecăciune), ceea ce eşti 
plină de har, Domnul este cu tine. / 5. cunună strălucitoare deasu- 
praț — Apocalipsa 12.1 Și s-a arătat din cer un semn mare: o femeie 
înveşmântată cu soarele şi luna era sub picioarele ei şi pe cap purta 
cununa din douăsprezece stele. / 6. inima voastră, copilaşilor* — din 
me-sajele Mariane, Medjugorje. / 7. vor domni“ — ibidem. 8. știind 
primej-dia* — La Medjugorje, mesajul Fecioarei Maria a fost 
„Împăcaţi-vă!“.Zece ani mai târziu, în zone apropiate, începeau 
masacrele =+,„Aveam impresia că fața mi-a devenit enormă, că tot 
trupul mi-e umflat şi țeapăn. 

Nu mă puteam mișca. Am auzit-o pe Sfânta Fecioară spunând „lată ce 
au inventat!“ După care, pe un ton energic, ea a spus „Popoare, sunteți 
prevenite!“ Ida Peerdeman, Olanda. / 9. cu predilecție Floareaţ — Maria, 
este Floarea grădinii Mele cerești, a cărei ființă a fost totodată în spi- 
ritul Meu. Carte a Vieţii Adevărate, Revelaţii... / 10. ca să răscumpă- 
rămț -— Efeseni 5.16 Răscumpărând vremea, căci zilele rele sunt / 11. 
pietrele vor strigaț — Luca 19.40 / 12. mântuirea și pacea* — „Acţiunea 
mondială de mântuire și de pace“ solicitată prin rugăciunea transmisă 
lui Ida Peerdeman (mesaje Mariane — Olanda 1945-1959). / 13. parfu- 
mul* — fiindcă atenționările din mesaje au fost respectate, Medjugorje a 
rămas o oază de liniște, unde au fost posibile tratative de pace în timpul 
războiului fratricid. / 14. contestat* — Eu însă vă spun că doar privirea 
curată o va putea găsi. Carte a Vieţii Adevărate, Revelaţii / 15. au căzut 
răpuși* — la Kibeho-Rwanda, oamenii nu au ascultat atenţionările şi, 
ulterior, dezastrul a avut loc: un milion de morți. 


(3) Convorbiri 


Zeta, diriginta şefă luă cuvântul: 

— Stimate domnule vă mulțumim pentru Basm. Se vede că 
efectul a fost amplificat de grup și acum „avem parte“ de o bună 
dispoziţie generală. 

Distinsul cititor degaja blândeţe prin surâsul întipărit pe față, 
dar şi prin mişcările cumpătate. Strânse pergamentul şi văzu copi- 
ii ridicând mâinile pentru a pune întrebări. Ca să răspundă la cât 
mai mulți s-a grăbit să aleagă pe cineva. Primul băiețel adult a spus: 

— Deşi spuneţi că sunteţi Emisar al Bunicului, noi tot un fel de 
Bunic vă considerăm. Eu sunt liber cugetător. Nu am crezut nici- 
odată în Moș Crăciun şi nici în Bunici, de ce ar trebui să cred azi? 
Uitaţi-vă, trebuia să vedem un Bunic „în carne şi oase“ sau mai bi- 
ne zis în energie și lumină, dar el nu se prezintă! Poate nu a găsit 
barbă albă, costum roșu şi saci pentru jucării!?! Înclin să cred că ei 
nu există. 

— Îl veţi vedea la absolvirea grădiniţei, va veni un Bunic şi îl 
veţi vedea, îi asigură bătrânul. 

Deşi toţi acceptaseră să se înscrie ordonat la cuvânt şi să deschi- 
dă microfoanele, o fetiță insistă cu mâna ridicată și interveni, fără 
să aştepte permisiunea. 

— Iertaţi-mi îndrăzneala, solicit colegului meu puţină atenţie. 
Mă numesc Virginia şi am adus o scrisoare. Voi citi tuturor doar 
câteva rânduri din ea, ca sa fac legătura cu ce a afirmat. Scrisoarea 
am primit-o când eram cu adevărat micuță, de la un editorialist al 
unui mare cotidian: 

„Virginia, Moş Crăciun există aşa cum există iubirea, dăruirea, 
cinstea, credința, sinceritatea, respectarea cuvântului dat. Şi numai 
pentru că toate acestea există viaţa noastră este frumoasă și senină. 
Fără Moș Crăciun lumea ar fi atât de tristă! Fără el n-ar mai exis- 
ta, nicio fetiță ca Virginia, nici credinţa, nici poezia! N-ar exista ni- 
mic din ceea ce ne face viaţa atât de frumoasă. Abia dacă s-ar mai 
distinge un licăr de frumuseţe. Chiar și lumina copilăriei, cea ca- 


re face lumea să strălucească, ar păli. Moş Crăciun există!*1 Altfel 
n-am putea crede în basme. Crăciun Fericit, Virginia!“ 

Personal adaug că nevoia micuţilor de un moş Crăciun, care re- 
compensează cu daruri, este verificată de secole. Prin comparaţie, 
nevoia noastră de Bunici și de iubirea lor este cu mult mai mare, fi- 
indcă noi nu mai avem nevinovăția copiilor. Se poate spune că, la 
vârste mici, abia ne antrenam pentru ceva autentic care să vină du- 
pă ce ne vom fi pierdut cuminţenia, inocenţa. Dar fiindcă odată cu 
acestea s-a dus şi credința în Bunici, viața locuitorilor acestei planete 
a devenit atât de jalnică, în mare parte, lipsită de sens și de conţinut. 

— Mulţumesc Virginia, așa este, iar basmele la care s-a referit 
sunt pentru seara, la culcare. Te rog să-l lăsăm pe colegul, să con- 
tinue! 

— Domnule, în cazul acesta, ca să nu o necăjesc pe colega 
cu ateismul meu, vreau să-i transmiteți din partea mea lui Moş 
Crăciun că „am fost foarte cuminte vineri şi sâmbăta. Am să în- 
cerc din nou Luni.“ 

Din sală, o altă fetiță se înscrie la cuvânt: 

— Asemenea, și din partea mea transmiteţi-i așa „Dragă 
moșule, îți mulțumesc pentru anul trecut, că mi-ai dăruit un 
frățior. Anul acesta te rog să îl iei înapoi.“*2 

Emisarul zâmbi şi adăugă: 

— Vă mulțumim copii, acestea le veți rezolva cu moş Crăciun 
chiar voi, dar eu pe Bunicul îl reprezint aici, doar pe el. Cine mai 
formulează vreo întrebare? 

— Eu, referitor la Basm. Un coleg îmi şoptea „Dacă Floarea 
era cu adevărat o Bunică grijulie ar fi aranjat să prevină ploaia şi 
grindina aceea“. Înclin să cred că putea anticipa un dezastru şi mai 
mare: recolte distruse, oamenii răpuşi de grindină. Degeaba s-ar 
schimba oamenii dacă nenorocirile îi tot lovesc. Vreau să aflu da- 
că „între Bunici se spune“ despre statisticile privind numărul de 
oameni flămânzi sărurați prin apariţia acestor flori, fiindcă tot es- 
te aluzivă povestirea? 

Bătrânul domn tace câteva clipe apoi recurge la disertaţie, ca 
răspuns: 

— Statisticile arată că un Bunic flămând poate hrăni peste 100 
de persoane. Îi cred şi pe cei care dau mărturie pentru 1000. Deşi e 
greu de crezut, pentru voi preșcolarii, care încă vă hrăniţiț3 cu lap- 
te, iar pentru cei tariţ4 în cerbice e cu atât mai dificil de pătruns, 
realitatea demonstrează așadar, că Bunicii şi Bunicuţele plâng 
înduioşător când oamenii devin insensibili la grija lor pentru ei. 

Pare un nonsens, dar pricepeţi vă rog, că Bunicii flămânzi şi 
însetaţi de sufletele noastre,ţ5 de iubirea noastră necondiționată, 
pot așeza masă îmbelşugată şi plină de bunătăţi savuroase, plus 
dulciuri şi delicatesuri împărăteşti pentru cei slăbiţi moral, ori 
lipsiţi material şi spiritual. 

Marele Bunic a zis „Dacă spiritualitatea s-ar transforma în lu- 
cruri materiale, atunci în această clipă v-aţi vedea șezând la o ma- 
să enormă, iar în faţa fiecăruia dintre voi aţi vedea pâinea cuvân- 
tului Meu, reprezentată de mâncăruri alese.“ţ6 

Bunicii sunt printre cei numiţi fericiţi:„Fericiţi cei flămânzesc 

şi însetează de dreptate“ţ7, de candoarea unor suflete parfumate. 

Vedeţi voi, un trandafir mistic*8, de pildă, ar trebui să tre- 
zească şi olfactiv şi vizual prin puritate, pe cei obişnuiţi cu natu- 
ra moartă; să le fie, prin contrast cu pământiul vieţii, simbol ce- 
resc. Închipuiţi-vă, lăsând prejudecățile deoparte, cum se întâmplă 
şi cu Bunica Bunicilor Cuminţi, ce adesea a fost văzută plângând 
sau a dat lumii semne de întristare*9 evidentă, în relația cu oame- 
nii lipsiţi de recunoștință. 

Cum adică putea să prevadă dezastrul?! "Tocmai că l-a prevă- 
zut şi a cerut schimbarea în bine. Dezastrul şi nenorocirile sunt 
consecinţe și nu cauze. Aşadar întrebarea ta este ilogică. Un pro- 
cent restrâns de ființe umane și-au lăsat inima să tresară de sensi- 
bilitate la semnele de sus; restul au preferat, în schimb, să lase ger- 
menele îndoielii şi al suspiciunii să încolțească sau chiar și-au îm- 
pietrit inima. "Totuși, vălul a fost înlăturat şi rana iubirii Bunicilor 
flămânzi a devenit vizibilă. 


În grupul celui care pusese întrebarea copiii vociferau îşi mani- 
festau oarecum dezaprobarea. Zeta observă, și sfătuindu-se cu oas- 
petele ei, acesta spuse de la microfon: 

— Mai aştept doar o întrebare acum: 

— Dragă domnule emisar, cu accept bucuros mesaje din aces- 
tea care mai trezesc planetele în derivă, şi cred că sunt mai flexibil. 
Am aflat că e foarte greu să obţii diploma de Bunic Cuminte. Nu 
cred că e suficient să nu te lăfăi mult în acea zonă sau cameră mo- 
bilată din stânga. 

— De acord. Unul mai preocupat de asceză, un mistic, a vă- 
zut odată o ceată de contraBunici cu tichii roșii, zicând „Hai să 

tăiem pe bătrânul acesta, că vrea să devină Bunic!“ Apoi au stri- 
gat cu mânie asupra lui*10 „Cine ţi-a spus ţie că astăzi se mai fac 
Bunici?“ „Dar vouă cine v-a spus că nu se mai fac?“ le-a răspuns 
el. Vreau să zic că este totuşi posibil. Rămâne să vrei din toată ini- 
ma. E destul de greu, dar posibil, să faci curat sau abstracţie de 
mobilierul din stânga. Deşi zona din dreapta ar fi mai abstractă, iar 


emoțiile pozitive mai ușor de cultivat, totuși nici acolo nu trebuie 

să întârzii mult. "Trebuie căutat refugiu tot în dreapta, dar mai jos, 
într-o cămăruță;tll pe care mulți o caută în stânga. 

Totuşi până să faci asta îţi trebuie o armonizare interioară și o 
conduită cât mai spirituală, așadar. 

— Și cum e mai eficient de procedat?! 

— Cel mai bine este să inviţi, întâi, pe Bunicul Bunicilor în 
viața ta. Voi preciza cu prima ocazie. Acum veţi merge, ordonat, 
în recreație pentru 15 minute, în parcul frumos din vecinătate. Tot 
acolo vom continua convorbirile, iar dacă este nevoie putem pre- 
lungi recreaţia. În parc vă aşteaptă mai multe bucurii, trotinete, 
muzică, puteți participa la dansuri, aveţi și jucării, toate în aer curat. 

Printre rândurile de scaune, intră o educatoare cu o roabă încăr- 
cată cu dulciuri. Roata este ovală, dar deformată și în plan vertical, 
încât saltă şi coboară după formula încoace și încolo, spre distracţia 
tuturor. Bucuroşi, copiii se exprimă prin aplauze. Se împart dul- 
ciurile, băuturile dar și voia bună. La ieşire, emisarul e zâmbitor și 
are o solicitare „Hai copii, cine îmi spune și mie o poezie?“ 


Trimiteriţ* Cap.VII (3) Convorbiri 

1. Moş Crăciun există! — Schimbul de scrisori dintre Virginia 
O”'Hanlon şi Francis P.Church de la ziarul „The Sun“, datează din 
anul 1897. / 2. îl iei înapoi — din scrisorile copiilor către moş Crăciun. 
/ 3. încă vă hrăniţiț — 1Cor 3.2 Cu lapte v-am hrănit, nu cu bucate, 
căci încă nu puteaţi mânca. / 4. pentru cei tariț — Faptele apostolilor 
7.51 ... cei tari în cerbice şi netăiați împrejur la inimă și la urechi. / 
5, de sufletele noastreț — Ioan 19.28 După aceea, ştiind Iisus ca toate 
s-au săvârşit acum, ca să se împlinească Scriptura, a zis: Mi-e sete. / 
6. mâncăruri alese — Carte a Vieţii Adevărate, Revelaţii ale Divinității 
primite în Mexic. / 7. însetează de dreptateț — Matei 5.6 ...că aceia se 
vor sătura. / 8. un trandafir mistici — Sfânta Fecioară, Rosa Mystica, 
pentru vizionara Gilli Pierina; apariţii Montichiari, Italia 1947 / 9. 
semne de întristare* — icoane, statui ce plâng, diferite reprezentări ce 
susțin tema și conținutul mesajelor de avertizare, oferite în diferite 
apariţii şi semne pe mapamond. / 10. cu mânie asupra lui* — Relatare 
din viaţa p.loanichie Moroi +1944 / 11. cămăruţăț — Eclesiastul 10.2 
Inima celui înțelept este la dreapta lui, iar inima celui nebun la stânga. 

(4) Incursiuni mistice 


Pe unul din holurile clădirii un băiat isteţ zăreşte o fată cam de 
vârsta lui. 

— Salut, la ce grădiniță ești? 

— La Nr.1 — Medicală, sunt Cristina. 

— Da Cristina, adică „Medici care ştiu să se vindece pe ei 
înșiși“! 

— Exact. Cum te cheamă? întreabă surioara. 

— Ernest, sunt la Nr.7 — Mistică fără frontiere religioase — 
Practici Confesionale. 

— Îmi place de tine ai o strălucire specială în ochi. 

— Și tu la fel, uniforma îţi stă foarte bine. Am observat, când 
te uitai în sus, că ești o vizionară; ce ai remarcat? 

— Păi fii atent! Priveşte la balconul acela decorativ şi spune ce 
vezi? 

— Ai dreptate,... este un Bunic. Evident un spectru frumos, so- 
lar... aruncă nişte bobiţe luminoase înspre copii. 

— Dacă sunt perle, am auzit de el... e un Bunic foarte activ în 
ultima perioadă, colecţionează sau distribuie mărgăritare,ţ2 dia- 
mante şi alte podoabe preţioase. 

— Hai, să-l urmărim discret! propune băiatul, și se refugiază 
cu fata după niște coloane. 

Bunicul coboară prin văzduh de pe balconul decorativ şi dispa- 
re după o draperie. lese apoi, discutând cu un însoțitor din planul 
fizic şi care duce o roabă asemănătoare celei din sală, plină cu di- 
ferite prăjituri. 

— Să nu cumva să spui colegilor ce-ai văzut! îndeamnă băia- 
tul. Dacă eşti atentă şi priveşti sus în partea opusă, e altceva... nu 
prea plăcut. 

— "Trei cenușii, între care un antiBunic și o antiBunică; se pare 
că nu prea au putere să intervină. Vor însă să plaseze un pacheţel 
în geanta unui băiat. 

— Este gumă de mestecat, după etichetă. Dacă încercăm să in- 
tervenim, acela nu va interpreta că îl ajutăm, ci că avem un interes 
dubios pentru lucrurile lui. 

— Ai dreptate, nu e bine să ne amestecăm... Deja i l-a pus, fă- 
ră să-și dea seama. E cu pagubă cumva; după cum vezi ei trimufă 
de bucurie.ţ3 Să mergem după Bunicul Cumsecade! 


În timp ce Cristina şi Ernest dau târcoale coloanelor, emisarul 
însoţit de copii mai puţin interesați de jocuri şi jucării, au ajuns în 
parc şi continuă discuţiile. Gelu i se adresează: 

— Îţi mărturisesc faptul că am făcut zilele trecute o şotie pentru 
care un coleg m-a reclamat și a solicitat pentru mine un şut, în spa- 
te, ca pedeapsă. Iniţial m-am supărat, apoi analizând bine situația 
şi cu detaşare, pot spune că am experimentat ceea ce se numește 
„bătaia ruptă din rai“, pentru că a avut doamna edu un şut echiva- 
lent cu o binecuvântare, pentru mine. M-am simţit excepţional de 
bine după aceea. 

Musafirul lor se amuză: 

— Bine, dar nu e un motiv să fii din nou indisciplinat ca să mai 
obţii o binecuvântare. 

Altul adaugă: 

— Eu eram medic nutriţionist până să ajung bun de grădiniţă. 
Vreau să-ți redau, selectiv, dintr-un text. 

— Ascult, zise bătrânul. 

— „Fără scârbă, ba chiar de predilecție, consumă alimente al- 
terate: unt rânced, cireşe cu viermi. Acești paraziți nu au nici un 
fel de venin mortal — zice el — îi poţi mânca fără grijă. Scrumbia 
prea sărată o atârna în cui, până putrezeşte: „prefer să mănânc lu- 
cruri împuţite, decât sărate“. Nimeni n-a cunoscut ca el groaza ce- 
lor „patru extreme“; atacul violent al răsBunicilor la moartea cui- 
va. E permanent în comunicaţie cu morţii. Un frate îl întreabă da- 
că îi apar ades sufletele unor răposați. „O, de sute și sute de ori“, 
răspunde el; îşi recunoaște tatăl în purgatoriu și obține eliberarea 

lui. Arătările, revelaţiile şi viziunile îl ocupă aproape fără încetare, 
dar nu-i place să vorbească despre ele“*4 

“Te-aş întreba, dacă îmi modific regimul alimentar, ca și acesta, 
pot ajunge la stările alea extatice? 

— Nu poţi, pentru că ești încă de grădiniță. Puțin mai înainte 
vorbeam de mâncăruri şi bunătăţi ca să ilustrăm pe cele spirituale; 
acum, să facem precizarea că e vorba de asceză, de autoumilirea la 
care s-au supus unii, de bună voie. Nu-ţi recomand un regim lar- 
var în alimentaţie, însă pentru că nu te pot opri, e bine să fii cum- 
pătat chiar și la viermi. În schimb poţi fi cât mai lacom să săvârşeşti 
fapte bune şi ai să înaintezi. 

Uitându-se spre Gelu: 

— Aivrut să mai adaugi ceva? Nu mi-ai spus dacă numele tău... 

— Gelu, e numele meu de grădiniță. Am învăţat lecţia şi sunt 
bucuros de toate convențiile preşcolare la care am consimțit. 
Anticipez că vor fi aici nişte ani unici în viața mea. Voi uita*5, fie 
şi pentru o vreme, ce-am învățat, de diplomele pentru care m-am 
umflat în pene, ani de zile; mi-am afectat singur nevinovăția. 

— Corect, strigă o fetiţă, învăţăm o lecţie a smereniei și bucuria 
este unică, redescoperim farmecul relaţiilor frumoase, căldura edu- 
catoarelor, lipsa de griji. Constat că nu am fugit de responsabilităţi, 
acestea rămân, dar avem o altă poziţie faţă de viaţă. Ni s-a spus 
să uităm de titlurile noastre academice, de funcțiile din societa- 
te. Cei care ne sunt acum copii minunaţi, ar putea, prea bine, să 
ne fie părinţi deoarece noi le-am luat locul. Se nimerește că avem 
şi condiții, și disponibilitate sufletească să participăm la acest ex- 
periment. 

— "Tin să mulțumesc Bunicului pentru Basm, prin dumnea- 
voastră. E clar că și balansul nostru încoace şi încolo este la nivel 
planetar de la rău la bine, de la întuneric la lumină, de la „nu vreau 
să ştiu“ la „ştiu“ , de la doctrină la experiment, de la obraznic la 
Cuminte ş.a.m.d. Socotesc un avertisment bine venit că de nu vom 
băga capul în nisip vom fi pregătiți să înţelegem mai bine pronia 
Bunicului şi vom fi în stare să evităm grindina ce ne așteaptă. 

Trimiteriţ* Cap.VII (4) Incursiuni mistice 

1. pe ei înșişiț — Luca 4.23 Doctore, vindecă-te pe tine însuţi! / 2. 
distribuie mărgăritareţ — Eclesiastul 3.5 Vreme este să arunci pie- 
tre şi vreme să le strângi / 3. ei triumfă de bucurieţ — Efeseni 6.11 
Îmbrăcaţi-vă cu toate armele lui Dumnezeu, ca să puteţi sta împotriva 
uneltirilor diavolului. / 4. despre ele* — Huizinga John, Tipuri de viaţă 
religioasă. / 5. voi uita* — Vine vremea când trebuie să uităm tot ce am 
învăţat. Ramana Maharshi. 


(5) Disensiuni 


La o distanță mică de grupul emisarului, lângă un bazin cu ar- 
teziene se afla alt grup de elevi, oarecum separați de ceilalți. 

Venită din urmă, diriginta şefă îi abordează pe aceștia deoarece 
consumau gumă de mestecat. 

— Cine v-a adus guma de mestecat? 

— Pe numele lui de grădiniţă se numește Ferguson. 

— Ferguson, vreau s-o arunci imediat? 

— Dar am dat bani pe ea? 

— Un motiv în plus s-o arunci la coşul de gunoi, fiindcă ai 
minţit. "Toţi să scuipaţi la gunoi gumele din gură! 

Copiii deși par agasaţi, execută ordinul, în afară de Ferguson, 
care profită să se îndreptăţească: 

— Doamnă, nouă ne-a căzut cam alandala Basmul cu Floarea. 
Deși sunt preşcolar ca minorul meu, studiile mele generale şi de 
medicină nu-mi permit să văd o noimă între simboluri, metafore. 
Mai curând bifez nişte contradicții. 

— Poate lași guma de mestecat, te închei la uniformă și treci în 
faţa grupului ca să-mi explici viziunea ta! zise Zeta, zâmbind. 

Fără să ţină seama de eventuale consecinţe, Elisa, o colegă a lui 
Ferguson, ironizând, se adresează preşcolarului medic: 

— Sufleţel — adică domnu” doctor — scoate mânuţele din buzu- 
nare, nu te mai legăna și ne explică! 

— Abţine-te Elisa! spuse diriginta. 

Ferguson, mestecând mai departe, trece în fața grupului şi con- 
tinuă: 

— Ştiu bine ce înseamnă poluarea şi cum afectează mediul şi 
organismele vii; fără să am atitudinea struţului, nu găsesc o asemă- 
nare între delimitările propietăţilor, vestigii, dispariția drumurilor 
şi altele cu planeta noastră. E cam fragilă asemănarea. Oare nu e 
normal să-ţi cer — ca educatoare a noastră — explicaţii suplimenta- 
re pentru noi, copiii?! 

Ea răspunse cu îngăduinţă: 

— Eu aș vrea să vă protejez de nişte interpretări greșite, sau de 
vreun afront, care v-ar afecta, dar n-o să reuşesc fără ajutorul vos- 
tru. Mă străduiesc să vă motivez către înalta spiritualitate sau chiar 
să primiţi Împărăţia Cerurilorţi iar voi ce faceţi? Menţineţi un fel 
de viziune carteziană asupra existenţei şi universului. Se potriveşte 
cu expresia „Inima are rațiuni pe care raţiunea nu le cunoaște“ *2. 
Voi vă ascultați creierul, iar cu inima nu mai ţineţi legătura. Până 
la urmă nu vă cere nimeni să faceţi tabula rasa în ideile*3 și prin- 
cipiile voastre, ci să fiţi receptivi unui experiment la care aţi și 
consimţit. Câtă dreptate îmi daţi la acestea? 

Ferguson nu e dispus să cedeze: 

— Uite, să mă refer la ceva, ca să nu generalizăm prea tare: 
„planetă jalnic poluată“, „natură nesănătoasă“. Doamna mea, dar 
sunt și locuri sănătoase unde lumea trăiește chiar bine?! 

— Pentru câtă vreme, Ferguson? Despăduriri masive, dever- 
sări toxice, explozii „controlate“, radiaţii cosmice ş.a, ca să vorbim 
doar de sfera materială deocamdată. Ce siguranţă aveţi dacă mai 
intervine și un război nuclear?! E ceva grav aici, e ceva nesănătos?! 

Colegii rămân în consens cu Ferguson, însă acum doar Elisa îl 
susține: 

— Pe ansamblu ar fi o realitate deși-s discutabile unele. Ce zici 
de expresia „locuitorii își depănau depresiile“? Noi știm că mai 
sunt şi oameni veseli, care se distrează, care nu contribuie la trage- 
diile şi inconștienţa altora. 

— Ai spus inconștiența; câți dintre aceștia, la care te referi, sunt 
conştienţi de semenii aflați în situaţii critice? Câţi altruiști veghea- 
ză la semenii lor, Elisa? Câţi sunt sabotaţi în demersurile umanita- 
re? Şi oare distracţia unora nu e pe fondul nepăsării lor?! 

Elisa deveni mai combativă, simțind și indignarea colegilor, ca- 
re păreau oarecum vizați de şirul întrebărilor: 

— "Terenul tău e limitat la capitolul educaţie, în rest mai avem 
şi noi puncte de vedere... de acord? 

— Am înţeles, adică în privinţa rațioamentului ştiinţific voi 
aveţi atuuri, faţă de mine. Probabil așa cum unii şi-au pus aer 
condiționat, ca să rezolve încălzirea globală. Eu, ca pedagogă, să 
mă limiteaz la chestiuni precum guma de mestecat, indisciplina... 

Unul dintre colegii lui Ferguson și Elisa, simțindu-se în tabăra 
câştigătoare, zâmbește şi finalizează: 

— Eu am apreciat mereu inteligența educatoarelor noastre. 

Ferguson mestecă și zâmbește, dar ea mai adăugă: 

— Şi totuși, guma deochiată n-ar fi trebuit să ajungă în gean- 
ta lui Ferguson. Să fie vreo chestiune de profil psihologic!?... Mă 
scuzați puţin dragii mei, a mai apărut cineva cu o roabă de dul- 
ciuri. Vreau să-l chem pe la noi. 

Vede apoi că emisarul ridică mâna spre ea, indicând niște copii. 
Încuviinţează, ridicând palma, şi se îndepărtează spre cel cu dul- 
ciurile. Ei se uită nedumeriţi unul la altul: 

— Ce a vrut să spună?! 


Cu doar două minute în urmă, o fază asemănătoare s-a petre- 
cut în grupul bărânului, din apropierea lor. 

Gelu s-a ridicat de pe bancă şi i s-a adresat: 

— Ce pagubă ar reprezenta vestigiile, ca să le leg de celelalte re- 
le ale planetei? 

— Vestigiile ar reprezenta rămânerile în urmă, stagnările, anu- 
mite dogme și opoziţia față de noile revelații. 

— Bine, ar fi mai nuanţată discuţia pe ele, dar nu văd o gravi- 
tate. 

— Cantonările în trecut nu sunt rele câtă vreme nu blochează 
voința Bunicului. Când interpretările devin rigide, se ajunge la ra- 
dicalism şi chiar fanatism. 

— Atunci e vorba de atentate?! 

— Ce-ai zice dacă agresivitatea vecinului față de mine este, une- 
ori, efectul disprețului meu pentru obiceiurile lui — în sine radica- 
lism și fanatism de altă factură — sau atenţionări de sus pentru vicii- 
le şi delăsarea mea, a noastră?! Aşadar, găsiţi ceva înţelepciune aici? 

Gelu, așezându-se, pare să delibereze în timp ce un altul în- 
treabă: 

— Dar ce este de fapt înţelepciunea, că se dau multe şi feluri- 
te definiții? 

— Înţelepciuneaţ4 este Lumină, iar Lumina este Iubire şi 
înţelegerea legilor Divine şi omenești. 

Gelu se ridică din nou: 

— Sună complicat ce mi-ai zis. În plus, văd că eu trebuie să 
fiu ușă de biserică iar vecinul nu are nicio vină dacă mă vânează. 
Întorcându-se către colegi, adaugă: 

— Un șut în spate poate fi rupt din rai, nu însă şi o ploaie acidă. 
Să ridice mâna cei care consideră grindina ucigătoare o pedeapsă 
disproporţionată! Să ridice mâna cei care susțin poziția mea! 

În tabăra lui e ceva încordare. Opt colegi ridică mâna arătându-și 
susţinerea faţă de Gelu, iar unul din ei chiar motivează: 

— Înclin să cred că şi emisarul nostru bagă capul în nisip la ar- 
gumentele expuse. Bunicul să-l aibă în paza sa! 

— Copiii mei iubiţi, imploră învinovăţitul cu ochii umezi, lăsați 
loc noilor revelații pentru ca perspectiva voastră să se limpezească! 

Gelu, dezamăgit, renunță la conversație. Cei opt întorc spate- 
le ca să se îndepărteze, dar siluetele lor se înclină. Cineva le atrage 
atenţia asupra acestui lucru. Ei constată însă cu dificultate şi le es- 
te greu să accepte. În sfârşit, intrigați, întorc privirile către bătrân, 
iar acesta ridică mâna spre dirigintă, la grupul de alături, dându-i 
de înţeles să-i preia pe cei care-l dezavuează şi se adresează grupu- 
lui desprins: 

— Am observat, dragii mei! Vă rog, din inimă, să mergeţi la 
doamna dirigintă, alături! Dânsa pleacă puțin, apoi revine și vă ajută. 

În acest timp Ernest şopteşte lui Cristina: 

— Hai și noi acolo, a indicat competenţa ei, îți dai seama?! 

— Am simţit — zice Cristina — dar am mai remarcat ceva... Gelu 
a crezut că vorbeşte de la egal la egal cu emisarul... 

— Adevărat ce spui! 

— Şi noi ne cam plimbăm încoace și încolo. 

— Ha, ha,... merită. 

Mergând spre celălalt grup, mai mulți colegi curioși, 
independenţi de Gelu și grupul lui, îi urmează, iar alții rămân cu 
distinsul bătrân, care vrea să-i responsabilizeze: 

— Gestul vostru frumos, de a merge la grădiniţă v-a permis un 
ajutor al Bunicilor, însă mai aveţi de îndreptat câte ceva. Vă daţi 
seama? 

— Eu îmi dau seama. Întâi, eu şi soţul meu am fost bucuroşi să 
avem un copil sănătos, apoi a fost uimirea să descoperim că e unul 
deosebit de înzestrat. L-am socotit un Dar excepţional şi vrem să 
oferim şi noi ceva, la rându-ne. 

— Aceasta trebuie să faceți, să ajutaţi pe alţii să se îndrepte 
sau — când este cazul — să le oferiţi din ce aveţi ca o slujire. „Ce vom 
răsplăti Bunicului pentru toate câte ne-a dat nouă?!“5 


În celălalt grup Elisa spune colegilor, după ce diriginta se înde- 
părtase: 

— Ferguson s-a înclinat. 

"Toţi îl privesc pe colegul lor, care încetează să mestece. Scuipă 
guma din gură şi privindu-şi mâhnit colegii, le atrage atenţia: 

— Cred că ne-am înclinat cu toţii... cei de aici. 

Copiii îşi dau seama că și ei sunt într-un unghi sub 90 de grade. 

— Asta da surpriză... ca o concretizare la afrontul nostru, sau 
poate găsim o explicaţie ştiinţifică. 

— Şansa noastră acum, ca în Basm, este să se încline și cogni- 
tivul nostru, ca să ne vedem, totuși, verticali. 

— Altfel spus, prieteni, este timpul să stăm strâmb și să jude- 
căm drept. 

— Probabil că diriga s-a referit la asemănarea între profilul psi- 
hologic al victimei şi al vreunui agresor, deduse Elisa. 

O altă colegă exclamă: 

— Ce ne facem, fetelor?! Am clevetit, am judecat și... ne-am 
aplecat! 


Trimiteriţ* Cap.VII (5) Disensiuni 

1. primiţi Împărăţia Cerurilorţ — Marcu 10.15 Adevărat zic vouă: 
Cine nu va primi împărăţia lui Dumnezeu ca un copil nu va intra în 
ea. / 2. rațiunea nu le cunoaște* — Blaise Pascal, Le coeur a ses raisons 
que la raison ne connaiît point. / 3. în ideile* — la filozoful englez John 
Locke. / 4. Înţelepciunea — Carte a Vieţii Adevărate — Revelaţii ale 
Divinităţii primite în Mexic / 5. câte ne-a dat nouă ţ — Psalm 115.3 


(6) Testare 


În apropierea acestui grup este prezentă contraBunica ce fuse- 
se și în sală. Pălăria de pe cap seamănă, la culoare şi formă cu o 
măselariță. În rest e posacă la chip și cu riduri, iar îmbrăcamintea 
înzorzonată ca la vrăjitoarele de demult. Îşi ţine singură de urât, 
din văzduhul de dincolo, trăgând cu prașştia către copii nişte proiec- 
tile micuţe maronii şi negre. Ca rezultat, reuşeşte să creeze unele 
diferende între ei. Jupâneasa e nevoită să bată în retragere în mo- 
mentul în care vede că se apropie Bunicul Arhetip, mai mult ca să 
o alunge. 

Diriginta întârzie să revină, iar copiii surprinşi de situaţie şi 
adunați la grupul din aproperea emisarului încep să se contrazi- 
că ori să se acuze între ei de indisciplină, lipsă de respect și pole- 
mică fără rost. 

„Ce ziceţi voi, să fi fost vreo sugestie hipnotică de la Basm, sau 
de la cititor?!“ „Nenea emisarul anunţase că nu sunt consecințe 
după Basm“ „Ba a precizat ceva legat de nevinovăție şi de niște 

rezerve, emoţii... n-am înţeles“ „Gelule, eu zic să fi lăsat lectura 
așa cum €, dar tu ai fost prea criticist“ „Măi fraților, măi... o fi vreo 
soluţie cu nisipul?! Propun ca Gelu să facă rost de nisip“ „Hai, în- 
cetează!“ 

Apare diriginta și toţi o asaltează cu întrebări: 

— Ce-a fost asta, doamnă? 

— O certare pentru voi. Eu sunt alături de cei care au încredere 
în mine şi dau dovadă de modestie. Smerenie ar fi prea mult să cer. 

— Doamnă, sunteţi la inima noastră, dar ce înţelegi prin „cer- 
tare“? 

— „Cine cruţă toiagul său își urăște copilul, iar cel care îl 
iubeşte îl ceartă la vreme“,ţ1 de aceea v-aţi înclinat. O să pricepeți 
mai bine pe parcurs. 

Ei tac, dar o înconjură cu simpatie. Cel cu dulciurile se apropi- 
ase. Ea îi invită: 

— Vă rog să serviţi, sunt praline făcute după o reţetă bine gân- 
dită. 

Cristina folosi ocazia pentru ea şi Ernest, știind bine proveniența 
dulciurilor: 

— Putem lua şi noi? 

Cu un zâmbet larg, Zeta aprobă: 

— Pentru prieteni ca voi nu este nicio interdicție. Luaţi toți... 
cei care doriți. 

Câţiva din ei refuză, simţindu-și orgoliul rănit, de parcă ar fi 
amăgiţi cu dulciuri, ca pe vremea copilăriei autentice. Altfel spus, 
acum a apărut o chestiune dureroasă, iar educatoarea noastră ne 
îmbie la dulciuri ca să nu plângem sau să strigăm la mama. 

"Toţi ceilalți care au servit sunt trimişi pe niște bănci mai depar- 
te, lângă o alee frumoasă de trandafiri, iar acolo spre surprinde- 
rea lor își recapătă verticalitatea şi tonusul optimist în discuţii. Cel 
cu roaba pleacă iar diriginta scoate nişte formulare pentru ceilalți 
rămași. 

— Gelule, nu mai am șuturi pentru tine, doar un test simplu 
care te va ajuta. Am adus tot ce trebuie de scris și formulare. Dau 

şi lui Ferguson, Elisa şi celorlalți de aici, care au nevoie de îndrep- 
tare, mai dau și colegei voastre Virginia, fiindcă o invit la un Test 
al Iubirii. În prima rubrică notaţi numele unei rude, sau unei per- 
soane pe care o iubiți mai mult (aveţi şi variante opționale cu în- 
că 2-3 nume). În rubrica următoare notaţi cât echivalent în bani 
deţineţi: bunuri, valori, peşin ş.a. "Testul porneşte de la ipoteza că 
persoana iubită este arestată pe nedrept și condamnată la moarte, 
undeva în unvers; spun în univers ca să vă ajut să vă extindeţi, să 
vă redimensionaţi percepţia. Se pune o cauţiune pe capul ei între 
80-100% din tot ce deţineţi. Aveţi opţiuni, urmăriți explicaţiile! 

Trebuie să plătiți cauţiunea pentru ca persoana să scape cu 
viață. Aveţi şi alte variante de alegere, în locul cauțiunii: 

— Prima: să recunoşti una sau mai multe din marile greșeli (să 
nu te opreșşti la mărunţișuri!) săvârşite în viaţa ta şi pentru care vrei 
să fii pedepsit în schimbul eliberării persoanei iubite. Aveţi lista cu 
lucruri asemănătoare greșelii făptuite şi lista cu pedepse, din care 
puteţi alege şi bifa. 

Ca exemplu, ai făcut să sufere o persoană vulnerabilă, care 
nu şi-a făcut datoria, cu sancţiunea de concediere, iar aceea s-a 
prăbuşit moral. Deoarece pedeapsa a fost disproporţionată și ţi-a 
părut rău, accepţi să fii tu concediat/concediată dintr-o funcţie pe 
care ţi-o doreşti sau alegi o altă suferință mare. 

Alt exemplu: ai nedreptăţit pe cineva pentru cutare vină, dar ul- 
terior ai aflat că persoana era nevinovată, însă nu mai poţi îndrep- 
ta lucrurile. Ce pedeapsă alegi pentru tine din listă, şi ce termen 
pentru executarea ei?! 

A doua: să recunoști şi să accepţi ideea de încălcare a conștiinței. 
Aici ar apărea noţiunea de păcat, pentru că există şi noţiunea de le- 
ge care guvernează. Bifaţi rubrici, de asemenea stabiliți-vă pedepse! 

A treia: să recunoști doar o culpă și în faţa unui complet de ju- 
decată — să zicem că preferi sau admiţi opinia publică — îţi asumi 
consecinţele şi accepţi orice sentinţă. 

Dacă ai altă propunere, o menţionezi şi-ţi asumi, la fel, 
consecinţele. Unele rubrici se cam repetă. Nu vă îngrijoraţi, datele 

sunt total confidenţiale; nu vă trage nimeni la răspundere şi nici nu 
vă critică în sensul umilirii. 

Veţi reține că doriţi să eliberați persoana iubită, dar nu să o şi 
îndatoraţi. Mai precis, persoana va fi eliberată şi scoasă de sub ori- 
ce ameninţare, însă cărările destinelor voastre se vor despărți defi- 
nitiv, în viața aceasta materială și nu o veţi mai reîntâlni. 

În felul acesta iubirea voastră rămâne necondiționată şi nu 
aşteptaţi răsplată. 

De asemenea, lăsaţi să cadă accentul pe iubirea curată, dezinte- 
resată și nu pe Mea Culpa. Nu se acceptă autodistrugerea, ca pe- 
deapsă, deoarece lumea are nevoie de voi şi puteţi încă face mult 
bine. Bunicul nu vrea moarte,ţ2 ci recuperare. 

„Să aveţi faţă de defectele voastre o groază sfântă şi liniștită, nu 
o ură plină de dezgust, care face ca acestea să crească.“*3 

Până completaţi testele eu merg să rezolv o chestiune pentru un 
coleg al vostru şi mă întorc la timp. Ar fi de preferat să nu discutaţi 
între voi; discutați doar cu Sinele vostru interior. 

O chestiune, care nu se află pe formulare — puteţi nota — es- 
te pentru unul singur dintre voi, care are simțul devoţiunii foar- 
te dezvoltat. 

— Care-i acela? vru să afle Virginia. 

— Întreabă-te singură/singur dacă ești tu aceea/acela! Dacă 
ești tu aceea, vei lăsa toată rezolvarea problemei pe mâna Marelui 
Bunic, bine înţeles dacă admiţi că EI există. Dacă el nu există, pen- 
tru cineva, îi cer să-l inventeze, să-i traseze caracterul — așa cum ar 
face pentru un prieten al său existent sau dorit — ca să-i poată, ipote- 
tic, solicita ajutorul. Îi conturează personalitatea în câteva propoziţii 
şi-i face o promisiune solemnă. "Tot în câteva propoziţii, cu scopul — 
bine înţeles — de a elibera persoana iubită prin intervenţia Lui. În 
schimbul acestei eliberări, propui să dai ceva în schimb, să faci un 
lucru nobil, sfânt, etc. Problema este: ce anume? Să îţi schimbi com- 
plet viaţa în bine, să oferi din timpul tău, să sacrifici din confortul 
tău, să ajuţi acolo unde ai văzut ceva important, dar unde ani de zi- 
le ai întors capul ş.a.m.d. Totul este ipotetic şi doar de autoevaluare, 

după cum v-am spus. Nu trișaţi, că nu păcăliți pe nimeni, ci doar 
pe voi! Găsiţi-vă, prin acest test de sinceritate, nivelul de iubire al- 
truistă. Nu avem intenţia şi nici nu facem recomandarea să fiți prea 
aspri cu voi înşivă, în legătură cu greșelile personale. 

Zeta, vizibil emoționată, le urează succes, îi lasă să scrie și se 
îndepărtează. Cristina, care nu era inclusă, se ţine după ea ca să-i 
pună o întrebare. Ernest vine şi el mai din urmă, dar îl urmează și 
alți colegi și colege, care nu participă la test şi care vin către diri- 
gintă s-o asculte. 

— De ce aţi spus „pentru unul singur dintre voi“? 

— Ştiam că va fi îngrămădeală pe această variantă şi nu voiam 
să dau amănunte. 

— Pentru unii a fost amuzant să-i vadă cam la 87 de grade pe 
amicii lor, dar cei în cauză o cam sfecliseră, spune cineva. 

Diriginta le explică: 

— Voi sunteți aparte, înţelegeţi mai bine fenomenul acesta. S-a 
întâmplat ca ei să sufere nişte simptome ușoare, datorită unor aba- 
teri minore, pe care presupun că mulţi nu le-au sesizat. Să ştiţi însă 
că toţi au fost la adăpost de rău și se menţin încă, datorită calităţii 
grupului din care faceți parte, dedicației voastre curate faţă de o 
cauză nobilă și datorită solidarităţii dintre voi. 

Cristina completă: 

—„Dacă ar trebui să ne gândim la tot norocul pe care l-am avut 
fără să-l merităm, n-am îndrăzni să ne plângem de nenoroc.“*4 

— Așa este, Cristina. 


Trimiteriţ* Cap.VII (6) Testare 

1. ceartă la vremeţ — Pildele lui Solomon 13.24 / 2. nu vrea moarteţ — 
lezechiel 33.11 Precum este adevărat ca Eu sunt viu, tot aşa este de 
adevărat ca Eu nu voiesc moartea păcătosului, ci ca păcătosul să se 
întoarcă de la calea sa şi să fie viu. Întoarceți-vă, întoarceţi-vă de la 
căile voastre cele rele! / 3. face ca acestea să crească* — sf.Padre Pio. 
4. plângem de nenoroc* — Jules Renard. 

(7) Telegrame 


După o perioadă de timp în care copiii au terminat testele, cole- 
gii lor au anunţat pe dirigintă că toţi participanții la test se îndrep- 
taseră, în afară de Ferguson. Între timp unii cereau scuze bătrânu- 
lui iar alţii veneau la dirigintă pentru acelaşi lucru, dar Ferguson, 
înconjurat de cei care nu avuseseră nevoie de îndreptare, suporta 
glume pe seama lui. 

— Dragă doctore, văd că ai căpătat aproximativ 87 de grade. E 
grav, n-ai să mai ai stabilitate pe trotinetă. Ce ziceţi, fraţilor? Cu 
trei găleți de nisip îl rezolvăm? Se redresează? 

— Dacă erai atent, nisipul te readucea la înclinaţie, nu te făcea 
drept, răspunse el. 

— "Tu ai dreptate, Ferguson, totuşi experimentează şi reversul, 
poate dă rezultate! 

Lângă cel corigent se adunară şi alți colegi. 

— Amice, fiindcă este scris „Cine se crede înţelept să se facă 
nebun“ţi ne-am sfătuit să-ţi legăm niște tinichele de picioare și să 
predici la un coteț cu găini. 

Ferguson le face jocul: 

— Şi ce să înveţe găinile de la mine? 

— Le-ai putea vorbi despre evoluţionism*2 şi le-ai putea moti- 
va să facă salturi pe linia speciei lor. Le prescrii reţete... 

Șicanele continuă: 

— Un profet a umblat gol prin cetateţ3 şi a avut audienţă ma- 
re... ce zici?! 

— Să fim obiectivi! Nu prea îl văd în postura asta. Poate încer- 
ca! Întâi cumpără gumă, apoi mestecă și face faţă audienței, mai 
spuse altul. 

— Nu te lua după ei! Mai bine fugi, Ferguson, scapă-ți viaţa! 
Altfel, dacă protestezi pentru educaţia de la grădiniță, te bagă în 


cămașa de forță! 

Ferguson o vede pe diriginta șefă, însoţită de alte educatoare şi 
profită de ocazie: 

— Dragii mei, eu va trebui să-mi cer iertare de la emisar şi de 
la cei care au avut altă părere decât grupul nostru... în sfârșit, am 
vociferat, am fost refractar... 

Diriginta intervine: 

— Nu subscriu la glumele colegilor tăi. Îţi vom oferi sprijinul 
nostru mai departe, dar pentru îndreptare trebuie să fii mai co- 
rect. Ai picat testul din cauza lipsei de sinceritate. Vrei să mai fo- 
losim o metodă? 

— N-am de ales. Dacă soţia, care nu este la grădiniţă, şi copi- 
ii mei mă văd aplecat, îmi pierd autoritatea. Or să fie reacţii neplă- 
cute. Colegii de breaslă vor aranja să mă interneze pe la neurolo- 
gie. Oricum, pot să remarc faptul că ai avut soluţii salutare pentru 
ceilalți, iar eu n-am cooperat cum trebuie. 

Zeta le atrage atenţia tuturor: 

— Vedeţi, dragii noştri, pe linie medicală e mai greu să accep- 
te chiar medicul, care se ocupă de sănătatea altora, că el însuşi 
are o problemă, și poate fi chiar subtilă. De aceea ajungem greu la 
însănătoşire, pentru că nu ştim că suntem bolnavi;*4 nu acceptăm 
că avem un beteşug. 

Adresându-se apoi lui Ferguson, dispune: 

— Rugămintea mea, este să promiţi că te vei ocupa, zilele ur- 
mătoare, de aranjarea unei noi grădini florale, chiar aici în parc, 
unde sunt niște vișini frumoși; dar începi chiar de azi. Îţi vor arăta 
educatoarele. Acum, colegii tăi care vor să te ajute, să te însoțească! 
Mergeţi acolo și începeți! Voi veni și eu. 

Băiatul e mulțumit și are încredere în ea: 

— De acord, haideţi cu mine fraților ! 


In scurtă vreme, toţi participanţii la conferinţă s-au strâns lângă 
un cort alb, în locul unde se amenaja noua gradină florală. Au sosit 

şi educatoarele, iar Zeta, venită împreună cu oaspetele lor, anunță 
pe toți preşcolarii adunaţi: 

— Am aici câteva telegrame. Ele sunt Darul nostru, obținut 
prin intermediul domnului emisar de la Societatea „Basmele 
Bunicilor Cuminţi“, pentru Ferguson, însă şi pentru ceilalți copil. 

Distinsul bătrân adăugă şi el: 

— Vreau să vă anunţ pe toți că Basmul avea şi niște 
contraindicaţii; pentru aceasta pralinele erau prevăzute în prospec- 
tul însoțitor. Aşadar, ar fi trebuit să serviţi toţi, atunci când v-a in- 
vitat doamna dirigintă. Cât timp Ferguson continuă lucrul, și fă- 
ră să deranjăm pe cei care îl ajută, vă rog să ascultați ce vă citeşte 
doamna. Ea scoase un răvaș şi-l citi: 


De la Bunici citire: 


Era medic totuşi a devenit grădinar. În grădina lui nu cultiva pe- 
lin. Dar ce să faci cu pelinul dacă pe parcela ta, casnicii cultivă şi mă- 
nâncă doar vişine?! Mâncau ai lui vişine, iar de băut doar vișinată con- 
sumau. STOP 

— Cu vişinata noi putem fi veseli şi pozitivi, acum şi pururea, spu- 
neau casnicii lui. STOP 

Şi-a zis că e bun subiectul de cercetat; medic, grădinar și acum cer- 
cetător în speța vişinelor. STOP 

— Păi bine mamă, i-a spus maică-sa de față cu o Bunică, eu mă 
bucuram că ai ajuns medic naturist, că pui de pelin cu toată inima şi 
tu îţi pierzi vremea cu vișinata?! STOP 

— Mamă dragă, ai dreptate, slăbisem cu duhul, însă am luat pute- 
reţ5 studiind revelații; har găsești cu pelin şi cu miere, nu cu vișinata 
sau alcool. Eu ţin să trăiesc 101 ani şi să am verticalitate. STOP 

Atunci Bunica l-a sărutat pe frunte şi l-a binecuvântat: 

— Să trăieşti frumos, nepoţelul meu, să fii cuminte şi drept ca 
stâlpii de telegraf, în vecii vecilor! STOP 

Așa, nepoţelul și-a revizuit viaţa, iar reţeta, pe toţi din jur câţi au 
urmat-o, i-a determinat să fie lacomi pentru fapte bune. STOP“ 

După citire, Ferguson își recăpătase poziţia firească, dreap- 
tă, dar tremuraţ6 puţin. O fată ţine un buchet de flori culese din 
parc și le oferă, pe rând, cadrelor pedagogice şi emisarului. Acesta 
şi doamnele se privesc între ei și ridică fiecare floarea, zâmbind, 
într-un gest comun de recunoștință fără cuvinte față de Bunicul 
tuturor. 

Diriginta şefă lăsă apoi răvașul jos în colţul cortului, merse lân- 
gă Ferguson şi-l cuprinse de umeri. După ce îl încurajă, el se linişti. 
Colegii lui îl felicitau veseli și înregistrau momentul ca pe o victorie. 

Într-un dialog, ceva mai discret, Ernest cere părerea emisarului: 

— Cred că pelinul ar fi pocăinţa, și ajută la smerenie, probabil 
mierea ca bucurie, nu-i aşa? 

— Bucurie şi iubire. În esenţă ne întristăm pentru egoul nostru 
şi tarele lui și ne bucurămţ?7 pentru focul divinţ8 din noi. 


x x 


Două din cele trei năluci, antiBunicul Zangabil şi antiBunica 
Falmonelia, care fuseseră pe culoarele sălii, erau acum în parc, ne- 
văzute de nimeni, pe o bancă. 

— Jupâne profesor, unde l-ai trimis pe Facevânt? întrebă con- 
traBunica. 

— A ascultat Basmul la sală și i s-a făcut rău. L-am trimis să 
se mai miște prin parc, dar are și pedeapsa să noteze 'Telegramele. 
Avem nevoie de ele la institutul nostru. 

— Şi dacă o ia razna după audiție?! 

— Ştii ce?!... Puțin îmi pasă, cine l-a pus să se înscrie la cursu- 
rile Vitejie cu Jeratec?! Mie, să facă bine şi să-mi aducă materialul. 
Dacă se întâmplă să paralizeze totuşi, trebuie să mergem după el. 

— De ce l-ai pus să se îmbrace ca un bebeluș? 

— Aşa le fac la toţi studenţii mei și la absolvire le dau nişte cos- 
tume cu coamă de cal. Până la o vreme toţi sunt vite şi asini, ca să 
nu se automăgulească. Ce proiectile aruncai adineauri? 

— Sunt germeni de supărări și pretenţii*9 faţă de semeni, de 
Bunicul, de soarta lor. Le fac viaţa o dramă amară, fiindcă şi eu am 
suferit. 

— Şi ce reacţii aveau la ele? 

— Durează pentru că perioada de incubație e mai lungă. Dacă 
le acceptă, pe urmă lucrează singure. Le creşte agresivitatea, apar 
temeri, depresii care-i duc la suicid, detaliază contraBunica. 


Zangabil este înalt şi arcuit, dar instabil în planul arcuirii lui. 
Și-a plăsmuit niște ochelari fumurii şi groși pe nas, iar ca îmbrăcă- 
minte un halat de laborator cu vipere şi alte jivine desenate pe el, ca 
să fie mai în ton cu personalitatea de cercetător şi savant. Pe frun- 
te și rame îi cad nişte șuviţe de păr. 

Devenind interesat de contraBunică, îi cere colaborarea: 

— Falmo, profit să-ți fac o chemare oficială, vreau să vii ca pro- 
fesoară la noi. 

În acel moment Facevânt revine epuizat, ca după un maraton, 
clătinându-se, gâfâind şi văitându-se. Are înfăţişarea unei vulpi 
hăituite, dând ochii peste cap la intervale de timp. 

Zangabil i se adresează, simulând compătimire: 

— Ştii ce?! Facevânt, ţi-am spus să nu te aproapii mult de diri- 
gintă. Ai auzit telegramele şi de aceia ai starea asta rea. Stai că te 
scutur eu puţin să-ți revii. 

Îmbrăcămintea ucenicului seamănă cu niște scutece decolora- 
te înfăşurate în jurul lui. Auzind de intenţia antiBunicului se îm- 
potrivi, implorând: 

— Nu jupâne, să nu-mi vină rău de tot, au nu-ţi dai seama?! Am 
poftă să beau... mi-ar trebui o vişinată. 

— Las că ştiu eu ce-ţi trebuie ţie. 

Zicând acestea, îl apucă bine de piept și de scutece şi-l scutu- 
ră, mai-mai să-i iasă limba. Năluca ameţi deabinelea și continua să 
gâfâie. Falmonelia mima o tuse seacă, ascunzându-și râsul pe care 
nu-l putea struni. Ca să scape de scuturăturile jupânului, ucenicul 
se grăbi să-l mintă şi nu se mai văita. 


INSI 


— Ai avut dreptate, ai avut dreptate, mă simt mult mai bine. 
„Slăbisem cu duhul“...„am luat putere“. 

— Vezi? Ţi-am zis eu că ştiu ce fac... Uite ce! Eu sper încă să-l 
reconvertim pe ţâncul de Ferguson. Dacă pune de pelin se înde- 
părtează definitiv... Șii ce?! Femeia aia a fost neglijentă, ia fă puţin 
praf aici! 

În momentul acela se stârni în parc un vânt, destul de puternic; 
care răscoli părul fetelor, umflă pânzele cortului, înălță niște hâr- 
tii în zonă şi provocă puţină confuzie, deşi vremea era frumoasă. 
Zangabil, în vârtejul provocat, sustrase răvaşul cu telegrame, pro- 
fitând de neatenţia majorităţii. Îndemnă apoi la plecare și trage de 
haine pe Facevânt dupa ei, explicand însoţitoarei: 

— Măgarul acesta când suflă, și vreun minut după, nu mai au- 
de nimic. S-o ştergem pentru că nu mai am nevoie de notițele lui! 


x x 


Pe aleile parcului continuă schimbul de idei, plimbările şi chiar 
joaca. 

Un băieţel întrebă pe o educatoare, în prezenţa colegilor lui: 

— Doamnă, s-a făcut o singură referire la contraBunici, cei din 
ceata cu tichii roşii. Și colegii mei au notat că nu ne-aţi vorbit des- 
pre ei. Au educatoarele vreo directivă în acest sens, pentru că su- 
biectul a fost evitat?! 

— Dragii noştri, asta deoarece vrem să vă simţiţi bine și să 
descoperiți singuri — pe moment — unele chestiuni. La sălile de lec- 
tură însă aveţi destule materiale informative. Desigur, doar dacă 
această curiozitate nu va intra în concurenţă cu pasiunile voastre 
pentru competiţii sportive, tv, jocuri, distracții. 

— "Totuși, pentru o nouă întâlnire să știți că suntem mai mulți 
interesați despre subversiunile lor. 

— Bine, am notat dorinţa voastră cu privire la antiBunici pen- 
tru data viitoare. Vă urez grădiniţă uşoară! 

— De ce a trebuit să participăm aici şi să ascultăm Basmul ace- 
la? 

— Dacă tot trebuie să vă explicăm, atunci aflaţi că atâta vreme 
cât v-aţi simţit numai adulţi, cât ați avut funcţii și responsabilități 
în plan social, cât aţi fost personalităţi distincte, cu titluri academi- 
ce, dacă vi s-a adresat cineva cu „dragi copii“ vi s-a părut, probabil, 
inadmisibil. Dar dacă din iconomie divină, dintr-o grijă specială de 
sus, aţi ajuns și acceptat situaţia să fiți mici, atunci a venit momen- 
tul să receptați mai ușor mesaje de o gravitate aparte. Luaţi-vă deci 
în serios misiunea aceasta de copilași, cuminţenia şi nevinovăția! 
În sens spiritual, dacă noi oamenii suntem nematurizați, e natural 
să acceptăm adresarea „dragi copii“ şi să regăsim grija maternă și 
paternă a celor de sus, și care vor ca prin noi și de la noi să încea- 
pă o trezire spirituală, de rezultatele căreia să se bucure şi urmașii 
noștri. Pe o planetă sănătoasă toți să trăiască în pace. 


Trimiteriţ* Cap.VII (7) Telegrame 

1. să se facă nebunţ — 1Cor.3.18 Nimeni să nu se amăgească. Dacă i 
se pare cuiva, între voi, că este înţelept în veacul acesta, să se facă ne- 
bun, ca să fie înţelept. / 2. despre evoluţionism* — teoria lui Ch.Darwin 
1859 / 3. gol prin cetateț — Isaia 20.2 Și a făcut așa şi mergea gol şi 
desculț. / 4. că suntem bolnavi* — Hipocrat. / 5. am luat putereț — 
Luăm putere de la Dumnezeu prin rugăciune, înălțare spirituală şi 
studiul revelațiilor — Revelaţii ale Divinităţii, Mexic. / 6. tremuraț — 
Psalmul 108.22 Ca umbra ce se înclină m-am trecut; ca bătaia de 
aripi a lăcustelor tremur. / 7. ne bucurămț -— Filipeni 4.4 Bucuraţi-vă 
pururea întru Domnul. Și iarăşi zic: Bucuraţi-vă. / 8. focul divinț — 
Lc.17.21 Căci, iată, împărăţia lui Dumnezeu este înăuntrul vostru. 
9. pretenţii“ — Iubirea îi salvează pe toți iar pretenţiile îi îneacă.=... 
Dacă începem să iubim un lucru mai mult decât pe Dumnezeu, sufle- 
tul începe să depindă de acel lucru, sentimentul de iubire se stinge şi 
apar pretențiile. Apoi cantitatea de iubire începe să se micşoreze, apa- 
re agresivitatea şi odată cu ea bolile şi nenorocirile. Iubirea, Serghei 
Nikolaevici Lazarev. 


LAPITULUL VIII 


(1) Atitudini divergente 


Basmele și celelalte arme subtile se răspândeau tot mai mult. 
Implicate în variate evenimente, pe la toate colzurile planetei, dar 
şi în alte sisteme solare, ele constituiau modalitatea mistică numă- 
rul 2, de legătură-comunicare între Bunicii Cumsecade şi murito- 
rii planetelor. Modalitatea numărul 1, rămânând răspunsul la ru- 
găciuni. Nenumărate fiinţe, conflictuale din fire, preferau încă ar- 
mele convenţionale — între care cele de ucidere în masă — pentru 
comunicări argumentate de tipul „Vrem să vă scoatem gărgăunii din 
cap pentru că sunt mai periculoși decât ai noştri.“ 

Minţile luminate însă înțelegeau pe deplin calitatea şi superio- 
ritatea arsenalelor de care Bunicii Cuminţi se foloseau. Lucrarea 
inițiată de Bunici căpătase amploare, includea şi perioade tempo- 
rale diferite. Existau zone în care erau propagate Basme în forme 
foarte succinte dar cu eficienţa fuziunii nucleare. 

Era un trend al schimbării în bine, faţă de care contraBunicii 
exercitau împotrivirea cea mai crâncenă. Aceştia, susțineau că ei, 
contraBunicii, sunt motorul dezvoltării și evoluției și că fără negru 
nu există alb, că din lupta contrariilor izbucnește răul dezvoltator 
şi inteligența debordantă. Mai spuneau că urzelile banditeşti şi ma- 
nevrele mafiote sunt benefice, dinamizează minţile şi dezvoltă ge- 
niile și, tot în stil filodistructiv, că binele anemic nu aduce urmași 
puternici, precum poate răul viguros al gloatelor de răsBunici — din 
plin dozat şi chiar îndesat. 

Se solidarizau la război, obișnuiți să cânte milităreşte, în cor, 
versuri amenințătoare „2 De va veni la tine vântul...“, Adică 

vântul răzbunării răsBunicilor, de va veni la tine, mai scapă da- 
că poţi. Cântarea se consolidase ca imn al combatanţilor de stân- 
ga și se aplica, sacadat, în pas de defilare, înaintea unor ostilități. 
Suferințele, erau mai ușor suportate de victimele lor, la îndemnul 
„Jelitul lui*1 să nu te frângă Ş Mustrarea lui să nu te doară“. 

Existau şi multe dezertări din rândurile lor — după formula 
„la război înapoi“, însă ofițerii superiori antiBunici îi stimulau pe 
soldaţi și pe inferiori, amintindu-le bunătăţile ce vor găsi în depo- 
zitele şi cămările duşmanilor — după formula „la plăcinte înainte“. 
Insistau și pe profilul psihologic al adversarilor: „Nemilostiva fire a 
Bunicilor — când vă sărută rece*2 și freamătă ca să vă ia în râs — abia 
acum devine relevantă pentru toţi; noi v-am prevenit cu mult timp 
în urmă despre răutatea lor“ spuneau ei ascultătorilor, făcând referi- 
re şi la tehnica de luptă a adversarilor de dreapta: Basme, Legende, 
Telegrame ş.a. care îi cam scotea din minţi, dar şi din luptă. 

În sfârșit, unii muritori trăiau în bună relaţie cu tagmele de 
Bunici Cuminţți şi metodele lor de terapie intensivă, iar alții, în 
strânsă cârdăşie cu grupările de contraBunici, puneau la cale ce- 
le mai perfide aranjamente și atacuri cu arme nefaste. Cei care nu 
aveau o opţiune precisă între aceste două direcţii, rămâneau cam 
aerieni, dar puteau luneca ușor spre direcţia rea. Odată, cineva şi-a 
dat seama de deznodământul confruntărilor şi a spus: 

„Cred că adevărul neînarmat şi iubirea necondiționată vor avea 
de spus ultimul cuvânt*3 pentru realitate.“ 

Erau, în mare, atitudini divergente: ataşament ori comuniune 
pentru o tabără, şi concomitent, aversiune şi respingere pentru cea- 
laltă. Fiinţele volatile ale lumilor de dincolo, de dreapta sau de 
stânga, exercitau atracția sau respingerea lor specifică faţă de mu- 
ritorii planului lumesc. 


Trimiteriţ* Cap.VIII (1) Atitudini divergente 

1. Jelitul lui* — Cântec, Octavian Goga — Formaţia Mondial: De va 
veni la tine vântul Purtând povestea mea amara J Jelitul lui să nu te 
frângă Ş Mustrarea lui să nu te doară. / 2. vă săruta rece* — Ibidem — 
Nu-i vina ta, așa e scrisă £ Nemilostiva lege-a firii Ş Sărutul otrăvit al 


115 


brumii $ Omoară toamna trandafirii. Ş şi cine s-ar opri să plângă 7 O 
funza veştedă-n cărare $ Când codrii freamătă alături $ şi râd în răsă- 
rit de soare? / 3. ultimul cuvânt* — Martin Luther King Jr. 1929-1968 


(2) Programul secret 


Într-o zonă terestră de deşert, în care era foarte riscant să porţi 
vreo felie de cozonac în buzunarul de la piept, antiBunicii constru- 
iseră o şcoală secretă, dotată şi cu laborator, şcoală în care erau pre- 
gătite trupe de elită. Riscul cu felia exista pentru că faliile solului 
acesta argilos, asemenea nisipurilor mișcătoare, se comportau du- 
pă inima băștinașilor, adică se frământau tectonic până absorbeau 
dulciurile — mai ales cozonacul — cu tot cu purtător, după principiul 
contraBunic „Vai de cozonacul tău şi al neamului din care faci par- 
te“. Școala era denumită Institutul Antiaerian şi Antisubmerisibil, 
AntiBunic (AAA). Studenţii selecționați pentru instruire şi căli- 
re erau din planul fizic în special, dar directoratul institutuţiei era 
asigurat de profesorul răsBunic Zangabil. Ideea strategică de bază 
în lupta antiaeriană şi antisubmersibilă „Dezbina*1 și domneşte“, 
folosită altminteri de milenii în eşichierul existenţial de stânga, era 
acum dusă la perfecțiune de acesta. 

De curând, se mergea mai ales pe sporirea curajului la toți lup- 
tătorii (echipați în scutece pentru eventualitate), iar pentru aceasta 
se aplica programul secret Vizejie cu Teratic. 

Sub vajnicul patronaj răsBunic, studenţimea era antrenată pen- 
tru vremea ciuilizării planetelor cu antiBunici necivilizați, porecliți 
şi antisociali. Se pregăteau trupe de uscat şi matrozi de stânga pen- 
tru navigația în apele tulburi ale gândurilor negre. 

Metoda sporirii curajului consta în asimilarea energiei dega- 
jată de cărbunii aprinși. Aceștia puteau fi stocaţi în pântece, în- 
cepând cu masa de prânz. Pentru aceasta, la cantina lor, se ser- 
vea jeratic pentru ca absolvenţii să deprindă vitejia și să devină 
neînfricaţi. Recomandarea era simplă și practică: înaintea porţiei 

de jeratic, luptătorul să servească la prânz o farfurie cu mâncări- 
că de ardei grași, umpluţi cu amfetamine, și astfel să devină capa- 
bil să toarne, imediat, pe gât între 1-3 kg de jeratec. Sufla*2 apoi 
flăcări, iar dacă se întâmpla să strănute pârjolea în vecinătate pe o 
rază de 1-3 metri. 

De obicei, viscerele și tot sistemul limfatic suportau bine acest 
drastic regim. Un risc mai mare își asumau studenţii cărora le plă- 
cea slănina în alimentaţie, fiindcă ea fragiliza țesuturile interne 
şi se puteau pomeni cu grave arsuri după ingurgitarea cărbunilor 
încinși. În plus, potenţialele victime ale răzbunării de stânga erau 
prevenite prin gazul emanat — aer greu de respirat — de iminenţa 
unei agresiuni. Imediat cum simțeau miros de slănină arsă — gră- 
tar (barbecue) — trebuiau să se adăpostească, ştiind că apare un răs- 
Bunic şi vreun discipol care consumase jeratic pentru atac. Chiar 
dacă avea maţele prăjite de cărbunii aprinşi, combatantul era ex- 
trem de periculos,ţ3 căci lupta până la ultima picătură de energie. 

De curând angajată la institut, Falmonelia dorea prin munca ei 
să provoace tragedii altora, dar le spunea, cu nonşalanţă, drame și 
le justifica prin suferinţele îndurate de ea prin alţii. Ca profesoară 
era solicitată, pentru abilităţile ei, să ajute și să asiste pe unii mân- 
cători de jeratic să se transforme în mârţoage costelive. 

„De ce este nevoie de aceasta?“ întrebase ea pe director. „Pentru 
că lucrăm cu fabulosul pe temeiuri strategice. Lumea știe de fai- 
moasele rase de mârțoage hrănite cu jeratic. Nu vrem să lăsăm aso- 
cierea unor astfel de creaturi puternice cu „Be-Be-Ce“... Lumea pe 
noi trebuie să ne crediteze în relaţie cu aceste făpturi fantastice de 
proveniență răsBunică. Influențăm creaţia de basme lumești în de- 
trimentul Bunicilor de la Societatea „Be-Be-Ce“. Dacă lumea vede 
şi aude de astfel de gloabe costelive, dar puternice, ne eternizează 
pe noi; nu pe ei, ori pe viţeii lor postitori şi anemici. Și cum „nu ie- 
se fum fără foc“ ne consolidăm influenţa în folclor, altminteri apar 
confuzii dăunătoare elitei eşichierului de stânga“. 

Cursanţii intransigenţi, ce atinseseră curajul dezlănţuit, erau 
duri cu proprii colegi și frecvent, între ei, se încăierau mânioși. 
AAA luase foc în repetate rânduri, deoarece — se ştie — unde este 
furie (chiar şi făra jeratic) pot apărea incendiile; totuși restaurări- 
le se făceau repede şi toate materialele folosite erau ignifuge. Unul 
din motivele pagubelor materiale era că stingătoarele de incendiu 
ce ar fi trebuit să conțină un fel de apă zehnică (dar bună de băut) 
erau goale, adesea. Erau goale fiindcă studenţii, cu ardere internă 
mare, dădeau fuga la ele să-și stingă setea și măruntaiele. 

ContraBunicii aveau și un program ultrasecret de care, pa- 
să-mi-te, nici autorul nu ştia prea multe, doar că exista în labora- 
tor o secție în care accesul era complet restricționat studenților şi 
chiar multor năluci mediocre. 

De menţionat că în alte secții din laboratorul institutului se fă- 
ceau şi modificări genetice de stânga, la legende sau telegrame, ori 
alte dispozitive de dreapta ale Bunicilor. Unele încercări erau sor- 
tite eșecului. La rugăciuni și Basme nu încercau să intervină, deoa- 
rece riscau iradiere ireversibilă și pocăință în vecii vecilor. 

Arme precum legenda și telegrama suportau astfel de intervenţii, 
pentru că aveau procent de microbiologic în ele şi astfel se puteau 
obţine arme de stânga. Cercetările şi lucrul pretindeau o devoțiune 
specială din partea contraBunicilor sau asistenților, dar se soldau 
şi cu accidente grave; unii cercetători se scrânteau spre penitență 
severă, alții se umpleau de pete albe, mântuitoare, şi erau imediat 
plasați în carantină. Dacă tratamentul nu dădea rezultate, se recu- 
perau scutecele de la ei, erau apoi legaţi și întinși pe terenul argi- 
los, în speranța unei reciclări. 

În cazul izolărilor complete, cei care îşi reveneau, căpătau aler- 
gie la cuvinte precum tartar, cazan cu smoală, râu de foc, vierme 
neadormit. 

Cu toate acestea cercetările continuau. O echipă specializată 
improviza acum o Legendă antiBunică numită Chibritul de ma- 
ximă obscuritate. Alta, încerca modificarea genetică, într-o nouă 

variantă, a răvaşului cu telegrame, furat de la orele de grădiniţă. 
Noile telegrame fuseseră comandate de Paluda. 


Trimiteriţ* Cap.VIII (2) Programul secret 

1.Dezbină* - Proverb latin, Divide et Impera. / 2. Sufla* — Iov 
41.20-21 Din nările lui iese fum, ca dintr-o căldare pusă la foc și care 
fierbe. Răsuflarea lui este de cărbuni aprinşi şi din gura lui țâşnesc 
flăcări. / 3. extrem de periculosțt — Zaharia 12.6 ....ei vor mistui, la 
dreapta și la stânga, toate popoarele dimprejur... 


(3) Amprente 


Mai curând îşi va uita 
mama fiii săi de cât te va uita Bunica 


Aflat în camera sa, Crezicăebine citea dintr-o carte rugăciuni, 
pe când apare B.]Juan: 

— Ce citești acolo? întrebă Comentatorul. 

„Binecuvantatţi este omul care n-a umblat în sfatul 
ticăloșilor“, începu discipolul. "Te rog să-mi vorbeşti despre rugă- 
ciune și devoțiune! 

— Îţi voi vorbi dar acum trebuie să ne ocupăm de Vraci, un 
personaj din perioada prigonistă. A trecut prin momente grele de- 
oarece coana Buşilă, o vrăjitoare cu care a colaborat, l-a surprins 
citind, din curiozitate, dintr-o carte de texte şi rugăciuni luată de 
la unul din revoluționarii cunoscuți de tine, carte asemănătoare 
cu a ta. Pentru acest lucru, interpretat de ea ca o trădare a politicii 
răsBunice de stânga, şi deranjată că el nu practica magia neagră, 
încercase să-l otrăvească. Otrava își făcuse din efect și el se aștepta 
să moară. În chip miraculos însă, a scăpat cu viață, ţinând în mâ- 
nă tocmai cartea aceea, dar a rămas cu dificultăţi severe în expri- 
mare. Aceasta, deși i-a știrbit din prestanţa avută între cunoscuți, 
i-a deschis interesul cu privire la rugăciunile către Bunica. 

Comentatorul îi arată discipolului ecranul din dreapta, al e/zr4- 
mului. 


119 


— Păi văd că-s indicate două arme la el. Una ar putea fi cartea, 
zice Crezicăebine. 

— Nu, nu. Este Amprenta Bunicului Bunicilor întipărită pe 
carte prin grija unui Bunic din ierarhiile superioare „Mai curând 
îşi va uita mama fiii săi, decât te voi uitaţ2 Eu pe tine“. Nici nu-și 
dă seama ce plină de forță e. Simte ceva,totuși nu știe să se folo- 
sească de ea. Amprenta, încredinţată odinioară acelui Bunic, ce fa- 
ce parte din grupul Augustei noastre, e în aceeași variantă cu „Mai 
curând își va uita mama fiii săi de cât te va uita Bunica.“ 

— Înseamnă că armele i-au fost ca un talisman de a scăpat cu 
viață. Și ce trebuie făcut? 

— Îşi zic întâi că s-a potrivit bine ceea ce ai spus la început 
„Binecuvantat este bărbatul“ acesta, numai că încă umblă în „sfa- 
tul ticăloșilor“. Mai întâi, după voia Bunicului, a fost transferat, 
pentru o vreme. ] s-a dat amnezie totală și un mediu nou. A uitat 
de unde i se trag problemele de vorbire şi de unde are cartea. S-a 
înscris la institutul antiBunic iar colegii, pentru felul lui de a-i pri- 
vi şi vorbi l-au poreclit Holbatlatine. 

— Şi care este a doua armă? 

— Ai să observi singur. Vom încerca să-l sprijinim, fiindcă e 
într-un proces pozitiv de tranziţie. 


Trimiteriţ* Cap.VIII (3) Amprente 

1. Binecuvântatț — Psalmul 1.1 / 2. te voi uitaţ — Isaia 49.15 Oare 
femeia uită pe pruncul ei şi de rodul pântecelui ei n-are ea milă? Chiar 
când ea îl va uita, Eu nu te voi uita pe tine. 


(4) Disidenţă la institutul AAA 


Ca student la institut, Holbatlatine, nu era înscris şi la cursuri- 
le Vitejie cu Jeratic. Participa însă la activitatea echipei desemnată 
să modifice genetic răvașul cu telegramele furate. Fusese numit și 
responsabil cu echipamentele. Colegii îl luau des în zeflemea pen- 
tru că era gângav la limbă și era singurul care nu consuma droguri. 

Lucrul de laborator îl obligase să citească telegramele de mai mul- 
te ori. Cerceta, în secret, și rugăciunile către Bunica. Din aceste 
cauze căpătase frisoane, nu mai mânca, avea depresii și suferea de 
insomnii. Se făcuseră schimbări importante la textul de bază, toa- 


tă echipa era afectată, dar el, în starea aceasta de surmenaj a făcut 
marea greşeală să se amestece într-o discuţie de grup, pe culoarul 
de lângă sala de studiu. 

Erau adunaţi acolo majoritatea studenţilor, într-o pauză de cur- 
suri, fumau și mestecau marijuana. Aşezat lângă o fereastră era 
atent la tot ce se spunea. 

Facevânt, prezent între colegi, poza ca un lider pentru că era din 
plan eteric şi pentru că avea însuşiri aparte faţă de ceilalți. Cineva 
îl întrebă: 

— De ce n-ai ajuns încă răsBunic? 

— Ciracii care capătă o salamandră trebuie să aibă un CV bo- 
gat,.. să facă pe mulţi să-și depene depresiile... şi să se sinucidă. 

După aceste cuvinte năluca face o pauză și se clatină. Îşi revi- 
ne repede şi adaugă: 

— “Trebuie să faci pagube mari în lumea materială, să pro- 
voci la dezmăţ, să terorizezi şi ucizi pe cât mai mulți vinovați sau 
nevinovaţi. De fapt eu am CV-ul încărcat destul cu ce le-am făcut 
altora,.. nu ştiu de ce tot amână ei să mă înainteze în grad. 

— Câte salamandre au jupânul director și jupâneasa Flamo? în- 
treabă un student. 

— Zangabil are 4, iar Falmonelia are la centură 3. 

În acel moment apare un student în hol şi anunţă, ca un adevă- 
rat leviatan.ţl că a înghiţit lkg de jeratic. Demonstrează apoi tu- 
turor celor prezenți că poate să pârjoleascăţ2 o statuie de cerami- 
că, special plasată acolo pentru aceste ocazii. Statuia, se afumă şi 
se aprinse pe laturi, la jetul său de flăcări. 

Tot în holul plin cu studenţi, intră Zangabil și contraBunica 
Falmo pentru inspecţie, iar Facevânt, ca să compenseze slăbiciu- 
nea anterioară, se repede să le atragă atenţia. 

— Haini să trăiţi jupânilor! Jupâne profesor, să-mi daţi voie să 
le arăt pifanilor cum poate fi stins un foc! 

Zangabil nu prea agreează ideea și se încruntă. Când face aceas- 
ta, înfăţişarea îi devine sumbră, fiindcă iese la iveală firea lui uliu. 
De aceea preferă adesea să se tranfigureze într-o zburătoare cu 
clonț și părţi cornoase pe trup, un fel de corcitură între pasăre și 
reptilă, ca să impresioneze. Acum își schimbă doar atitudinea, în 
prezenţa însoţitoarei sale şi, arcuindu-și neuniform trupul, se adre- 
sează învățăceilor: 

— Vitele viteze a lui tataia, ştiţi ce?!... Să faceţi bine şi să fiți 
atenţi ce poate ucenicul meu! 

Facevânt îl pune, pe cel care tocmai afumase statuia, să-și țină 
gura deschisă în timp ce alți colegi sunt plasați în spatele lui ca să-l 
sprijine. Facevânt, în faţa întregii adunări, provocă un curent puter- 
nic de aer către acela. Colegii îl țin să nu cadă și în scurt timp din 
gura combatantului iese fum, lucru care dovedea oprirea arderii. 

— Aţi văzut? Nu-i aşa că i-am stins cărbunii din abdomen? se 
fuduli el, marcat de efort. 

Grupul celor prezenţi este impresionat. Zangabil aşteaptă un 
minut, timp în care elevului să-i revină au-zul, şi îi anunţă pe 
martori: 

— Abilitatea lui Facevânt îl face vrednic de laude. Îl numesc 
Asistent Universitar AAA. Cu toate acestea va trebui să-și păstre- 
ze scutecele uniformei de student, până la absolvire. Voi continuaţi 
să vă antrenați, pentru că în curând vom avea o întreagă cavalerie 
de luptători înfocaţi. 

Deşi mulți din cei de faţă s-au umplut de invidie, interesul 
majorității pentru Facevânt crescu subit. Zangabil şi Falmonelia pă- 
răsesc încăperea, iar studenţii îl asaltează pe colegul lor cu întrebări. 

— Cineva spune că s-ar lucra și la ogive nucleare, aşa să fie?! 
Spune-ne, ce e cu încăperea aceea din laborator unde nu-i permi- 
să intrarea!? 

Năluca — mai talentată decât alte vulpi, asemanătoare ei — deşi 
nu cunoştea despre secretul cel mai bine păzit, trebuia să pară bi- 

— Nu pot destăinui secretul. Vă recomand totuși să nu staţi 
prea aproape de ușă ca să nu vă iradiaţi ireversibil. 

Discuţia lor ajunge și la evenimentul de la grădiniţă. Se discu- 
ta despre Floarea Planetei, la audiţia căruia Facevânt fusese nevo- 
it să asiste. 

— La cine se referea lectura? întreabă unul. 

Vedeta momentului, dând câteva clipe ochii peste cap, răspun- 
de ca una gata să leşine: 

— „Pustiul din inimi“..„domnea fărădelegea“... 

Cei din jur se privesc nedumeriţi. Năluca își drege glasul, mai 
bâiguie ceva și își revine: 

— „Slăbisem cu duhul dar am luat putere“... Aaa... se refe- 
rea la Bunica Bunicilor Cuminţi, la ignorarea semnelor şi voinţei 
Bunicului prin ea, la rolul matern şi la invocarea ei, pentru că ar 
avea o contribuţie extraordinară la supraviețuirea planetei. Au fo- 
losit şi termenul Tulpina Vieţii... nu ştiu ce înseamnă. 

Unul din studenți explică: 

— Vă spun eu, se pare că este ADN-ul, care se transformă şi 
devine mai subtil prin rugăciunea intensă a fiecăruia. Ei mai susțin 
Că şi rezistenţa sistemului imunitar crește prin rugăciune și că mi- 
crobii, viruşii nu mai au aceeași influenţă dăunătoare în organism. 

Altă nălucă prezentă acolo completează: 

— Aşa o fi, da” cei ce-s plini de ei înșiși, plini de prejudecăţi*3 
mălăieţe și flutură ostentativ — ca unic steag — pe cel al religiunii 
lor, pot să se roage, în prostie, că tot noi îi mânuim. 

Ca să nu-i lase pe alţii să fie mai deştepţi decât el, Facevânt îi 
preveni în maniera orgolioasă a directorului: 

— Mare grijă! Pe Bunica, e mai bine pentru noi s-o nesocoteas- 
că. Au nu mai știți că ni s-a poruncit clar „Le deschideţi capacul şi 
le turnați în scăfârlie că e permis să implori numai pe Bunicul!“ Ei 
n-au decât să găsească apoi versete care să motiveze ideea de sacri- 
legiu comis de cei care-şi permit astfel. Aţi înţeles, viţeilor?! 

Holbatlatine care purta cărticica asunsă la piept, auzind de 
Bunica intervine imprudent: 

— Păi eu nu pot să strig la ea? 

Facevânt îl mustră aspru: 

— Ce te învaţă pe tine Bunica, mă imbecilule? Te învaţă să 
înghiţi cărbuni aprinşi și să fii curajos? 'Te învață să faci panică în 
mijlocul dușmanilor? "Te învață să supui 1000 de sclavi răzvrătiți? 

Holbatlatine tace încurcat, dar alt student suplimentează la ce- 
le spuse deja: 

— Cap sec ce ești! Tu probezi cu noi umbra morții și te intere- 
sează lumina?! Ori ai înebunit după telegrama din laborator, ori o 
faci pe disidentul!?! 

— Holbatule, ai grijă! l-au ameninţat şi ceilalți care şi-așa îl 
dispreţuiau. 

— Staţi hultanilor, mai staţi! Pus şi eu întrebare aşa ... între 
fârtaţi, n-o luaţi oficial! 

— Ba să-ţi bagi minţile în cap, că ai la cine striga. Strigi la 
Zanga, la Falmo... nu la Bunica Bunicilor. 

— De ce sensibili la Bunica?! Ia potoliţi! Provocaţi la mine?! Eu 
întreb cu binişorul, tu ameninţi la mine?! 

— Fraţilor, ăsta a năclăit la creieri... telegrama bolnăvit la el. 

— 'Tâmpitule, Bunica dușmanul nr.1 

— "Trebuie tratament la el. Carantină, Holbatlanoi! 

Holbatlatine, plin de frustrări, își pierduse complet controlul: 

— "Tratament vouă, turbați, trebuie! 

— Lepădătură. 

Unii l-au scuipat, alţii au sărit pe el și l-au lovit. Le făcea plă- 
cere când aveau pe cine să bată. L-au dus la Pavilionul Izolare, 
inscripționat cu textul „Aici dregem nevralgiile“. L-au băgat într-o 
cămăruţă în care exista doar un pat şi l-au închis acolo. 


Trimiteriţ* Cap.VIII (4) Disidenţă la institutul AAA 

1. leviatanț — Monstru biblic distructiv (dicţionar). / 2. poate să pâr- 
joleascăț — Iov 41.19 Din gura lui ies parcă nişte torţe aprinse şi iz- 
bucnesc valuri de scântei. / 3. plini de prejudecăţi* — Ramakrishna. 
Prejudecăţi, ură sau frică. Aceste trei sentimente şi orgoliul de castă 
sunt legăturile care înlănţuie cel mai mult sufletul. 

(5) Cartea și strategia îndoielii 


Vraciul, poreclit Holbatlatine avea dureri şi se tânguia. Îi veneau 
în gând din cuvintele auzite „slăbisem cu duhul... să se sinucidă... 
rolul matern... invocarea ei“. Marcat de furie faţă de confrați, îşi 
reevaluă situaţia „Ce întâmplat la mine?! Acum ţara nimănui. Nici 
barca lor, nici tabără Bunici. Oare bolnav la cap, dus pluta cu mi- 
ne?!“ De afară se auzeau cam tare lucrările de restaurare la clădi- 
re după ultimul incendiu. Cunoştinţele lui de medicină îl ajutau 
prea puţin acum. Era întins pe pat dar încă avea putere să se ridice. 
Căuta în buzunare nişte pliculeţe cu prafuri dar nu găsi, în schimb 
dădu iar de cartea ascunsă la piept. O scoase și o ţinu cu brațul în- 
tins în sus, simbolic, în loc de rugăciune. Scontând apoi pe un aju- 
tor ceresc, observă că un segment pătrat din tavan avea o culoa- 
re puţin deschisă. Îşi dădu seama că acolo poate fi un acces la con- 
ducta largă de aerisire. Bodogănind, mulţumi cerului, convins că 
așteptările lui nu fuseseră zadarnice. Deschise cartea pentru a că- 
uta nişte cuvinte potrivite momentului. Găsi „Fiul omului, sapă 
în perete!ţi și am săpat în perete și iată am dat de un fel de ușă.“ 

În chiar cuvintele cărții găsi energie și forța să se ridice și să în- 
cerce evadarea. Profită de zgomotul exterior, desprinse un picior 
de la pat și sparse palfonul apoi se urcă şi înaintă prin instalaţia de 
aerisire. La ora aceea încăperile de dedesubt erau populate, așa că 
fu nevoit să aștepte. Într-un loc mai luminos deschise iarăşi car- 
tea ca să citească: 

„Și am intrat și am privit şi iată erau acolo tot felul de chipuri de 
târâtoare, de animale necurate“.Ţ2 

Datorită abilitaţilor lui de percepţie auzi în apropiere o discuţie 
de grup: 

— Sub masca unor persoane blânde, Bunicii sunt niște mani- 
pulatori înrăiţi. Pentru că spionajul nostru funcționează bine, am 
aflat că lecturează o legendă și apoi trag o cortină cu textul „Aici 
dregem ceva“. 

— Haină să vă fie viaţa, vajnicii noștri învățători! Vă spun eu de 
ce: intenţia lor este să-ți spele creierul, dacă îl ai... 

— Iar dacă nu-l ai, să-ţi dilueze personalitatea. 

— Păi cine are creier aici? 

— Neghiobule, n-are nimeni, dar aşa vine vorba după limbajul 
planetar din vecinătate. 

— Staţi un pic! Când spuneți așa, voi aveţi o problemă de dis- 
curs, căci realitatea e alta. Ia să ridice talpa în sus cine susţine că 
n-are creier, pentru că unde nu e creier e vai de cozonacul vostru! 

Se făcu linişte. 

— Ei, vedeţi? Nimeni n-o face, nimeni nu susține că n-ar avea 
creier. Logica ne spune că suntem fiinţe raţionale. Cuget, deci 
exist.*3 Cu, sau fără creier noi avem putere de decizie şi putem să 
ne conducem singuri, fără intervenţie străină de Bunici sau alte do- 
mestice mărginite. 

— Și până la urmă noi, dacă n-avem creier și n-au ce să spele, 
de ce nu suntem invulnerabili la influenţa Bunicilor? 

— Păi n-ai creier, da! tot ca un dobitoc ai trăit cât ai avut, iar 
acum — ca o loază ce-ai ajuns — vrea să-ți şteargă şi ultima picătu- 
ră de mândrie pe care o mai ai. Eşti vulnerabil deoarece ești un fri- 
cos. Ia să vii la cursurile de vitejie! 

— Pierdem din membri, uitați-vă că şi acesta nou, Holbatlatine, 
o pune de pelin. 

— Aceasta s-a petrecut pentru că a citit în laborator telegrame- 
le. Un spion mi-a confirmat că răvașul pe care erau scrise, fusese 
dinadins lăsat în colţul cortului, ca să poate fi furat și să ajungă la 
institutul nostru. A fost o cursă şi a rezultat o pagubă pentru noi. 

— Nu-i nimic, de acum înainte celor ca el, corijenţilor şi 
repetenților le pregătim un supliciu corporal, apoi îi eutanasiem 
şi-i folosim ca îngrășământ organic pe parcelele cultivate cu ardei 
iute. Cu derogare, mai încercăm recuperarea câte unuia. 

— Avem și motive de optimism. De pildă: sistemele de 
învățământ pe planetă nu prevăd o educaţie a emoţiilor şi senti- 
mentelor, o igienă a lor, de aceea matrozii mei fac prăpăd cu arta 

navigaţiei prin gânduri autodistructive. Unde ajung ei, rata de si- 
nucideri se dublează, se triplează. 

— Recunoaşte că au și pământenii psihologi, preoți! Tu trimiţi 
un matroz de stânga, iar ei angajează un psiholog de dreapta.. 

— Las” că nu-s toți de dreapta. Pe psihologul ateu şi preotul 
materialist i-am înfiat eu de mult şi-mi fac economie la 2-3 ma- 
trozi. Unii au cărţi de vizită şi conturi foarte frumoase la bancă. 
Câtă eficienţă crezi că au aceștia? 

— Sunt mai egoiști şi mai parșivi decât noi? 

— Ptiil... Vedeţi?! Acesta e efectul telegramei și asta păţim pen- 
tru că am citit-o. Am ajuns așa de sinceri, că nu mai avem stimă 
pentru noi înşine. Treziţi-vă! Avem nişte gloate, nişte suflete mur- 
dare de condus și-și pierd frica de noi, îi scăpăm din mâini! 

— 'Terchea-berchea, aceia pe care îi am în puterea mea, nu-mi 
scăpă. Pot să vină şi o mie de Bunici încărunțiţi, ei tot aprobarea 
mea și mandatul antisocial așteaptă, ca să facă una sau alta. 

— Ascultaţi aici! Cu cât sunt mai biologici — mâncare, băutură, 
plăceri — cu atât sunt mai supuși nouă. Trebuie doar să le dai im- 
presia că-s liberi. 

— Pericolul cel mare vine dinspre Bunica Bunicilor, aici tre- 
buie să ne mobilizăm mai mult. "Trebuie să facem front comun îm- 
potriva ei. 

— Sigur că da; în cazul acesta le dați apă la moară stimulâdu-le 
îndoiala. Și ei, tot ca fiinţe raţionale — cum spuneai — se umflă în 
pene, pentru că se simt mai raţionali. Asta insemană orgoliu pen- 
tru creierul și analiza lor. 

— Cum adică? Ce vrei să spui? 

Se produce rumoare și se înmulțesc vociferările. 

— Ia faceţi liniște și lăsaţi-l să explice, că el e strategul nostru! 

— Fiţi atenţi! În prima parte... demersul acela celebru suna așa 
„Mă îndoiesc,*4 deci cuget.“ Adică — în cazul Bunicii — nu cred că e 
voia Bunicului cu ea și am dreptul să mă îndoiesc la toate aparițiile 
şi semnele referitoare la ea. În a doua parte, „Cuget, deci exist“ de- 
vine comodă fixarea pe poziţie. Adică, am o cugetare bună, găsesc 

îndoielile mele perfect întemeiate, pentru că fac parte dintr-o castă 
a credincioșilor cerebrali, care există peste neciopliți. Penele mele 
sunt de culori mai frumoase. Aţi priceput?! 

— Cred că toţi încuviințează viziunea aceasta, dar poți să mai 
încerci. 

— Am îndoieli în privinţa Bunicii, cugetarea mea e perfect 
raţională, la rece şi întemeiată pe scriptură... 

— O scriptură mai ajustată la traducere, ici-colo, și din care ei 
aleg doar ce le convine. 

— Exact, dar şi pentru că gândirea dogmatică umflă orgoliul 
şi obturează intuiţia inimii. De aceea, experiențe proprii nu prea 
ai voie să trăieşti. Partizanii lor nu sunt încurajați să meargă pe 
cunoașterea de sine. Li se spune că prin asta dau de emoţii inferi- 
oare şi altele. „Ie învăţăm noi, elita, să teologhisești, să ai o prismă 
de gândire la rece şi un intelect bine dotat cu versete. Noi nu mai 
avem îndoieli, suntem aristocrați.“ 

— Le dau ochelari cu dioptriile lor... 

— Lasa-mă să termin! Adică eu, șeful, nu mă las păcălit de 
semne, ori de interpretările celor sentimentali. În final, această ju- 
decată a liderilor se extinde peste adepţi, care li se închină, discre- 
ditând aparițiile şi miracolele. De aceea se poate numi că au păcat 
împotriva evidenței.ţ5 

— Bine, dar ei ar putea să admită profeţiile Bunicii, fiindcă 
ele nu s-ar fi împlinit dacă le-ar fi emis un contraBunic, deghizat, 
de-al nostru. 

— Exclus să-şi permită asta. Liderii lor nu vor face măcar refe- 
rire la ele, şi nici la vindecările miraculoase, pentru că şi-ar pier- 
de credibilitatea și s-ar clătina, recunoscându-și greşelile. Odată 
cu respectul adepților ar dispare și rolul lor de fruntași în turmă. 

Se aud bătăi și sunete de încuviinţare. Vocea revine: 

— Așa că luaţi pâlniile de transmisie scurtă şi le băgaţi în creie- 
re îndoielile carteziene predicate în jurul lor! Vor fi foarte receptivi. 
În a doua etapă le puneţi şi ochelarii de cal ai versetelor negative. 

— Viţeii mei deja ştiu că nu vor primi coama de cal, dacă nu-şi 
fac norma; au de montat 5 perechi de ochelari la 5 dogmatici. 

— Şi totuşi, n-or să dea vina pe răsBunici pentru apariţii şi 
semne... că noi am generat fenomenul unor evenimente false sau 
că Bunicul i-a lasat în amăgire?!ţ6 

— Ba da, căci au ajuns să se sperie de noi mai tare decât de 
bombe. Au mintea plină de avertismente vechi de vreo două mii 
de ani, versete — multe scoase din contextţ7 — privitoare la noi şi la 
minciunile noastre. 

— Știu, adică luăm înfățișarea ei?! 

—  Întocmai. Bunica, deşi susţine*8 că Stăpânul a trimis-o (şi 
vine la oameni curaţi, la copii, vine cu putere), este socotită con- 
traBunic deghizat. Au decupat avertismentulţ9 dintr-o pagină și 
astfel au anulat dovadaţ10 de care aveau logic*11 nevoie. Un ete- 
ric deghizat nu-şi putea permite o atare mărturisire şi nici la așa 
proporţii.X12 Dar e în avantajul nostru să se creadă că avem activi- 
tate mai intensă decât Bunicul, iar atunci când se va declanşa alar- 
ma antiaeriană-antiBunică, nu vor mai fi la adăpost și se vor expu- 
ne gloanţelor și schijelor pornite de la noi. Va fi vai și amar de co- 
zonacul lor, pricepeţi? 

Fugarul aflat în instalaţia de aerisire deschide cartea din nou, 
amintindu-și de un citat: 

„Nu sunt Eu aici, care sunt Bunica ta? Nu stai la umbra și la 
adăpostul meu?!“*13 


Trimiteriţ* Cap.VIII (5) Cartea şi strategia îndoielii 

1. sapă în perete!ţ — Iezechiel 8.8 / 2. animale necurateţ — lezechiel 
8.9-10 / 3. deci existi — Principia philosophiae, Descartes. Dubito 
ergo cogito, cogito ergo sum. / 4. Mă îndoiesc* — ibidem. 5. împotri- 
va evidenţeiț — Marcu 3.29 / 6. în amăgireţ — 2 '1es.2.11 Dumnezeu 
le trimite o lucrare de amăgire, ca ei să creadă minciuni. / 7. scoase 
din contextț — 2'Ies.2.12 (față de 2.11) Ca să fie osândiţi toți cei ce 
n-au crezut adevărul, ci le-a plăcut nedreptatea (fără 2 Ies.2.12 rezul- 
tă, incorect, că amăgirea e permisă şi faţă de cei ce cred adevărul și 
le place dreptatea) / 8. deşi susţine* — „tânjiţi după lucrurile cereşti 
pentru că Dumnezeu vă iubeşte cu iubire nemărginită. De aceea m-a 
dat şi pe mine vouă, ca să vă spun „doar în Dumnezeu este pacea şi 

speranţa voastră, dragi copii“. Mesaj Marian, Medjugorje. / 9. avertis- 
mentulț — 1 loan 4.1 Iubiţilor, să nu credeţi orice spirit; ci să testați 
spiritele, verificând dacă sunt de la Dumnezeu. Pentru că în lume au 


apărut mulți profeți falşi + Asemenea 2Cor 11.14 — față de 11.15. / 
10. au anulat dovadaț (ce spune că:) — orice duh care mărturiseşte 
că lisus Hristos a venit în trup, este de la Dumnezeu. Iloan 4.2 / 11. 
logic* — La Rochefoucault. Toată lumea se plânge că nu are memorie, 
dar nimeni nu se văită că nu are logică. / 12. așa proporţii“ — 800 de 
apariții Mariane, istoric menţionate; 400 înregistrate în secolul trecut; 
conform cotidianului „Le Monde“, mii şi mii de alte apariţii şi semne 
neluate în seamă între 1976 şi 1986!! / Fenomene solare — vezi Cap. 
VII (2) T.2 / idem Medjugorje — Bosnia. / 13. adăpostul meu“* — me- 
saj Marian, anul 1531. Nu sunt eu aici care sunt Mama ta?! 


(6) Atac furibund și sprijin 


O femeie învăluită în soare, cu luna sub picioare şi 
cu o cunună de douăsprezece stele pe cap 


Își zise, înfiorat „Câtă grijă şi ce dovadă de mângâiere și iubi- 
re!“. Abia acum își puse problema dacă unele texte nu au valoarea 
armelor; era de meditat. 

Dându-și seama că poate fi descoperit după găsirea spărturii 
din tavan, porni să caute o sală goală. Găsi una și forță ieșirea. 
Cunoscând interioarele și ştiind ce-l aşteaptă, hotări să-şi vândă 
scump pielea. Goli de apă două stingătoare şi le umplu cu soluţie 
inflamabilă. Îşi schimbă hainele, luă nişte aprinzătoare și două cu- 
tii cu fiole otrăvitoare, aflate acolo, şi le bagă în buzunare, îşi înde- 
să pe cap un fes, ca să nu fie recunoscut, apoi ieşi, prudent, cu stin- 
gătoarele către aula unde se întâlneau, majoritatea, în pauze. Urcă 
pe o scară laterală şi ajunse la balconul aulei unde nu era nimeni, 
dar de unde putea să-i vadă, la parter, pe toţi. Puse stingătoarele 
jos şi scoase cartea, decis să vadă ce efect are lectura textelor pen- 
tru toată adunarea. Nu apucă bine să o deschidă că studenții și per- 
sonalul îl şi identifică . 

— Holbatlatine a scăpat. Priviţi-l, e sus!... A fugit de la izolare. 

Începură să arunce în el cu diferite obiecte. EI se feri, renunţă la 
lectură și bagă cartea înapoi la piept. ÎI cuprinse furia. Deblocă un 
stingător şi, urcându-l peste balustradă, striga stopindu-i din plin: 

— Voi cotonogit la mine?! Arăt eu vouă. 

Cei de jos nu remarcaseră primejdia în care se aflau cu jeratic 
în apropiere și cu ţigări aprinse. Au putut constata cu groază doar 
efectul incendiar, în timp ce fostul lor coleg îi admonesta: 

— Voi scuipat la mine? Arăt eu vouă. 

Stropi în toate direcțiile. Prăpădul fu de proporţii căci ardeau, 
strigau şi fugeau care încotro. Focul nu se mai extindea uşor, ca 
înainte, datorită substanțelor ignifuge şi pentru că stingătoarele de 
la parter, verificate de curând, erau în regulă şi le foloseau. 

În spațiul eteric — frustrare de proporţii. Ar fi vrut nălucile să-i 
vină de hac lui Holbatlatine, dar nu se puteau apropia de el. Din 
pricina cărții ce purta cu el, doar cei din planul fizic ar fi fost în 
stare. 

Fumul emanat îl determină pe atacator să lase dispozitivul con- 
sumat jos şi să coboare scările cu celălalt în mâini. Ajuns în culoa- 
rul de la parter, recunoaște pe un coleg, care îşi luxase piciorul și 
umărul și nu putea fugi din calea lui. Cu stingătorul îndreptat spre 
el îl întrebă: 

— Tu spuneai... imunitate? 

— Da... Să nu mă stropeşti! 

— Nu stropesc... da” spui cum rugăciunea sporește? 

— Și nu-mi faci nimic, dacă-ţi spun? 

— "Te las... te duci, spune! 

— Ei susţin că intri pe o frecvenţă superioară când te rogi; lu- 
mina creşte, transformă şi spiritualizează materia trupului. Crește 
apoi imunitatea. 

— Ce explică?... Asta... incorup-ti-bi-litate la trupuri? 

— Da, asta spun ei, că și materia e în evoluţie, că harul nu per- 
mite putrezirea unor corpuri întregi sau doar a osemintelor.*1 iar 
uneori au loc miracole. 

Holbatlatine îl eliberează și se îndreaptă către aulă: 

— Miracol la tine, scăpat viaţă. Fugi! 

Acela se depărtă cum putu. Prinși pe picior greşit, vitejii consu- 
matori de jeratic pierduseră prima bătălie. Repliindu-se, mai arun- 
cau cu obiecte în agresor, mai suflau pe gură flăcări, însă pe rază 
scurtă, deoarece înghiţiseră sub 1 kg de cărbuni. În plus era foar- 
te periculoasă intersecția cu jetul inflamabil. Curând, Holbatlatine 
percepe dificultatea în care se afla el, căci se epuizase lichidul și 
celui de-al doilea dispozitiv. Atunci se retrase spre una din laturile 
sălii, și în timp ce îl hărțuiau, el mai arunca spre ei cu fiole otrăvi- 
toare. "Totuşi moralul lui era în cădere. 

Fără să observe, unul de la administraţia clădirii reuşise să se 
strecoare prin spatele lui și aștepta momentul favorabil să sară pe 
el. Holbatlatine se uita la ultimele două fiole pe care le mai avea, 
gândindu-se la sinucidere, fiindcă realiza ce chinuri îl așteaptă, 
după paguba ce le făcuse și cadavrele pe care le lăsase în urmă. 
Suferințele lui ajunseseră la apogeu, nu mai găsea nici un sens al 
vieţii, iar speranţele îi erau înfrânte. În momentul acela avu o vizi- 
une: portretul pictat al unei doamne înlăcrimate și un glas discret, 
care îl atenţiona „Bunica nu vrea să te sinucizi, ci se roagă pentru 
tine Bunicului. Ce-ar fi să folosești cartea aceea?“ 

El reacţionă și scoase imediat cartea de la piept, dar inamicul ce 
îl pândea din umbră, sări pe el. Ceilalţi, aflați mai departe avansară 
iute și îl imobilizară. Un student îi smulsese cartea din mână, spre 
disperarea posesorului, care se simțea înfrânt şi fără şansă. Aflat 
în preajmă, directorul Zangabil strigă: 

— Să vedem ce carte are! 

Falmonelia se răsti şi ea către gloată: 

— "Țineţi-l! Opriţi-vă, opriţi-vă! Îi pregătim o dramă, să n-o 
poată duce. 

În liniștea aceea, măcar că unii arși mai urlau de durere, studen- 
tul care-i luase cartea se grăbi să fie primul care informează direc- 
toratul. Nechibzuitul citi cu glas tare, ce scrie la pagina unde era 
semnul de carte: 

— „Să nu se tulbure inima ta 

Agitaţia se domoli și în sală liniștea se adânci. În același timp, 
Holbatlatine percepu o lumină jucăușă pe peretele din faţa sa, iar 

lăuntric, același glas dinainte „Chiar nu mai ştii textul?!“ Se simţi 
intens tonifiat de această întrebare. Realiză lucid că poate profita 
de șocul înregistrat de agresori la primele cuvinte din text, şi pen- 
tru că, instantaneu, i se dezlegase limbajulţ2 strigă cu glas mare: 

— „Să nu se tulbure inima ta, să nu te temi*3 de această boală!“ 

Pe dată, ca şi deconectaţi de la o sursă de energie, toţi se destin- 
seră. Majoritatea cădeau sau se lăsau pe podea, mulți leșinau de-a 
binelea. ContraBunicii și celelalte năluci aveau diferite convulsii 
şi amețeli. Holbatlatine se smulse de lângă cei ce-l ținuseră, tra- 
se cartea din mâna celui ce i-o luase şi continuă, cu oarecare difi- 
cultate lectura: 

— „Nici de o alta boală nici de un lucru dăunător*3 sau dure- 
ros!... Nu sunt Eu aici, care sunt Bunica ta?“ 

Studenţi și profesori nu mai vedeau o carte în mâinile lui, ci un 
obiect filigranat și cu sclipiri care îi deranja vizual. Cuvintele aces- 
tea reaprindeau obsesia lor față de Bunica și declanșaseră acum o 
criză de isterie. Zangabil, bodogănind şi vătându-se, se ţinea de 
cap, balansându-l: 

— Îmi zdrobeste capul... femeia asta iar imi sparge tâmplele, 
pentru că i-am zdrobit călcâiul.+4 

Falmonelia, căpiată, urla şi ea: 

— Mereu e nedreaptă, mereu ne prigoneşte dușmancaţ4 noas- 
tră. De ce protejează ea pe Holbatul acesta? 

Auzindu-se pomenit, el continuă mai apăsat să pronunţe textul: 

— „Nu stai la umbra şi la adăpostul meu?!... Nu sunt Eu izvo- 
rul bucuriei tale? Nu eşti sub mantia Mea în braţele mele?!... Mai 
ai nevoie*5 de altceva?“ 

Ascultătorii n-ar fi dorit să mai audă textul ce-i tortura, dar 
n-au putut face nimic. Descriind prin aer un arc de cerc, o nălucă 
sfârşi, izbindu-se de podea. 

Disperarea și patosul lor se reflecta acum în strigăte aparent fă- 
ră noimă: 

— Fiica Bunicului revarsă lumină. 

— Mă dogoreşte, e înveșmântată cu soarele.ţ6 mă arde... 

— Ieşiti, şi-a întins mantia-i cu aur!ţ7 Ieşiţi de sub ea! 

Unii deschideau ușile și se precipitau afară, clătinându-se. Alţii, 
tereștri sau stihii, nici nu mai mișcau. Zona eterică fusese cotro- 
pită de o lumină ca a zorilor de dimineaţă, ce băgase spaima în ei 
şi le producea chiar durere. Holbatlatine era plin de satisfacție şi 
cu zâmbetul pe buze, avea lacrimi în ochi, iar oboseala şi emoţiile 
extreme îl consumaseră. Se așeză pe Jos și cu spatele la un perete 
adormi epuizat. 


x x 


B.Juan, privind ecranul se adresă uceniului, zâmbind: 

— "Te las pe tine să-l scoţi din planul acesta. Faci un transfer pe 
ecranul alăturat. Îl plasăm în clădirea unde locuieşti, apoi îi lăsăm 
timp suficient de odihnă. Va fi oaspetele tău și va rămâne o vre- 
me în grija ta. De acum înainte ai să te numeşti Dorian, de acord? 

— Am înţeles Bunicule şi mulţumesc. Mi-am dat seama că a 
doua armă era Amprenta Marii Bunici. 

— Da, o Amprentă a mângâierii ce aparţine Augustei Stăpâne. 

— Ce trebuie să fac pentru el? 

— "Te vei ocupa de alimentaţia lui, dar mai ales de lecturile lui, 
îi dai să citească din toate materialele spirituale pe care le ai. Să fii 
o gazdă bună! De data aceasta va fi conştient de transfer și va avea 
memoria intactă. 

— Ce nume va căpăta? 

— ÎL vei înștiinţa că are să primească unul în curând. 

Discipolul îndeplini operațiunea, iar Holbatlatine dispăru fizic, 
din sala institutului, fără urmă. 


Trimiteriţ* Cap.VIII (6) Atac furibund și sprijin 

1. a osemintelorț — sf. moaște, relicve / 4Regi 13.21 Dar iată, odată, 
când îngropau un mort, s-a întâmplat ca cei ce-l îngropau să vadă 
una din aceste cete și, speriindu-se, au aruncat mortul în mormântul 
lui Elisei. Căzând acela, s-a atins de oasele lui Elisei și a înviat și s-a 

sculat pe picioarele sale. / 2. dezlegase limbajulţ — Isaia 32.4 Inima 
celor ușuratici va judeca sănătos și limba celor gângavi va grăi iute şi 
desluşit. / 3. să nu te temi* / de un lucru dăunător* — Mesaj Marian. 
Vezi punctul 5. / 4. călcâiulț = dușmancaţ — Geneza 3.15 Vrăjmășie 
voi pune între tine şi femeie, între sămânța ta şi sămânţa ei. Aceasta îţi 
va zdrobi capul, şi tu îi vei zdrobi călcâiul.“ / 5. Mai ai nevoie* — Mesaj 
Marian către mexicanul Juan Diego, sf.Fecioara de Guadalupe — anul 
1531. Să nu se tulbure inima ta, să nu te temi de această boală, nici de 
o alta boală nici de un lucru dăunător sau dureros! Nu sunt Eu aici, 
care sunt Mama ta? Nu stai la umbra şi la adăpostul meu?! Nu sunt 
Eu izvorul bucuriei tale? Nu eşti sub mantia Mea în braţele mele?! 
Mai ai nevoie de altceva? / 6. cu soareleţ — Apocalipsa 12.1 În cer s-a 
arătat un semn mare: o femeie învăluită în soare, cu luna sub picioare 
şi cu o cunună de douăsprezece stele pe cap. / 7. mantia-i cu aurț — 
Psalmul 45.13 Fata împăratului este plină de strălucire înăuntrul ca- 
sei împărăteşti; ea poartă o haină țesută cu aur. 


APELULUI, [A 


(1) Dictatură și deochi 


Deşi Basmele și Legendele, scoase pe câmpul de luptă de Bunicii 
Cuminţi, au trasat nişte limite răului declanşat de prigonism și 
au programat niște elemente care să atenueze din traume, ele nu 
aveau scopul să schimbe sau să blocheze destinul, deja scris, al 
populațiilor căzute sub cizma fărădelegii. 

Volsh-Evievicii și-au văzut de planurile lor, consolidându-și pu- 
terea şi înroşindu-și mâinile*1 şi urmele paşilor, cu sângele locui- 
torilorţ2 din toate cetăţile, pe cât au poftit. Nu s-au sinchisit de în- 
călcarea drepturilor cetăţeneşti și nu s-au sfiit de Bunicul tuturor. 
Pe pereţii din clădirile administrative au apărut portretele 
tovarăşului Lemianin, care promitea*3 „pace, pământ și pâine.“ 

Atacul, pus la cale de Kobra, asupra transportului bancar a 
reușit sub o ploaie de cartuşe, grenade şi bombe, măcar că de ba- 
nii jefuiţi nu s-au putut folosi.*4 

Tractorul și remorca furate de ei erau cam mici pe dinafară, dar 
foarte mari şi încăpătoare pe dinăuntru. Deochiul, făcut de Paluda 
asupra lor, a permis ca pe măsură ce arestaţii intrau în remorcă, in- 
teriorul să se lărgească și cât mai mulţi să înghită. Cam la fel erau 
şi furioșii clanului Volsh (ulterior și adepţii lor), nu prea mari la 
înfăţişare, foarte mici la inimă, dar deochiat de mari în ambiţii, pe 
dinăuntru, precum tractoarele, atelajele și remorcile lor. În goa- 
na după sclavi,*5 acestea au servit foarte bine deportărilor în ma- 
să, către gulaguri.*6 S-au declanşat arestări, hăituiri, iar politica 
pârjolului a devenit strategie de clasă. Un procuror public declara 


136 


„Trebuie să mergem dincolo de executarea celor vinovaţi, execuţia 
celor nevinovați va impresiona mulțimea*7 mai mult.“ 

Această optică sfruntată explica și purtările abjecte*8 pe care ei 
mai aveau destulă îndrăzneală să le justifice. 

Tainic, Bunicul Bunicilor se adresa acestor inimi, uneori prin 
somn: 

„În loc să vă opriţi şi să reflectaţi asupra faptelor voastre aţi în- 
găduit inimii să se împietrească şi să se otrăvească şi mai mult. Nu 
ați vrut să ascultați asupra vocii care s-a apropiat de voi pentru a vă 
opri din fuga nebună. Acum ați ajuns la marginea prăpastiei în care 
sunteți pe cale să cadeți şi să vă trageţi fraţii după voi. Care dintre 
voi îşi poate imagina natura adâncimii acelui abis deschis forţat de 
voi cu atâta ură și imoralitate? Nici unul. Nici unul nu-şi poate ima- 
gina întunecimea sau suferinţa ce s-a adunat în decursul veacurilor, 
mileniilor şi erelor în acest pahar incomensurabil al suferințelor.“ ţ9 

Venise vremea, previzionată de EI, să fie distribuite candele şi 
potire eterice peste comunităţile prigonite. Bunicii cuminţi plu- 
teau peste aceste mulțimi, aflate în închisori, în lagăre de muncă, 
lăsând aceste mici cupeţ10 aurii, ușoare, ce solicitau a fi umplute 
cu tămâia invocărilor. 

În felul acesta, ideea răspândită subconștientului colectiv, for- 
mulă — celor mulţi, în sens luminos — dorinţa curată de a cere bi- 
necuvântare de sus. 

Când o obțineau, se contura în eter câte un grăunte preţios, cu 
bună mireasmă, ce-l răsplătea pe fiecare. 

Celor puţini — sau nu prea — dar înrăiți, ideea le aducea un tre- 
mur nervos când voiau să-şi aprindă vreun chibrit, iar dacă victi- 
mele încercau să-i ajute, îi refuzau „Nu-ţi fă tu griji pentru întune- 
ricul meu, fă-ţi griji pentru candela ta!“ 

Acest îndemn venit, paradoxal, chiar de la torţionarii lor, era 
perceput ca o chemare către comuniunea cu Bunicul, ca un semn 
al purtării Lui de grijă. Îi înduioșa pe întemnițați, iar după ani şi 
ani de zile, privind înapoi, îi motiva să aprecieze*11 suferința trăi- 
tă în numele Lui ca pe un mare dar sufletesc. 

Trimiteriţ* Cap.IX (1) Dictatură şi deochi 

1. mâinile* — au primit dispoziţia să împuște cinci sute de oameni... te- 
legrafista, în sfinta ei naivitate, a transmis la centrala telefonică: mîine, să 
fie expediate ...două sute patruzeci de lăzi cu săpun. Dimineaţa ea a aflat 
de arestarea masivă şi de expediere și a ghicit! Şi i-a povestit unei prietene 
ce fel de telegramă a transmis. A fost arestată numaidecît — Arhipelagul 
Gulag, Alexandr Soljeniţîn. / 2. sângele locuitorilorț — Iezechiel 7.23 
Pregăteşte lanţuri, că țara aceasta e mânjită de nelegiuiți cu sânge, iar 
cetatea e plină de silnicii. / 3. promitea* — film, Apocalipsa după Stalin. 
/ 4. folosi* — atac sângeros cu 5 morţi și 16 răniți, Piaţa Erevan — Tbilisi 
(Georgia) 1907. În majoritate, seriile bancnotelor fuseseră înregistrate. 
/ 5. după sclavi* — Pentru întiia oară în istorie, un număr atît de mare 
de oameni instruiți, maturi, cu o bogată cultură, s-au trezit peste noapte 
şi pentru totdeauna în pielea de sclavi, de captivi, de tăietori de pădure 
şi mineri. Astfel, pentru întîia oară în istoria mondială și pentru întiia 
oară la o asemenea scară, experienţele straturilor superior şi inferior ale 
societăţii s-au contopit! Arhipelagul Gulag, Alexandr Soljeniţin. / 6. că- 
tre gulaguri* — (pe acelasi model) În perioada stalinismului dezlănţuit 
(1948-1964), regimul a creat un întreg univers concentraționar — 
„Raport Final“, comisia V. Tismăneanu. / 7. va impresiona mulțimea* — 
Apocalipsa după Stalin. / 8. abjecte* — În fața lui a ieşit la raport un pilot 
de război care şi-a sfişiat tunica la piept: „Eu am șapte decoraţii de luptă! 
Cine v-a dat dreptul să trageţi asupra noastră?“ Derevianko D. zice: „Am 
tras şi o să mai tragem pînă veţi învăţa să vă purtați“. Arhipelagul Gulag, 
A.Soljeniţin. / 9. al suferinţelorț — Carte a vieții adevărate, Revelaţii ale 
Divinităţii primite în Mexic. / 10. mici cupeț — Apocalipsa 5.8 Și când a 
luat cartea, cele patru ființe şi cei douăzeci şi patru de bătrâni au căzut 
înaintea Mielului, având fiecare alăută şi cupe/potire de aur pline cu tă- 
mâie care sunt rugăciunile sfinților. / 11. să aprecieze* —'Tu ai trăit nişte 
ani cumpliți. Pare-se, nu ești un ucigaș sinistru, nu eşti un șarlatan mur- 
dar, atunci de ce să încerci să uiţi pușcăria și lagărul ? De ce să te ruşinezi 
de ele? Oare nu este mai bine să consideri că ele te-au îmbogăţit? Nu-i 
mai bine să te mîndrești cu ele? — Arhipelagul Gulag, Ocna — Alexandr 
Soljeniţin. 


(2) Raport neavenit 


În biroul lui Lemi de la sediul nou al UTF, Volsh şi fiii săi beau 
votkă. Kobra încearca să-și aprindă un trabuc, dar nu reușea să fo- 
losească chibriturile umede pe care le avea la el. 

— Papaşa, dacă dau peste chibrituri de Legendă şi nu mai gă- 
sesc foc, eu rămân nefumat. 

Fraţii lui râd. 

— Asta pentru că trag Legendele la noi. Așa te vreau, fătul 
meu, fii legendar dar fii şi dialectic, lăstarul meu! Vai ce-mi place 
asta fii dialectic, zise Volsh şi rânjind spre Lemianin, adaugă: 

— Fu dialectic e deochiul lui Lemi al meu. 

— Dacă am intrat în Legendă, mulţi vor plânge la mausole- 
ul nostru de nostalgia vremurilor bune, profeți Lemi. Dar trebu- 
ie să păstrăm tăcerea când vom fi întrebaţi „Câţi ţărani au fost 
exterminați? Secret. Câte biserici dărâmate? Secret. Câţi nobili, ne- 
gustori, ingineri au fost lichidaţi? Iarăşi secret.“*1 

Evievici se adresează lui 'Trokici: 

— Davai, să ne spui ce-ai avut ieri noapte. Vasiliskka mi-a po- 
vestit că n-a putut adormi din cauza ta. Le-a auzit vorbind, iar spre 
dimineaţă bâiguiai în neștire. 

— Papaşa, să știi că de la sforăit mi s-a tras. Ieri noapte mi-au 
apărut în dormitor, întâi nişte ciraci, apoi chiar Paluda. M-a între- 
bat de ce l-am chemat. Am răspuns că nu l-am chemat eu. Oştenii 
lui i-au explicat atunci că, prin somn, horcăitul meu semăna cu su- 
netul cornului pe care ţi-l dăduse el. M-au criticat aspru, mă batjo- 
coreau şi râdeau de mine, dar mi-au spus și de voi „Fraţii tăi și tai- 
că-tu horcăie prin somn, ca niște patrupede scoase cu cireada. În 
toate noapţile ne cheamaţi. Voi nu mai aveţi nevoie de corn“ 

Pentru că tot venise, Paluda mi-a spus care va fi folosul nostru 
de la ciocan şi seceră. Mi-a explicat că strămoșii lui nu-și ziceau 
răsBunici. Aveau renumele de zmei şi erau cunoscuţi pentru buz- 
duganele lor inteligente. Când erau aruncate departe, acestea pro- 
duceau panică și apoi se atârnau în cuiele altora. Dar a trecut vre- 
mea lor şi acum contraBunicii recomandă proletarilor ciocanul. 
Cât am stat de vorbă cu jupânul, mamaia a crezut că vorbesc sin- 
gur. Spre dimineaţă am luat de deasupra blazonului nostru cioca- 
nul și secera, și am făcut probe, aruncându-le, cu rândul, în curțile 
vecinilor. 

Papașa, fraţilor n-aveţi idee ce valoroase sunt. Ciocanul, arun- 
cat primul, a provocat o undă de şoc şi a asmuţit câinii împotriva 

stăpânilor lor; au devenit revoluționari și s-au organizat în echi- 
pe, să-i atace. Mureai de râs. După aceea se aruncă secera, care-i 
strașnică rău. Da, da, da, mai grozavă ca un bumerang. Mi s-a în- 
tors în ogradă cu niște găini grase, bune pentru mâncărică și borş. 

— Şi ciocanul? se preocupă Stalici. 

— Deşteeept... s-a înapoiat singur şi s-a agăţat la locul lui pes- 
te blazon. 

— Strașnika Davai. Atunci le aruncăm cu dibăcie... cum le zi- 
ce la seceră și ciocan, proletiste ?! 

— Proletcultiste papașa, corectă Lemi. 

— Aşa, aşa, le aruncăm peste hotare și adunăm tot ce-i mai bun 
de la alții. 

Lemianin, în vervă, reușește să-l impresioneze pe Volsh Evievici: 

— Veni vremea să expropiem*2 turmele cu cioban cu tot. Îşi 
amintești?! Ăsta progres papaşa... dialectica secerei și ciocanului. 

— Ptui, ce veste grozavă, lăstarii mei, treimea mea. 'Tovarăşe 
Stalici mai pune nişte licoare ideologică, ca să rămânem proaspeţi 
pentru revoluţia internaţională! 

După ce le mai toarnă încă un rând de votkă, papaşa se adre- 
să lui Kobra: 

— Spune despre raportul primit de tine, ca să audă şi tovarășul 
Lemianin! 

— Că bine zici. Tov. Lemi, raportul scrie că au început 
investigații pentru două persoane turbulente, din care unul se dă 
specialist în jurisprudenţă, iar celălalt își spune legist. Li s-a atribu- 
it porecla*3 Distopicii. Au nişte uniforme negre, uneori sunt însoţiţi 
de o tânără care poartă în spate un sac ciudat. Mă duce gândul cam 
departe, dar mi-i teamă să nu fie năimiţi cu paranoia de la Bunici. 
Ei umilesc persoane serioase din administraţie, autorităţi, clasa po- 
litică. Au o metodă psihică de intimidare şi înjosire, care creează 
funcţionarilor din sistemul nostru o stare de inferioritate, transfor- 
mându-i în victime. Hai să-ţi citesc puţin: 

„Intenţia distopicilor se pare că este zdrobirea conștiinței pro- 
letare. O victimă de-a lor a fost găsită turnându-și pe cap cenușă 

din godin. În casă nu erau urme de spargere ori de intrare forţată, 
dar vecinii văzuseră doi indivizi cu uniforme negre. Psihologul nos- 
tru afirmă, în final, că e vorba de nişte coşmaruri de noapte cu doi 
indivizi care nu sunt reali. Unii anchetatori spun însă ca „Nu ie- 
se fum fără foc“. "Totuşi, din cauza acestor vise, victimele au com- 
portament de somnambuli. Se scoală în miezul nopții ca să-şi ba- 
tă, cu pernele, rudele şi copiii, confundându-le cu dușmanii care-i 
bântuie pe ei. Le strigă acestora „Valule nu mă chinui, valule mă 
pedepseşti, dar mi-e ruşine de vecini.“ 

Vecinii s-au trezit adesea la zgomotele și țipetele lor şi apoi au 
dat mărturie. 

În altă situație, ofiţeri de-ai noștri au mers într-o mănăstire. 
Acolo trebuiau să execute*4 niște mistici nebuni, dușmani de-ai 
orânduirii noastre. 

După venirea militarilor, a fost semnalată și prezența distopici- 
lor. Fără a fi identificați aceştia, nu s-a putut trece la arestarea cuiva. 
Consecințele au fost că la câteva sute de mistici executaţi și îngropaţi 
acolo, în scurt timp mureau sau se alienau mental 2-3 ofițeri, 
subofiţeri sau soldați. În plus, mulţi aveau mustrări de conştiinţă 
pentru că executau ordinele semnate de tovarășul Volsh Evievici. 

Numărul de victime a acestor distopici poate fi foarte mare, dar 
persoanele se feresc de anchete, iar unii nu vor să se lase consultați 
de psiholog ca să mărturisească. E şi greu să descoperi, eventual, 
vreo tulburare bipolară sau altceva asemenea, când nimeni nu vrea 
să dea declaraţii. Distopicii sunt foarte abili şi provoacă diverse fe- 
nomene. E greu de mers pe urmele lor, fiindcă martorii nu dau da- 
te exacte, sau își schimbă depoziţiile de teama represaliilor asupra 
familiilor lor, ori de teama pierderii serviciului. Unii mint ca să ne 
inducă în eroare pe noi și spiritul nostru curat, revoluţionar. Se fac 
demersuri pentru prinderea infractorilor psihici, dar trebuie lărgi- 
tă ancheta.“ Aliluia, încheie Stalici. 

Lemi hotăraște fără să piardă vremea: 

— Raportul se clasează. Probe insuficiente, probabil bazaconii. 
Posibilă debilitatea mentală a unor superstiţioşi... Par fabulaţii de 

sorginte burgheză. Află cine-s cei care întocmesc astfel de raporte- 
le şi care merg pe ideea „Nu iese fum fără foc“ şi mi-i pui pe lista 
neagră! Uite... ai aici un ordin semnat de mine în alb. Completezi 
numele lor şi în două ore anchetatorii să fie executaţi sau trimiși în 
spitale de psihiatrie. 


Kobra şi Davai mai schimbă două cuvinte şi părăsesc biroul. 
Evievici şopteşte lui Lemi: 

— Ai procedat bine, Lemi. Cu greu am potolit pe mă-ta as- 
tă noapte să se oprească. A mers întâi la patul tău, ţi-a dat de vreo 
cinci ori cu perna în cap... 

— Papașa, mă culcasem invers, eram cu picioarele pe pernă. 
Probabil de aia nu m-am trezit imediat. 

— Vezi lăstarul meu, unde nu e cap, e vai de ideologia și de pingehle 
proletare. După ce a părăsit dormitorul tău, a venit la mine şi m-a tot 
lovit strigând „Valule mi-e rușine!“ Abia am potolit-o. Nu ştiu ce se 
întâmplă cu Vasiliskka de câteva zile și ce „val“ visează, dar anche- 
tatorii ajung, fără rușine, tot mai aprope de noi. Trebuie împuşcaţi. 


Trimiteriţ* Cap.IX (2) Raport neavenit 

1. Iarăşi secret* — într-un cuvînt, tot ce este negativ este secret. 
Epurarea, Victor Suvorov. / 2. expropiem* — vezi Cap.VI-T.17 / 3. 
porecla* — Distopie — Anomalie în situarea unui organ (...) / 4. să 
execute* — În Mănăstirea Oranki (Rusia), au fost adunaţi mai toți 
călugării din marile mănăstiri ruseşti, spre a fi reduși la tăcere. Au fost 
împușcați (1919-1920), pentru că n-au acceptat comunismul, 11.000 
de preoți şi călugări. Mărturie, părintele Dimitrie Bejan. 


(3) Raport dezaprobat 


În formă scrisă, un raport similar — eteric de data aceasta — dă- 
du și Ţipenie în mâinile lui Paluda și-i spuse: 

— Jupâne Paluda, haină să-ţi fie inima pe termen lung! Stau 
în coadă să-ţi spun că ne confruntăm cu un fenomen straniu. Mai 
mulți războinici din districtul nostru leșină, aiurează, îşi pierd 

memoria și au grețuri. Nu ştim ce se petrece, au respirat într-o at- 
mosferă încărcată. Se pare că s-au intoxicat cu particule gri, meta- 
poetice, de origine Bunicească. Un confrate presupune însă că ar fi 
fost vapori înecăcioși din metapolitica Bunicilor. Cert este că victi- 
mele sunt anemiate și prezintă o inflamație a căilor respiratorii. Le 
trebuie urgent un antidot. Ei nu-s în stare să ne povestească ce s-a 
întâmplat. Am scris acolo toate detaliile. 

— Nu merge pusă bâta sau lanţurile pe ei, să mărturisească? 

— Nu merge jupâne, iar dacă îi batem peste măsură or să 
cheme Bunicii Cuminţi sau se vor converti, în secret, la spiritul 
„Be-Be-Ce“. E primejdios. Asemenea, dacă îi snopim, mai există 
varianta să-și piardă stabilitatea eterică şi se transforme, ei în for- 
maldehide iar noi, în contact cu ei, în răşini lipicioase, ori chiar în 
roci radioactive. Le trebuie un antidot, mai ales atunci când slugi- 
le noastre devotate prefigurează pocăinţa. 

— Halal pramatie că n-ai un raport complet. Stai în coadă că 
eu plec la Zangabil, să vedem ce zice el. Oricum trebuie să-mi dea 
şi telegramele comandate de mine. 

— Jupâne, iar traversezi fraudulos frontiera energo-temporală? 

— Idiotule, ţi-am mai spus că nu există trecere frauduloasă, 
poate doar dacă furi ceva, dar nici pentru aceasta. "Termenul este 
inventat de Volsh Evievici şi adepţii lui. Corect este traversare ile- 
gală a frontierei. Când mă întorc, să-mi spui ce-ai mai cosit, altfel 
te dau pe brazdă! 


x x 


Paluda se desparte de 'Ţipenie, întâlneşte alte năluci, apoi tra- 
versează graniţa fără incidente și înştiinţează pe Zanga despre ra- 
port. La întoarecere, foarte radios pentru telegramele modificate 
genetic, se adresează lui "Țipenie: 

— Neghiobule, eram pregătit să-ţi dau o chelfăneală zdravănă, 
dar sunt bucuros pentru că avem un dispozitiv de stânga. E o armă 
grea. Îţi citesc doar puţin, ca să vezi ce tare e. Zice așa: 

„— Păi bine lăstarul meu — i-a spus de pe soclu un chip de fon- 
tă, de faţă cu vajnicii lui protectori — eu mă bucuram că ai ajuns 
revoluționar şi tu îți pierzi timpul cu obiceiuri burgheze, trân- 
ti-te-ar statul de drept! STOP 

— Ai dreptate să te superi, conștiință proletară. Îmi fac auto- 
critica, fiindcă ţin să trăiesc 1000 de ani și să guvernez cu mănuși 
de fontă, NONSTOP“ 

— Jupâne, mai bine punea: Eu ţin să stau în coadă 1000 de ani 
şi să beau licoare NONSTOP. 

— AI... al... al zis bine, Ţipenie, pentru că licoarea ideologică 
tot de la noi o beau. Dar lăsăm așa. 

— Şi, fonta pe cine reprezintă? 

— Pe fondatorii prigonismului. Fiindcă aceștia n-au caracter, le 
dăm noi unul patrimonial, ca să lase ceva în urma lor. 

— Cum facem asta, că pare complicat, jupâne?! 

— Ba e simplu, ei ni se închină, iar noi le dăm imortalitate*1 
(1000 de ani fără soclu e greu de dus și plictisitor), îndemnând lu- 
mea să le facă statui, înainte să se prindă posteritatea de utopia lor. 
Iar pentru că monumentele se simt mai bine fără corespondentul 
lor viu, trebuie să-i mătrăşim, cât de repede. 

Învăţăcelul, care începuse să miroase şi mai urât ca înainte, în- 
treabă iar: 

— Şi ei dacă află or să coopereze? 

Paluda, deranjat de miros, încheie: 

— De regulă cooperează când îi găsim acasă... Îşi explic eu al- 
tădată. 

"Ţipenie se îngălbenise pe fondul lui cenușiu, dar zâmbea ca să 
nu se trădeze și să-l scuture şeful. 


Trimiteriţ* Cap.IX (3) Raport dezaprobat 
1. imortalitate* — Dorinţa imortalității personale şi egoiste. Buddha. 


LAPITULUL A 


(1) Din dragoste 


Prezenţa Emisarului la adunarea cu grupele de grădiniţă a fost 
socotită de toţi, preşcolari și pedagogi, o experienţă reuşită şi pli- 
nă de învățăminte, încât s-au făcut planificări pentru o nouă în- 
trunire asemănătoare primeia. Interesul copiilor pentru Adevărul 
Substanţial și înalta spiritualitate a crescut. Motivaţiile pentru o 
viață dedicată binelui și cât mai armonioasă, s-au consolidat, ba 
chiar au fost făcute cereri pentru relatarea unui nou Basm. Au 
fost luate în considerare toate acestea și s-a întocmit o Listă de 
Chestiuni ce trebuie dezbătute pentru a mulțumi pe toată lumea. 

Între subiectele care figurau pe listă, propuse de învăţăcei, erau 
şi acestea: 

e Putem turna nisip pe cap în loc de cenușă, fără să mai punem 
de pelin? 

e Dacă sănătatea e mai bună decât toate, de ce nu reuşim să o 
ţinem cu dinţii? 

e 'Ioată lumea are nevoie de ciorapi. Este scuzabil să-i umpli cu 
bani dacă n-ai găsit fericirea? Aceasta deoarece s-a spus „Banii da- 
că nu vă aduc fericirea va ajută să trăiţi mizerabil în confort“*1 

e Este justificat să înșelăm pe contraBunici sau să contraatacăm? 
e Poţi deveni mai bun*2 dacă faci binele? 

La prima oră, copiii unei clase de la grădiniţa nr.7, Mistică 
Fără Frontiere — Practici Confesionale, discută între ei. Un băiat 
mărturiseşte colegilor: 

— La ora de rugăciune, dintre lecţiile de dimineaţă, eu expe- 
rimentez o bucurie şi o liniște plăcută. Aş numi-o fericire. Cu voi, 
cum e? 

Intră Zeta, diriginta şefă cu nişte foi în mână către catedră şi 
nu-i lasă să o salute. 

— Ce este fericirea Alex? întreabă ea. 

— Mi-am făcut lecţiile doamnă; ni s-a explicat că am putea vor- 
bi de două tipuri de fericire: Fericirea lumească sau sentimentală și 
Fericirea lăuntrică sau spirituală. 


Zeta, are ceva angelic și atractiv pe ansamblu, mai ales la chip; 
care dublează un caracter nobil. Părul frumos de chihlimbar și-l 
ține adunat în spate, dar revarsă puţin lateral. Două gropiţe în 
obraji îi amplifică farmecul. Modestia ei e aureolată de maniera 
afectuoasă de a se purta și pentru aceasta copii se cam strâng în ju- 
rul ei. 

— Alex, te rog să explici, să vedem dacă şi colegii tăi 
încuviințează ce-ai învăţat. 

— Da. Educatoarea noastră spunea că fericirea Lumească — cum 
i-aș zice eu — este când ai o familie bună, un servici, o casă, o 
maşină ș.a. şi te simţi bine, înconjurat de rude şi prieteni devotați, 
iar din punct de vedere emoţional viaţa îţi este roz. Sau ai câte ceva 
asemenea cu acestea. Dar când atingi fericirea lumească, apare fri- 
ca să nu o pierzi, și atunci te lovește angoasa filozofilor materialiști. 
Dacă îți moare cineva, dacă îţi fură maşina, dacă îţi pierzi funcţia 
în societate, adică din direcţia lucrurilor de care erai atașat suferi 
o pierdere, o lovitură, poţi ajunge la disperare. Aşa că stabilitatea 
ţi-o dă cealaltă, care este Fericirea lăuntrică — adevărata fericire, da- 
că știi s-o câştigi, renunțând treptat la egoţ3, la ambiţii... În soci- 
etate, în genere, „Omul cel mai fericit este acela care face fericiţi*4 
cât mai mulți oameni.“ 

Diriginta îi face un semn de întrerupere și spune: 

— Vă rog să puneţi melodia aceea de ieri! Are ceva acorduri si- 
derale foarte plăcute, am văzut că și pe voi v-a delectat. Alex, ai 

sintetizat bine, mi-ai amintit şi de cuvintele „Grăbește Bunicule 
de mă izbăveşte!“ţ5 

Cineva cuplează stația de amplificare și toată clasa dă curs unei 
audiții muzicale ad hoc. 

Zeta se sprijină puţin de pupitrul ei şi rămâne cu privirea întoar- 
să spre ferestre la peisajul parcului și pădurii de afară, dusă pe gân- 
duri, într-o atitudine demnă, ce impune respect. Pentru trei minute 
şi băieţi și fete rămân tăcuţi admirând ochii ei frumoși, delicateţea și 
aerul luminos, pe care îl răspândește ca un halou în jur. Feremecaţi 
şi chiar îndrăgostiţi de ea rămân muţi de uimire, şi marcați de me- 
lodie. Sufletul ei pare înălţat, în timp ce ochii i se umezesc. 

După 4-5 minute când buzele ei tremură ușor, melodia se înche- 
ie și cineva rupe tăcerea simțind nevoia să-i arate tandreţe dirigin- 
tei, așa cum ea a făcut-o cu ei de nenumărate ori: 

— Ce simţiţi acum, scumpă și frumoasă doamnă?! 

Ea îşi revine, îşi şterge discret o lacrimă și spune puţin tremurat: 

— Mi-e teamă că voi n-o să rezistați. 

Surprinşi, ei năvălesc cu întrebările dar mai mult pe șoptite: 

— La ce să rezistăm? Cum adică? Urmează ceva dificil?... 

— Și dacă vă spun, îmi promiteți că veţi rezista până la sfârşitul 
anului să studiaţi în aceeași grupă şi clasă? 

“Toţi ridică mâna, confirmă şi prin cuvinte, cu hotărâre, în fa- 
voarea promisiunii. 

— Rămâne unanimitate? 

— Da, fără discuţie!... Cu siguranţă... Ai cuvântul nostru. 

Zeta zâmbeşte satisfăcută, dar ca de o păcăleală ticluită bine de 
iubirea ei pentru copii. 

— Atunci să nu vă uitaţi promisiunea! 

Unul din băieți adaugă: 

— Cu o persoană scumpă ca dumneavoastră noi rămânem 
repetenți, cu plăcere, încă 2-3 ani, dacă este nevoie. 

— "Tocmai aici este problema, fiindcă eu trebuie să mă retrag 
din funcţie. 

Vestea e recepționată ca un şoc. 

— Da? de ce vă retrageţi, v-am stresat, v-aţi îmbolnăvit de ceva? 

— Ce putem face ca să nu ne lăsaţi?! 

Ea abandonează delicateţea, devine mai hotărâtă, dar 
păstrându-şi sensibilitatea: 

— Luaţi seama la ce mi-aţi promis şi aţi făcut-o din dragoste. 
Am simţit aceasta, iar eu tot din dragoste pentru voi v-am făcut să 
promiteţi. Nu m-am îmbolnăvit, nu m-aţi stresat, dar nu pot ră- 
mâne cu voi, fiindcă trebuie să parcurgeți o nouă etapă, fără mine. 
Viaţa are și urcuşuri mai dure şi trebuie să le suportăm cu respon- 
sabilitate. Cine spune că vă las?! Eu voi fi prin apropiere, chiar dacă 
nu vă veţi întâlni cu mine. Mă voi ruga pentru voi, dar antrenaţi-vă 
şi voi să cereţi și să simţiţi căldura iubirii Bunicului prin rugăciu- 
nea mentală şi orală! El va notifica străduinţele voastre. 

Coborând apoi tonul explică: 

— Vă vine un diriginte aspru, îl știu bine. Vreau să-l respectaţi, 
indiferent că vă va deranja sau contraria. Să înțelegeţi că nu con- 
tează de ce se petrece această schimbare, dar că aţi terminat-o 
cu ținutul în palme. Nu uitaţi de angajamentul vostru inițial, nu 
uitaţi de promisiunea pe care mi-ați făcut-o, nu uitaţi că vă iubesc 
aşa cum şi Bunica cea mare vă iubeşte — v-am mai spus asta pâ- 
nă acum — iar eu nu uit că şi voi mă iubiţi. O persoană înțeleaptă 
se roagă adesea și pentru dușmani, cu atât mai mult trebuie s-o fa- 
că pentru cei dragi. Vom fi gând în gând, dar să nu abdicaţi de la 
principiile care vi s-au predat şi la care aţi fost chemaţi. Reţineţi că 
s-a spus „Mulţi sunt chemați, dar puţini aleși.“ţ6 După câteva mo- 
mente de tăcere, diriginta continuă: 

— Educaţia pe care v-o dăm aici se va răsfrânge şi asupra fa- 
miliilor voastre. Nu puteţi schimba lumea dacă pe voi înşivă nu vă 
schimbaţi. Ce mai bună educaţie este „puterea propriului exemplu.“ 

Face o mică pauză şi, pentru că în stație se aude Enigma,*7 con- 
tinuă astfel: 

— Aştept de la voi nevinovăție. Când veţi auzi vorbindu-se 
despre conștiința spirituală, să asociaţi în minte și cuvântul 
Nevinovăţie, reîntoarcerea*8 la nevinovăție. 

Grădiniţa aceasta trebuie să fie pentru voi o școală a 
Înţelepciunii, unde învăţaţi principii generale, parcurgeţi aspecte 
de viaţă, chestiuni practice, cu scopul precis de perfecţionare fizi- 
că, mental-emoţională și mai ales spirituală. 

Apoi, cu tonul domol și dulce, adaugă: 

— Orele petrecute împreună mi-au dat senzaţia că vă sunt ma- 
mă, și cine ştie ce înseamnă sentimentul matern mă înţelege bine. 
Să mulţumim în gând Bunicului nostru! 

Merge spre fereastra să nu i se mai vadă ochii înlăcrimațţi, iar co- 
pii rămân tăcuţi într-o stare de fericire interioară, intensă. 

Toţi însă sunt şi trişti, nu pentru noul cadru didactic, ci pentru 
despărțirea de ea. După câteva minute Zeta revine la catedră și ia 
foile. Unii ar vrea să-i comunice câte ceva dar le face semn să tacă. 
Deja au înţeles că nu este nevoie de mulțumiri şi-s nevoiţi să amâ- 
ne discuția. 

— Noi, pedagogii voştri, ştim că multe din chestiunile pe care vi 
le comunicăm le cunoşteați deja; conştientizați doar ce importanţă 
le-aţi dat până acum şi ce subliniem aici. Am convenit, de pildă, să 
nu vă declinaţi apartenența religioasă. Atenţie, chiar dacă în viață 
intervin situații neplăcute, critice, pericole, gândiți-vă care v-au 
fost alunecările, căderile, încălcările! Căutaţi să reparaţi greşelile 
săvârşite cu fapta, cuvântul, cu gândul și intenţia și cereţi-vă ierta- 
re în gând, sau cu glas, când e cazul, iar lucrurile se vor îndrepta. 
"Trebuie adesea să analizezi în 3 sau în 7 minute, de ce s-a întâmplat 
aşa, unde e hiba. Funcție de gravitate merită și o oră să cauţi interi- 
or răspunsul, dacă nu cumva a fost un avertisment sau o pedeapsă. 
Se poate să nu găsești imediat o rațiune, cauza pentru ceea ce s-a 
petrecut. Atunci insiști și ceri în gând să fii ajutat. Adresându-te 
adesea, cu respect, şi marii noastre Bunici, poţi obţine intuitiv 
înţelesul căutat și când reușești aceasta, mulţumești, faci îndreptă- 
rile care mai sunt posibile și dai pagina mai departe. „Lăsă deopar- 
te resentimentul. Repetarea cu încăpățânare a filmului tău personal 
îţi va face rău sufletului şi minţii, şi te va învenina.“*9 

Dacă nu suportaţi loviturile soartei vă îngreuiaţi traseul ce tre- 
buie să străbateţi, poate chiar să vă și îmbolnăviţi. Ba, din contră, 
trebuie să şi fim bucuroși în lupta pentru autodepășire. 

Soseşte o educatoare, șopteşte dirigintei câteva cuvinte și plea- 
că. Ea apoi îi anunţă pe toţi: 

— Ca să ne încadrăm bine în program vă rog acum să ne depla- 
săm aproape, în sala cea mare, unde continuăm temele noastre, iar 
ceva mai târziu, avem de audiat un Basm. 

"Toţi se ridică, îşi iau obiectele personale şi după câteva minute 
sunt în aceeaşi sală în care audiaseră pe Emisar. 


Trimiteriţ* Cap.X (1) Din dragoste 

1. în confort* — Helen Gurley Brown. / 2. mai bun* — Eu spun, însă 
„Devino tu însuţi bun, înainte de a face fapte bune“. Atunci când 
această viață nouă şi bună ţi-a pătruns inima, faptele bune vor apărea 
de la sine... De fapt, fructele unui copac amar pot deveni dulci atunci 
când el este altoit cu un copac cu fructe dulci... prin credinţa sa, este 
altoit în Mine. La picioarele Maestrului, Sundar Singh. 3. la ego* — 
Luca 9.23 Și zicea către toți: Dacă voieşte cineva să vină după Mine, 
să se lepede de sine, să-și ia crucea în fiecare zi și să-Mi urmeze Mie. 
/ 4. face fericiţi* — citat, Denis Diderot. / 5. mă izbăveşteţ — Ps.70.1 
Grăbeşte, Dumnezeule, de mă izbăveşte! Grăbeşte de-mi ajută, 
Doamne! 6. puţini aleşi — Matei 22.14 / 7,8. aude Enigma* — Return 
to innocence —'That's the return to yourself "The return to innocen- 
ce. / 9. te va învenina* — Închizând cicluri, Paulo Coelho. 


(2) Discuţii la masa rotundă 


Acolo, unele locuri sunt deja ocupate de alţii, dar se găsesc încă 
destule. Așezată în faţa lor, diriginta le spune: 

— Acum, vreau să trecem la tema de azi care se va numi 
Confruntare. Unul din voi va fi motorul unei discuţii de grup. El 
trebuie să se acorde cu participanţii, să orienteze cursul dezbate- 
rii, cu tact, pe tema sau pe temele alese de el şi să conducă, nu să 
se lase condus. O va face fără să brutalizeze sau să stingă interesul 
pentru un subiect dorit; desigur subiectele să se încadreze temei 

şi doar în treacăt să fie şi altceva. Pentru prima şedinţă stabilim și 
nişte comisii — să le zicem — iar eu voi începe ca arbitru și va înche- 
ia altcineva pe acest rol. Îl rog pe Alex să conducă prima şedinţă, la 
care pot participa și persoane din afara grupului nostru. Veţi alege 
o comisie de disciplină din 2-3 colegi, o echipă Pro şi una Contra. 
Ulterior, funcţie de situaţie, putem schimba denumirile. Pentru în- 
scrieri întâi să aflăm ce subiect alege Alex la început, dar vom con- 
tinua și pe teme confesionale! 

— Pregătirea mea este teologică. Aici am întâlnit teologi din 
toate confesiunile. Fiindcă am la mine un mesaj tipărit, care se re- 
feră la chestiunea extratereștri aş începe cu acest subiect deoarece a 
devenit o obsesie genarală. 

După ce se desemnează comisiile Alex revine: 

— M-a provocat un neica nimeni să-mi comunice noutăţi. l-am 
răspuns „le atenționez că nu există extratereștri (nici măcar cei 
benefici) şi că ei, de fapt, sunt contraBunici. Așa învaţă religia 
noastră“ A venit el apoi cu nişte argumente, dar e greu să răstorni 
afirmațiile unor personaje de seamă, recunoscute oficial. I-am citat 
mai multe nume, importante, care avertizează asupra înşelăciunii 
acestea. Între voi exista creduli, ca acesta, care se lasă păcăliţi? 

Un coleg de la altă grupă ridica mâna iar Alex îi dă cuvântul: 

— Vai ce departe vrem să ne situăm de lumina cunoștinței! 
Dragă Alex, atenţionarea ta nu trebuie făcută nici unui copil, fiind- 
că i se răpeşte dreptul de a cugeta singur la ce trebuie şi ce-i nor- 
mal să creadă și să înţeleagă; ştiu însă că ea vine de la unii membri 
de frunte ai unor biserici, care cred că păstoriţii lor nu au sufici- 
ent discernământ. Ne-a dat Bunicul cel Mare rațiune să ne-o fo- 
losim şi nu e firesc să primim viziunea strâmtă a unora, altminteri 
cu viaţă curată. Aceștia, pe fondul unei abţineri de la comentarii 
oficiale, impun turmei limitările lor. În general, nu religiile contes- 
tă existența extratereștrilor (au mai dat ele greș şi în alte probleme 
legate de ştiinţă*1 și au devenit prudente), ci aceste personaje care 
profită de rezerva celor cu adevărată autoritate, Bunici Cumsecade, 
spirite luminate. 

— Al nuanțat puţin, prietene, zise Alex. Să-l auzim și pe Iohan. 

— Părerea lui Alex e rezonabilă şi îl felicit că pune în față mai 
curând concluziile unor lideri ai bisericilor sau persoane sfinte, 
demne de încredere, din vechime. Eu n-am auzit şi văzut în cărțile 
lor, unele din perioada de aur, vorbindu-se despre obiecte zbură- 
toare luminoase şi despre extratereștri. 

De la comisia de disciplină, Cerasela, colega lor de clasă, inter- 
vine: 

— La fel, putem observa că Bunicul nu ne pune în gardă asu- 
pra vreunei strategii a antiBunicilor la capitolul viaţă pe alte plane- 
te. Aşijderea, Bunica nu o face. Dacă nici unul din persoanele de 
seamă de care vorbeaţi, din vremurile trecute, nu a deschis subiec- 
tul e pentru că lumea n-ar fi crezut.ţ2 Nu era pregătită să audă, pe 
atunci, măcar de motorul în patru timpi cu ardere internă, dară- 
mite de aparate de zbor silențioase care-şi schimba, brusc, direcţia 
în unghi drept. Consecințele?! Dacă revelau ceva, ar fi fost socotiți 
nebuni, școala de aviaţie ar fi debutat, ulterior, sub semnul îndrăci- 
rii umane — pentru că atât putea lumea concepe — iar ştiinţa, lăsa- 
tă tot de Bunicul, ar fi ajuns cam autistă. În plus, anatemele ŞI ca- 
terisirile, s-ar fi ţinut lanţ. 

Mai mulţi vor să vorbească, dar Alex caută ajutor între cei din 
tabăra lui şi dă cuvântul colegei sale Virginia: 

— Fraţilor şi surorilor mi să pare garantat să mergem pe mâna 
unor autorităţi religioase, în chestiunea extratereştri-obiecte zbură- 
toare. Așa cum într-un organism biologic există un Sistem nervos 
care controlează bine procesele ce se desfășoară, aşa şi într-o bi- 
serică, o comunitate serioasă, sunt persoane deosebite, organe cen- 
trale care cunosc în detaliu subversiunea antiBunicilor. E bine să 
megem pe niște predanii care indică pericolele, decât să fim prea 
lhbertini, adică să acceptăm toate modernismele la modă. Alex vă 
atenționează corect. E ca şi cum v-ar spune păziţi-vă de maladiile 
insidioase, aveţi grijă la alimentele care vă pot dăuna! În opinia mea 
există şi biserici, comunități, care nu stau prea bine cu predanii- 
le, așa încât, deocamdată, mă abţin să comentez interpretările lor. 

Cerasela punctează iar: 

— Școlărița pe care ați auzit-o rămâne o veşnică speranţă a 
Practicilor Confesionale de Grădiniţă și trebuie salutat talentul ei 
în faţa unora cu gândire clătinată şi mers de pinguini. În treacăt, 
fie spus, pe mine mă uimește frica aceasta*3 prezentă mereu „Vai, 
asta-i uneltirea antiBunicilor“ „Păziţi-vă! Cel rău și-a băgat coa- 
da.“ Este poziţia comodă a intelectualului, poate și a fricosului, a 
superstițiosului, care doar cochetează cu zona mistică. 

Alex i-ar fi luat apărarea colegei, dar a rămas fără cuvinte și se 
frământă vizibil. 

Din audienţă cineva se simte lezat de afirmaţiile Virginiei: 

— În chestiunea tradiţiei și a predaniilor e atinsă controversa 
între cei care vor relaţii mai bune între confesiuni şi a celor con- 
servatori, radicali, care refuză până și discuţiile la masa rotundă. 

Se aud comentarii mai vocale ca altădată. Zeta intervine: 

— Alex, se pare că tema iniţială e înghițită cam repede de alta, 
fiindcă voi sunteţi dedicați practicilor confesionale. Deci, schim- 
băm numele comisiilor: în loc de Contra și Pro, vom zice Procurori 
şi Avocaţi, iar Comisia de disciplină să rămână la fel. În plus ţi-aș 
propune să lași locul altcuiva, fiindcă prea mult patos pentru su- 
biect ar putea să-ți afecteze momentele de fericire de care vorbeai 
la început. 

Ţin să vă mai anunț că în aproximativ 15 minute va începe lec- 
tura așteptată. 

Care din voi doreşte, se poate retrage în clasă, unde veţi conecta 
ecranul cel mare la rețea şi veţi putea participa interactiv, de acolo. 
Acum, l-aș ruga pe Ernest să conducă confruntarea mai departe. 

Alex se conformează și colegul său îi ia locul. Virginia mai spu- 
ne: 

— "Toate confesiunile au de bază o scriptură, două, anume. 

Cineva apasă pe cuvinte, completând: 

— Care, din nefericire, sunt tălmăcite şi răstălmăcite cerebral, 
în mulțime de feluri, încât parte din mesaj s-a deformat și a gene- 
rat erori. 

— Bine spus, numai că unii au luat-o razna, iar alţii au rămas 
în nişte limite mai rezonabile cu interpretările, susține Virginia. 

Între colegii săi, Ernest, se distinge de obicei printr-un compor- 
tament mai rezervat, mai interiorizat. Când chestiunile au mare în- 
semnătate, altfel reacționează. Ochii ceva mai adânciţi, dau inten- 
sitate unei priviri pătrunzătoare dar plăcute. Este îngrijit, iar uni- 
forma pare să-i accentueze graţia în mișcări. 

=— În legătură cu ce ai afirmat eu merg la sigur, zise el, incitând 
curiozitatea grupului. 

— Vrei să fii, mai concret? solicită Zeta. 

Zâmbeşte şi profită de situaţie: 

— Da. Cu acordul doamnei vorbesc şi în numele Comisiei de 
disciplină, din care doresc încă să fac parte. Înainte să explic am 
să vă destăinui că, într-o seară, toți am mers să ne culcăm, dar 
Bunicul Mare, grijuliu de felul lui, a intrat la bucătărie şi a ră- 
mas să facă prăjituri. Dimineaţă s-a dus în vizită la un copil al său 
şi i-a spus „Le bucuri că am venit la tine?“ „Cum să nu mă bu- 
cur Bunicule?! E mare bucuria că vii să mă vizitezi, pe mine sluji- 
torul Tău“, şi nu mai înceta să i se închine. „Ridică-te şi primeşte 

acest dar din partea Mea!“ zise Bunicul și-i oferi, pe un platou fru- 
mos, o felie foarte mare de prăjitură. „Hai, gustă!“ îl îndemnă, cu 
tandreţe. Copilul luă cu linguriţa, gustă şi fu încântat „E delicioa- 
să. E nemaipomenită, am s-o pun la frigider. Îşi mulțumesc din ini- 
mă pentru acest minunat Dar.“ Bunicul a plecat, zâmbind, iar acela 
a vestit tuturor rudelor şi prietenilor despre Cadoul primit. După o 
vreme, Bunicul a venit iar la copilașul devotat și i-a zis „Fiindcă v-a 
plăcut Darul meu, v-am adus încă o prăjitură“ „Vai, dar nu trebuia, 
n-am terminat-o pe prima, gustăm mereu din ea şi nu e nevoie de 
alta“ Bunicul a vrut să insiste „Bine, dar vreau...“, însă copilaşul se 
prosternă adânc şi decise neclintit „4*Numai Una; ne este de ajuns 
şi nu putem accepta altele.“ Bunicul, fără să-l forţeze, a plecat şi a 
dat noua prăjitură la alții copii. 

Preocuparea lui Ernest pentru subtilităţi spirituale iese des în 
evidenţă în discuţii, sau prin sfaturile pe care le dă. Din acest punct 
de vedere, dar şi al curajului mistic în afirmaţii, se aseamănă cu 
Cristina. Ea, când devine prea combativă şi experienţa 1-0 spune, 
ca să nu jicnească, se retrage defensiv cu un surâs feminin, undeva 
în spatele ochilor ei albaștri, inatacabili. Acum, aflată în sală, zise: 

— "Trebuie adăugat că pentru orice alte dulciuri care apar, con- 
traBunicii, de obicei, sunt suspectaţi de contrafacere. 

— Confirm ce spui tu, Cristina, dar ai grijă să refuzi orice ono- 
rariu dacă ei încearcă să te angajeze ca avocat. 

Zâmbind, el reia subiectul: 

— Așa că voi v-aţi dat cu părerea și eu merg la sigur, dacă spun 
că Bunicul nu doarme. Când constată ce concluzii trag unii du- 
pă reţeta iniţială, ce agitaţie provoacă şefii de turmă (în numele 
ei) prin sentinţe*s războinice, contrare duhului de împăciuire,ț6 
ce erori de interpretare comit, nu stă cu manile în sân și trece pe 
la bucătărie. Când a văzut că prin proteste și neoproteste se adau- 
gă derivați compoziției de bază, sau că unii încă admit în tradiția 
culinară soluţii perimate, s-a hotărât să le ofere ceva natural, ne- 
fermentat, proaspăt și sănătos, bieților călători aflați în tranzit pe 
planeta jalnic radicalizată. A pus şi eticheta Sa, dar majoritatea au 
refuzat s-o recunoască. Eu prefer să merg pe mâna Lui și, cu dis- 
cernământ, să descopăr noile bunătăţi oferite de EI. 

— Noi mergem pe o credinţă curată şi ne disociem de erezii- 
le secolului. Îndemnăm pe cei din ecclesia noastră să mustreţ7 pe 
ceilalți fraţi spre îndreptare, când ţin linia greşită a altor cofesiuni, 
reveni Alex 

— Odată ce l-ai denumit pe unul eretic (sinonim lui necuraz), 
de ce îi mai zici frate?! Fundamentalismul e jalnic și limbajul de- 
vine ipocrit, zise Mateus, colegul lor de la Practici Confesionale. 

Și tot el completează: 

— Fără respect şi bunăvoință, la masa rotundă de care spunea 
cineva, dialogul nu mai este posibil. Nici prânzul nu-l veţi putea lua 
împreună, ca să nu vă strice ciorba cu eresurile lor. 

Cerasela, care sta aproape de Ernest vrea să facă aluzie la 
instanţele antieretice: 

— Solicităm doamnei arbitru să putem redenumi Comisia de 
Procurori din care eu fac parte, Comisie Judiciară. Dorim, după 
încheierea programului de grădiniță să ardem pe rug câţiva eretici. 
Pentru azi, unul care mai crede în extratereștri şi un voluntar. Poate 
se înscrie Ernest, care caută revelații noi, substanţe dulci, în locul 
alimentelor oficiale ţinute în pivniţă. Nu trebuie să-i plângă nimeni 
pentru că le este de folos. Adică nu-i pedepsim, îi purificam. Maine 
mai propun să jupuim de piele pe careva și apoi îl eliberăm. 

Alex rămăsese dator cu un răspuns: 

— Cuvântul frate are o conotaţie mai largă. 

— Conștiinţa dogmatică a bisericii noastre este modelată de ce- 
le învățate de la înaintaşii credincioşi, virtuoși şi care au lăsat scrieri 
pline de har, valabile şi azi. Ei au avut o experienţă din care noi tra- 
gem concluzii și ne adaptăm la tot felul de caractere, completă Iohan. 

— Conștiinţa spirituală este una; dacă vorbeşti de conștiința 
dogmatică a bisericii X, semenul tău — de la amvonul lui — va vorbi 
de conștiința dogmatică a bisericii Y, altul de Z și aşa mai depar- 
te. Ce se petrece? Nu-s cam multe conștiințe dogmatice? De fapt, 
voi vă referiţi la „mentalitatea“ grupării voastre religioase, nu la 
conștiință, clarifică Mateus. 

— În cazul acesta şi ereziile sunt după biserică X, după cul- 
tul Y, pentru cofesiunea Z... V-aş întreba care or fi mai curate în- 
tre ele? 

— Cerasela, dacă vrei să sugerezi vreo selecţie, află că noi 
nu facem compromisuri dogmatice și gesturi condamnabile. 
Credinţa noastră este sfântă și a rămas nealterată, apăsă pe cuvin- 
te Iohan. 

— Pentru perioada iernii, cine vrea, îşi pune la conservat măsli- 
ne tăiate în ulei și așa consumă din rezerve, dar când vine vara şi-i 
sezonul lor, este mai corect să mănânci măsline proaspete. De ce 
să iei mereu din cămară?! Nu e oare acum mai multă lumină decât 
cu 2000 de ani în urmă şi vreme de noi revelații? întreabă Cristina. 

Virginia se grăbi să argumenteze: 

— Colega mea, noi nu cenzurăm mesajele Bunicului dacă vrea 
să ne atenționeze, dar nu mai suntem siguri pe ce se vinde în piață 
şi-i ieftin. Nu se spune oare că sănătatea e mai bună decât toate?! 

Aici diriginta făcu câteva obsevaţii: 

— Şi totuşi, perseverând cu „Sola“ sau cu anumite Predanii, 
e ca și cum aţi închide gura Bunicului. Nu-i daţi voie să vă in- 
dice erorile în care stăruiţi. lar mai de preţ ca sănătatea, de care 
vorbești, este liniștea sufletească şi conştiinţa curată. De acestea 
trebuie „ținut cu dinții“ — ca să păstrez linia simpatică propusă de 
voi. Dar dacă îl percepeți în necurărieţ8 pe aproapele, pentru con- 
fesiunea lui, la pace nu mai ajungeţi și vă plafonaţi în urcușul către 
înţelepciune și fericire. 

Se face liniște după cuvintele ei, dar Ernest, care tocmai şoptise 
ceva lui Cerasela, apreciază: 

— Doamnă dirigintă, ați făcut lumină. Poate nu mai sunt chiar 
obiectiv între aceste două tabere, însă observ că au numit frați pe 
cei etichetați eretici, apoi au etichetat drept conștianţă ceea ce e de- 
fapt era mentalitate și în plus cenzura lor (la adresa noilor revelații 
ale Bunicului) cică nu e cenzură. Nu cred că scăpăm de ploile aci- 
de. 'Iu, ce zici Cerasela? 

Colega zâmbeşte şi cântă: 

— Peste tot atârna greu*9 Ş Teama de sinceritate“ Ş ...Ploaia 
care va veni Ş Le va potopi pe toate. 

În câteva clipe, Cristina îşi aminteşte ceva şi solicită ajutorul 
lui Zeta: 

— Doamnă, era pe Lista de Chestiuni şi relaţia între bani, fe- 
ricire şi confort*10 

Găsesc o asemănare cu învăţăturile religioase din diferitele confe- 
siuni, care nu le aduc bucurii, dar le întreţin disprețul pentru semeni. 

Abilităţile Cristinei, îi sunt cunoscute dirigintei: 

— Ai remarcat foarte bine. Vrei să spui că unele teze teologice, 
deci religioase, nu le conferă credincioșilor fericire, dar îi ajută să 

trăiască mizerabil în relaţia cu aproapele și în confortul declarat al 
cultului lor. Excelent draga mea. 

Mateus profită pentru o observaţie de fond: 

— Credinţa lui Alex, Iohan și Virginia a devenit un ţel și s-a ri- 
dicat deasupra iubirii. Aşa apare fanatismul religios.*11 

— Staţi liniștiți că nu omorâm pe nimeni; să nu exagerăm! ate- 
nuă Alex. 

Colegul revine cu precizări: 

— E o graniță subţire între radicalism și fanatism. Poate nu 
ajungi până la violenţă, însă e deajuns că îl dispreţuiești,*12 îl 
hărţuieşti pe aproapele, ca să îţi întuneci existența.ț13 

— Îmi este frică şi pentru sănătatea mea dar mă tem și pentru 
cel de la biserica mea, care se poate rătăci după învățături aiurea, 
explică Iohan. 

— Iohan, gradele fricii cresc la unii mai mult decât cele de pe 
scara Richter, mai ales dacă se adaugă defăimare, repulsie pentru 
membrii altor confesiuni. 

— Mateus, la modul general poate, dar aici e vorba de îngrijora- 
re, şi atunci nu-i mai bine să-l urc în trăsura mea să se salveze și el?! 

Ernest îşi deplânge colegul: 

— Iubirea, v-ar trage sufletul la lumină precum caii o trăsură, 
dar depinde şi de birjar, percepţia subiectivă.ţ13 Iohan, lasă iluzii- 
le! Vorba cântecului „Nu-ţi face probleme, birjarul e mort 7 și caii 
sunt morți şi trăsura e moartă.“ *14 Aţi ratat, pentru cer, carulț15 
şi caii de foc ai proorocului, iar la scară zace în aşteptare o stafie 
urâtă.*16 

— Tohan dacă vrei să arate bine trăsura ta, sfatul meu este să 
cumperi vopsea bleumarin în dungi*17, îl ironizează din alt grup 
un băiat costumat în uniforma neagră al grădiniței Mistică Fără 
Frontiere. 

— Nu te-am văzut prea activ amice, dar păstrează-te pentru 
grupa ta! "[i-aș zice ceva mai neacademic, dar mă abţin. Ai grijă 
că în hainele alea pe care le porţi, arăţi ca un cioclu, contracarea- 
ză, cu năduf, Iohan. 

Mateus ţine să schiţeze o evoluţie a atitudinii conservatorilor: 

— Bunicul îi va lăsa să-și ancoreze cugetele în dogme, să le slă- 
bească iubirea pentru aproapele şi când vor avea greşeli capitale 
le va pune în faţa sufletului o oglindă, să vadă că interior, pe fon- 
dul firii sufletești, au lăsat mult teren nelucrat şi-s în declin. Asta 
fac adesea grupurile religioase, pierd timpul etalându-și cuțitele 
învățăturilor teologale specifice, în loc să cultive iubirea, toleranța 
şi să adâncească legătura cu Bunicul. Ei cunosc scripturile dar pe 
Bunicul doar în afirmă, în loc să practice iubirea și să-l confirme 
cu viaţa lor pe El. Îşi mobilează mintea cu versete şi în inimă nu in- 
tră să plângă după iubire. La radiografie a ieşit „toate merg după ti- 
pic iar în suflet nu-i nimic.“*18 


În rândul al treilea de scaune se află un pitic, în vârstă. Acesta 
se ridică și vrea să iasă dar Iohan, neatent, cu picioarele mai în faţă, 
îi blochează calea. Piticul i se adresează agresiv cu un glas gutu- 
ral, aşa să audă toți: 

— Cum ai dormit astă noapte, pușlama? 

— Păi, ce-ţi pasă? Spune că nu ai loc să treci, mai bine. 

“Toţi se uită la pitic și la Zeta, care tace. 

Piticul pare deranjat de altceva: 

— Dacă ai ceva să-ţi reproşezi e mai bine să-ți faci autocritica 
decât să critici ţinuta altuia. Scoate-ţi bârna din ochiț19 mai întâi! 

— Ce să-mi reproşez? 

— De exemplu că ai avut pretenţii privind uniforma, cadrele, 
autobuzul de transport când te-ai înscris la grădiniţă. 

Zicând acestea clipește repede de trei ori și-l fixează pe Iohan, 
care, temperându-și supărarea, îi răspunde: 

— Intri în chestiuni personale și nu-mi convine. De unde știi 
tu astea? 

Adresându-se tuturor şi arătând spre pitic, diriginta intervine: 

— Dragii mei, rolul meu de arbitru a încetat, fiindcă îl preia 
domnul Bicidus, care mă înlocuiește din acest moment, ca dirigin- 
te al vostru. 

"Toţi privesc pe pitic şi-s indignaţi de brutalitatea ce-a adoptat de 
la prima întâlnire cu preșcolarii săi. Până ca ea să se retragă din sa- 
lă, Bicidus se postează în faţa rândurilor și li se adresează: 

— V-am studiat dosarele de înscriere, dar o să revin la aceasta. 
Cei care vor să asculte lectura la clasă se vor întoarce acolo, apoi mă 
așteptați să continuăm programul! În privinţa lui lohan, e mai bi- 
ne să pună întâi de pelin și apoi cenușă pe cap; în nici un caz nisip. 

Ar fi vrut să fie o glumă din partea lui Bicidus, dar nimeni nu 
s-a amuzat. Fără să-l intereseze reacţia lor se aşează într-un scaun 
din primul rând, cu spatele la ei. 

Piticul nu era chiar urât la înfăţişare dar pe chipul lui se citea 
duritate, iar aerul specific era al unui ursuz. Avea o barbă mică, 
blondă. Deși firav la trup, părea sigur pe el dar și pe brutalitatea 
personală. La îmbrăcăminte ieșea în evidenţă printr-o costumaţie 
îngrijită şi luxoasă. 


Trimiteriţ* Cap.X (2) Discuţii la masa rotundă 

1. legate de ştiinţă* — Ştiinţa fără religie este şchioapă, religia fără 
ştiinţă este oarbă. Albert Einstein. / 2. n-ar fi crezutț — loan 3.12 Dacă 
v-am spus cele pământeşti şi nu credeţi, cum veţi crede cele cerești? 
/ 3.frica aceasta* — Adesea, frica e mai primejdioasă decât primejdia 
însăşi. 4. Numai* — Sola (Lat.) / 5. prin sentinţe* — anateme între apus 
şi răsărit, anul 1054. / 6. împăciuireț — Mat.11.29 Luaţi jugul Meu 
asupra voastră și învăţaţi-vă de la Mine, că sunt blând și smerit cu 
inima şi veţi găsi odihna sufletelor voastre. / 7. să mustreț — Mat.18.15 
De-ţi va greşi ţie fratele tău, mergi, mustră-l pe el între tine şi el 
singur. Şi de te va asculta, ai câștigat pe fratele tău. / 8. necurăţieț — 
Fapte 10.15 Și iarăşi, a doua oară, a fost glas către el: Cele ce 
Dumnezeu a curăţit, tu să nu le numeşti spurcate. / 9. atârna 
greu* — Ploaia care va veni (D.L.Zaharia) dupa Bob Lind. /10. 
Confort* — Vezi Cap.X (1) T.1 / 11. fanatismul religios.* — ...adică 
disponibilitatea de a omori pe cel a cărui credinţa diferă în 
anumite aspecte de a lui. Iubirea, Serghei Nikolaevici Lazarev. / 
12. îl dispreţuieşti* —... dacă eu în-cep să-l dispreţuiesc pe cel care 
nu crede în Dumnezeu, şi să-l urăsc pe cel care mi-a jignit 
sentimentele religioase, sufletul meu se va atașa de credință și se 
va înrăi. Ibidem. / 13. întuneci existențaț = percepţia subiectivăț — 
Luca 11.34 Luminătorul trupului este ochiul tău. Când ochiul tău 
este curat, atunci tot trupul tău e luminat; dar când ochiul tău e 
rău, atunci și trupul tău e întunecat. / 14. trăsura e moartă* — 
Poemul Iluzia unei Insule, Adrian Păunescu - Și asta e 

totul. Plecarea-i diseară Ș Famtoma trăsurii aşteaptă la scară. / 15. 
carulț — 4Regi 2.11 Pe când mergeau ei aşa pe drum şi grăiau, deo- 
dată s-a ivit un car şi cai de foc și, despărțindu-i pe unul de altul, a 
ridicat pe Ilie în vârtej de vânt la cer. / 16. stafie urâtă* — vezi punctul 
14./ 17. în dungi* — Chiriţă l-a învăţat să ceară de la magazin vopsea 
bleumarin în dungi“. A doua zi, gardianul s-a întors de la Baia Mare 
şi a venit direct în lagăr, furios. L-a băgat pe Chiriţă la carceră, fiindcă 
îşi bătuse joc de el. Închisoarea noastră cea de toate zilele, I.loanid. 
/ 18. nu-i nimic* — Folclor religios. / 19. bârna din ochiț — Matei 7.5 
Făţarnice, scoate întâi bârna din ochiul tău şi atunci vei vedea să scoţi 
paiul din ochiul fratelui tău. 


(3) Oile Năzdravane 


Prin suflare luminoasă s-or înroura păşunile 


Jumătate din grupul Zetei au părăsit sala şi au ajuns la clasa lor 
ca să prindă Basmul. La acest grup s-a alăturat şi Ernest, sperând 
să mai domolească dezbinarea instalată între colegii lui. După ce 
s-a făcut linişte în sală, una din educatoare, a pronunţat titlul și a 
lecturat: 


»„Oile Năzdrăvane 


Se spune și se ştie că Bunicii cuminţi iubesc oile cumsecade 
pe care Bunicul Bunicilor le-a rânduit să păşuneze verdele crud 
şi idilic să pasteleze întinse continente, câmpuri de mătasă*l 
dar şi „pe-un picior de plai“,*2 
pe-o gură de rai și cot la cot cu Bunicii Cuminţi 
pe filozofi şi poeţi să-i inspire mioritic. 


Şi fiindcă nu toţi ciobanii s-au conformat naturii bogate 
multe oi au păscut sintetic, au prețuit concentratele 
şi au servit conserve. 
Au păscut sintetic, căci alegeau doar hrana ecclesiei lor 
au prețuit concentratele, pentru că erau canonice 
şi au servit conserve, fiindcă stătuseră la beci. 
Din teamă pentru maladiile secolului 

nu s-au hazardat, ci au impus un regim alimentar 
fără enzime şi alte substanţe neautentificate 
prin predanii ori doctrine, securizat. 
Agricultura şi ieslea îngrădindu-se câte puţin 
carenţele nutritive s-au accentuat 
şi sistemul nervos central s-a rigidizat. 
Mai dăunătoare ca ispita, oilor le-a fost Frica 
căci făcând casă cu ea, le-a năşit drept Năzdravane 
şi le-a închegat în piept, sloi de gheaţă ca afect. 


Celelalte mioare, bucuroase de diversitate 
au suplimentat, cu măsură, la tradiționala hrană 
şi au ajuns să fie numite Ecumenice 
iar păstorii lor, „mai ortomani“,*3 le-au dus la pășunat 
la mătasea dulce a șesurilor scăldate în lumină 
şi la aerul proaspăt pentru plămâni. 


Oile Năzdravane n-au mers și, datorită îngustelor accepţii 
le-au crescut colții, apoi simţul critic odată cu ei 
blana li s-a pigmentat şi le-a fost mai țepoasă 
cărnița mai tare, iar brânza a râncezit. 

Cu mioarele, agresiv, au început să se certe 
pe chestiuni înscrise în lista abaterilor de neadmis, 
că aveau pe-aproape cai învăţaţi, „şi câni mai bărbaţi.“ *4 
că le erau indezirabile, păgâne, eretice. 


Bunicii îi ajută şi-i iubesc şi pe pastori 
iar ei sunt care mai de care, interesaţi, independenți... 
Oierii cu simţ practic, financiar, s-au adaptat 
ciobanii normelor și disciplinei, ce pledează singularizat 
au cerut, pe vechea cutumă, „Staţi lângă stână, 
că nu ne duce în ispită“ţă 
Păstorul chibzuit şi bun, pentru turmăţ6 priveghea şi se ruga 
dar a fost înștiințat că „l-apus de soare vreau să mi te-omoare“*7 
cele Năzdravane și erudite, cu căutătura asprită și colții scolastici. 
De întorsură speriaţi, mulți lupi răpitori 
pe regim vegetarianţ8 treceau. 
Polemici, acuze între bordee şi obicee, iar situaţia se agrava. 
Pe spirala anilor curse sânge peste sângele vărsat 

rețeaua de drumuri între clădiri se tot subția 
mioarele somn bun nu mai aveau și scădeau în greutate 
de statutul lor, câinilor stresaţi, le era acum ruşine. 


Năzdravanele, tributare alimentaţiei tradiționale, clamau, 
în chipul faimoasei*9 Dolly, clonarea generală 
după ele, după tradiţie şi vechi cutume, afirmând 
„Care-i clonă, nu ne duce în ispită.“ 


De trei generaţii între generații, şi „de trei zile-ncoace“*10 
bieţii pastori încercau să temperezeţI1 şi indulgenţa să instaureze. 
Vocea şi „fluieraşul de fag“*12 doineau, doineau cu drag 
dar oile neascultătoareţ13 nu plângeau.ţ14 
Păstorii ortomani se întristau,ţ15 iar Năzdrăvanele avertizau 
„Baciule, lasă fluierul, dă-ne muzichie pe glasul nostru! 
Nu ne duce în ispită, că pe-aici ţi-e drumul, păcătosule!“ 
„Care cioban nu ştie psalmodia £ Toiagul pe el om lipi 
Ț şi altul, mai mult, n-om primi. 

Suratele noastre nu s-or mântui 
dacă în strunga de oi va fi iar război.“*16 


Nuanţe stridente observau păstorii în behăitul lor iritat 
care le purta fiori reci pe şira spinării. 
În secret, uneori, Năzdravanele sustrăgeau fluierul 
şi separt, undeva, încingeau un 17*Haka-dansul fioroaselor. 
Păstorii când au aflat s-au îngrozit 
şi-au făcut cruce, apoi bagajele, 
şi au fugit ca de furtunăţI8 și întuneric. 


Mulţi dintre ei, în pelerinaje, căutau sfat şi soluții 
Înţelepții i-au povăţuit „Căutaţi principiile active de bază!“ 
„Mai sugerați Năzdravanelor nepacificate, 
să ia asupra lor păcatele*19 altora, 
ori să înveţe că lipsa de toleranță precede boala şi prigoana.“ 
În depărtări ajunși, păstorii plecau genunchii cerând ajutor. 
Din nou, au călătorit și au cercetat, dar principii n-au aflat. 
Iară şi iară genunchii îndoind au întrebat 
„Care-s acelea, că nu le găsim?!“ 

După multă alergare şi post li s-a răspuns: 

„La rugăciunile voastre, Bunicii picură miere de sus. 

Prin suflare luminoasăţ20 s-or înroura pășunile 
şi s-or răspândi substanțele ecumenice de bază 
adică Enzimele, Vitaminele și Albuminele (EVA) 
de care oile voastre au nevoie ca să se tămăduiască. 
Întoarceţi-vă și cântați la mioare şi oi cu toată dragostea, căci 
„Privighetori din alte ţări Ş Vin doina să ne-asculte!“*21 


Și a plouat peste ei toți mană de mâncareţ22 
albă ca sămânţa de coriandruţ23 
şi-au început a se vindeca și vaccina. 
Năzdravanele își veneau în sineţ24, colții li se toceau 
„lâna plăviță“*25, mătăsoasă şi caldă li se făcea 
şi, după atâta timp, vărsau lacrimi de iubire. 
S-a simţit armonie, optimism și cu încetul 
lucrurile la normal au revenit 
ca să trăiască pe verde crud, la cote superioare 
Ecumenismul Vieţii Adevărate. 
(EVA) 


La încheierea Basmului de trezire, preţ de câteva secunde, între 
educatoarea care citea și cei din sală, ori în faţa ecranelor de la gru- 
pe, a unduit o aură de lumină verzuie, apoi s-a stins. În clasa în care 
fusese diriginta au continuat observaţiile pro şi contra. Atitudinea 
revanşardă în confruntarea lor a atras în eter apariţia unor contra- 
Bunici, de care doar Ernest a putut fi conștient. Alex dorea să evite 
confruntările, declarându-se dezolat și de plecarea doamnei Zeta. 
Virginia încă lupta contra ideilor, care promovau armonia în dauna 
strictelor încadrări teologice şi asculta acum — cu dezgust — o opinie: 

— Ştiu că de ecumenism s-au folosit și se folosesc în scopuri re- 
le destui, dar ca să condamni spiritul lui în esenţă, care-i inspirat 
chiar de Bunicul, atunci asta înseamnă obtuzitate. Năzdrăvanele 
au o hrană monoalimentară, s-au fixat excesiv pe dogmele lor și fac 
derogări de la legea Iubirii, sintetizează Mateus. 

— Nu e derogare de la iubire şi n-aveţi decât să ne numiţi oi 
năzdravane, dar hrana religiei noastre este sigură, autentică, şi-i re- 
comandată de unii învățători nobili ai noștri, spuse Virginia. 

Ernest, dând din umeri, păru neputincios să mai facă ceva: 

— Cred că vaccinul sugerat în lectură este mai ales pentru „oi- 
le nobililor“ de care spui, pentru că le-a numit nepaczficate, dar pro- 
babil va fi nevoie de altul. 

Încă preocupat, în mintea sa, de ciocnirea cu noul diriginte, 
Johan gândea că era normal să fi avut pretenţii la autobuz, fiind- 
ca era mai voluminos la trup. Se ştia pe sine gurmand, sedentar și 
înclinat spre comoditate. Ca să scape de aceste frământări interi- 
oare are o idee: 

— Virginia, ei nu pot pătrunde prea bine înțelesurile teolo- 
giei. Probabil nu au citit destul. Ne duc în ispită cu lecţii eretice. 
În loc să stăm la discuţie cu ei, mai bine mergem să ne relaxăm la 
un re-staurant, ce zici? 

În acel moment, în eter, frecvenţa coboară şi mai mult, încât nu- 
mărul fiinţelor neguroase creşte. Observându-le, Ernest sugerea- 
ză colegilor: 

— Prieteni, închipuiţi-vă că am avut senzaţia sosirii unor răs- 
Bunici; ar fi mai corect să vă rugați „nu ne lăsa în ispită!“. Vă sfă- 
tuiesc să nu o ştergeţi de la cursuri. 

— Ba e bună ideea cu relaxarea, fu de părere și Alex. Vi-l lă- 
săm vouă pe Bicidus pentru prima lecţie. Acuși trebuie să apară. 

Alex strecură o ipoteză: 

— Dacă vă amintiţi, noi înșine am solicitat să aflăm mai multe 
despre antiBunici şi uneltirile lor. Concluzia mea — ţineţi-vă bine! — 
este că tocmai acest Bicidus este unul dintre ei. Ne-au repartizat un 
educator antisocial, ca să ne lămurim pe viu asupra lor. 

— Gata, strigă Virginia, nu ne strică o escapadă de 2-3 ore; vo- 
uă vă urăm distracție plăcută și poftă la studiu! 

— „Oiţă bârsană,*26 de eşti năzdrăvană“ nu sta pe la crâşmă! 
glumi cineva. 

Fără să ţină cont de colegii lor, Alex, Virginia și lohan se 
despărțiră de ei şi părăsiră încăperea. Către ieșirea din clădire, 
Alex le spune colegilor: 

— Sper să nu fie consecinţe ca după Floarea Planetei. Sunteţi 
de acord că nu am plecat până nu s-a terminat Basmul? 

— Şi nici n-am întors spatele cuiva, cum a făcut Ferguson? 

— Da, ne-am făcut datoria și am ascultat tot textul, dar Bicidus 
nu-i prea ortoman ca să ne dea prezenți. 

— Putea să vorbească mai elegant. Dacă aţi remarcat, când 
clipeşte repede, parcă te-ar ţintui. Aș fi de acord cu clonarea, dar 
eu pe educatorul acesta nu-l vreau clonat. 

— O să-i spunem că am plecat să căutăm „mătasea dulce a 
şesurilor în lumină“. 

— O să-ţi doinească din „fluieraş de soc“*26 că pe-acolo n-ai 
noroc; ca năzdrăvan ce ești, mai bine stăteai „lângă stână“. 

Una din nălucile aciuate de Alex, se căznea să-i şoptească ce- 
va la ureche, printr-o pâlnie. Urmărindu-și gândurile, Alex reve- 
ni resentimentar: 

— M-au cam agasat niște chestiuni dar nu le-aș comenta, ca să 
nu repet greșelile lui Gelu şi Ferguson. 

— Şi nici să vorbească ereticii de colț noştri, adaugă Iohan, ca- 
re tocmai conştientiza o senzaţie de disconfort. Amintindu-și de 
sfatul dirigintei, încercă să se roage în gând, dar senzaţia se ampli- 
fică şi-şi apasă capul*27 cu palma dreaptă. 

Nici el nu realiza că e atacat de duşmanii din plan invizibil. 
Unul îi pusese nişte ochelari eterici la ochi, iar altul se străduia 
pentru încă o pereche, de alt tip. 

— Eu sper să ne protejeze o 'lelegramă și rugăciunile către 
Bunica, cum ne sfătuia diriga, zice Virginia. 

— Care 'Telegramă? este curios Iohan. 

— Hai să vă spun, că-i interesant... Mi-am zis, ce-ar fi să notez 
pe o hârtie ceva din textul citit lui Ferguson. Am scris un pasaj şi 
a rezultat un talisman. L-am verificat în câteva împrejurări şi am 
văzut influenţa lui; rezultate bune. 

— Bravo, bună ideea și unde-i notiţa? 

— În legitimaţia de grădiniţă. 

Trimiteriţ* Cap.X (3) Oile Năzdravane 

1. de mătasă* — poemul Noi, Octavian Goga. La noi sunt codri verzi 
de brad şi câmpuri de mătasă + La noi atâţia fluturi sunt, şi-atâta 
jale-n casă. / 2. de plai* — Balada populară românească Mioriţa (Prima 
variantă publicată de V. Alecsandri în 1850). / 3,4. mai ortomani*- 
mai bărbaţi* — ibidem. / 5. nu ne duce în ispităț —- Din rugăciunea 
Tatăl Nostru, Matei 6.13. Formă greșită, dar conservată. / 6. pentru 
turmă - loan 10.11 Păstorul cel bun își pune sufletul pentru oile 
sale. / 7. mi te-omoare* — din balada Mioriţa + Turmele voastre de 
oi, care, dacă îndeobşte sunt aşa de blânde şi se hrănesc cu nimi- 
ca toată, acum, pe cât se spune, au început să fie atât de lacome și 
de neîmblânzite, încât pe oameni îi înghit de-a binelea, iar ogoarele, 
casele și satele le nimicesc şi le pustiesc. Utopia, Thomas Morus. / 
8. vegetarianț — Isaia 65.25 Lupul va paşte la un loc cu mielul, leul 
va mânca paie ca boul şi şarpele cu ţărână se va hrăni. / 9. faimoa- 
sei* — Dolly, prima clonă a unui mamifer 1997; oaia scoțiană eutana- 
sită (datorită artriei şi cancerului) după șase ani, în 2003 /10. de 
trei zile-ncoace* — Balada Mioriţa. / 11. încercau să temperezeț — 
Pilde Solomon 27.23 Sârguieşte-te să-ți cunoşti oile tale şi ia 
seama la turma ta!/12.fag* —Balada Mioriţa /13. neascultătoareț 
— Recunoaşteţi că v-am dat o înțelepciune superioară față de 
orice ştiinţă omenească; una care stăpâneşte forțele naturii. Voi 


însă nu aţi înțeles să reacţionaţi la vocea Mea ca oi ascultătoare. 


Pretindeţi ca acele elemente să se supună nesupunerii voastre 
ca slujitoare supuse? Carte a Vieţii Adevărate, Revelaţii ale 
Divinităţii primite în Mexic. / 14. nu plângeauț -— Luca 7.32 ...v- 
am cântat de jale și n-aţi plâns. / 15. se întristauț — lov 19.2 
Câtă vreme veţi întrista voi sufletul meu şi mă veţi zdrobi cu 
cuvântările voastre? / 16. iar război* — (la nivel istoric) dezbinare, 
schisme, persecuții, anateme, conflicte interconfesionale, acuzații 
între facţiuni. / 17. Haka* — un dans specific, practicat de maorii 
din Noua Zeelandă. Este și dansul practicat de jucătorii de la 
echipa naţională de rugby. / 18. furtunăț — Vezi punctul 20. / 19. 
asupra lor păcatele — Karma pura, Serghei Nikolaevici Lazarev. 
Când iau asupra mea un păcat pe care nu l-am săvârşit, îmi vine 
mult mai uşor să-mi purific sufletul şi în loc de o boală gravă 
primesc doar un vaccin uşor. / 20. Prin suflare luminoasă - O 
furtună de idei şi puteri întunecate au dezbinat de mult omenirea. 
O furtună de lumină o va uni în această perioadă. Carte a Vieţii 
Adevărate,  Revelaţii ale  Divinităţii primite în Mexic. 
/ 21. doina să ne-asculte!* — poemul Noi, Octavian Goga. / 22. 
mâncareţ — Psalmul 77.28 Şi a plouat peste ei mană de mâncare 
şi pâine cerească le-a dat lor. / 23. sămânţa de coriandruț — Ieșirea 
16.31 ...aceasta era albă, ca sămânţa de coriandru, iar la gust ca 
turta cu miere. / 24. îşi veneau în sine — 3 Regi 8.47. ...îşi vor veni 
în sine şi se vor întoarce... / 25. lâna plăviță* — Balada Mioriţa. 

26. Oiţă bârsană / fluieraș de soc* — Balada Mioriţa. / 27. capul* — 


„Când încerc să mă rog la Dumnezeu, imediat în partea dreaptă a 
capului îmi apare o durere care parcă se aşează pe cap...“ „V-a rămas 
în suflet încă mult dispreț pentru oamenii imperfecţi și multe 
reproşuri față de lumea înconjurătoare. Karma Pură, Lazarev. 


(4) Inocenţa vârstei preșcolare 


Neavând acces la autoturismele personale din parcarea grădiniţei 
până la sfârșitul programului, cei trei ajung afară și așteaptă o oca- 
zie. Au posibilitatea să critice iar pe Bicidus, să se lamenteze pentru 
plecarea dirigintei și să discute cu încă doi colegi, Walter și Daniel, 
care erau juriști. Plecaţi şi ei de la sala mare, s-au alăturat grupului 
de la Practici Confesionale. Se iveşte un microbuz din care coboa- 
ră un individ şi o tânără. Aceștia intră în clădire și ies după 2 mi- 
nunte. Alex îl abordează pe şofer. 

— Pe microbuzul vostru scrie „Pentru Preşcolari“, v-am ruga 
să ne luaţi și pe noi în oraş. 

— Îmi pare rău, trebuie să transport nişte copii, dar poate îmi 
spui pe unde sunt, că înăuntru nu i-am văzut? 

— Noi suntem. Nu ştiați că aici vin preșcolari ca noi? 

— Voi şcolari?!? Doar după uniformă v-aş crede. 

Virginia scoate legitimaţia şi i-o arătă deschisă, iar colegii scot 
şi ei legitimaţiile către cei doi. Șoferul microbuzului se miră, vede 
şi biletul scris de mână, iar ea îl îndeamnă: 

— Citeşte-l, citeşte-l te rog! 

Acela citeşte cu glas cuvintele de pe bileţel „Să trăiești frumos, 
nepoţelul meu, să fii cuminte și drept ca stâlpii de telegraf, în vecii 
vecilor! STOP“. După lectură, şoferul şi tipa devin, subit, famili- 
ari. Bărbatul înclină puţin capul pe spate, zâmbeşte larg, luminat 
la faţă, apoi își îndreaptă corpul ca la trezirea din somn și devine 
galeș. Însoţitoarea lui surâde edificat. 

— Aşa, așa... aveţi dreptate... şi era aşa de simplu să vă rog să 
scoateţi limba, dacă sunteţi copii... 

Băieţii și fata, realizând ce se întâmplă, scot cu toţii limba la ei. 

— Bravo mititeilor. Urcaţi în microbuz! 

Bucuroși de invitaţie, năvălesc înăuntru iar unul spune: 

— Vrem să mergem la un restaurant. 

— Dragii mei, se pare că ați pierdut inocenţa vârstei cu preco- 
citatea aceasta pentru băutură şi distracţie. Hai, lăsaţi-vă pe mâna 
noastră! Vă ia nenea Robinson şi aveţi parte de o răpire ca-n basme. 

Copii, surprinși, se privesc nedumeriţi, dar se abțin să vorbeas- 
că. Robinson cheamă pe Jeni, însoţitoarea, să se așeze lângă el la 
volan şi pornește. 

Aproape de locul plecării un taxi se plasează în spatele microbu- 
zului, urmărindu-l şi păstrând distanța minimă.*1 

Pe o stradă laterală microbuzul oprește, urmat de taxi. Din 
acesta coboară doi indivizi înarmaţi, abandonează taxiul şi urcă în 
microbuz, înghesuind și bruscând pe cei cinci. Cu armele îndrep- 
tate spre ei, unul întreabă pe şofer: 

— Nu era vorba să aduci copii? 

— Uite-te bine la ei că sunt preșcolari! 

Acela, deși e contrariat, preferă să presupună altceva şi să tacă. 

Fata şopteşte către Iohan: 

— Ăştia chiar ne răpesc. 

Ia decizia să profite de poziţie şi silențios, fără să fie văzută de 
răpitori, trimite mesaj scris unei colege s-o înştiințeze de primej- 
die. Apoi, bucuroasă că a reușit, se interiorizează, evocând pe Zeta 
şi cuvintele ei „căutaţi să reparați greşelile“. Închide ochii și se con- 
centrează pe o rugăciune. 

După jumătate de oră, microbuzul intră în curtea unei vile ma- 
ri, din spatele unor garduri compacte, înalte. Clădirea este cuprin- 
să între verdele ramurilor agățătoare şi florile lor galben-verzui. 
Undeva sus scrie InCorpore. Porţile s-au deschis şi se închid auto- 
mat. La volan, privind pe un individ care-i așteaptă, şoferul zice 
către însoțitoare: 

— Văd că şchioapătă, şeful. Câţi ani crezi că are? 

— Vreo 65. 

De răpiți se ocupă cei doi înarmaţi, iar şoferul coboară și mer- 
ge către șef. 

— Andrii, ce ai la picior? 

— „M-am scrântit. Ştiam că la vârsta mea te scrântești la cap, 
nu la picior“*2 apoi, cu asprime, cere lămuriri: 

— De ce mi-ai adus adulţi? 

— Șefule, aceştia sunt copii, și noi am crezut la început că-s bol- 
navi la cap şi că se dau inocenți; am intrat în clădirea unei grădiniţe, 
sus era firmă de grădiniță, copiii mi-au arătat legitimaţiile de 
grădiniţă, au scos limba la noi... Ce, sunt tâmpit? Au vrut însă la 
restaurant pentru că sunt nişte năzdrăvani. STOP. 

— E clar, când şeful se scrântește la picior, înseamnă că 
subordonații s-au scrântit la cap. Vino cu mine! strigă şeful nervos 
către Robinson, apoi ordonă celorlalți: 

— Aduceţi-i în sufragerie! 

Grupul de cinci răpiți este împins către sufragerie, o încăpe- 
re mare, frumos mobilată, și unde se află multe perne. Şeful intră 
cu Robinson, separat, într-o cameră alăturată. Se aude o ceartă, 
apoi... linişte. Andri deschide ușa și poruncește: 

— Jeni şi Iosif, veniţi în biroul meu! 

După câteva minute de la intrarea lor se aud trei focuri de pis- 
tol. Mai trec câteva minute și cei cinci răpiți cască ochii, văzând pe 
Robinson fără suflare şi însângerat, că este scos şi purtat pe braţe. 

Mortul este dus spre altă încăpere. Șeful ordonă închiderea ce- 
lor cinci într-un apartament la etaj, unde asemenea sunt multe 
perne, dar în prealabil le confiscă telefoanele. Își retrage oamenii 
de pază şi lasă singuri pe răpiți. Deşi situaţia devenise tensionată 
Iohan spune colegilor: 

— Când şoferul a zis de răpire, am crezut că glumește. 

— Dacă și-au împușcat un membru al bandei, cu noi nu-și vor 
face scrupule. Cred că nu valorăm prea mult, zise Walter. 

— Aceştia nu-s contraBunici, dar parcă fac jocul lor; totuși de- 
pinde ce vor cu noi și ce planuri au. 

— Ia staţi! Dar noi nu putem să ne facem planuri? întrebă fata. 

— Dacă am reuși să-i dezarmăm... 
— Una din chestiunile notate pe lista dirigintei, am scris-o cu în- 
sămi „E justificat să înşelăm pe contraBunici sau să contraatacăm?“. 


Trimiteriţ* Cap.X (4) Inocenţa vârstei preșcolare 
1. distanţa minimă* — ştiri despre o răpire, Gabriel Garcia Marquez. / 
2. la picior* — citat după Grigore Moisil. 


(5) Lumânarea aprinsă 


Aflat la el, acasă, Dorian a lăsat pe musafirul său să se odihnească 
şi singur, în camera sa, se întreabă pe unde ar putea fi B.Juan la ora 
aceea. Și cum telepatia funcționează la unii ca un ceasornic foarte 
bine reglat, acesta şi-a făcut apariția zâmbitor şi pregătit pentru acti- 
vitate. E potrivit ca statură, are un chip oval, afabil, cu ten trandafi- 
riu şi barbă. Nu-i dai nici pe departe vârsta pe care o are. Poartă pe 
cap un soi de chipiu vernil cu steluțe indigo, iar îmbrăcămintea lun- 
gă e un mozaic din culorile chipiului şi părului său castaniu. 

Bucuros de vizita sa, discipolul răspunde zâmbetului cu surâsul 
său și cu mâna pe piept, în scurtă reverență. 

— Bunicule, în zona mea se spune că e rău de cel ce moare fă- 
ră lumânare aprinsă, că nu se mântuieşte, sau că nu ajunge în lu- 
mină... Ce să cred? 

— E cam puţin lucru, nepoate, cu sau fără lumânare. Putem 
discerne care-s avantajele pentru suflet, dar întâi să luăm o sticlă 
cu vin de la cămară. 

— Care cămară? Ai aşa ceva?! 

— Vii cu mine şi-ţi arăt! 

Se hotări să nu mai pună prea multe întrebări, că tot nu conta 
unde îl va duce Bunicul. Călătoriile cu acest spirit căpătau, cu în- 
cetul, un caracter cosmic, iar fascinația îi recompensa orice curio- 
zitate neîmplinită. 

Au parcurs aerian un traseu nedefinit, penetrând luminile unei 
aurore boreale, au străbătut „codri de basme cu arbori vrăjiţi şi 
cu albe cerboaice“*1 şi au ajuns într-un frumos peisaj cu stânci și 
vegetaţie bogată. 

Verdele frunziș de vară, plăcut foşnitor, inspira sănătate şi vi- 
talitate. 

Au găsit un castel frumos, forfotind de persoane drăguţe, vese- 
le și care îi salutau prietenos; au deschis o ușă şi au coborât niște 
scări, la o lumină plăpândă. Parcă intraseră în peştera inimii, atâ- 
ta linişte şi pace îl cuprindea pe Dorian, iar curăţenia de acolo era 
în completarea stării de bine. I s-a indicat că trebuie să caute sti- 
cla, iar pentru aceasta să ia o lumânare de pe un raft. A aprins-o, 
fiindcă jos era tot mai întuneric și când au coborât ultima treaptă, 
Bunicul l-a întrebat: 

— Dacă ai răposa acum, tu mori cu lumânare sau fără?! 

Dorian zâmbi şi răspunse: 

— Cred că știu răspunsul, mor fără lumânare, fiindcă am 
aprins-o ca să găsesc sticla de vin și nu pentru sufletul meu. 

— Bine ai zis; contează ce credință investești în gestul acesta, 
dar aș vrea să înţelegi că mult mai important decât gestul, este viața 
cuiva, care a fost ca o lumânare aprinsă pentru Bunul şi Marele 
Bunic, dar şi pentru alții, sau ca una stinsă. Pentru lumea materială 
ne considerăm separați unul de altul, dar la nivel sufletesc, energe- 
tic, suntem adunaţi într-un cerc al familiei și apropiaților, strânși ca 
într-o încăpere sau ca în acestă cămară.ţ2 Persoanele dintr-un in- 
terior mai întunecat, dacă au pe cineva, care ține lumânarea aprin- 
să acolo, se folosesc de lumina lui, adică de legătura sa cu Bunicul 
Bunicilor, şi nu orbecăie. 

Juan aprinse şi el o lumânare şi continuă: 

— Așa e cel care se roagă şi-i altruist, duhovnicesc, în grupul 
alor săi. E posibil ca de la flacăra lui, sau independent, să aprindă 
şi alții lumânări, şi atunci lumina creşte. 

Bunicul îl trase de mână în altă încăpere, unde se aflau persoa- 
ne în semiobscuritate. Acelea, vesele de venirea lor, aprindeau lu- 
mânări de la ei și-și căutau de treabă. 

B.Juan scoase apoi un ecran, pe care îl mai lăsase altădată dis- 
cipolului, i-l dădu şi deschise pentru sine e/zrimul, ca să-i transmi- 
tă niște imagini. 

— Să-ţi mai dau un exemplu... Ce distingi acolo? 

— Este un copilaş de numai 3 anișori care se roagă pentru ma- 
ma și rudele lui, pentru alți copii şi părinţii lor, dar şi pentru lu- 
me. Acum vorbește la telefon cu alții de vârsta lui. Mai rar un ast- 
fel de prunc. 

— Da, este mai mult decât o simplă lumânare, e ca o torţă de 
lumină, iar familia are în el o adevărată avere. Priveşte acum ziua 
de mâine, acolo! 

Apare o clădire şi o curte frumos amenajată, în care sunt zeci 
de landouri cu prunci. Persoanele mature sunt foarte atente cu 
micuţii lor. 

— Stai o clipă! întrerupe Bunicul. Am comunicare, prin cine- 
va, de la Marea Arhistrategă. 

După câtva timp Dorian se informează, 

— De ce i se spune Marii Bunici și împărăteasa cea cu mii de 
nume numită? Din iubire i s-au atribuit termeni precum porumbiţa, 
chivotul, potirul aurit, muntele ş.a. Poţi număra zeci, poate sute, 
nu însă mii de nume?! 

— Deoarece ea lucrează la nivel cosmic și pe miile de planete e 
chemată cu diferite apelative. 

Discipolul vizionează imaginile. 

— Interesant, parcă e un protest în curtea aceea. Bunicule să 
ştii că am primit un mesaj pe telefon și nu știu cine mi-l expediază. 
Cere ajutor, fiindcă au fost răpiți. 

B.Juan verifică prin eltrim şi preciză: 

— Mesajul a intrat automat pe Forumul Bunicilor Cuminţi şi 
a fost dirijat spre noi, fără a i se permite destinația dorită. Soseşte 

momentul să mergi undeva cu oaspetele tău. Înainte de instrucția 
necesară vreau să afli că Augusta noastră stăpână s-a interesat de 
oaspetele tău. 

Înviorat de plăcere, Dorian dădu un raport, cu tot sufletul: 

— "Totul este în ordine, Bunicule; s-a recuperat bine, citește 
mult şi e dornic să mulțumească şi să se închine dânsei, ca Regină a 
reginelor. Din inimă, îi adaug mulțumirile mele, Doamnei noastre. 

— Îi transmiţi musafirului tău că poate să i se închine oriunde, 
izolându-se în cămara din lăuntru, nu neapărat într-un templu ori 
altar. Stăpâna îi va reda glasul şi el va vorbi bine, dar să nu neglije- 
ze pe Bunicul Bunicilor Cumsecade de care depinde totul. Trebuie 
să se lase îndrumat de noi. Te mai rog, și vei avea timpul necesar 
pentru aceasta, să păstrezi ecranul şi să te familiarizezi cu situaţia 
de la grădinița adulţilor şi cu Basmul expus acolo. 

Convenind apoi să guste din plin pacea care îi învăluia încă; 
s-au retras într-o încăpere curată, plăcut mobilată, intimă și s-au 
aşezat pe jos pentru meditaţie. Dorian a ţinut cont de sfaturile 
Bunicului, a făcut abstracţie de lume, de timp și fără să se mai 
miște, în vecinătatea maestrului său, a reuşit să atingă plăcuta sta- 
re de contemplație. 

După trei sferturi de oră au luat sticla de vin și au părăsit cas- 
telul, plecând pe acelaşi culoar de zbor precum avioanele, dar fără 


aprobarea unui turn de control. 


Trimiteriţ* Cap.X (5) Lumânarea aprinsă 

1. albe cerboaice* — Dacă treci râul Selenei, M.Eminescu. / 2. această 
cămarăț — Matei 6.6'Lu însă, când te rogi, intră în cămara ta și, închi- 
zând ușa, roagă-te Tatălui tău, Care este în ascuns, și Tatăl tău, Care 
este în ascuns, îți va răsplăti ţie. 

(6) Zdruncinul și ceața 


Zi de zi se vor sfârşi şi nici una din ele 
nu va rămâne nescrisă 


La câteva minute după consfătuirea năzdrăvanilor, în apar- 
tametul unde fuseseră închiși, intră Andri însoţit de bandiții lui 
înarmați; pătrund pregătiți să-i lege fedeleș pe cei cinci răpiți. Jeni 
face un pas în faţă şi se întoarce spre șef. 

— Andri, te rog să te porți frumos cu copiii! STOP. 

Șeful o privește, încruntânu-se derutat. Brusc, preşcolarii se ri- 
dică de pe scaune şi cu glas mare, ca la serbarea sfârșitului de an, 
unde se recită poezii, rostesc pe rând, apoi grupaţi: 

— „Să trăieşti frumos, nepoţelul meu, să fii cuminte și drept 
ca stâlpii de telegraf, în vecii vecilor! STOP... Reţeaua de drumuri 
între clădiri se tot subția, mioarele somn bun nu mai aveau și scă- 
deau în greutate... Mulți lupi răpitori pe regim vegetarian treceau.“ 

La încheierea momentului artistic toţi scot limba către bandiți. 

Numai că atenţia acestora se mutase acum spre lustra de pe ta- 
van, care începuse să se clatine din ce în ce mai mult, pe când copiii 
încă vorbeau. Se auzeau și alte obiecte zornăind în cameră și pe hol. 
Toţi amuţesc. Urmează o vibraţie a clădirii care se accentuează. 

— Cutremur! strigă Paul, unul din răpitori. 

— Sursa de gaz e oprită! Staţi pe loc și nu ieșiţi, ca să nu vă 
împuşc! ordonă Andri. 

Iosif încercă să-i încurajeze pe toţi: 

— Încăperea aceasta e foarte rezistentă, suntem mai în siguranță 
la etajul 1. 

Seismul crescu în intensitate. Lumina artificială pâlpâia. Prin 
uşa rămasă deschisă pare să se audă prăbușiri din pereții încăpe- 
rilor învecinate. Virginia murmură înfricoşată, unii se agită. Din 
hol vine spre ei un fel de ceaţă alburie, sclipitoare. "Toţi își aco- 
peră nasul şi gura cu haine sau batiste. Într-un minut nu se mai 
zăreşte nimic, nici chiar ei între ei nu se mai văd datorită acestui 

nor compact. Curând observară că puteau respira fără probleme și 
nu mai era nevoie să se protejeze. Lumina artificială pare să fi dis- 
părut, înlocuită de lumina moderată a ceţii uniforme. Zdruncinul 
încetase. Odată cu liniştea ciudată care se lăsase era perceptibilă 
şi o modificare în psihicul tuturor, greu de descris ori de încadrat. 


x x 


După un timp nedefinit, ca prin vis perceptibil, se aud două 
persoane discutând, iar Alex găsi de cuviinţă să vorbească de unul 
singur dacă tot nu vedea decât ceaţă și nu se putea mișca. 

— Cred că trebuie să strig... Alooo! 

— Aa, Alex ești aici?! strigă Virginia, recunoscându-i glasul. 

— Virginia, aveam impresia că-s singur. 

— Hei... hei... ne ascultă cineva? 

Un necunoscut îi răspunde: 

— Hai că te-am auzit, venim imediat... cum te cheamă? 

— Alex... Virginia, pe numele de grădiniţă. 

— Frumos, frumos... Lu ştii vreo poezie? 

— În loc să ne ajuţi tu vrei să-ţi recit poezii? 

— 'Treceţi prin grădiniță „ca gâsca prin apă“ dacă nu învăţaţi 
nicio poezie acolo; poate doar să scoateţi limba. 

Alt glas necunoscut intervine: 

— Lasă, dragul meu, că le trimitem noi un colier la copii să-i 
motiveze pe un comportament mai responsabil. Fiţi atenţi cum su- 
nă aceasta: „Pe când scriai“...! 

— Eu nu scriam nimic când a venit seismul, spuse Alex, de ce 
ne chinuiţi? 

Glasul aceluia insistă: 

— Ba scriai şi tu şi ea; toţi scriau pentru că „Zi de zi se vor 
săvârşi și nici una din ele nu va rămâne nescrisă.“ţI Sufletul scrie 
permanent gânduri și fapte rele, bune sau neutre. Eu am aici un 
document, cu tot disprețul, cu toate bâlbâielile şi fandoseala voas- 
tră. Aveţi degetele și obrajii pătaţi. Sunteţi murdari, amândoi. 
Judecându-i pe alții v-aţi umplut voi înşivă de cerneală și pete. 

— Nu văd nimic, nu ştiu cât de murdari suntem, dar voi în loc 
să ne scoateţi de aici, căutaţi la curăţenia noastră? Ce aveţi cu ima- 
ginea noastră?! Ce fel de salvatori sunteţi voi? 

— Uită-te la ei, ce agresivitate au stocat! Aversiunea lor n-a 
omorât*2 pe nimeni, dar ei cred că fac pe placul Bunicului. 

— Iartă-i prietene, sunt copii, e bine totuşi că s-au înscris la 
grădiniță. Dacă toţi radicalii şi fanaticii ar acepta preșcolarizarea 
lumea ar fi mult mai bună, ar recupera din iubirea risipită... 

— Recunosc... ai dreptate. Fiilor, vă ajutăm, dar mai aveţi 
puţină răbdare. O să primiți un nou vaccin, dar când o să vă 
întoarceți printre ai voştri, vă rugăm să vă revizuiţi atitudinea! Vă 
recomand smerenie. 

Personajul continuă, atingându-le concomitent creștetul, de trei 
ori: 

— Dobândeşte-ţi duh pașnic! Dobândeşte-ţi duh pașnic! 
Dobândește-ţi duh pașnic!*3 

Celălat personaj se apropie şi el, ca să le şoptească: 

— Perseveraţi și folosiți două afirmaţii „Rătăcit-am ca o oaie 
pierdută“ţ4 și „Eu sunt mic, Iu fă-mă mare!“*5 

După aceasta, personajele necunoscute se îndepărtează, iar co- 
piii strigă: 

— Cine sunteţi? Când vă întoarceţi? 

— Acuşi, acuși. 

— Alex, nici eu nu văd nimic, sper că nu ne-am pierdut vede- 
rea?! Sunt şi înțepenită... 

— Unde-or fi colegii noștri? 


x x 


Ceaţa părea să fi extins distanţele anterioare, căci între ei nu se 
auzeau şi nu puteau comunica. În altă zonă, altă nedumerire: 

— E cineva, mă aude cineva? Eu nu văd decât o ceaţă luminoa- 
să, parcă am orbit parțial. Mă dor încheieturile, nu mai ştiu cât de 
întreg sunt, se plânge Iohan. 

Cu prietenie, cineva din apropiere îi răspunde și vine lângă el. 

— "Te-am auzit, eu văd. Eram mai departe când au venit la 
mi-ne nişte fiinţe ciudate, cu asemănare umană și luminoase. Îţi 
po-vestesc eu, dar acum fii atent că se îndreaptă spre tine alţii. Eu 
tre-buie să tac. 

“Trei personaje cu înfățișare spectrală, se apropie și se consultă 
între ei, văzându-l pe lohan. 


— Ăsta are hainele sfâşiate, nu-l putem lua. 

— Daţi-mi voi haine de gală, nenorociţilor! spuse Iohan și în- 
cepu să plângă. 

— Să ştii că degeaba te smiorcăl. 

Interlocutorii lui se întreabă: 

— E mort? 

— Nu-mi pare tocmai mort, dar e nepregătit. E zurliu, neas- 
tâmpărat şi-i murdar. 

— Ba, e complet necurat, e eretic. 

— Nu-i adevărat. „Nu ne duce în ispită!“ Vă livrez eu eretici 


Câţi vreţi, chiar azi stăteam de vorbă cu ei, se apără Iohan. 

— Noi nu împărtăşim convingerile tale; te abordăm 
prin percepţia ta pentru alții. Ai avea claritate, dacă ai lepăda 
ochelarii aceia. Încarcerat în fier-beton, cum eşti, nu ne poți 
înţelege. Pentru câțiva din apropiere ești eretic-eretic; partea 
dură din teologia lor asemănătoare cu a ta. 

— Ce toţi spuneţi?! O singură religie este vioara întâi. Restul 
sunt toate rătăciri. 

— Aşa te-au obişnuit alţii să admiţi, dar dacă te nășteai în altă 
religie, n-ai fi spus tot așa din barca vecinului de acum? 

Tohan tace. 

— Să-i dăm să repete! 

— Uite puişor, ca să nu rămâi — prin fanatism — la grupa mare 
de la grădiniţă, ci să te salvezi, repetă cuvintele astea În joaca mea 
haine am sfâşiat ca un neastâmpărat. Repetă! 

EI oftează, dar repetă cuvintele, iar altcineva din grup preci- 
zează: 

— Iubirea e jucăuşă, iar tu ai fost brutal și ai sfâşiat hainele şi 
uniformele altora, dar şi pe alte tale totodată, jucându-te cu ea. 
Bunicul nu te duce în ispită; mai bine ai formula nu ne lăsa în îspi- 
tă, căci tu ţi-ai creat-o. 

— "Totuși, în loc de neastâmpărat mai bine să spună Năzdrăvan. 

— Aaa, încep să înţeleg, articulă Iohan. 

— Bine, acum poţi să te smiorcăi, pentru că ai motive înteme- 
iate. Erai cam zdruncinat sufletește, dar ţi-ai revenit. Repetă, că 
ne întoarcem la tine! 

— Nu plecaţi, nu plecaţi! 

Ei însă nu ţin cont şi se duc. Persoana de dinainte se apropie şi 
îl informează iarăși pe Iohan: 

— Fii prudent, vin alţii diformi şi întunecaţi! 

— Glasul tău îmi pare cunoscut, remarcă lohan. 

— Fii atent că unul arată ca o pasăre, are clonţ de uliu, gheare 
şi părţi osoase. Trebuie să mă ascund. 

Individul fuge după un perete. Primul sosit lângă Iohan i se 
adresează: 

— De ce ai îmbrăcămintea zdrenţuită? 

— Am fost prea dogmatic şi i-am incriminat pe alții. 

— Să faci bine să închei cu mustrările de cuget, de asta te doa- 
re capul! Prea te învinovăţeşti. 

Surprins că interlocutorul cunoaște acest lucru, Iohan încear- 
că să ducă mâna la cap şi, simultan, caută noima acestor cuvinte. 

Acela continuă: 

— Scapi tu de ele, te obişnuiești și n-ai să-ţi mai faci proble- 
me. Îmi dau seama că tu ai “conştiinţă dogmatică“, asta contează? 

— Jupânii mei, avem nevoie de experienţa acestuia. Cu mici 
eforturi acesta-i capabil să primească o salamandră din prima săp- 
tămână de ucenicie. Uite, încep să-i crească și ghearele. 

— Să-l luăm cu noi?! 

— Nu merg cu voi, mai am de ispăşit aici, până la toamnă, la 
corijenţe, se opune Iohan. 

— Ştii ce? Nu ţine. Pentru voi toamna este maturitate, numărați 
bobocii, ştim noi asta. Ce boboci ai dezbinării numeri tu atunci?! 
Cu ce emoţii și gânduri ferfeniţă întâmpini tu recolta? 

Însoţitorii aceluia râd colorat, dar se opresc surprinși, fiindcă în 
apropiere a poposit o ciocârlie, care deși cântă foarte frumos, îi de- 
ranjează. Este moţată, are ciocul galben și este mult mai mare de- 
cât orice altă ciocârlie. Iohan, ca să nu facă jocul interlocutorilor 
începe să repete: 

— În joaca mea, haine am sfâşiat ca un neastâmpărat,... năzdră- 
van. În joaca mea... 

Întunecaţii se agită şi, bodogănind deranjaţi, îl lasă singur: 

— Vicii trezite... gânduri zdrenţuite ca norişorii... Să-l fi scui- 
pat, să-l fi scuipat...! 

Persoana prietenoasă revine la Iohan și-i povesteşte: 

— Primii care au fost la tine cam la toţi le-au spus „ești mur- 
dar“, ori „neastâmpărat“. 

— Mi-au mai zis că-s încarcerat... spune-mi, te rog, că nu-mi 
dau seama în ceața asta, sunt blocat? Ce-i cu mine, sunt prins în- 
tre fiare contorsionate? 

— La dogmatismul și rigiditatea ta s-au referit. Ce e rigid se ru- 
pe uşor, clachează. 

— Aha, m-au făcut mat... şi ce zici, am șanse de reabilitare? în- 
treabă Iohan. 

— Mi-au explicat că e bine să acceptăm rușinea pentru greșeli, 
ca să ne venim în sine; ne reabilităm. Apoi însuşi Bunicul ne ia apă- 
rarea făcându-i de ruşine pe cei care ne defaimă. Dacă nu accep- 
tăm ruşinea ca vaccin, ne rămâne ca sancțiune. Tu repetă ce ți-au 
spus „În joaca mea...“! Acum mă scuzi, trebuie să plec, zise inter- 
locutorul său și se duse. 

În imediata apropiere Andri a avut o experienţă dureroasă, dar 
care, la prima vedere, s-a rezolvat. În final, peste toate ŞI toţi, a ur- 
mat o linişte mormântală şi au adormit. 

Trimiteriţ* Cap.X (6) Zdruncinul şi ceața 

1. nescrisăţ — Ps.138. 16 Cele nelucrate ale mele le-au cunoscut ochii 
"Tăi şi în cartea 'Ia toate se vor scrie; zi de zi se vor săvârşi şi nici una din 
ele nu va fi nescrisă. / 2. n-a omorât — loan 16.2 Vine ceasul când tot 
cel ce vă va ucide să creadă că aduce închinare lui Dumnezeu. / 3. duh 
paşnic!* — în Viaţa sf.Serafim de Sarov. / 4. pierdutăţ — Ps.118.176. 
Rătăcit-am ca o oaie pierdută; caută pe robul Tău, că poruncile Tale 
nu le-am uitat. / 5. fă-mă mare!* — Înger îngerașul meu — rugăciune 
pentru copii. 


(7) Protestul landourilor 


Spre seară, familiile şi pruncii supradotaţi ai celor cinci răpiți, 
când au văzut că aceștia nu se întorc acasă, au sunat la grădiniță. Li 
s-a răspuns că preşcolarii indisciplinați plecaseră de la studii la re- 
staurant. Au fost sfătuiți să nu sune la poliție, fiindcă lucrurile, mai 
alene sau mai rapid, se vor rezolva. Incitaţi de acest răspuns miste- 
rios „mai alene sau mai rapid“, ei au dorit să se informeze. Au dat 
telefoane celorlalți şi au aflat despre Basm şi despre discuţiile con- 
tradictorii. Aceasta i-a determinat să găsescă modalitatea de a face 
presiuni asupra educatorilor. 

În dimineața următoare, în curtea mare a grădiniţei, spre in- 
trarea principală în clădire, se aflau adunate mulţime de landouri. 
Erau conduse de bătrâni și de rudele pruncilor, care au numit în- 
trunirea Protestul Landourilor. 

Genialii copii solidarizaseră şi veniseră să ceară explicaţii. La 
vârsta lor, pentru plimbări sau vizite, încă optau pentru deplasări 
cu landoul. De data aceasta au ales să poarte pamperșii pe ei — in- 
discutabil ca să se smerească în plus. 

Faima lor eclipsa vestimentația, încât ar fi putut să vină și 
dezbrăcaţi. Erau foarte respectați pentru probitatea lor morală, așa 
că nu conta ţinuta. Parte din adulții însoțitori voiseră şi ei să se 
smerească și să vină echipați cu pamperşi tot la vedere, dar fiindcă 
pruncii nu le-au permis, şi-au luat pamperși pe dedesubt, ca să fie 
într-un cuget cu protestatarii. 

Supradotaţii, foarte revoltați pe cadre, afirmau că părinţii lor, cu 
o seară înainte, s-au purtat ca niște vaccinaţi cu supradoză. Acum 
voiau să afle dacă li s-a administrat vreun ser și dacă da, de ce nu 
au fost informaţi și de ce nu a fost o dezbatere prealabilă. Pruncii 
celor cinci răpiți, dar şi ai celorlalți, au fost asiguraţi că nu li s-a ad- 
ministrat preșcolarilor nici un vaccin din cele clasice. „Unul subtil, 
cu valoare psiho-spirituală și nicidecum biologică, a fost inclus în 
Basm, dar era prezumtiv. Fiindcă mulţi au manifestat alergie la el 
se va cere un nou vaccin, mai suportabil și fără contraindicaţii or- 
ganice.“ În rest, au fost rugați să aibă răbdare, să lase totul pe sea- 
ma experţilor pedagogi, fiindcă cei ce absentează sunt bine și se vor 
întoarce acasă sănătoşi, dar și întremaţi moral. 

Undeva în curte, la ieșire, un landou este oprit lângă altul. O 
fetiţă îl recunoaşte pe băieţelul din celălalt landou, care cu ochii 
închişi se roagă. Are răbdare, nu-l deranjează şi încearcă introspec- 
tiv să simtă dacă e cazul să i se alăture. Tutorii lor le respectă alege- 
rea, în linişte. După câteva minute fetiţa îl vede că deschide ochii: 

— Salut, tu eşti bebele lui Iohan, Valeriu? 

— Saluuut, iar tu eşti bebeluşa Teo a lui Virginia. Tatăl nu-ţi 
mai trăieşte, te știu. 

— Mă scuzi că arăt aşa — zise "Teo, îmbujorată — am rugat doi- 
ca să-mi pună niște pamperși roz, cu volănașe, dar nu mai avea. 
Aceştia nu mai sunt la modă. 

— Stai liniștită surioară, mai decentă e vestimentația noastră 
decât etică ţinuta părinţilor noştri, în chesiuni confesionale. Ce 
crezi, au luat-o razna? 

— Să ştii că am studiat problema lor. Mama nu ar fi o fanati- 
că religioasă, probabil nici tatăl tău. În esenţă, ei spun că Izvorulţi 
cel Viu a fost abandonat de ecumenici, ori eretici, care şi-au săpat 
alte fântâni. Dar nu sesizează că restrângându-și iubirea de aproa- 
pele (oi față de oi) au îngustat la maximum Izvorul iniţial, iar el a 
izbucnit mai bogat în rest. Aceasta, în timp ce au ridicat mai cu fa- 
lă zidurile şi emblema propriului templu de închinăciune, în loc să 
insiste pe închinăciunea în duh și în adevăr.ţ2 

— L-am învăţat pe tata să spună des „și-n tot locul mă păzeşte 
şi de rele mă fereşte“*3 Sper că o să-l ducă mintea că radicalismul 
produce dezbinare şi trebuie să se păzească de relele şi consecinţele 
conduitei feudale ori extremismului religios. Nu cred c-or să 
păţească ceva. Ei dau doar un examen în plus pentru maturizare 
religioasă. Dacă aș putea, la întoarcerea lui, i-aș trage o chelfănea- 
lă să mă ţină minte, dar nu-mi permite porunca a cincea,ţ4 așa că 
îl provoc la şah, unde îi mai lăsam câte o partidă, şi-i făcea plăce- 
re. Acum îl bat, de-l usuc. 

— Foarte bine, dar la fiecare partidă pierdută obligă-l să ţină 
biberonul în gură. 

— Bună ideea. 

— Eu aşa fac mamei uneori. De data asta, mai mult, o pun să 
lanseze moda tenișilor scofâlciți, ca să înveţe umilinţa și să-și vadă 
lungul nasului. Dacă ar fi o mistică ar avea un discernământ apar- 
te, dar așa e doar o dogmatică și conservă citatele altora, în cere- 
bel. Hai că te las, mai sună-mă! 

— Salut, ai grijă să-i ţinem pe năzdravani din scurt, altfel ne 
fac de rușine. 


Trimiteriţ* Cap.X (7) Protestul landourilor 

1. Izvorulț — leremia 2.13 Că două rele a făcut poporul Meu: pe Mine, 
izvorul apei celei vii, M-au părăsit, şi şi-au săpat fântâni sparte, care 
nu pot ţine apă. / 2. în adevăr — loan 4.23 Dar vine ceasul şi acum este, 
când adevărații închinători se vor închina Tatălui în duh şi în adevăr, 
că şi Tatăl astfel de închinători îşi doreşte. / 3. mă fereşte* — rugăciune 
pentru copii. / 4. porunca a cinceaț — să-ţi cinsteşti părinţii... 


(8) Patrula 


E dimineaţă şi soarele abia a răsărit. La vila InCorpore doar 
iedera, extinsă peste pereţi, mai vegetează. Cei cinci răpitori, se 
trezesc în același timp, răspândiți care şi unde prin sufrageria 
spațioasă de la parter. Andri privește atent şi vede pereţii intacți, 

nici urmă de ziduri prăbuşite ori semne de cutremur. Toţi sunt bui- 
maci şi buimăciţi de amintiri, dar teferi. Lucrul acestea le amplifică 
nedumerirea comună. Andri, vorbind cu oamenii lui, le spune că a 
visat nişte copii care scoteau limba la el. ] se confirmă că e adevă- 
rat. Îşi mai aminteşte că a fost răpit. Oamenii lui îi amintesc că de 
fapt ei sunt răpitorii, dar parcă le-a diminuat cumva rolul. După ce 
trimite pe cineva să verifice unde-s răpiţii lor, și află că ei sunt la 
etaj, îşi exprimă nedumerirea: 

— Pot să jur că și eu am fost răpit. Voi cum de vă aflați la parter? 

— Nu știm. Andri, dacă ai fost răpit și totuși ai ajuns înapoi, 
printre noi, e ok. Ne amintim de cutremur... a fost ca o transă cu 
spaime, orbire, cu acuzaţii pentru unii, un vis colectiv, o ceață 
groasă şi alburie. Cred că avem nevoie de un psihanalist. 

— Șefule, sună cineva la intrare, anunţă Paul. 

— Deschide monitorul de supraveghere! 

Privind monitorul ei văd doi indivizi care stau la poartă, în 
ținute asemănătoare postașilor, dar au şepci şi uniforme de culoa- 
re bleu, ca a furgonetei din care au coborât. 

— Cine sunteți dumneavoastră? întreba Andri 

— Bună ziua, suntem o patrulă trimisă de Societatea — Basmele 
Bunicilor Cuminţi, răspunde Dorian, aflat aproape de microfon. 

Andri comută un buton şi se sfătuiește cu Iosif, apropiat lui, fă- 
ră să fie ascultați de afară. 

— Am auzit de Bunici, trebuie să fim prudenţi faţă de ei. 

— E posibil să pretexteze că sunt de la „Be-Be-Ce“; chestio- 
nează-l! 

— Ce doriţi? revine Andri. 

— Suntem informaţi că în clădirea dv sunt cel puţin 10 per- 
soane. 

— Şi ce dacă? Pot să fie și 100, este proprietate privată. 

— Ar fi grozav să fiți 100. Dorim să ne oferiţi pe cineva voluntar 
în Oastea Salvării din Ghearele Corupţiei, fondată de „Be-Be-Ce“. 
Dacă ați fi 100 de persoane ne-aţi putea oferi 10% voluntari. 

— Nu avem voluntari și nu ne plac astfel de glume. Vă este de fo- 
los să o ştergeţi cât mai urgent, nu dăm zeciuială din echipa noastră. 

Andri se ridică de pe scaun și cere lui Iosif să închidă interfonul 
şi staţia, dar acesta îl informează: 

— Şefule nu vrea să plece şi bate violent în camera de suprave- 
ghere, ba mai și zâmbeşte. 

Urmează nişte ameninţări din partea lui Andri, dar cel de la 
poarta devine mai convingător. 

— Dacă nu ne daţi un nume de voluntar anunțăm autoritățile. 

— Şi ce le spuneţi? 

— În primul rând le spun că acum este foarte puternică atracția 
de câmp astro-magnetic de la Forumul Bunicilor Cumsecade, apoi 
că un mesaj telefonic a deviat astfel spre reţeaua noastră. Persoana 
care l-a expediat cere ajutor, căci a fost răpită împreună cu gru- 
pul ei, şi credem că-s aici. Dacă ne dai un nume de voluntar nu 
anunțăm autorităţile. 

— Aşteaptă puţin! 

Andri şi ai lui se sfătuiesc îngrijoraţi și ajung repede la o con- 
cluzie: 

— Bine, vă oferim numele unui colaborator. Notează, Robinson! 

— Şi mai cum? 

Oamenii lui Andri chicotesc, inventează, şi... dialogul continuă: 

— Crusoe. 

— Am auzit de dânsul, zise Dorian şi consultând ecranul din 
mâna lui vede scris „Vineri — va fi numele oaspetelui tranzitat şi ca- 
re te însoţeşte“. Înţelegând mesajul spune la microfon: 

— Știu că a stat izolat pe o insulă. Grozavă coincidenţă, dom- 
nul Vineri, prietenul lui este în tabăra noastră și cred că va fi foar- 
te bucuros să-l reîntâlnească pe dl.Robinson Crusoe. Trebuie să 
ne daţi voie să-l vedem şi să vorbim cu el. Avem şi nişte comisioa- 
ne pentru dumneavoastră. 

— Vă deschidem în câteva minute. 

Deși îi străbate o îngrijorare, şeful lor nu șovăie; ştie ce are de 
făcut și-și încurajează oamenii în maniera unui personaj preferat: 

— „Cine are încredere în sine este sigur pe situaţie.“ 

Ordonă apoi să schimbe hainele înroşite ale lui Robinson și să-l 
întindă pe o canapea, în camera de zi. Vor pretexta că are un somn 
greu. Judecând după aparenţe Andri crede că poliţia nu este implica- 
tă, dar se vor convinge. După ce deschid poarta ca să intre și furgo- 
neta, toţi își pregătesc pistoalele şi le ascund prin buzunare. Fiindcă 
musafirii nepoftiți încep să descarce mai multe pachete, Andri cere 
să fie deschis unul, pentru verificare, și găsește tot felul de alimente, 
între care unele proaspete. Permite apoi transportarea lor înăuntru, 
unde au fost aduși şi preșcolarii. Aceştia sunt ţinuţi sub o amenințare 
discretă, mai spre colțul începerii, de unul din membrii bandei. 

Pe marginea unei mari fereastre deschise spre terasă, s-au așezat 
un corb negru și unul cenușiu. Cel negru spune: 

— Le-aş provoca un vânt înăuntru să-l creadă uragan, dar nu-i 
momentul potrivit. 

— Facevânt, abţine-te ca să putem asculta ce-şi vorbesc! 


Faţă de misiunea pe care a executat-o, cu inima strânsă în pri- 
gonism, când cu Legenda, Dorian este acum degajat. Uniforma 
parcă îi este turnată pentru zâmbetul ce arborează şi aerul unui di- 
plomat, sau probabil al unui ataşat militar. Se arată mai incisiv şi 
cere să-l cunoască pe Robinson. 

Il arătară învelit cu o pătură, ca și cum ar dormi. Şeful face pre- 
zentările: 

— Eu sunt Andri, iar el e Robinson. Acum doarme mai greu, 
dar la trezire promit că va fi de acord, să fie voluntar în Oastea 
Salvării. 

— Eu sunt Dorian iar dânsul este domnul Vineri, spune, ară- 
tând spre însoțitor. 

Acesta, puţin mai înalt decât colegul său, este mai grav la 
înfățișare. Cu ochii negri, sprâncenele stufoase, cu barba grizona- 
tă şi foarte scurtă, pare trecut de 50 de ani. Se înclină un pic, salu- 
tându-i pe toți, cu un salut mai străin locurilor, iar Dorian adăugă: 

— Vineri, priveşte-l bine, este domnul Crusoe? 

— Nu, nu-mi pare o figură cunoscută, dar probabil că acesta 
e plecat la un schimb de experienţă, undeva, căci nu respiră. Ar fi 
fost cazul să-i aprindă o lumânare. 

— Crezi că e bine să-l trezim? 

— Desigur, poate mă recunoaşte el pe mine. 

Oamenii lui Andri se privesc între ei semnificativ și scot pistoa- 
lele. Dorian se preface că nu vede și merge lângă cadavru să-i ia 
pulsul pe venele de la gât, însă Andri vrea să înceteze prefăcătoria 
şi cu pistolul îndreptat către musafirii nedoriți, spune: 

— Destul, destul! N-aţi făcut bine să vă amestecați în ce nu vă 
priveşte. E adevărat că noi am răpit niște persoane dar avem planuri- 
le noastre și nu le vom face rău. Voi sunteţi indezirabili aici. Am riscat 
să vă dau drumul înăuntru, dar eram absolut convins că nu știe ni- 
meni de planurile noastre. Dacă aţi anunțat însă autorităţile, vă costă. 

În replică, Dorian le spune celor cinci: 

— Nu e moral să sechestraţi pe cineva împotriva voinţei lui, fi- 
indcă răpitorii nu vor moșteniți împărăţia Bunicului cel Mare. În 
privința autorităţilor staţi liniștiți că nu le-am alertat. Știu că aveţi 
doar gloanţe oarbe în pistoale, și asta e bine pentru sufletul vostru 
însă, până să ajungeţi nişte haiduci respectați, vă mai trebuie niște 
lecții. 

Bandiţii se simt derutaţi și-l privesc întrebător pe şef. 

Trimiteriţ* Cap.X (8) Patrula 


1. nu vor moşteniț — 1Cor.6.10 Nici furii, nici lacomii, nici beţivii, nici 
batjocoritorii, nici răpitorii nu vor moşteni împărăţia lui Dumnezeu. 


(9) Brățara 
M-am trezit și am văzut că viaţa era slujire 


Înainte ca acesta să se dumirească, Dorian se așează lângă dece- 
dat și, zâmbind, le oferă o explicaţie, apoi va recita ceva, fără grabă: 

— Una din formulele cu care poţi trezi din morțiți anumite 
persoane este: 

»Dormeam şi visam că viaţa era bucurie / M-am trezit... şi am vă- 
zut că viaţa era slujire*2 / Am vrut să slujesc şi am văzut că a sluji... 
era bucurie.“ 


În momentul acela Robinson, mortul, spre uimirea camarazilor 
săi deschide ochii, întoarece capul pe pernă şi, cu emoție în glas, 
articulă primele cuvinte: 

— Andri, fraţilor... chiar că e bucurie... dincolo în lumină. 

— Robi!... Robi ești viu?... strigau uimiţi partenerii lui. 

La auzul versurilor primul corb se clatină ameţit la fereastră, iar 
însoțitorul lui este deja leşinat. 

Dorian se dădu deoparte, lăsând pe tovarășii lui Robinson lân- 
gă el, să-şi manifeste entuziasmul. Îi aduceau perne, ajutându-l să 
se îndrepte pe şezut, îl îmbrăţișau, îl sărutau, Andri îl felicita sincer 
de întoarcere. Vineri, fusese şi el atins de formula trezirii spiritua- 
le şi bodogănea poetic, căzut în reverie. Căuta o variantă persona- 
lă la versurile auzite, cam cum făcuse și la "Telegrame: 

— Dormitam şi profitam de viață, risipind timp preţios / M-am 
deşteptatţ3 din visul de ţărână şi am văzut că alergam încovoiat du- 
pă iluzii / Acum mă îndrept şi realizez bucuria slujirii.“ 

Starea de bine se extinsese şi în colțul preșcolarilor, care tră- 
iau inocenţa vârstei de grădiniță mai autentic şi mai întens ca pâ- 
nă atunci. Fuseseră lăsaţi fără amenințarea cu pistolul şi acum co- 
mentau despre fenomenul morţii clinice; se apropiaseră și gravitau 
precum ceilalți pe lângă canapeaua înviatului din morți. 

Dorian consultă aparatul şi citeşte: 

„Eu mă materializez în curte şi voi suna la uşa principală. Tu 
îmi deschizi și mă prezinți simplu, fără complicaţii!“ 

Jeni, tandră, descheie cămașa lui Robi, în partea de sus, iar Paul 
şi Iosif observară la gâtul lui un colier frumos. 

— Nu ştiam că-ţi plac bijuteriile?! 

Robinson le explică: 

— Colierul acesta este o aură densă, dublura sau partea vizibi- 
lă a unei binecuvântări de la Bunici. Îl voi ţine eu dar ni l-au dat 
de dincolo mai ales pentru Virginia, Alex, Iohan şi Andri. Vă spun 
imediat. 

Virginia îl chestionă pe şeful bandei, cu blândeţe: 

— Andri, nu te judec, dar furia probabil te-a făcut să-l împuşti 
pe Robinson?! 

— Nu, copila mea. Hai că le spun și celorlalți, fiți atenţi! 
Recunosc faptul că am fost furios și i-am pus pistolul la tâmplă lui 
Robinson, certându-l. Aveam însă gloanţe oarbe, dar Robi nu știa. 
Nu aveam intenţia să-l omor. 

Vocea lui fu întreruptă de sunetul soneriei, iar Dorian spuse ta- 
re, ca să fie bine auzit: 

— Este Bunicul meu. 

Făcu iute câţiva pași, deschise şi Bunicul, îmbrăcat în haine de 
epocă foarte frumoase, și cu o mină zâmbitoare, intră în încăpere. 
Dorian face tuturor prezentarea: 

— Dânsul este Bunicul Juan. Andri, te rog, continuă! 

Andri, afabil, și câţiva, odată cu el, ridicară mâna și salutară 
personajul venit, fără să dea importanţă faptului că poarta nu fu- 
sese deschisă. 

— Mă jur pe toţi Bunicii Cuminţi că nu voiam să-l omor și 
nici pe trăgaci n-am apăsat. M-am pomenit că el se moate şi cade 
din picioare. Am bănuit o comoție cerebrală sau un atac de cord şi 
m-am sfătuit cu Jeni și Iosif ce să facem. Am hotărât atunci să vă 
speriem. Aşa, speram să vă convingem mai ușor să colaboraţi cu 
noi. I-am pătat hainele cu roșu și, aiurea, am tras trei focuri de pis- 
tol. Nu-mi dau seama de ce vă percepeam drept adulţi. În lipsa co- 
piilor de care aveam nevoie planul trebuia schimbat. 

— Nenea Andri, și noi până acum ne socoteam adulţi; nu ştiu 
ce era în capul nostru. Şi ce plan aveaţi? întreabă fetiţa. 

— Vrem să prădăm o bancă... una mai lipsită de scrupule decât 
toate băncile. Autorităţile, în general, sunt mai sensibile la seches- 
trări de copii așa încât planul era să-i răpim și să-i folosim drept gaj. 

Sper încă să o devalizăm uşor. Vă lăsăm liberi, vă plătim şi servicii- 
le şi ne facem nevăzuţi. În caz că nu reuşim, tot vă eliberăm, fiindcă 
avem inimă şi nu suntem niște căpcăuni fioroşi pentru copii obraz- 
nici. Sper să ne dați acordul vostru, ca să pedepsim practicile oneroa- 
se din sistem, în numele idealurilor unei naţiuni civilizate şi cinstite. 


— Andri, zise Robinson, eu sunt interesat şi de Oastea Salvării 
din ghearele corupţiei. Am auzit totul de dincolo. Îi voi cere lui 
Dorian să mă informeze. Să ştii însă că n-a fost atac de cord sau 
comoţie, când mi-ai pus pistolul la tâmplă.*4 Cineva mi-a expli- 
cat așa „Vine o zi când vântul suflă puternic, iar colivia este zdrun- 
cinată. Ușa ei se deschide larg, iar pasărea își ia zborul.*5 Acum, 
pentru tine, uşa doar s-a întredeschis. Erai pregătit pentru aceas- 
ta?“ Am răspuns „Nu înţeleg, la cutremur te referi?“ „La suflet mă 
refer și la ultimul lui zbor, în afara trupului“ „Pregătit nu eram, 
sper că n-am murit?!?“ am mai zis eu. Mi-au răspuns că-i o răpi- 
re din trup, o moarte clinică și mi-au adus la cunoştinţă că trebuie 
să mă întorc aici, pentru a-mi continua şi sfinţi traseul şi ca să re- 
zolv nişte chestiuni echitabile. Mişcarea aceea seismică simțită de 
voi a fost premergătoare unui contact cu etericul și dată ca să vă 
adaptaţi unei frecvenţe superioare. Zgomotul însă a fost de avertis- 
ment și intimidare. 

În vreme ce ei discutau, B.Juan îi explică, pe ton scăzut, disci- 
polului său: 

— „Dormeam și visam“ e o brățară. S-a adăugat la cele dinain- 
te şi i-a făcut euforici și sinceri, pentru o vreme. Încă-i nimica toa- 
tă, să-i vezi după dezvăluirea Colierului. Lucrurile se petrec aşa, 
cu voia Marelui Bunic. Au folosit elemente din 'Telegrame în talis- 
manul lor, au adăugat din Basm, apoi a fost şi brăţara. 

— Da, da... pentru o zi s-au expus la o radiaţie cam mare. 

— Este permisiune de sus şi pentru că în sfera aceasta au pă- 
truns năluci viclene, iar cuibușorul acesta... 

— Vila adică? 

— InCorpore şi terenul nu-s curăţite încă. Într-o măsură, ei 
înşişi sunt viciaţi și atrag răul. Va trebui să fim atenţi. 

Dorian priveşte pe ecranul e/trimului şi vede, în secvenţe rapide, 
cum s-au format în plan eteric nuclee de antiBunici, agitați pentru 
faptul că-și pierd puterea în zonă. 

— Ai spus că nimic nu e întâmplător, de ce au fost răpiți? 

— A fost îngăduită răpirea fiindcă erau la grădiniță la propriu şi 
la figurat, dar au şters-o. Din partea lor e nesupunere şi nesăbuinţă, 
iar evenimentele s-au precipitat sub forma sechestrării. Oricum în- 
să, trebuiau să se întâlnească Andri cu Virginia, Jeni cu Walter. Au 
deja destinul favorizat prin faptele lor bune, iar Andri și-l corectează 
prin aceste evenimente, dar contribuie și la al altora, cum vei vedea. 

— Care a fost rostul alimentelor ce le-am adus? 

— Ca să se simtă bine au nevoie de toate condiţiile şi mai ales de 
mâncare; vor sta ceva vreme împreună, fiindcă nu se pot desprinde 
unii de alţii, momentan. Au acum o stare ca de beţie prelungită, in- 
clusiv Vineri al nostru, şi-s fericiţi să comunice între ei. Cu exterio- 
rul nu vor putea, până nu decide Forumul Bunicilor conectarea la 
rețeaua telefonică terestră. Putem să le spunem mai târziu. Copiii 
se simt mai copii ca la grădiniţă, aşa îi percep şi ceilalți. Se leagă 
amiciţii, se armonizează în subconștientul lor toate informaţiile şi 
emoţiile trăite. Li s-a indus însă, subtil, să nu-şi permită unele co- 
relări legate de specializări, studii, vârstă, maturizare fizică ş.a. 


Câteva momente B.Juan tace şi-l îndeamnă, printr-un semn, să 
mulțumească pentru toate Bunicului tuturor. Dorian se interiori- 
zează, se simte chiar bine două minute și apoi întreabă: 

— De ce și-au numit sediul InCorpore? 

— Iniţial i-a atras „Mens sana“ dar semnificaţia le era discuta- 
bilă. Cam la fel se întâmplă cu acei care folosesc formula*6 ca în- 
demn pentru sport; li se pare că prima parte e rezolvată și mai tre- 
buie doar mișcare pentru corp sănătos. A ales Robinson denumirea 
până la urmă, cam în acord cu planul lor de grup, dar i-a marcat, 
într-o măsură, pe linia destinului. 

“e rog când vei prinde momentul, ca să-l poţi influența mai ușor, 
îi vei spune lui Andri că ești un unchi de-al lui. În sens spiritual 

așa îi și eşti, iar el va accepta pe loc. Au capacitatea intelectuală in- 
tactă, sunt flexibili şi veseli dar și uşor vulnerabili. "Trebuie să-i di- 
rijezi câte puţin, să-i îndrumăm împreună, dar vom fi ajutați mai 
mult decât suntem acum. 

Poți afla că misticii de la grădiniță şi cei responsabili de ea au fă- 
cut demersurile necesare pentru niște întâlniri între copii și părinți. 
Întâi au amplasat o extensie din câmpul de lumină al unui nod tem- 
poral, ca să facă funcţională o uşă de transfer între spații. Pruncilor 
şi rudelor le este dor de părinţii răpiți și invers. În felul acesta se 
mai pot vizita între ei şi scade îngrijiroarea colegilor pentru colegi 
şi a tutorilor. 

— Nu era suficient e/trimul pentru aceste transferuri, în loc de uşi? 

— Ba da, însă e/rrimul este mai curând pentru frecvenţe și 
timpuri diferite, iar uşile pentru spaţii. În plus, copiii sunt mai 
familiarizați cu uşile. În altă ordine de idei, deoarece situaţia a 
devenit mai complicată, Augusta a convocat Consiliul Metafizic 
Superior şi vom asista la o debarcare provizorie a unor fiinţe de lu- 
mină către planul fizic. 

— Era necesar aceasta? 

— Dacă așa au hotărât, cu certitudine că da. Unii copiii şi 
părinți au diferite afecţiuni, depresii. Nălucile şi-au întețit atacuri- 
le chiar la nivel organelor, la nivelul craniului. În apropierea noas- 
tră avem chiar acum creaturi potrivnice, dar până la o vreme le lă- 
săm să ne spioneze. 

— Bunicule, deci pasărea ieșită din colivie însemna sufletul lui 
Robinson? 

— Exact. Experienţa descorporării l-a readus aici ceva mai lu- 
cid decât ceilalți, însă va plonja în starea lor, curând. Să-l ascultăm 
ce binecuvântări le-a adus celorlalți! 


Trimiteriţ* Cap.X (9) Brăţara 

1. trezi din morţiț — Efeseni 5.14 Deşteaptă-te cel ce dormi şi te scoa- 
lă din morţi şi te va lumina Hristos. / 2. era slujire* — versuri din 
Rabindranath "Tagore. / 3. deşteptatț — Isaia 26.19 Morţii Tăi vor trăi 
şi trupurile lor vor învia! Deşteptaţi-vă, cântați de bucurie, voi cei ce 
sălăşluiți în pulbere! Căci roua "Ia este rouă de lumină și din sânul 

pământului umbrele vor învia. / 4. la tâmplă* — Viaţa după viaţă, Dr. 
Raymond Moody — Mi s-au întâmplat multe în viață în afacerile mele, 
odată mi-a pus cineva pistolul la tâmplă. / 5. ia zborul* — alegorie 


indiană = vezi şi Cap.IV —T.26 / 6. formula* — Mens sana in corpore 
sano. Satirae X, luvenal. 


(10) Colierul 


Robinson era încă în mijlocul lor când le spuse: 

— De obicei, adulții așteaptă poezii de la preșcolari, dar astăzi 
am să spun eu ceva, ca să înțelegeți în ce constă colierul. 

Cum a pronunţat cuvântul coher, Facevânt se grăbeşte să în cioc 
pe celălalt corb leşinat și pleacă în zbor. Pe fereastră vin însă alte 
două păsări, un uliu negru cu clonţ lucios, gheare și părți osoase 
şi o zburătoare maronie, din familia zgripţoroaelor, care privea in- 
tens, ca prin lunetă pe Andri. 

Robi desfăcu de la gât bijuteria şi continuă: 

— Expun Colierul copiilor şi maturilor. Întâi pentru simpati- 
cii, Virginia şi Alex, cărora li s-a revelat că zilele nu rămân nescri- 
se, am următorul mesaj: 


Pe când scriai — cu ce migală! / Ţi-ai pătat degetele şi obrajii cu 
cerneală / şi pentru-aceasta-ţi spun murdar“?/ Ruşine lor! / Ar cu- 
teza să-i zică Lunii pline că-i murdară“ / Când s-a mânjit pe față 
cu cerneală...2“*1 


Cei doi se privesc în liniște, iar Robinson se întoarce spre Iohan: 

— Cei de dincolo te-au socotit încarcerat... 

— Aa, tu erai, am ştiut eu că-ţi cunosc glasul... mi-ai explicat 
despre ruşine ca vaccin. Deci n-a fost vis?! deduse Iohan. 

— Da copilaș, ascultă! 


„La joacă, hainele de ţi le-ai sfâşiat, / Îţi spun că eşti neastâmpă- 
rat? / Ruşine lor! / Cum ar numi atunci ai toamnei zori, / Care zâm- 
besc prin zdrenţele de nori...2*%*2 

Copilaș, dogmaticii cred că au iubire, dar sfâşiind umformele al- 
tora, le ferfenițează şi pe ale lor. 

Toţi din jurul celui revenit la viață asistau atenţi, ca la comuni- 
cările unui oracol. Robinson mai spune: 

— Andri, cred că tu ai înainte o provocare serioasă şi o menire 
aparte. Prietenii noştri de dincolo te vor sprijini din plin. Am ră- 
mas uimit când am auzit cum vei magnetiza tu mulțimile şi cu ce 
forță vei fi asistat. Prietenii noștri ți se adresează tot ca unui junior, 
ca să pricepi că ai nevoie de îndreptare. Ei vor să rămâi tu însuți, 
dar să te gândești cât mai mult la binele altora şi cât mai puţin la al 


tău. Ascultă ce-ţi trasmit! 


„Copilul meu, la ceea ce-ţi zic ei, tu n-asculta! / Şi-au întocmit o 
lungă listă, așa / Cu fiece greșeala de a ta. / Toţi ştiu că după dulciuri mi 
te prăpădești /Şi pentru asta lacom“ ești...2/ Ruşine lor! / Atuncea, nu 


ştiu zău / Cum ne-ar numi pe noi / Care ne prăpădim de dragul tău?“*3 


Ascultătorii erau fermecaţi, băteau din palme, se mai îmbrățișau 
şi zâmbeau, transpuşi într-o vizibilă stare de fericire. Andri amuţise 
de uimire, iar Virginia îl privea cu admiraţie. Puțin emoţionat, el 
mărturisi: 

— E adevărat că îmi plac dulciurile dar nu înţeleg prea bine. Și 
alții au pasiunea dulciurilor!?! 

— Mi-au spus că ai o misiune socială și vei afla. 

Uliul și zgripţoroiul de pe fereastră și-au impus dârzenie la 
această audiție, dar receptând versurile se clătinau ca nişte păsări 
afectate de poluarea mediului. Păreau, în plus, a suferi de asfixie, 
fiindcă își ondulau gâtul, dând capul pe spate din când în când. 


Trimiteriţ* Cap.X (10) Colierul 
1. cu cerneală* — poemul Defăimare, Rabindranath Tagore. / 2. 


zdrenţele de nori* — ibidem. / 3. de dragul tău* — ibidem. 

(11) Chestiuni juridice 


Daniel, captivat de poemul-colier transmis prin Robinson, pro- 
fită să deschidă o temă de specialitate: 

— Prieteni, să ştiţi că s-a atins o problemă juridică cu Ruşinea 
şi că ar trebui introdusă în codul penal. 

— Dacă-ţi este ruşine, te abţii să faci ceva nepotrivit, ceva rău, 
imoral, observă Alex. 

— Vaccinul sugerat în Basm a părut dificil de aplicat, așa că 
s-a dat Rușinea ca vaccin, comentă Robi. Aşa mi-au spus, dar 
conţinutul lui nu-l știu. 

— "Trebuie să li-l povestim, zise fata către colegi. 

— Şi cu celelalte seruri prevăzute pentru copii — hexavalent, ru- 
jeolic și altele — ce se va întâmpla? vrea Iohan, să afle. 

— Alea au valoare bilologică — susține Walter — sunt mai puţin 
semnificative. Mult mai importantă este lupta cu ignoranţa, şi-i ne- 
cesar ca fiecare să pună de pelin. 

Daniel tinde spre concluzii: 

— Da, e de bun simţ să ai responsabilitate pentru gânduri, fap- 
te și gesturi. 

Dedicat şi el chestiunilor juridice, Walter se entuziasmează: 

— Nimeni să nu suprime Rușşinea! Valoarea moral-spirtuală es- 
te pe primul loc. Daniel a punctat bine, ori se face educaţie sănă- 
toasă*1 într-o naţiune — începând cu învăţământul şi sfârșind cu 
justiția — ori societatea sfârșește bolnavă, rămânând pe acumulări 
intelectuale şi legislație după anotimp. 

— Wal, pe linie juridică trebuie niște prevederi de articol, să zi- 
cem literele A şi B. În primul rând, la pronunțarea sentinței, jude- 
cătorii dau un exemplu condamnatului și lasă capul în jos. Apoi in- 
culpatul, asemenea, îl va apleca în jos de ruşine. El are dreptul la 
un castronel cu cenușă, din care îşi va pune zilnic pe capţ2 o can- 
titate, şi va face fapte bune, vredniceţ3 de pocăinţa sa. 

— Foarte bine, Daniel, încuviinţă Walter. Există tot felul de pe- 
depse, dar Rușinea de ce n-ar fi luată în calcul și prevăzută penal? 

Oricum, îmi amintesc de "Testul Iubirii, pe care ni l-a dat dirigin- 
ta noastră, când spunea „Să recunoști și să accepţi ideea de încăl- 
care a conştiinţei“ sau „Să recunoști o culpă şi în fața unui com- 
plet de judecată.“ 

— Walter, eu zic să discutăm întâi între noi, ca experţi despre 
aceasta şi apoi să vedem dacă este un remediu salutar pentru pu- 
blic. Poate se asociază și Jeni?! 

— Ai dreptate Daniel, încuviinţă el. 

Din simpatie pentru Walter, Jeni consimte şi merge după ei 
într-un colț al încăperii lângă o mare plantă ornamentală. Ea sim- 
te că şi el o tratează ca pe o soră mai mare, iar el nu uitase că a vrut 
să-i protejeze în faţa lui Andri. Pe Jeni o mai atrăgea și subiectul ju- 
ridic. B.Juan se apropie de acel loc ferit de indiscreţii, interesat de 
antrenamentul pe care începuseră să-l facă între ei: 

— Să-ţi fie ruşine că ai chiulit de la grădiniţă! 

— Şi ţie să-ți fie rușine! Pentru că eşti totuși prietenul meu îţi 
mai reduc din pedeapsă. 

— Bravo copii, zise Bunicul. Voi vă admonestaţi, dar și 
conștientizaţi acum ruşinea. Exersaţi pe voi înşivă ca să aveţi un 
cuvânt greu față de cei care încalcă legea morală. Îmi amintiţi de 
un comandant de unitate militară; acela trimitea la carceră*4 pen- 
tru 24h pe fiecare tânăr ofițer care se prezenta la unitatea lui, prin 
repartiție, după absolvirea academiei. Când îl elibera de acolo, îşi 
cerea scuze și-i explica scopul „Am făcut aceasta ca să cunoști di- 
rect duritatea pedepsei, şi astfel, să te gândești de două ori înainte 
de a-i sancţiona pe soldaţi, pe inferiori, cu carcera pentru greşeli 
sau încălcări de regulament.“ 

— Ai dreptate Bunicule. Noi vom prevedea și pedeapsa cu sus- 
pendare şi dreptul la recurs. Cumva însă, chiar între colegii jurişti 
trebuie aplicată constrângerea la Ruşine pentru încălcări sau abu- 
zuri. 

— Dorian vă va ajuta să răspândiţi sau să promulgaţi con- 
strângerea penală privind Rușinea în timpuri şi zone diferite. Vă 
adaptaţi locului și situaţiei, fiindcă poate fi doar o măsură punitivă 


196 


sau represivă — pe alocuri — poate fi legislativă sau nu, iar în une- 
le comunități va rămâne la nivel de vaccin. În parte, se poate şti că 
e cu binecuvântarea Forumului Bunicilor Cuminţi din subordinea 
Ministerului nostru. 


Trimiteri Cap.X (11) Chestiuni juridice 

1. educaţie sănătoasă — Dacă ai impresia că educaţia e scumpă, 
atunci încearcă să vezi cum e ignoranţa. Andy Mclntyre. / 2. zilnic 
pe capț — ludita 4.11...au căzut cu faţa la pământ în templu, şi-au 
presărat cenușă în cap şi au întins mâinile înaintea Domnului. / 3. 
vredniceț — Fapte 26.20 ...le-am vestit să se pocăiască și să se întoarcă 
la Dumnezeu, făcând lucruri vrednice de pocăință. / 4. la carceră* — 
după relatarea unui ofițer. 


(12) Ca acasă 


Andri îşi aminti de prezența numitei patrule de la „Be-Be-Ce“ 
Şi zise tare, în auzul tuturor: 

— Dorian şi Vineri, vă rog să ne treceţi cu vederea partea aceea 
cu Robinson Crusoe. Nu vă cunoșteam iar acum nu mai sunt moti- 
ve să vă punem la îndoială calitatea voastră de trimiși ai Bunicilor; 
ne-aţi demonstrat-o cu recuperarea lui Robi și vă mulțumim. 
Cer scuze și juniorilor noştri pentru că i-am crezut adulți. Ce 
ciudăţenie, ce ciudăţenie în mintea mea! Fraţilor aţi avut drepta- 
te... sunt preșcolari și-s scumpi-scumpi. Hei, mânca-v-ar tata de 
năzdrăvani. 

— Nu suntem Năzdravani, protestă Alex. 

— Eh, dacă de pe acum aveţi apetenţă pentru restaurante și 
întoarceţi spatele grădiniţei sunteţi nişte împielițați şi niște năzdră- 
vani, mânca-v-ar nenea pe voi! 

Uitându-se lung la Virginia, zâmbi şi adăugă. 

— Vai, ce-mi place de fetiţa aceea. 

Virginia e micuță, subţire la trup dar vioaie și dă des dovezi de 
inteligență. A devenit mămică destul de târziu. Acum se înroși la 
față, dar privi spre Andri și Robi ca să le dea o explicaţie: 

— Fiindcă şi Robi e atent, dorim să înţelegeţi că nu ne-ar con- 
veni să ne numiți Năzdravani din pricina Basmului de la grădiniţă. 
Acolo dogmaticii și separatiștii intransigenţi, oile cu colții ascuțiți, 
au inimă rece. „Mai dăunătoare ca ispita, oilor le-a fost frica / că- 
ci făcând casă cu ea, le-a năşșit drept Năzdravane / şi le-a închegat 
în piept, sloi de gheaţă ca afect.“ Zadarnică era frumuseţea locului 
unde păşteau „Pe-un picior de plai, pe-o gură de rai.“ 

Robi reacţionă la citat, așezându-se în fotoliu şi repetând fas- 
cinat: 

— „Pe-un picior de plai, pe-o gură de rai...“ 

Uliul şi zgripţoroiul din fereastră, care abia îşi reveniseră, au o 
nouă cădere energetică. Își deschiseră aripile, ca să nu cadă pe po- 
dea. 

— Nenea Andri, ne este foame, vrem să mâncăm ceva, mai 
adaugă Virginia. 

Dar Andri cu Vineri adulmecau cuvintele, din plin: 

— Pe un picior... picior de plai... o gură de rai... 

După o mică întârziere, Andri se smulse ca din vis şi o linişti. 

— Fata mea, avem mâncare*1 trimisă de Bunici, avem şi dul- 
ciuri. 

Andri puse pe Iosif și pe Paul să deschidă pachetele iar el o mân- 
gâia părintește, pe cap, pe fetiţa Virginia. Comentatorul Juan, re- 
venit la grup, se apropie de ea și făcu semn lui Alex și Iohan să vi- 
nă aproape, apoi uitându-se la Andri spune. 

— Andri, cât îi distribui pe unii la bucătărie, pe alții să aşeze 
tacâmurile și masa, eu le spun ceva la copii. Dorian, foloseşti ecra- 
nul ce ţi-am dat și te rog să mergi lângă juriști! Împreună cu Walter 
şi Daniel, dar şi cu Jeni să puneţi la punct chestiunea aceea juridi- 
că, iar apoi să mă înștiințați ce-ați făcut! Cineva, ar fi bine, să co- 
necteze difuzoarele și cu un fond muzical, mai discret, să fie bună 
dispoziţie. Le-aş dori tuturor să se simtă ca acasă! 

Andri, bucuros să respecte bătrâneţea, nu are obiecţii de gazdă 
şi se supune. Bunicul se îngrijește şi de protejatul său, trezindu-l 
din visare, iar apoi de Iohan: 

— Vineri, te vei alătura lui Dorian și vei participa la convorbiri- 
le lor! Iohan, știu că ai considerat religia în care te-ai născut drept 
vioara întâi. Am să-ți povestesc ceva. 

Un compozitor iubea mult vioara,*2 din copilărie, dar fiindcă 
voia simfonie completă şi măreție în exprimare, şi-a dat seama că 
nu-i corect să prefere un instrument, în detrimentul altora. Era ca 
şi cum ar restrânge melosul la personalitatea unui singur caracter 
muzical. Și ce a făcut? A renunţat la plăcerea individuală ce-i ofe- 
rea vioara și, fără să o excludă din viaţa lui, a cumulat timbrul şi to- 
nalitatea tuturor instrumentelor, reuşind să compună magistral*3 
pentru gustul tuturor. 

Acum, ce credeţi voi despre concertul religiilor?! Poate o singu- 
ră mărturisire de credinţă să-l adjudece exclusiv pe Bunicul, ca vi- 
oara întâi? 


Trimiteriţ* Cap.X (12) Ca acasă 

1. avem mâncare* — ne-am întors odată acasă şi am găsit masa încăr- 
cată de mâncare, era chiar și un castron cu cartofi fierbinți. Şi după 
aceea, am mai primit mâncare, ce venea de nu se ştie unde. Karma 
Pură, S.N.Lazarev. / 2. iubea mult vioara* — George Enescu, Guarneri 
del Gesu. / 3. magistral* — Rapsodia Română, George Enescu. 


(13) Sensul profeţiei și călătoria 


Dorian, aflat încă pe aproape, intervine: 

— Ei au uitat însă că n-a fost numai preferință pentru reli- 
gia lor, ci şi defăimare-condamnare pentru a altora. Intransigența 
alimentează mentalitatea greşită ori deformată, amplifică răul şi 
grăbeşte sfârșitul. 

— Da, uneori sfârşitul poate fi colectiv, din greşeala unuia sin- 
gur sau a doar câteva persoane. De pildă şoferul care greşește grav 
adormind la volan. Moare şi trage după el încă două sute de pasa- 
geri, zise Alex. 

— Aşa se întâmpla probabil şi cu liderii care o iau razna, și 
mulțimile care-i urmează... dar există o profeție a sfârșitului şi de 
cauză generală, îşi amintește Virginia. 

— Care, căci sunt mai multe ce includ masele? întreabă Iohan. 

— Aceea care spune că sfârșitul lumii va veni când vor dispa- 
re cărările de la bordei la bordei, drumurile de la casă la casă *1 

Andri îi întrerupe ca să-i anunţe că se prepară mâncarea, iar la 
cuptor se coace câte ceva bun, apoi o roagă pe Jeni să-i ajute un 
sfert de oră. 

— Am auzit de atenţionarea cu sfârșitul, reluă Alex. Potecile, 
drumurile ce dispar reprezintă relaţia de iubire care se stinge în- 
tre oameni. 

Bunicul ţine însă să facă nişte precizări: 

— Iubirea şi înţelegerea dintre oameni au lipsit cam în toate 
timpurile şi-n diverse locuri. Adesea a fost lipsă de dialog, ori co- 
municare greoaie, dar tot n-a venit sfârşitul. În parte ai dreptate, 
dar vreau să aflaţi o tâlcuire mai adecvată. Vreţi să mergeţi, ca ful- 
gerul de repede, la cineva care să vă ofere o altă perspectivă des- 
pre asfinţitul lumii? 

— Eu sunt disponibil, zice Iohan, am vedea dacă înţelepciunea 
aceluia confirmă interpretarea aceasta. 

— Invitaţia mea este pentru tine, pentru Alex şi Virginia, dar 
mai am şi nişte surprize. 

Ei încuviinţează bucuroşi, iar Bunicul foloseşte puţin e/trimul. 
Cu ochii pe ecran adaugă: 

— Să ştiţi că ar trebui să ne ingrijoreaze sfârșitul Agriculturii*2 
datorat lăcomiei oilor? 

După acestea se scuză pentru câteva minute şi se retrage într-o 
încăpere laterală de la parter, cu ieşire separată în curte, ca să în- 
tâmpine pe cei din sferele superioare, care urmau să sosească, așa 
cum anunţase pe Dorian. 

În câteva clipe aceia au și sosit. Erau câţiva Bunici Cuminţi. 
Între aceştia doar B.Ion urma să se lase văzut la InCo, iar o 
Bunică, în doar două situaţii. Misiunea tuturor, relativ scurtă, 

era să asiste spiritual pe cei de la vilă, copiii-adulţi aflați în pro- 
ces de maturizare, şi adulții aflaţi în proces de îndreptare. Primul 
lucru, săvârşit concret de ei, a fost să strice toate cuiburile și ur- 
mele nălucilor din camera în care s-au materializat, ca să am- 
plaseze acolo o copie a uşii spațiale de la grădiniță. Au adus apoi 
frecvențele de energie la unison și le-au activat, prin suprapune- 
re, ca pe una și aceeași. 

B.Juan a revenit în camera cea mare și le-a spus celor invitaţi: 

— Până iese mâncarea de la cuptor, voi aţi și intrat înapoi în ca- 
să. Am chemat pe B.Arhetip să vă poarte acolo cu o mașină, altmi- 
teri vă luam eu cu trăsura... trebuie să fi ajuns. 

Se aude soneria la aceeași ușă principală. 

— Dacă a sosit aşa de iute, sunteți nişte Bunici de ispravă, apre- 
cie Virginia. 

B.Arhetip a intrat. Era plăcut la înfățișare, avea trăsături fine, 
ochi albaștri pătrunzători şi plini de blândeţe. Barba frumoasa îi 
dădea un aspect patriarhal. Era îmbracat cu un fel de togă oranj. 
Avea braţul drept descoperit mai jos de umărul pe care purta o de- 
sagă. Au făcut cunoștință, apoi acesta i-a condus în curte, ca să ai- 
bă o plecare ceva mai discretă faţă de ceilalţi. 

Surprizele Bunicului au fost mari. Afară mai așteptau fosta lor 
dirigintă, Ernest, Cristina, Mateus şi alți câţiva colegi... Atunci 
şi-au dat seama că excursia fusese organizată și planificată dinain- 
te. Erau pe mâini bune de suprabunici, se simțeau înconjurați de 
afecțiune și asta conta. Nepoţeii Bunicilor Cumsecade și-au pus 
doar câteva întrebări, între ei, radiind de bucurie. Nu mai aveau 
curiozitatea să afle de sănătate, de evenimentele recente, când toa- 
te erau aranjate ca pentru copii, de niște entităţi atât de afectuoa- 
se şi de grijulii. 

Poate că n-ar fi fost nevoie de vreun autobuz de transport, dar 
fiindcă erau mai obișnuiți cu el, au aflat la poartă un vehicul fru- 
mos stilizat, identic autocarului de tradiţie, dar cu funcţii aerie- 
ne.*3 Avea podea și pereţi transparenți, dar și compacți. La por- 
nire vehiculul a luat ceva viteză, apoi aceasta a crescut mult-mult. 

Probabil viteza luminii a rămas de căruță pe lângă a gândului ca- 
re i-a purtat prin văzduh, cu sentimentul că pământeştile emoţii 
s-au pulverizat. 

Bunicul Arhetip a rugat, totuși, pasagerii să se atingă unul cu 
altul, sau să se ţină de mâini şi le-a dat câteva explicaţii. În sta- 
rea plăcută în care erau, aveau tentaţia să se adreseze căldurosului 
însoțitor, Arhetip, cu Srre. 

— Întâi facem un tur peste unele zone, vom avea şi staţionări, 
apoi ne deplasăm la un anahoret. "Tocmai a aflat că venim să-l în- 
tâlnim şi vă transmite, prin mine, să urmăriţi atent dedesubtul vos- 
tru tot ce veţi vedea din zbor, să culegeţi toate înțelesurile ce se vor 
înfățișa minţii voastre! Vă rog să nu vorbiţi între voi ca să percepeți, 
din plin, o experienţă unică în viața voastră. 

Bunicul începe să fredoneze: 

„d Pe un munte într-o ţară foarte-ndepărtată £ Stă un om cu 
ochi-nchişi şi spune ce ne-așteaptă Lumea nu-l ascultă, îl crede 
un nebun Căci vorbele lui sunt ca niște lovituri de tun.“ *4 

De sus au văzut castele, clădiri cu arhitecturi deosebite, dru- 
muri, trasee curate, căi pe unde mişunau bandiți și antiBunici, 
drumuri desfundate, o faună felurit colorată şi o lume pestriță. În 
vălmăşagul imaginilor şi al stărilor psihice trăite de ei, călătoria 
le-a fost o aventură exotică neatinsă până atunci. Auzeau certuri, 
tonuri marțiale în anumite cântări, simțeau curentul stârnit de idei, 
valurile mentalităților ce animau colectivităţi întregi, vedeau și ex- 
perimentau variate și variate înţelesuri, vibrații și accente din lu- 
mea astrală, întrepătrunsă celei fizice: 


„Religia asta nu este parte din neamul meu, este chiar sufletul 
lui“ „R fără I sună strident şi întristează“ „Pentru ce eşti mâhnit 
suflete al meu şi pentru ce mă tulburi?ţ5“ „Un contraBunic abil 
i-ar da acelui tulburat psihic un pistol, ca să-și regleze conturile.“ 
„Nu fac gloanţele cât poate disprețul pentru eretici, sau practica 
lui R minus 1“ „Dispreţul cutremură mai tare decât mișcările telu- 
rice, priveşte podul acela cum unduiește! 'Ioleranţa clătinată de 8 
pe Richter!“ „Punţi incendiate de văpaia anatemelor între biserici, 

polemici caustice. Căile de legătură şi ordinea desființate în fumul 
urii mocnite.“ „E loc de vânătoare, de capcane, de doliu şi marş fu- 
nebru“ „4 Câte bombe vor mai sfârteca vieţi întregi pân” să le in- 
terzicem pe veci? Răspunsu-i vânare de vânt.“*6 „R fără I, vitregie 
cu dispoziţii canonice și flamuri aprinse; cine să le stingă?“ „Nosce 
te ipsum*7 — să-i dăm curs, căci stinge aversiunile!“ 


x x 


La vilă, pentru că erau în largul lor, Dorian, Vineri, Walter, 
Daniel și Jeni au ales o altă cameră și s-au dedicat problemei de 
justiţie, aşa cum i-a rugat B.Comentator. O făceau cu pasiune. 
Pentru Dorian era mai multă responsabilitate şi pentru faptul că 
folosea ecranul conectat la un aparat excepțional, precum e/trimul, 
cu tot felul de funcţii importante și chiar periculoase. 

După plecarea copiilor, B.Juan i-a făcut cunoștință lui Andri cu 
Bunicul Ion. Acesta fusese trimis pentru Andri, dar nu trebuia să-i 
declare nimic despre misiunea sa. 

Era mărunţel, avea barbă aurie, scurtă, iar îmbrăcămintea roz 
cu buzunare și șireturi. 

— Andri, fiindcă ştiu cum stau lucurile aș vrea să vorbim ca 
între apropiaţi. Încearcă să nu ai rețineri faţă de mine, poți chiar 
să-mi spui Ionel, ca să fim mai familiari. De exemplu, ştiu că iubeşti 
dreptatea și eşti capabil să te extinzi la nivel social, dar nu înain- 
te de a elimina niște riscuri pentru sufletul tău. Dacă începi cu fo- 
losirea rugăciunii este cel mai bine. Unii sunt neglijenţi cu prac- 
tica acesta, dar tu ai fost de-a dreptul ignorant. Ai mare nevoie să 
te păzești de contraBunici şi celelalte năluci. Îşi recomand o rugă- 
ciune foarte potrivită pentru aceasta. Ascultă ce cuvinte frumoa- 
se cuprinde: 

»... Cu ochii tăi vei privi și răsplătirea păcătoşilor vei vedea. 
Pentru că pe Bunicul, nădejdea mea, pe Cel Preaînalt L-ai pus scă- 
pare ţie ...* Cum îţi place? 

— Îmi place foarte mult Ionel şi îţi mulţumesc pentru ce-mi 
spui, dar nu vreau să devin un bigot. 

— Eşti departe de asta Andri. Dacă te foloseai de rugăciune, 
n-ai fi avut accidentul la picior şi umflătura de acum. Pe antiBu- 
nici nu-i poţi elimina cu flinta, iar ca să faci dreptate, îţi trebuie un 
sprijin lăuntric superior, nu doar muşchi şi curaj extrem. Uneori 
acestea pot conduce la nesăbuinţă, la nebunie. 

— Şi ce sprijin lăuntric să caut? 

— Îţi recomand încredere multă în iubirea Bunicii!ţ9 

B.lon a mai vorbit puţin cu el apoi s-a scuzat și s-a retras singur 
într-o camera mică, la parter, cerând să nu fie deranjat. 


xx 


În sfârşit, autocarul a revenit şi s-a golit în același loc. Parte din 
excursioniști, între care Ernest, Cerasela şi Mateus au fost conduși 
de doamna Zeta înapoi la grădiniţă, iar Alex, Virginia şi lohan au 
rămas la vila InCorpore. 

Au mulțumit împreună Cerului și Bunicilor pentru plăcerea ne- 
maipomenitei călătorii şi cu mirare au constatat că se scurseseră, 
de la plecarea lor, doar 25 de minute, părute lor de 7 ori mai mult, 
adică vreo 3 ore. Și-au mai dat seama că au străbătut coordonate 
temporale diferite şi incursiunea se desfaşurase inclusiv în anumi- 
te perioade istorice. 

Gazdele tocmai se pregăteau să scoată de la cuptor pește, plă- 
cinte şi alte preparate îmbietoare. lohan a mărturisit în numele co- 
legilor flămânzi: 

— După zborul de care am avut parte ne-am schimbat 
concepţiile, dar pasiunile noastre gastronomice au rămas intacte. 

Virginia a pus ochii pe o tavă aburindă și a spus cu poftă: 

— Eu vreau să mănânc o porţie de sarmale împreună cu Andri. 
A umplut un castronel l-a așezat pe o tavă pregătită și a urcat la etaj, 
fiindcă Andri nu coborâse încă. Ardea de nerăbdare să-i povesteas- 
că ce dori s-a făcut de "Leo — despre care acum și-o amintea ca pe 
o surioară — despre mama şi doica sa, căci alte rude nu mai avea. 

Bunicii Arhetip şi Juan au fost și ei invitaţi să servească masa. Cu 
modestie, unul a destăinuit că de puţină vreme ţine regim pentru 

siluetă şi că s-a hrănit cu iubire;*10 celălalt a refuzat, susținând că 
ia medicamente din categoria enzime, vitamine şi albumine, ca- 
re îi sunt suficiente şi-i dau echilibru interior, dar și o plăcută sta- 
re de contemplație. 

Au fost chemaţi la masă şi cei din echipa juriștilor. 

Virginia l-a găsit cam abătut, în dormitorul lui, pe Andri și pen- 
tru faptul că i se umflase din nou piciorul luxat. Fizic, el se ţine 
foarte bine, nu-i poţi aprecia vârsta. 'Tinde să se îngrașe, e aproa- 
pe atletic, dar a devenit mai ponderat în mişcări, de ceva vreme. 
Părul negru, ondulat şi privirea curată, sunt primele pe care le-a 
remarcat Virginia la el. Deoarece auzise de presupusa lui răpire la 
momentul cutremurului, i-a solicitat amănunte. Pe când mâncau, el 
îi povesteşte: 

— Nu mai știu cât de reală a fost experienţa aceea, dar m-a 
încolțit întâi o pasăre urâtă cu cioc de uliu și oase amestecate cu pe- 
ne; a mai venit una maronie ca o zgripțoroaică. Am fost împuns cu 
ciocul, apoi m-au cărat departe. Credeam că-s terminat şi am înce- 
put să fac rugăciuni. Atunci a apărut o Ciocârlie frumoasă, m-a răpit 
de la ele și cu toate că ne-au urmărit, ea m-a protejat. Se mai oprea, 
opreau şi acelea, le sancţiona și tot aşa de câteva ori până am scăpat. 
Apoi ştii că ne-am trezit dimineaţă cu toții nevătămaţi. Parcă m-ar 
urmări o pedeapsă că v-am sechestrat pe voi... Ce crezi, draga mea? 

— Nouă ne era scris să ne întâlnim. Nu cred că ar fi o pedeap- 
să, mai degrabă ai tu ceva din urmă, sau ar putea fi o prefigurare. 
Dar dacă e cu final pozitiv caută să depășești amintirile şi emoţiile 
negative! 

— "Tu, nu-mi povestești cum a fost în excursie? 

— Ba da, dar fiindcă aici am luat o gustare, te conduc jos, mân- 
căm cu prietenii şi povestim acolo. Hai te rog, ai să te simţi mai bi- 
ne! 


Trimiteriţ* Cap.X (13) Sensul profeţiei și călătoria 

1. la casă* — profeție creştină. / 2. sfârşitul Agriculturii* — distruge- 
rea intenționată a agriculturii pe motiv de a lăsa loc pășunatului tur- 
melor de oi ale nobililor. Utopia, Thomas Morus. / 3. funcții aerie- 

ne* — M-am uitat îndeaproape la el — era foarte lung, diferit de orice 
vehicul pe care îl văzusem pe Pământ... judecând după numărul de 
antene de pe acoperișul lui, bănuiam că este conectat la niște fire 
invizibile. Nosso Lar, Chico Xavier. 4. lovituri de tun* — EI stă singur 


şi liniştit $ Dar în ochii lui închiși $ Vede a lumii asfinţit Ş Nebunul 
cu ochii lui închişi. Nebunul cu ochii închiși, Moni Bordeianu și 


Nicu Covaci, Phoenix./5. ce mă tulburiţ — Psalmul 41.6 / 6. vânare 
de vânt* — The answer is blowing in the wind. Bob Dylan. / 7. 
Nosce te ipsum* — Cunoaște-te pe tine însuţi (lat.) Tusculanae 
disputationes, Cicero. / Gnothi seauton (gr.) / 8. păcătoşilorț — 
Psalmul 90.8-9...Pentru că pe Domnul, nădejdea mea, pe Cel 
Preaînalt L-ai pus scăpare ţie. / 9. iubirea Buniciiţ — credința în 
dragostea mamei voastre spirituale este o sămânță pe care v-am 
încredinţat-o pentru a o îngriji în inima fraților voştri. Carte a Vieţii 
Adevărate (al treilea 'Testament), Revelaţii Mexic. / 10. cu iubire* — 
Iubirea este fundamentul tuturor modurilor de hrănire din diversele 
sfere ale vieții. Nosso Lar, Chico Xavier. 


(PRI 


Blamează comunicarea interconfesională, sugrumă 
Doina dorurilor şi a toleranţei noastre 


În vilă era o atmosferă plăcută şi camaraderie. Erau aşezaţi pe 
fotolii, pe canapele, flancaţi de perne sau înfundați în ele şi savu- 
rau preparatele. Virginia a revenit la parter susținând pe Andri de 
braţ. S-au aşezat și ei mai central şi au fost serviţi. 

Pe când mâncau, gazdele şi colegii curioși au cerut Virginiei im- 
presiile de călătorie, iar ea a zis: 

— B.Arhetip ne-a dus să vedem un anahoret ce meditează cu 
ochii închişi într-o peşteră dintre stânci, la altitudine. EI este un 
vizionar, care spune dogmaticilor „Voi staţi foarte bine cu teologia 
creierului, pe zidurile şi judecăţile voastre ascuţite, mai puţin cu a ini- 
mii, din care lacrimile de iubire nu mai prind a susura.“ 

Alex a adăugat la rândul lui: 

— Ne-a făcut să pricepem că bordeele şi casele din profeția cu 
sfârşitul, reprezintă religiile neamurilor, fiindcă ţin de sufletele din 
ele. Religiile au prestanţa lor. Din simple bordee ori case, naosuri 

şi altare odinioară, au devenit castele, construcţii somptuoase da- 
torită arhitecturilor sofisticate, teologale și culturale. Dar au pava- 
jul dintre ele distrus, ori înnoroiat. Structurile betonate ale aces- 
tor edificii, armătura, le-a motivat să-şi asume, cu fală.*1 un egou 
de grup năzdrăvan, deși oilor li se predică smerenia individuală. 
Le-a adus duritate şi le-a făcut inflexibile noilor revelații şi prin- 
cipii de bază. Reţeaua de drumuri dintre ele, ce reprezenta comu- 
nicarea, toleranța şi, eventual, iubirea, a început să se destrame. 
Ecumenismul, ca formulă, în sensul larg de respect și dialog cu bun 
simţ, egal Religie plus Iubire (R+I), a intrat în criză. Când această 
reţea rutieră dintre confesiuni va fi complet deteriorată, sau înţesată 
de tâlhari și primejdii, ecumenismul va fi înfierat. Parţial, lumea 
va marca doar interesele meschine lucrate de viclenia unora sub 
masca lui, fără să-i atribuie merite în esenţă şi fără să vadă voința 
Bunicului prin ecumenism. Vor susţine, fără să-și dea seama, for- 
mula: Religie minus lubire (R-I) egal Radicalism, Fanatism. Din in- 
capacitatea lor de a-și privi sufletul în oglindă,*2 în care-s reflectaţi 
concomitent și frații lor, vor alimenta separatismul. 

Virginia revine: 

— Fraţilor, de ne-am ţine de mâini, în armonie, cum ne-am 
ținut noi în autobuz şi ne-am simţit excelent, am levita 7n corpo- 
re, am eleva în spiritual, ca să ne regăsim cu toții, şi prin ecume- 
nism, dimensiunea umană. La el s-a referit B.Juan când a pomenit 
de sfârşitul Agriculturii. 

Dorian parafrază: 

— Se potriveşte aici: Hai să dăm mână cu mână 7 cei cu inima 
senină Ş Să-nvârtim hora frăţiei*3 Ş pe pământul omeniei. 

Johan, a completat și el: 

— "Tocmai oile năzdravane, care vorbesc despre sfârşitul lumii, 
îi grăbesc venirea prin atitudinea de dezbinare*4 ce o promovea- 
ză, cu toată râvna. Din păcate, aşa am făcut şi eu. Pretenţiile față 
de aproapele, supărările şi lipsa generalizată a toleranţei va fi sem- 
nul începutului sfârşitului. Oile năzdravane, în mare parte cere- 
brale, blamează comunicarea interconfesională, sugrumă Doina*5 

dorurilor și a toleranței noastre și astfel contribuie, în ton cu alți 
factori, la distrugerea drumurilor de la casă la casă, confirmând 
profeția. 

Cele două păsări de la fereastră îşi reveniseră și comentau în- 
tre ele: 

— Nu va fi vorba de un sfârșit al existenţei pe planetă. N-avem 
noi, războinicii, atâta succes. Sfârșitul care-i stresează pe locuitorii 
ei înseamnă înmulţirea zilelor de doliu naţional și continental. Noi 
vom avea o contribuţie nimicitoare la asta. Dacă, în interesul nos- 
tru, iubirea moare, se poate intona marșul funebru. 

— Așa e jupâne Zanga, dar dacă înmormântarea este cu doliu, 
nașterea ce urmează, poate să le aducă bucurie. 

— "Tot ce se poate, însă asfinţitul unei optici vechi şi instaura- 
rea alteia noi se va face cu suferința pe care numai noi știm să o 
monitorizăm, cu pasiune. Ţineţi-vă bine! Ha, ha, ha... să mergem, 
Spălătorule! 


Trimiteriţ* Cap.X (1 RI 

1. fală* — Cel mai primejdios sfetnic este amorul propriu. Napoleon 
/ 2. în oglindă* — Cunoaşte-te pe tine însuți! / 3. hora frăției* — Hai 
să dăm mână cu mână £ Cei cu inima română $ Să-nvârtim hora 
frăției £ Pe pământul României... £ Şi să vadă sfântul soare 7 Într-o 
zi de sărbătoare Ş Hora noastră cea frățească Ş Pe câmpia româneas- 
că! — Hora Unirei, Vasile Alecsandri. / 4. dezbinare* — religiile dezbină, 
credinţa (spiritualitatea) unește. Folclor religios. / 5. Doina* — Doina 
românească a fost inclusă pe Lista patrimoniului cultural imaterial al 
umanității UNESCO. 


(15) Vizite, proiecţii și misiuni 


Intră în conflict cu noile revelații şi împiedică rezolvarea 
unei probleme de SECURITATE MODIALĂ 


In zilele următoare s-au permis vizite. Copiii de la InCo voiau 
să-și vadă familiile dar și pe colegii de la grădiniţă. Virginia dorea 

s-o vadă pe "Teo, Iohan să vorbească neapărat cu fiul său, Valeriu. 
Primii care au fost lăsaţi, Walter şi Daniel, urmau să se întoarcă 
şi să înceapă misionariatul juridic. S-au dus să-şi vadă rudele, dar 
să-şi întâlnească şi confrații din profesie. 

Înainte de intrarea pe ușa spaţială, fiecare preşcolar servea un 
pahar de vin din mâna Bunicului. Era o condiție impusă. Vinul 
acela special, adus de el şi Dorian, avea însuşirea să-i trezească din 
euforie și să-i responsabilizeze pentru vizita scurtă ce aveau să fa- 
că, dar le oferea şi un tonus moral bun.ţi 

La întoarcere au luat notă de o contractare a timpului mult mai 
mare decât în cazul excursiei. La InCo, ceasurile arătau că doar câ- 
teva ore s-au scurs. Aceasta i-a făcut să presupună că Bunicii mani- 
pulau timpul, folosindu-se de uşa spaţială spre binele lor. Virginia 
a sosit cu un biberon în gură, dealtfel ca și lohan. Ea însă mai pur- 
ta în picioare și niște teniși scofâlciţi. Înainte de a intra în clădire 
B.]uan i-a rugat să evoce din memorie sclipirile și aspectul concret 
al perlelor din brățara „Dormeam şi Visam“, bineînţeles după ce 
şi-au scos biberoanele. Recitând versurile au reintrat în starea eufo- 
rică de dinainte de excursie. Abia apoi, tot cu biberoanele în gură, 
s-au întâlnit, spăşiţi, cu prietenii şi colegii, care se distrau pe sea- 
ma lor. Virginia era timorată mai mult față de Andri, care se amu- 
za de atitudinea ei. 

Ca excepţie, Walter şi Daniel când au revenit, au fost scutiți 
de parola pentru intrare. Se întorseseră bucuroși de victorie. 
Autorităţile contactate de ei au acceptat şi implementat în codul pe- 
nal articolele elaborate despre Rușine. Curtea supremă de justiţie, 
ministerele şi Consiliul superior al magistraturii adoptaseră proiec- 
tul, considerând că fusese umplută o lacună. 

Cei doi jurişti au mâncat, au conversat cu Dorian, au povestit 
celorlalți despre isprăvile lor şi plini de energie au dorit să porneas- 
că la lucru. 

B.Arhetip le-a înmânat un dispozitiv micuţ, denumit Derector 
N, cu care puteau comunica și care putea pune în evidenţă nălucile 
dintr-un perimetru sau dintr-o încăpere. Au primit apoi sfaturile 

şi binecuvântarea B.Juan, au ridicat o geantă şi, datorită e/zrimului, 
au fost teleportaţi în misiunea spațio-temporală. 


Cei rămaşi la vilă au avut parte, prin grija Bunicului Juan, de 
proiecţiile holografice pe care elzrimul era capabil să le facă, mai 
multe odată şi în camere diferite. 

Parte din ei au solicitat intruziuni în trecutul apropiat, sau în alte 
zone istorice. Accesarea unor perioade şi momente din viitor le erau 
permise doar dacă primeau încuviințare de la Consilul Metafizic 
Superior. Chiar şi pentru trecut erau unele mici interdicții, care se 
afişau pe ecranul aparatului. 


În camera de la parter, unde se afla şi ușa spaţială, B.Juan a 
chemat pe Dorian să-i arate cum se descurcă la grădiniță musafi- 
rul lui. 

— Bunicule, aş zice că grupul copiilor s-a edificat în ce privește 
Sfârşitul. 

— Ce Sfârşit Dorian? Cel luat în calcul de ei, pentru că, de fapt, 
profeția cu Sfârșitul spune ceva pozitiv și nu anunţă o catastrofă. În 
sensul acesta, adevăratul Sfârșit, este cel ontologic al corporalităţii, 
când reușești să te extinzi și când toate se vor cuprinde în tine, 
într-o stare singulară de identificare în Duhul Bunicului. Mai sub- 
zistă ceva? Nu numai drumurile dispar, dar și lumea, iar realiza- 
rea unității va fi percepţia nouă de identificare în spirit. Ei, ne- 
fiind încă în stare să presimtă deschiderea în Absolut, trebuie să 
fie avertizați asupra răului dinăuntru ce se proiectează în afară. 
Înțeleptul „cu ochii închişi“ le-a vorbit pe nivelul lor și poate vor 
accepta că religiile sunt necesare și folositoare doar până la momen- 
tul dezbinării. De la acest prag critic numai spiritualitatea adevăra- 
tă ajută şi conduce la fericirea inexprimabilă. 

Acum altceva... am rugat pe Vineri să vorbească la grădiniță 
despre contraBunici, fiindcă a fost printre ei, iar trecutul îl autori- 
zează pentru aceasta. Văd că în cadrul orelor au atins, împreună; 

şi alte subiecte necesare lor. Să-ţi arăt, pe o înregistrare, ce progre- 
se semnificative a făcut. 

În proiecţie, Dorian vede sala plină de copii. Vineri, în faţa lor, 
le spune: 


„— Am fost în pericol să-mi pierd viaţa dar am fost ajutat de sus 
şi am scăpat. Puteam să-mi continui existența scăldându-mă în ră- 
ul meuţ2 şi cel produs ori întreţinut de contraBunici, dar am pus în 
balanţă să cântăresc ce e de ales. Dilema mea suna simplu „Mori ca 
un câine sau accezi la fericire cu Bunicii Cumsecade?“ 

— Mai vorbeşte-ne de Bunica cea mare! 

— La vremea când începeam să aflu mai multe despre ea, eram la 
institutul AAA. Într-o zi, obosit şi cam năuc, am intrat în conflict cu 
studenţii. Ei sunt amăgiţi acolo că vor forma trupe de elită, dar adună 
sălbăticie şi ajung luptătorii neantului. Cineva m-a întrebat cam așa 
„Ce te învaţă pe tine Bunica, imbecilule? “Te învaţă să înghiți jeratic şi 
să ai curaj? "Te învaţă să creezi panică între dușmani? Te învaţă să con- 
trolezi mii de sclavi răzvrătiți?“ M-a pus pe gânduri. Acum i-aş răs- 
punde în alt registru, decât cel nociv propus de el: 

Bunica mă învaţă că trebuie să ajungem să răspândim atâta iubire 
în jur, încât să se îndrăgostească lumea de noi. Eu n-am studiat mult, 
dar îmi dau seama de poziţia pe care o are Bunica. Este cazul slujito- 
rului devotat, după numeroși ani; stăpânul casei este încântat de ser- 
viciile sale. De multă vreme îl socotește ca un membru al familiei și 
într-o zi îi face semn să se așeze chiar pe locul lui. Dacă slujitorul său — 
din smerenie — ezită, îl obligă, iar el acceptă; apoi, stăpânul cel puter- 
Nic, anunţă pe ai săi „De acum înainte nu există nicio diferenţă între 
el şi Mine, noi suntem Unul. Vă veţi supune ordinelor saleţ3 ca şi ce- 
lor ale mele. Altfel, veţi fi pedepsiţi*4“ 


În sală se făcuse tăcere. Meditau asupra pildei, în timp ce Vineri, 
îmbrăcat elegant și într-o atitudine fără ifose, părea și el absorbit de 
starea sa interioară. Cineva, care fusese prezent la Basmul prezentat 
de Emisar, dori o lămurire asupra unui aspect: 

— Ce crezi despre semnele şi apariţiile ei, care sunt contestate în- 
că? 

Vineri întârzie răspunsul, dar veni cu indiciile unei analize lucide: 

— Am fost înștiințat despre ce se întâmplă. Contestările au la ori- 
gine erorile generate și acumulate dogmatic, pe care nu le vor resupu- 
ne discuţiei prea devreme. Vor prefera să caute să distingă vreun fals, 
care însă nu există. Cel puţin un lucru denunță lipsa lor de discernă- 
mânt; vă spun ceva simplu, ce-mi este clar datorită experienţei pe ca- 
re o am. Este o regulă ca prezenţa, ori influența celui rău să fie sem- 
nalată de oarecare dezordine, crize sau de manifestări violente. Cum 
aceste simptome lipsesc şi nu remarcăm persoane tulburate, după re- 
ceptarea și admiterea apariţiilor, înseamnă că mesajele au pornit din 
iubire şi nu pot fi contestate, indiferent ce versete le contrapui, ca să-ţi 
aperi poziția obtuză. Să negi, sau să răstălmăcești, nişte fenomene ar- 
monioase, în raport cu versete greșit alese, nu demonstrează abilita- 
te*5 de lectură şi interpretare. În plus, această atitudine arată că ra- 
zele iubirii inefabile, ce-ar putea pătrunde lăuntrul inimii, sunt bloca- 
te de nori mai subțiri sau mai groși. Dacă până la o vreme erorile lor 
contau mai puţin, din nefericire acum, predicându-le extins, ele intră 
în conflict cu noile revelații și împiedică rezolvarea unei probleme de 
SECURITATE MODIALĂ. 

Este ca pe câmpul de luptă: Împăratul numește*6 un general în 
fruntea armatei şi parte din statul major nu catadixește să-i recunoas- 
că autoritatea. Nu noi suntem cei care nu înţelegem, ci ei, căci nu 
reuşesc să citească realitatea de care s-au desprins. S-au transferat 
într-una construită scripturistic şi au codificat-o după doctrinele lor. 
Mai este în cauză aici şi percepția subiectivă formată, treptat, în de- 
ficit. 

Din sală se aude o replică: 

— „Quod erat*7 demonstrandum“ 


După această înregistrare și alte imagini, pe care Bunicul le-a 


socotit necesare discipolului său, îl trimite să-l cheme pe Vineri. 


Când acesta sosește, le arată că juriştii au început o misiune în 


perioada prigonistă şi este necesar să-i asiste prin proiecţie holo- 


grafică. 


Proiecția arată că într-o odaie spațioasă, din casa coanei Buşilă, 


este o masă mare cu diferite vase, obiecte şi lumânări, iar în sobă 


arde focul. Alături de Buşilă este Vasilisa. Aceasta plătise pe vrăji- 


toare pentru dezlegări în politica furioşilor (U.T.E), astfel ca Lemi 

să fie mai ușor propulsat la putere. Acum gazda făcea un ritual cu 
fermecături din plante. În planul eteric se mai afla o nălucă. În 
acest cadru apar cei doi misionari, materializându-se. Walter li se 
adresează: 

— Suntem Wal&D. Venim în numele Societăţii „Be-Be-Ce“, 5 
minute să-ţi fie rușine! 

— De ce? întreabă Bușilă, deloc surprinsă și obișnuită cu ast- 
fel de apariţii. 

— Ai rămas în întunericul vrăjitoriei cu practici negative de 
evul mediu, şi te amesteci subversiv în politică. 

— Ba să mă lași, neisprăvitule, ce treabă aveţi voi aici?! 

— Aşa? Atunci, dacă te răzvrătești, 10 minute să vă fie rușine! 

Zicând acestea, juriștii apleacă frunţile, cu gravitate, ca să le in- 
spire reacţia potrivită. Femeia se ia cu mâinile de cap, năluca își 
pierde echilibrul şi se prăbuşeşte pe duşumea, iar Vasilisa începe să 
geamă şi se trage de-a buşilea spre un perete apropiat. 

— Wal, ţi-am spus eu că 5 minute or să fie prea puţin. 

— Da, dar se pare că 10? e prea mult. 

— Walule nu mă chinui! se tânguie Bușilă. 

— Walule mă pedepsești, dar mi-e rușine de vecini, se vaită şi 
Vasilisa. 

Daniel urmează procedura și înștiinţează pe inculpaţi: 

— Orice spuneţi poate fi folosit împotriva voastră; aveți dreptul 
la 10 linguriţe de cenușă pe cap. 

Cât timp le descarcă pe cap cenușă dintr-un vas ce-l au la ei, 
Daniel zice: 

— Aici e teritoriu revoluţionar, nu mai este nevoie de legislație 
cu articole. Ei au domnia bunului plac al dictaturii proletare. 

Se aude un sunet prelung. Amândoi se uită la Bușilă. Fără să fi 
fost observată, ea a scos din buzunar un corn și a sunat să-l che- 
me pe Paluda. 

Walter intuiește ce urmează: 

— Daniel, sper să facem față, ne mai vin antisociali. 

Juriştii consultă detectorul N şi, în scurtă vreme, pun în evi- 
dență 6 năluci trimise la ordinul lui Paluda. 

Walter meditează cu voce tare: 

— Câteva minute n-au putere asupra noastră, apoi le ruşinăm 
şi pe ele. Ne trebuie totuși un temei legal. 

Războinicul şef se adresează cu un glas gros, cerând informaţii 
de la Bușilă: 

— Ce e cu filfizonii ăştia la tine? 

Deşi e destul de conturbată psihic, vrăjitoarea îşi exprimă 
nemulțumirea: 

— Unde e jupânul Paluda, de ce n-a venit? 

— A solicitat lui Zangabil să participe la modificarea genetică 
a unei Legende și acolo s-a umput de pete albe, mântuitoare. Cei 
ca el, cu multe salamandre, nu se recuperează în carantină ca noi, 
plebea, şi atunci l-au băgat în spital. Pe aceştia care-s cu mine ţi i-a 
trimis Paluda. Eu sunt jupân” Spălătoru şi vin din partea lui Zanga. 

— Scapă-mă de neisprăviţii ăștia! îl roagă vrăjitoarea cu gea- 
măt în glas. 

Etericului i se spunea Spălătoru deoarece, fixându-şi privirea pe 
victime — atunci când le ataca — reușea să le facă să uite căile de sal- 
vare, ca şi cum le-ar fi spălat memoria. 

Acum se răstește la nepoftiții vizitatori: 

— Ce-i cu voi aici, terchea-berchea? 

Wal are o strângere de inimă dar își regăsește repede tăria, ri- 
dicând vocea: 

— 7 minute să-ţi fie ruşine... să vă fie rușine, gloată agresivă 
de stihii fără lege! Aţi comis ultraj contra autorității „Be-Be-Ce“. 

Instantaneu, ciracii intră sub forţa gravitațională și cad pe 
duşumea ca sleiți, rămânând fără prea multă vlagă. 

Unul cerşeşte milă: 

— Walule nu mă chinui! 

Daniel repetă procedura: 

— Orice spuneți poate fi folosit împotriva voastră. Aveţi drep- 
tul la câte un polonic cu cenușă. 

Walter deduce: 

— Ai văzut că vrăjitoarei astea nu-i sunt de ajuns nici 10 mi- 
nute?! 

În detector se aude glasul lui Vineri: 

— Eu i-aș fi dat 20 minute, pentru că m-a otrăvit, dar poate 
dacă nu o păţeam prin mâna ei, n-aş fi ajuns să cunosc bunătatea 
Bunicii, așa că vă rog să nu-i suplimentați pedeapsa. 

— Îţi mulţumim în locul ei, dragul nostru, spune Daniel. 
Instanţa noastră face un gest de clemenţă și-i lasă cele 10 minute. 

Recunoscând glasul şi amintindu-și de Vraci, vrăjitoarea capă- 
tă un tremur nervos. Daniel se uită în geantă şi vede că vasele cu 
cenușă pentru delicvenţi sunt aproape goale. 

— Vă rugăm s-o trimiteţi pe grefiera noastră, pe Jeni, cu un 
ruxac de cenușă! Să aducă şi un polonic, fiindcă la aceste stihii tur- 
năm mai multă. 

Se aude Dorian: 

— Căutaţi în sobă, că trebuie să fie cenușă acolo! 

Daniel deschide ușița de jos a sobei; aceasta scârțâie, ameste- 
când sunetul strident cu cele de frustrare şi de durere a fiinţelor 
din încăpere. 

— Este, dar e amestecată cu cărbuni. Deja cei răi, ca aceștia, au 
cărbuni aprinșiţ8 pe cap, nu le mai punem şi noi. 

După câteva minute se aude vocea Bunicului Juan: 

— Paluda constată că nu-i sosește îndărăt nici un mesager din- 
tre cei trimiși și fiindcă nu mai are încredere în slugile lui, a cerut 
de la Zangabil o stihie mai servilă, ca să se ducă acolo la voi. Când 
apare, numai dacă va fi nevoie o faceți de rușine și fiindcă nu e pe- 
ricol, Jeni are curajul să vină şi ea. 

Zis şi făcut, într-un minut se materializează acolo şi Jeni cu 
ruxacul în spate. Fiindcă nălucile căpătaseră consistenţă în plan 
fizic, li se răstoarnă pe capetele aplecate câte un polonic plin de 
cenușă. 

În scurt timp apare Facevânt, trimisul lui Zangabil, care deși ve- 
de ceva pe capul acelora nu-și dă seama ce poate fi. Vrând să le ajute, 

cumva, se grăbeşte să sufle. Face un praf infernal în jur. Daniel 
tuşeşte şi se adresează prietenului său, lui Jeni și dispecerilor: 

— Să plecăm! Acesta e mai periculos ca noi. Nu mai putem res- 
pira. Scoateţi-ne de aici! 

Spălătoru, care probabil primise o pedeapsă prea mică, amenință 
cu glas gutural: 

— Las” că vă arăt vouă! şi spunând acestea se declanșă o tuse 
asmatică generală. 

Wal&D şi Jeni sunt imediat evacuați; dispar subit, aşa cum au 
apărut. 

Facevânt, care nu auzise nimic, e puţin înfricoşat. Recapitulează 
în gând ciudăţeniile: nouă victime în agonie, plecarea urgentă a 
grupului, lumânările aprinse... praful din încăpere, care îl îneca și 
nu-i mai permitea să examinze locul, ca să vadă vreun pericol as- 
cuns... Mai bine să mintă că n-a găsit nimic deosebit. Hotărând 
acestea, dispare cu iuţeală. În urmă, Vasilisa se dezmeticeşte niţel, 
face efortul să iasă la aer curat și, ameţită, pleacă acasă. Paluda, în 
lipsa informaţiilor, trimite pentru investigații pe Tipenie, cu alţi ci- 
raci. Ajunşi la faţa locului, aceştia scot victimele afară, iar pe vrăji- 
toare o interoghează ca să afle ce s-a petrecut acolo. Ea însă e pa- 
nicată, incoerentă şi cu mintea dusă. Furioşi că nu scot nimic inte- 
ligibil de la ea, o bat până nu mai suflă. 'Tipenie simte aerul încă 
nerespirabil din casă, ia înapoi cornul lăsat de vrăjitoare, adună vic- 
timele, ce agonizează, pentru transport şi ordonă plecarea. 


xx 


În camera importantă la parter se află B.Juan, B.Arhetip, 
Dorian, Vineri şi echipa celor trei, transferați prin e/trim, Wal&D 
şi Jeni. Folosindu-se din nou de aparat, B.Juan selectează o steno- 
gramă a dialogului între Paluda şi Zangabil şi le-o prezintă: 


Paluda către Zangabil: 
— Hain să trăieşti vajnice Zanga, mi-ai trimis un idiot; a suflat ta- 
re şi mi-a intoxicat ciracii. 

— Mi-a spus că totul era în ordine acolo. 

— Ba nu era. Mai târziu, a venit și Ţipenie al meu, a văzut o 
substanţă ce persista în atmosferă, apoi a stat în coadă şi m-a infor- 
mat printr-un raport şi mai neghiob decât el, că ar putea fi particu- 
le de metapoezie de la Bunici, ori metapolitică volatilă. M-a îngrijo- 
rat să nu fie vreo armă secretă. Am aflat de la alţii că era cenuşă de 
pocăință, mai nesuferită şi mai insuportabilă decât toată basmonauti- 
ca Bunicilor. Am să-i dau o meta chelfaneală lui "Tipenie, mai dihai ca 
raportul lui, să mă ţină minte. 

— Ştii ce?! Eu nu te pot apăra de meta prostia lui. Ce s-a intmplat 
cu oștenii trimiși de tine şi de ce întârzie Spălătoru să vină? 

— Sunt toţi la recuperare. Jupan” Spălătoru şi-a revenit și se în- 
toarce. Restul au un comportament deviat spre penitenţă. Se prezintă 
ca nişte legume clocotite sub presiune. 

— Credeam că ai aflat... sunt urmări de la vaccinul lor. Ne poa- 
te aduce daune incalculabile. Au să ne scoată din luptă efective im- 
portante. 

— Da, ştiu. Ai vreun antidot? 

— Evident că am. Am anticipat asta şi avem un antidot ultrase- 
cret. E un contravacin cu valenţe nucleare. Îţi trimit și ţie dar mă duc 
să caut un specialist să facă profilul psihologic a lui Andri, un individ 
aflat pe lista neagră la noi. Hai... hain să te ştiu, jupâne! 


B.Juan le arată apoi, în proiecţie, cum antiBunicii scot din secţia 
ultrasecretă a laboratorului de la institut, cu mare precauţie, nişte 
recipiente închise. Proiecţia încetează când B.Juan le spune: 

— După cum aţi văzut, ei au permanent de lucru. 

Walter îşi arată hotărârea: 

— ContraBunicii sunt activi şi nu se lasă învinşi, dar nici noi 
nu renunţăm uşor. Vrem să aflăm ce descinderi urmează să mai fa- 
cem? 

— Dragii mei, spuse B.Juan, în teritoriile și perioada prigo- 
nistă v-au etichetat distopicii. E momentul să apelăm la expertiza 
Bunicului Arhetip, deoarece avem nişte precauţii. 

B.Arhetip începe, făcându-le un dar: 

— După cum ştiţi, eu sunt culegator și colecționar. Am pentru 
voi o perlă „Cercetează trecutul dacă vrei să prezici viitorul.“*9 

Înainte să stabilim unde veţi mai merge, vă rugăm să deprindeți că 
orice reuşită, orice experienţe inedite trăite de voi, să le puneţi în 
numele Marelui Bunic, arătându-vă recunoştinţa şi astfel veţi pri- 
mi altele noi. Acum vreau să aflaţi ceva din legea cauzei şi a efec- 
tului în cazul acestor intruziuni în trecut. 

Când le-aţi dat verdicte de „5 minute“, aţi determinat o peri- 
oadă de pedeapsa de vreo 5 zile la ei. Pentru 10 minute au cores- 
puns aproximativ 10 zile, fiindcă timpul vostru e mult mai concen- 
trat decât al lor. 

— Înţelegem Bunicule. 

— Deocamdată o să fiți ca niște luntrași, care pescuiţi, ori lăsaţi 
năvodul*10 pe fundul apei. Vă mai duceţi ici-acolo, Jeni să mai 
toarne ceva cenușă pe creștetele încăpăţânate, dar să nu pericli- 
tăm luciul apei! În curând vrem să vă lăsăm să vă întoarceţi la fa- 
milii și la grădiniţă. 

— Care ar fi pericolul lucrării noastre? întreabă Daniel. 

— Propagarea. Mai complicată ar fi explicaţia, dar încerc, în 
scurt. Vedeţi voi, în unele cazuri e/trimul v-a permis intrarea doar 
pe o zonă virtuală, reflectată într-o porțiune din subconștientul lor. 
Aşa se face că ei, neputându-se conduce după conștiinţăţi și fi- 
ind afundaţi într-un grav primitivism moral, au refulat experiența 
în coşmaruri de noapte. Să fac o paranteză, să precizez că mulţi 
greșesc, spunând Conștiinţă și referindu-se, de fapt, la conștienţă. 
Revin. Concomitent, lucrarea voastră din trecut*12 face presiuni pe 
viitor; urmează noi schimbări în trecut, pentru ca trecutul să rever- 
bereze iar asupra viitorului, și invers. Și ca să tragem o concluzie, 
pentru că materia respinge dintr-o încărcătură de energie prea ma- 
re, spre zona eterică, unele din expedițiile voastre vor fi transferate 
automat într-un trecut instabil, iar e/zrimul va arăta imagini neclare. 

Implicarea voastră acolo i-a făcut să vă numească diszopici şi a 
cauzat execuţia unor anchetatori. Dar nu aveţi ce vă reproşa, fi- 
indcă ei oricum erau într-o groapă cu vipere şi dacă nu pentru 
investigaţii, atunci pentru altceva și tot ar fi fost mușcaţi. 

Aşa că trebue să vedem unde mai insistăm şi unde stopăm des- 
cinderile, ca să nu afectăm parte de sfera armonioasă a prezentu- 
lui, luciul de care vorbeam. 

B.Juan intervine: 

— Bunicule Arhetip, eltrimul arată că am stârnit viesparul con- 
traBunicilor. Sunt pregătiți de represalii, pentru că le-am pedepsit 
ciracii. Ar fi oportun să studiem împreună, ce măsuri luăm. 

Privind şi spre Vineri, Bunicul Colecţionar încheie: 

— Vă lăsam să vă odihniţi și poate cu altă ocazie vom analiza 
noi chestiuni, laolaltă. 


Trimiteri Cap.X (15) Vizite, proiecţii şi misiuni 

1. tonus moral bunț — Psalmul 103.16 Vinul veseleşte inima omului. / 
2. răul meu, — Înţelepciunea lui Solomon 5.13 ... ne-am născut şi am 
isprăvit cu viaţa şi nu putem să arătăm nici un semn de faptă bună, ci 
în răutatea noastră ne-am risipit. / 3. ordinelor saleț — Psalmul 45.9 
împărăteasa, mireasa Ia, stă la dreapta Ta, împodobită cu aur de Ofir. 
/ 4. pedepsiţi* — Pildă, Ramakrishna. / 5. nu demonstrează abilita- 
te* — ci eşec hermeneutic. / 6. Împăratul numeşte — „Ea este trimisă 
de Domnul şi Creatorul Său pentru ca, sub acest titlu şi prin această 
rugăciune, să elibereze lumea de o mare catastrofă mondială... Prin 
această rugăciune, Doamna va salva lumea. Eu reînnoiesc, încă o 
dată, promisiunea.“ (Doamna tuturor popoarelor /10 mai 1953 ) — 
Ida Peerdeman. / 7. erat* — (lat.) Ceea ce trebuia demonstrat. Euclid 
8. aprinşiţ — Rom.12.20 Deci, dacă vrăjmașul tău este flămând, dă-i 
de mâncare; dacă îi este sete, dă-i să bea, căci, făcând acestea, vei gră- 
mădi cărbuni de foc pe capul lui. / 9. prezici viitorul* — Confucius / 
10. lăsaţi năvodul* — Mulţi indivizi din societatea modernă sunt ca 
barcagiii: trag la vâsle, dar stau cu spatele la viitor. Henry Coandă / 
11. după conştiințăț — Vreau să vă am umili și ascultători că să vă 
lăsați conduși de conştiinţa voastră, care este scânteia divină ce 
conduce sufletul vostru. Revelaţii — Mexic. / 12. din trecuti- Viitorul 
şi trecutul sunt a filei două fețe. Glossă, M.Eminescu. 


(16) Ostilităţi și testul iubirii 


Pe la amiază, în ziua următoare, B.Juan era la parter cu Walter 
şi Daniel. A consultat e/zr:mul, apoi a rugat pe Walter şi Daniel să 
anunţe pe toți, să încuie ușile şi să închidă geamurile! 


219 


— Îi avertizăm să nu iasă nimeni afară, să ţină toate ferestre- 
le închise, pentru că antiBunicii au declanșat represalii. În vecină- 
tatea vilei, Bunicii noștri au luat unele măsuri, au găsit o formă de 
avertizare, şi mulţi le vor da curs. Inamicii vor încerca să ne ata- 
ce şi pe noi dar suntem în siguranţă aici. Duceţi-vă să le spuneţi! 

Ei au anunţat la parterul vilei pe toţi, dar Virginia se afla în vi- 
zită, în camera lui Andri şi nu a ştiut. 


AntiBunicii, războinici din fire, au pornit ostilitățile aşa cum a 
anunțat Bunicul. Pe afară, în împrejurimile vilei atacau violent tot 
ce le stătea în cale, obiecte și fiinţe, indignaţi că-şi pierd influența 
parșivă în zonă. Ordonau „Surpaţi, loviți, dărâmați! Surpaţi, loviți, 
dărâmaţi!“ 

Nălucile unui pluton de intervenție rapidă au zărit un vecin, 
paşnic, al vilei InCo, ce cânta de unul singur, culegându-și florile 
din curtea sa. Stihiile, obișnuite să coboare în rapel pe suprafaţa te- 
restră — atunci când nu se prăbuşeau, în mod asemănător, din cau- 
za unor Basme sau alte arme ale Bunicilor nesimţitori — au descins 
abuziv în grădina cetăţeanului şi au zbierat la el, amenințându-l: 

„Zadarnic ferdonezi tu cetăţene „j'avais oublie que les roses sont 
roses“*1 căci 

nouă nu ne pasă de sensibilitățile voastre olfactive şi de buche- 
tele cu fundiță albă şi ciolofan... Nu ţi-a spus nimeni ce vei păţi tu 
şi trandafirii tăi, înainte de sosirea toamnei, de va veni la tine vân- 
tul turbăru?!'“. Şi imediat l-au luat pe fugă, urmărindu-l pe acolo și 
prin curţile celorlalți vecini. 

Pe cerul zonei survolau drone răsBunice dar şi nişte vehicu- 
le, numite de ei aero-birje, încărcate cu substanţe dăunătoare, an- 
titrandafirii şi antiazurii, fabricate la institutul AAA pentru a fi 
împrăștiate în atmosfera neplăcut de curată pentru ei. Deversările 
lor se făceau însă și accidental, dacă birjele răsBunice erau lovite 
de razele fierbinţi, emise de privirea Bunicilor Cuminţi. Aceasta se 
petrecea doar când Bunicii se simțeau căl/cași pe anteriu. O făceau 
mai rar, dar loviturile lor erau de o precizie milimetrică. Se auzeau 

atunci din direcţia contraBunicilor urletele de usturime şi înjură- 
turi de birjari. 


Când Virginia a părăsit dormitorul lui Andri, a ieșit în hol, a 
deschis fereastra — din obişnuinţă — și a luat-o pe scări spre bucă- 
tărie. RăsBunicii de afară au remarcat imediat neglijenţa. Au fă- 
cut rapid un plan şi, uzând tot de coborârea în rapel, au pătruns pe 
nesimţite la etaj. 

Andri, care era singur înăuntru, s-a pomenit că intră un indi- 
vid de statura și înfăţişarea Bunicului Juan, însoţit de doi bărbaţi. 
Aceștia l-au imobilizat, l-au leagat la gură, iar bătrânul i-a făcut o 
injecție în antebraţ. Intrat pe hol, un zgripţoroi ia forma umană, 
apoi apare la ușa întredeschisă şi anunţă: 

— "Trebuie să plecăm urgent pentru că vin cei de la Oastea 
Salvării din ghearele Bunicilor. 

L-au abandonat pe Andri şi au ieşit. N-a trecut nici un minut 
ŞI, în aceeaşi cameră, au pătruns Zangabil, Falmonelia, Spălătoru 
şi încă un personaj, care s-au arătat îngrijorați pentru soarta lui. 
L-au dezlegat la gură şi l-au întrebat: 

— "Tu ești Andri? 

— Da, eu sunt. 

— Ce ţi-au făcut Bunicii aceia perverşi? Nu cumva te-au in- 
jectath? 

— Ba da, mărturisi el, m-au injectat. 

— Stai liniștit, am venit la timp. Au folosit un toxic, dar avem 
un antidot. "Trebuie urgent să te adormim și să te scoatem de aici. 
Aţi fost cu toții înșelaţi de aceşti Bunici vicleni. 

După ce l-au adormit cu cloroform, l-au luat și au plecat cu el, 
pe sus. Virginia reuşi să-i surprindă de la distanţă când l-au scos 
pe fereastră și, disperată, veni să anunţe răpirea lui Andri. B.Juan 
merse să verifice toate ferestrele, iar B.Arhetip o calmă pe fată şi-i 
explică: 

— S-a petrecut așa, mai mult din pricina destinului. Ne-am dat 
sema că îl iubeşti pe 

Andri, vei vedea că este mai mult decât un prieten pentru tine. 
Trebuie să participi la eliberarea lui, dar asta presupune să te tri- 
mitem în trecut, unde vei fi atacată cu violenţă de jivine, de felu- 
rite insecte, albine sălbatice, termite mari ș.a. Acestea prefigurea- 
ză pe răpitorii lui Andri. Vei fi împunsă, rănită şi umilită, dar vei 
fi ajutată să lupţi cu ei. Să nu te sperii de răni — vei fi vindecată ul- 
terior — ci să loveşti în stânga şi în dreapta! O mai făceai prin cu- 
vinte şi pentru religia ta! Acum însă o faci letal, dar cu scopul de a 
salva viaţa lui şi a altor aleşi. Dacă vei învinge în această periculoa- 
să aventură, aproape virtuală, vei secătui puterea zgripţoroiului şi 
a celorlalte năluci, care l-au răpit. Accepţi? 

— Categoric, da. 

— Bine, atunci diriginta ta va veni să-ţi facă un instructaj. 

— Dar ea... nu mă aşteptam. 

— Ştim... toţi aţi crezut că doamna Zeta e o simplă educatoare, 
dar ea este o Bunică din garda Marii Bunici. Iubirea și grija ei ați 
putut toţi copiii s-o simţiţi la grădiniţă. A vrut să fie discretă şi să 
nu cunoașteți nimic despre ea. Nu v-aţi dat seama nici că Emisarul 
era un Bunic, iar el — asemenea — nu a vrut să cunoaşteţi aceasta. 
Bicidus (după numele adoptat), Bunic și el, avea rolul să vă antre- 
neze, ca să vă obişnuiţi unui caracter dur, însă colegii voştri l-au 
socotit întâi dezagreabil, apoi insuportabil. Pe motivul inadaptării 
voastre el a fost revocat, dar ați ratat un bun prilej de perfecţionare. 
Acum așteaptă puţin, căci vine diriginta şi te va învăţa unele secre- 
te de luptă! 'Te rog să primești de la mine o perlă, care-ţi va rele- 
va puterea ei mai târziu: Nu fiindcă lucrurile acestea sunt grele nu 
avem curaj, ci fiindcă nu avem curaj, ele sunt grele.“*2 

Cum a sosit, B.Zeta a îmbrăţișat-o pe Virginia, care tremura de 
emoție, și a încurajat-o. Fata a ţinut să-i mulțumească, amintindu-și 
că Zeta a invitat-o să completeze testul: 

— Acum îmi dau seama de ce m-ai invitat la „testul iubirii“, 
atunci când Ferguson avea nevoie de îndreptare. 

— Da, scumpa mea, a venit momentul să-l aplici. Ti-am dat 
notă mare la test, fiindcă am văzut că ai simţul devoţiunii foarte 

dezvoltat. A apărut ocazia să plătești o cauţiune pentru Andri, fi- 
indcă îl iubeşti. 

Înlăcrimată, Virginia întreabă cu îngrijorare: 

— "Totuşi, cărarea destinului meu se desparte de a lui? 

B.Zeta o îmbrățișează din nou şi-i spune: 

— Nu, copila mea, abia s-au reunit destinele voastre. Lași pro- 
blema pe mâna Marelui Bunic, dar nici tu „nu stai cu mâinile în 
buzunare“, cum se spune. 

— Voi, Bunicile şi Bunicii, puteţi afla tot ce doriţi? 

— Putem citi gândurile şi inimile voastre ușor și vedem mult 
mai mult și mai departe decât puteţi voi. Pe Bunicul Bunicilor şi pe 
Bunicii cuminţi să nu te superi niciodată! 

B.Zeta i-a spus apoi că nălucile iau diferite forme şi caută să fie 
cât mai perfide posibil. I-a arătat cum să lovească şobolanii uriași 
pe spate, cum să-și apere mâinile şi faţa de zburătoare şi cum să-și 
revină repede după efort. Apoi i-a spus: 

— Dacă vei ajunge să te simţi prăbușită, atunci să invoci pe 
sublima noastră Bunică 

„Crăiasă alegându-te / Îngenunchem rugându-te / Înalţă-ne,*3 
ne mântuie / Din valul ce ne bântuie!..“ 

Spre sfârşit Zeta şi Virginia au invocat împreună puterea şi ocro- 
tirea Bunicului. 


Trimiteriţ* Cap.X (16) Ostilităţi și testul iubirii 
1. iubim trandafiriik — J] Salvatore Adamo. 2. sunt grele* — citat 
Lucius Annaeus Seneca. 3. Înalță-ne* — Mihai Eminescu, Rugăciune. 


LAPITULUL, NI 


(1) Experimentul 


Ţinând cont să nu-l şocheze cu ceva sumbru, Zanga a pregă- 
tit un loc ceva mai însorit pentru Andri. Spălătoru şi încă o nălu- 
că l-au transportat la un loc mai retras, unde se afla o casă mare 
cu etaj, cu ziduri albe şi ferestre de lemn sculptat; curtea spațioasă, 
un lac, în jur pădure, iar în atmosferă mult ozon. Îi aşteptau acolo 
trei studenţi de la institut. L-au depus pe Andri, încă adormit, pe 
un pat larg, confortabil, și au ieşit. 

Directorul le-a adus la cunoștință celorlalți: 

— Gata, începem pe el experimentul nostru! La InCo el s-a ales 
cu un vaccin și acum lucrează asupra lui serul meu. E faza incipi- 
entă. Concomitent, trebuie să-l manipulăm psihologic. 

Unul mai curios a întrebat: 

— Ce fel de ser i-ai injectat, jupâne? 

— Este soluţie concentrată de cCp-, antidot ultrasecret (anti- 
vaccin) obţinut la institutul nostru. Atenţie, o perioadă de timp veţi 
rămâne materializaţi, ca să vă poată vedea, dar ca îmbrăcăminte, 
vreau să vă concepeţi — cum voi face şi eu — nişte haine elegante. 
Vom intra la el căci se trezeşte. Acolo mă puteţi susţine, dar îi vor- 
besc numai eu. 


xx 


Andri, cu piciorul umflat, este întins pe pat. Camera de aparta- 
ment e una spațioasă, situată deasupra parterului. Urmat de grupul 

lui, Zanga intră, aşează pe masă o trusă de piele, şi zâmbind i se 
adresează lui Andri ca un om de ştiinţă cabrat pe teorii savante: 

— Andri dragă, se ştie că la nivel galactic sistemul solar trece 
printr-un câmp de fotoni care-i ridică frecvenţa. Ei bine, la nivel 
neuronal, cortexul tău a trecut, asemenea, printr-un norişor apă- 
rut la grădiniţă şi în împrejurimi, un norișor de Basme, Legende, 
energii si sclipiri de Coliere sau substanţe estetice neavizate de noi. 
Este ghinionul tău că ai intrat în contact cu acestea. Din nefericire 
ți-au măcinat zestrea de celule, de molecule sănătoase primite de 
la părinţii tăi şi care erau moștenite, la rândul lor, de la vajnicii răs- 
Bunici. Aceștia erau plini de glagore și de putere. Acum eşti foar- 
te slăbit și dacă o iei pe calea pocăinţei nu vei mai putea să-ți atingi 
visul ce ţi-ai făurit, nu vei mai sparge bănci. Ai să rămâi un ano- 
nim. Noi te ajutam să-ţi cobori frecvența și să devii o adevărată le- 
gendă printre muritori. A trebuit să te luăm forțat de la vilă, fiind- 
că erai sub influenţa unor narcotice şi a unor mesaje subliminale. 
Tu şi ai tăi aţi fost drogaţi de niște bandiți de Bunici. 

— Și voi cine sunteți? 

— Noi suntem Oastea Salvării din ghearele Bunicilor. Eu mă 
numesc Zangabil. Cei care au venit iniţial peste voi la InCorpore 
erau impostori. 

Andri avea ceva dureri. Acum era încă sub efectul injecţiei şi al 
cloroformului și avea mintea cam tulbure. 

— Nu știu dacă îmi vreţi binele. Ce mi-ați făcut de mă doare 
piciorul? 

— Nu ţi-am făcut nimic, deja îl aveai umflat. Dacă doream, am 
fi putut să-ți facem rău, dar nu ne purtăm așa cu prietenii noștri. 
Probabil am fost mai duri la transport, dar trebuia să lucrăm repe- 
de ca să te salvăm. Ştim că ai planuri mari şi putem să te ajutăm. 
Ca să ţi le realizezi trebuie să devii neînfricat și să induci spaima 
în toţi. Cu potenţialul pe care îl ai poți deveni foarte puternic. Noi 
ştim să te antrenăm şi putem să te susţinem. Uite în jur, toţi de aici 
îmi dau dreptate! 'Tu ce părere ai Andri? 

— Poate că ai dreptate, însă a zis cineva „Când vezi că a1 aceeaşi 
părere cu majoritatea e bine să mai reflectezi o dată.“*1 

— Ştii ce?! Nu mai reflecta!„Ori la bal, ori la spital!“. 

— Ce s-a întâmplat cu oamenii mei? 

— Doar pe tine am reuşit să te salvăm, justifică directorul. 
Încearcă să te refaci repede şi împreună cu noi ai să-i ajuţi şi pe ei. 

În încăpere intrase o tânără plină de nuri, cu păr bucălat, pur- 
tând haine subţiri strânse pe trup. Era provocatoare căci zâmbea 
numai pentru Andri. 

— Uite Andri, am chemat o domnişoară grațioasă și pricepută, 
care să-ţi oblojească rana de la picior. Cum te cheamă, frumuseţe? 

— Florela, zise ea, cu timiditate, ca o bine crescută. 

— Florela, să-ţi dai silinţa să îngrijești cu blândeţe pe acest bărbat 
nobil, cu caracter frumos şi cu mari aptitudinil! Este prietenul nostru! 

Aflat încă sub influenţa serului, Andri a devenit receptiv la răs- 
tălmăcirile versatului antiBunic. Ispititoarea fată i-a pansat picio- 
rul iar Zangabil, urmărind să-l calmeze, a mai discutat cu el şi i-a 
băgat în cap tot felul de idei și teorii. În plus, l-a linguşit peste mă- 
sură, ca să-l ducă la înfumurare. 


Trimiteriţ* Cap.XI (1) Experimentul 
1. o dată.* — Mark Twain. 


(2) Sărăntocul 


Partea pregătitoare fiind încheiată, Andri a fost lăsat să se odih- 
nească puțin, iar Zanga, Florela şi ceilalți au ieşit pe terasa etaju- 
lui să chicotească și să se distreze pe seama celui răpit. Zangabil i-a 
cerut lui Florela să revină ziua următoare şi a lăsat-o să plece. Un 
student, care supraveghease poarta, a venit să-l anunţe pe director 
că un cerşetor se plânge de foame. Directorul are o idee: 

— Am mai găsit un cobai pentru antidotul nostru. Îl testăm ŞI 
pe sărăntocul acesta, dar cu o cantitate dublă, să vedem ce efect 

are, comparativ cu Andri. Cheamă-l înăuntru, că-i dăm noi de 
mâncare! 

Când acela a intrat, au văzut un moneag scund, jerpelit şi cu 
barbă, care le zâmbea condescendent. Avea o traistă la el şi părea 
nemâncat de câteva zile: 

— Să trăiţi, să trăiţi, chiar îmi este foame. Vă mulţumesc de 
invitaţie, nu știu cum să vă răsplătesc. 

Scoate din traistă o lampă şi un vas cu capac, clipește repede-re- 
pde din ochi și le zice: 

— Am aici o lampă şi niște petrol lampant, vi le dau că poate o 
să aveţi nevoie. 

În timp ce gazdele examinează frumoasa lampă de argint, în- 
crustată cu figurine și înconjurată de un lănţișor, străinul mai scoa- 
te un cilindru pe care îl sărută ca pe un odor, apoi îl deschide, fi- 
indcă e un pergament rulat şi le spune: 

— Vreau să vă interpretez o Rapsodie pe un re major, și cu un 
timbru artistic împrumutat special de mine, ca să vedeți ce frumos 
se deapănă. 

Imediat, cu timbru melodic, rostește: 

— „Rapsodia de dulce. Cu glas de aur şi triluri inconfundabile, 
Rapsodii din Rapsodiile Bunicilor Cuminţi au fost cântate încă ...“ 

Zangabil strânge pleoapele cu putere şi șuieră de parcă s-ar dez- 
umufla:. 

— Ssss!... Este Bunic și ne face să dansăm... cine m-a pus să-l 
chemăm înăuntru pe pitic?!? 

Ceilalți, îngrămădindu-se unii în alții, zumzăie ca niște bărză- 
uni surprinşi pe mâncarea din bucătărie, ori se vaietă decepţionaţi, 
plesnindu-și frunţile: 

— Zzz!... Numai de Rapsodii nu ne ardea nouă... Tiii, să fi 
înghițit măcar 1 kg de jar. 

Părutul moşneguţ se justifică: 

— Mă numesc Ion şi vă jur că-mi este foame și sete de suflete- 
le voastre, de mântuirea voastră, dar mi-e teamă că aşa rămân, flă- 
mând și însetat. 

Degeaba vă tânguiţi, m-a trimisţi Bunicul tuturor să mă audiaţi 
şi n-am avut încotro. Hai, mai bine să intrăm la Andri, că vreau să 
audă şi el! 

Domesticiţi, toți îl urmează, precum gâșştele pe stăpânul care 
le dă de mâncare. Legănându-se și lipăind stânga-dreapta-stânga, 
pătrund și ei în apartamentul lui Andri. Acesta, încă întins în pat, 
uimit să-l vadă pe B.lonel, i se adresează dur: 

— Eşti un impostor, regret că te-am cunoscut. 

— Andri, așa te-au făcut ei să crezi, dar am dreptul la apărare. 

— Eşti în cârdăşie cu Juan, de ce-ai venit? 

— Dacă eram un impostor mai veneam aici între aceștia care 
m-au defăimat?! Asta ţi-au spus, dar priveşte ce învioraţi sunt ei de 
venirea mea! De ce să fii supărat pe mine?! 

Andri îl vede pe Zangabil şi pe cei de lângă el schiţând încă 
mişcări de dans. 

Bunicul se aşează neghjent peste trusa din piele, ce conţine fio- 
lele cCp-, lăsată pe colţul mesei. Se aude cum fiolele trosnesc sub 
greutatea lui. Zangabil reacţionează disperat. Se vaietă prelung, de 
parcă i-ar fi plesnit o arteră eterică. 

— Ce aveaţi aici? întreabă Bunicul, ridicându-se să vadă trusa. 

— Aveam fiole cu antigripal. Ce ai putut să-mi faci! zise 
Zangabil, repezindu-se să ia trusa. O cercetează şi o pune aproape 
de uşă într-un loc ferit. 

— Vă fac eu rost de antigripal, spune Bunicul, însă am ceva mai 
puternic. Ia, staţi jos! Dacă vă vine să dansațţi, o faceți static pentru 
că vreau să ascultați cu atenție „Rapsodia de dulce“! 

— Dacă e de dulce, e bine, căci noi nu postim, ironiză un student. 

B.lon, fiindcă avea la el e/rimul lui Juan, îl deschise şi-l puse pe 
masă ca să se audă, în surdină, un regal simfonic pe re major-ul 
promis. Deschise iarăși pergamentul şi citi: 


Trimiteriţ* Cap.XI (2) Sărăntocul 
1. m-a trimisț -— lezechiel 2.7 Ci să le spui cuvintele Mele, ori te-or 
asculta, ori nu te-or asculta, căci sunt un neam de răzvrătiți. 

(3) Rapsodia de dulce 


„Cu glas de aur şi triluri inconfundabile, Rapsodii din Rapsodiile 
Bunicilor Cuminţi au fost cântate încă de la primele foșnete de frun- 
ze, de către ciocârliile înțelepte. Găzduite de păduri, acestea îngânau 
răsăritul şi apusul astrelor cu cele mai subtile sunete modulate vreo- 
dată, așa ca mișcările de rotaţie și de revoluţie să nu fie nici câtuși de 
puţin perturbate, ba dimpotrivă. 

Era minunat să le asculți şi să visezi, pe cântarea lor, cum lucruri- 
le strâmbe se îndreaptă şi sufletele bolnave se tămăduiesc. De atunci 
încoace, când cineva repetă o Rapsodie, ori murmură un arpegiu fer- 
mecat ce-o sintetizează, aevea multe se îndreaptă, mulți se tămădu- 
iesc sufletește iar amărăciunea în dulceaţă se preface, în vecii vecilor. 


Trăia, în orășelul fără nume, un om ciudat de modest. Nu era lim- 
but, dar era un meloman înrăit. Adesea solfegia, călare pe tonuri și se- 
mitonuri, în auzul trecătorilor, pe stradă „2 Am un leu şi vreau să-l 
beau“*1 Însă când scăpa hățurile auzeai de la el „£ Beau și vin, beau 
şi rachiu $ Cât am de trăit*2 nu ştiu“. Pe aceasta a lăsat-o mai discret 
pe urmă, fiindcă cineva i-a zis „Zi-mi cât bei şi-ţi spun eu cât mai ai!“ 
Însă nici beţiv nu era omul, decât împătimit după muzică bună şi stil. 
De la o vreme însă, destinul l-a forţat să treacă de la cântecul de pa- 
har, la dulciurile de borcan, ireversibil. 

Începuse să cumpere borcane cu dulceaţă. Cumpăra, agonisea cu 
traista plină şi pe nimeni nu deranja. Oamenii ori glumind, ori de sus 
privindu-l, îi dădeau și câte un borcan cumpărat de ei. Marketurile îi 
făceau şi ele reduceri de preţ. EI lua politicos, cu mănuși, ce i se da, 
mulțumea şi pleca. 

A trecut vremea şi lumea l-a uitat, fiindcă tot pe vremea aceea 
reţelele de socializare comentau vehememt politicile oneroase sau spe- 
culative ale multor bănci. 

Când nemulțumirea populaţiei crescu, crescu şi numărul atacuri- 
lor armate contra sediilor de bănci. Erau zile de caniculă în care, da- 
că înainte se consumau băuturi reci, acum lumea se răcorea și mai ta- 
re, consumând știrile mass media despre noile jafuri la bănci. Filmele 
cu hold-up-uri erau devorate mai ales pe caniculă, iar vânzările de 
înghețată cu vanilie, ori ciocolată şi de băuturi fresh scăzuseră dramatic. 

De la o vreme, în localurile băncilor prădate, fără victime, invari- 
abil, se găsea lăsat texul „Fără vărsare de sânge“, iar alături se găseau 

două-trei borcane de dulceaţă aproape goale. Poliţiile interstatale sus- 
pectau că bandiții puteau fi niște diabetici incurabili şi iresponsa- 
bili, săraci, dar care, din prea mare iubire pentru familiile lor, do- 
reau ca înainte de ultima comă diabetică să-și asigure financiar rude- 
le. Această supoziţie pornea de la o teză medicală, recent apărută, care 
demonstra că hiperglicemia instituţiilor financiare lacome dereglează 
echilibrul glicemic al populaţiei, accentuează tendinţele eroice și spi- 
ritul inventiv al cetăţenilor. 

Din pricina aceasta, polițiștii au început să îmbrace halate albe, să fa- 
că liste peste liste cu cetăţenii diabetici sau vulnerabili și dându-se drept 
personal medical, cutreierau din casă în casă cu chestionare de speciali- 
tate, ca să dea de urma spărgătorilor. Oamenii îi primeau, fiindcă ei ve- 
neau cu atenţii, diverse mileuri croșetate şi amabilitate fără brizbrizuri. 
Dar fiindcă erau acum așa de mulți în așteptare la ușile lor, populaţia le 
dădea bonuri de ordine şi lega câinii, ca să nu le rupă din croială. 

Când cozile albe — ale polițiștilor, fireşte — de la ușile oamenilor au 
reușit să se rotească de trei ori (fiindcă aceeași echipă medicală venea 
şi de mai multe ori la aceeaşi adresă) s-a găsit, în orașul fără nume, la 
locuinţa cuiva, un beci plin cu borcane de dulceața. Poliţia părea să fi 
descoperit o pistă bună.“ 


Pe parcursul audiţiei B.Ion a întors ecranul către Andri, ca să-i 
arate ceva, dar şi-a continuat lectura. Ascultătorii Rapsodiei au mai 
mişcat a dans dar au rămas aşezaţi. Acum Bunicul rulează perga- 
mentul înapoi şi le aduce la cunoștință: 

— Deocamdată atât pentru seara asta, aș putea să mai vin mâi- 
ne, dar nu sunt sigur. 

Ascultătorii, cu Zanga în frunte, protestează: 

— Ştii ce?! Nu merge așa, citește mai departe! Citește! 

— Pariez că au dat de șeful bandei, vreau să aflu! Citește, sau — 
cum ziceai — interpretează! 

— Vedeţi? Ne-a ademenit cu o Rapsodie întreagă și în schimb 
ne dă cu porţia. Că-i arpegiu fermecat sau nefermecat, ceva nu e 
în ordine. Eu sunt curios să aflu ce urmează! 

Bunicul le face semn să tacă: 

— În seara aceasta în nici un caz, dar dacă vreţi să mai ascultați 
ce urmează trebuie să negociem ceva, decise B.lon. 

Spălătoru spune șefului său: 

— Mie-mi miroase a şantaj, ia mai bine să-şi ia allegro concer- 
tul de aici şi să se ducă! Vă pot interpreta eu mai departe un scher- 
zo în Si bemol major. 

— Nu aşa, Spălătoru, vita lui taica, e bine să aflăm ce vrea, ho- 
tări Zangabil. 

— E o condiție măruntă, preciză Bunicul, clipind repede de trei 
ori. Puteţi s-o îndepliniți. 

— Daa... se face, se face. 

— Eşti hotărât? întreabă Bunicul. 

— Să n-am parte de Rapsodie, dacă te mint, se angajează di- 
rectorul institutului. 

Acceptând promisiunea, Bunicul formulează rugămintea: 

— Bine. Uitaţi, vă dau un text și notele muzicale şi-mi cântați 
de fiecare dată şi la plecare și la venire cântecelul acesta, începând 
de azi! 

Întinde contraBunicului o partitură şi toţi se duc lângă Zangabil 
să o descifreze. 

B.lon se uita spre Andri care, ridicat din mijloc, i se adresează: 

— Nu ştiu ce urmăreşti, dar aceştia vor totuși să mă ajute să-mi 
împlinesc aspiraţiile. 

Pe ton foarte scăzut el îi răspunde: 

— Atenţie Andri, cine nu recunoaşte lumina, riscă să aibă par- 
te de întuneric, iar „fiecare pom se cunoaște după roadele lui.“Ţ3 
Singura mea cerere, ce-ţi fac pentru seara asta, este să-ţi aminteşti 
ce ţi-am recomandat, când ne-am întâlnit la InCo. 

Îi mai strecoară o foaie de hârtie şi se întoarce spre grup să le 
spună: 

— Deci, asta e condiția mea, aprindeţi lampa, pe care v-am 
dat-o, şi îmi cântaţi. Acum vreau să vă aud! 

Unul aprinde felinarul, apoi toţi se concentrează pe versuri şi 
note. Odată cu Zanga încep să cânte, mai fals sau mai corect, du- 
pă cum se pricep: 

— „Mai vino seara*4 pe la noi, lonele dragă (bis) Z Poarta 
e deschisă, lampa e aprinsă Mama s-a culcat, iar cu te-am 
aşteptat...“ 

La sfârșit B.lonel încheie: 

— Bravo, acum plec, dar să ştiţi că pe creanga aceea — le arătă 
pe fereastră arborele din faţă — va veni o ciocârlie. 

Preocupat de o idee, Spălătoru insistă să ceară lămuriri: 

— Ce limbă vorbeşte? 

— "Toate şi toţi vorbesc limba ciocârliilor, inclusiv autorul; e ofi- 
cială, întăreşte Ionel. 

— Noi nu credem că-i a lor. Dar de ce ar fi limba aceasta o co- 
moară,*5 cum susţin ele?! 

— Pentru că iniţial ea a fost turnată în tipare aurite şi-n crista- 
le unice de cei care au onorat-o pe frecvenţe înalte, precum păsă- 
rile şi ciocârliile înțelepte. Cei care nu i-au descoperit calitățile au 
mulat-o pe obiceiuri rele și pe... 

— Atunci s-avem pardon, intervine Zangabil, noi n-avem ne- 
voie de brățări, coliere, alte pietre rare, bogății și comori. Lăsaţi-ne 
în sărăcia noastră pe frecvenţă joasă! Ni-i suficientă dulceaza, de- 
ocamdată. 

— Eu vă las după Rapsodie, dar pe Bunici îi doare faptul că aţi 
umplut planeta de încuiaţi. 

— Nu-i adevărat, încuiați*6 sunt ignoranţii, iar voi, Bunicii, 
înnebuniți lumea cu Basme paranoice, se revoltă Spălătoru. 

— Adevăraţii încuiaţi sunt cei care nu ştiu să desfacă vrăjile. Pe 
unii i-ațţi ameţit voi, iar alții s-au autovrăjit cu propriile lor doctrine 
şi învățături omenești, iar voi, stihiile, îi ţineţi nedescuiați cu oche- 
larii şi pâlniile voastre. Că au rămas în ignoranță, da, ai dreptate. 

— Ştii una?! Ciocârlia să facă bine, să doarmă la noapte! pre- 
tinse directorul. 

— Fie şi aşa! promite Bunicul. Oricum seara n-o veţi auzi vor- 
bind. După zborul de zi, împreună cu suratele ei înțelepte, rămâne 
cu capul în nori și se scuză des: 

„Limba noastră-i numai cântec*7 / Doina dorurilor noastre / 
Roi de fulgere, ce spintec / Nouri negri, zări albastre.“ Așa că vine 
doar să-l vegheze pe Andri şi e mai bine să n-o provocaţi! 'Trilurile 
ei sunt grozave şi ar putea să vă năucească. Noapte bună! 


Trimiteriţ* Cap.XI (3) Rapsodia de dulce 

1. să-l beau* — temă a Rapsodiei lui G.Enescu. / 2. am de trăit* — din mu- 
zica populară românească. / 3. după roadele luiț — Lc.6.44 Căci fiecare 
pom se cunoaşte după roadele lui. Că nu se adună smochine din mără- 
cini şi nici nu se culeg struguri din spini. / 4. Mai vino seara* — cântec, 
Ioana Radu. / 5. o comoară* — Limba noastră-i o comoară £ În adâncuri 
înfundată Ş Un șirag de piatră rară Ş Pe moşie revărsată...- Poem Limba 
Noastră, Alexei Mateevici. / 6. încuiați* — Un Încuiat! Așa le zicem noi 
ăstora care habar n-au să facă vrăji! Harry Potter, ].K.Rowling. / 7. nu- 
mai cântec* — Limba Noastră (imnul Moldovei), A.Mateevici. 


(4) Între efecte și năluci 


După plecarea lui lon, Zanga și ciracii lui încă se resimţeau; mai 
fredonau Mai vino seara“, mai se schimonoseau sau mimau, spas- 
modic, mișcări din dansul anterior. Curând, nălucile observă altă 
consecință după audiție, că nu se mai pot dematerializa şi rămân, 
deocamdată, captive planului fizic. În condiţiile acestea s-au re- 
tras să se sfatuituiască, lăsându-l pe Andri singur. Au revenit apoi 
la el ca să vadă cum își face efectul cCp-ul în paralel cu Rapsodia. 

De pe pat, unde Andri se afla când au intrat, i se adresează lui 
Zanga cu îndrăzneală: 

— Am înţeles că ești director la institut. Ce faceţi acolo? 

— Cercetări științifice, antrenamente, lămuri directorul. 

— Aha, aș avea şi eu nişte idei. Mă interesează să-mi pasezi mie 
funcţia de director, fiindcă am ceva mai multă glagore ca tine. Tu 
poţi rămâne comandantul trupelor tale. 

Cu viclenie, directorul îi acceptă propunerea. 

— Dacă vrei, mâine mergem acolo, dar vreau să-ți pui în buzu- 
narul de la piept o felie de cozonac. E un consemn ca să te accep- 
te locurile alea. 

Andri se adresează, cu severitate, celui ce pare numărul 2 du- 
pă director: 

— "Tu eşti Spălătoru, vita lui tataia... natural că tot cercetă- 
tor ştiinţific. Am auzit că matrozii tăi împing la sinucideri şi că 
socoteşti pe toţi terchea-berchea. Am visat că ai putere mai ma- 
re decât Zanga. Eşti în stare să-l snopeşti în bătaie acum, ca să mă 
conving dacă el e tot un terchea-berchea?! 

Spălătoru, deşi are fascinația rece a privirii de şarpe ce încear- 
că să-ţi îngheţe sângele în vine, deţinea la centură numai două sa- 
lamandre. Privi, rânjind, către director. 

Superior în grad, jupânul Zanga poate profita de statura lui 
alungită şi osoasă dar flexibilă, căci se simte deranjat de ezitarea 
subalternului și mai ales de rânjetul lui. Cu iuţeală, îl ţintește cu o 
lovitură perfectă, încât Spălătoru ajunge pe jos, în patru labe. Furia 
şefului nu e tocmai potolită prin aceasta, ar dori să-l lovească şi pe 
Andri, dar gândește la riscuri şi se abţine. AntiBunicul prăbușit, 
îşi aminteşte experienţa recentă de la casa Buşilă și-i zice şefului: 

— 5 minute să-ţi fie ruşine! 

Zanga receptează formula ca pe o izbitură; i se moaie picioa- 
rele și cade pe podea. Pentru o fracțiune de secundă el a avut vi- 
ziunea lăuntrică a unei luptătoare care l-a lovit, iar acum, această 
percepţie i se repetă şi lui Spălătoru, concomitent. 

— Sunteţi amândoi nişte terchea-berchea, spune Andri trium- 
fător şi preocupat de piciorul dureros. 

În personalitatea lui se manifestau, alternativ, două stări anta- 
gonice. Acum, impasibil și dur, era din nou sub influenţa serului. 
Cealaltă nălucă şi studenţii, fiind în derută, nu se amestecă. După 
niște momente de tăcere, între cei căzuţi are loc un dialog. Zanga, 
crispat, face efortul să-și revină: 

— Uite ce?! Daca n-ai fi un bun tactician și priceput în arta 
militară, m-aş lipsi de un zgripţoroi ca tine. V-aș fi dat o lecţie la 
amândoi, dar am văzut, mintal, o amazoană împotriva mea. 

Spălătoru păstrează pentru el ce a simţit, îşi revine mai repede 
şi se ridică de jos. Dar și directorul îşi revine înainte de 5 minute. 

— Jupâne, zice Spălătoru, nu-ți dai seama de impertinenţa lui?! 
Vrea funcţia de director, vrea să te snopesc că a visat el... are tu- 
peu de dragon cu 6 salamandre, acesta. Pe de altă parte tu însuţi 
l-ai programat, îndemnându-l să fie neînfricat şi să inducă spai- 
ma în toți. 

Zanga se ridică şi caută explicaţii: 

— Elvrea să ne încăierăm. Se pare că Ionel l-a montat împotri- 
va noastră cu imaginile de pe ecran. 

— Aşa e, Ionel ne băga pe gât spanac îndulcit și lui îi dădea 
informaţii pe ecran. E clar, altfel de unde ştie el de rerchea-berchea?! 
Jupâne, ce antidot i-ai administrat ? Ce-i aia ser cCp-? 

Zanga se înseninează la chip şi zâmbeşte larg: 

— Că bine ai nimerit-o... Ăsta da tupeu, parcă e Coviscald. 
Înseamnă că şi-a făcut efectul. Aţi văzut măiestria mea?! Şi-a 
însușit repede „Dezbină şi domnește“ și-i plin de Nesimţire. 

Umflat de satisfacţie, Zanga le dă lămuriri complete: 

— Substanţa preparată de mine este antivaccin „citoCo- 
viplasmic-negativ“. În genocidul acela, provocat la institut de 
Holbatlatine, a murit — între alții — și o stihie nesimțţită și sluțită 
rău, pe care unii din voi o cunoaşteaţi. O chema Coviscald. În la- 
borator i-am luat corpul eteric, care la ea era o energie foarte pu- 
turoasă, și am reuşit un condens. Am stabilizat condensul cu ma- 
rijuana şi conservant și a rezultat Nesimţirea ca antidot; antivac- 
cin la dispozitivele de asalt ale Bunicilor. Dacă imbecilul acesta 
ne pune la punct, cu tupeu, înseamnă că am reușit experimentul. 
Maine aveam programat să-i mai injectez o doză. Mizerabilul de 
Ionel mi-a spart, dinadins, toate filolele, dar mai am o cantitate la 
laborator. 

Amintindu-şi iar de Rapsodie, Andri pune mâna la frunte, gân- 
ditor, iar Zanga îl chestionează: 

— Văd că ai o foaie de hârtie, ţi-a lăsat-o Ionel? 

— Am văzut că Bunicul nu are gheare, răspunde Andri. 

— Şi cine a zis că are?! 

— Spuneai că sunteţi Oastea salvării din ghearele Bunicilor. 

— Aşa vine vorba; au sau n-au gheare, tot nişte hodorogi ipocriți 
sunt, inclusiv mărunţelul de Ion. Venise ca un sărăntoc, să ne cea- 
ră de mâncare şi în schimb ne îndoapă el cu spanac nefiert — vorba 
lui Spălătoru. Zi-mi, ce ţi-a lăsat scris acolo!? 

— Unul din voi a luat chipul unui Bunic și m-aţi injectat forţat. 
Sunteţi şerpi veninoşi și broaște râioase. 

Zanga, îngrijorat, le spune ciracilor: 

— Nesimţire, nesimţire dar văd că are curaj blestematul. Să 
nu-i fi lăsat Bunicul vreo armă. 

Spălătoru privește spre fereastră și anunţă: 

— Jupâne, pasărea de afară pare că a adormit. 

— Stinge-ţi lumina și daţi cu el de pământ! strigă Zangabil. 

Unul din studenți apasă pe întrerupător. Imediat s-au aruncat 
la gâtul lui Andri. 

Deși lovea şi el, trebuia să-şi protejeze piciorul. În această 
situaţie mai mult încasa decât lovea. S-au oprit repede datorită 
unor bătăi de aripi în geam. Pasărea a împins fereastra şi a intrat 
pe pervaz ciripind. 

— Asta e Ciocârlia,*1 strigă un student şi aprinse lumina să vadă. 

Andri a întins mâna după foaie şi a citit: 

— „Cu glas de aur și triluri inconfundabile, Rapsodii din 
Rapsodiile Bunicilor Cuminţi au fost cântate încă de la primele 
foşnete de frunze, de către ciocârliile înțelepte.“ 

Nu a fost nevoie să continue. Cântecul păsării a sporit în inten- 
sitate, iar membrii echipei lui Zangabil au reacţionat, începând să 
danseze, frenetic. Ca să nu se facă de ruşine cu o coregrafie moder- 
nă, neadecvată, s-au luat de după gât şi umeri, în tradiţie folclorică, 
onorând cu hora potrivită cântul Cicârliei, pe lângă patul lui Andri. 
Acesta începu să-şi maseze piciorul şi locurile dureroase; curând, 
simte că durerile-i dispar şi cântarea îl înveselește. 

Spălătoru, ţinând de după umeri pe şeful său, îi explică: 

— Cred că ştiu de ce pățţim asta. Ne plăcea să declanşăm noap- 
tea alarmele la mașini, să stricăm liniștea în cartiere; acum am 
alarmat o ciocârlie împotriva noastră şi n-are nimeni vreo teleco- 
mandă să ne scape de ea. 

După ce au dansat şi chiuit minute în şir cu pasiune, pasărea a 
încetat să cânte și a zburat afară. Nici pe creangă nu a revenit, ci 
a dispărut. Dansatorii au căzut pe jos, gâfâind obosiţi, iar Andri 
s-a sculat din pat, mai dificil, dorind să coboare scările la parter. 
S-a întâlnit însă cu B.lon care revenise şi zâmbea. Mângâindu-l 
părinteşte pe cap, bătrânul l-a întors în cameră şi i-a pus pe masă 
un pachețel cu alimente, rugându-l să mănânce şi să bea. 


Trimiteriţk Cap.XI (4) Între efecte şi năluci 
1. Ciocarlia* — temă a Rapsodiei lui G.Enescu. 


(5) Terapie cu Dulceaţă 


Nu este un semn de sănătate să fii bine adaptat 
la o societate profund bolnavă 


Bunicul își exprimă regretul faţă de Zangabil și ai lui: 

— Mă scuzaţi, am vrut să vă aduc şi vouă câte o porţie de jera- 
tic, să mâncaţi, dar nu făcusem focul. La ora asta eu trebuia să fiu 
în pat. N-am apucat să aprind lemnele, să-mi pun boneta pe cap, 
să-mi fac rugăciunile și să mă culc în pace, când a venit ciocârlia 
să-mi dea de ştire că v-aţi obrăznicit. Se poate aşa ceva?! Am cre- 
zut că-l lăsaţi în pace pe Andri și să vin mâine. Actele astea de in- 
disciplină să nu se mai repete! 

Amintindu-le condiţia inițială, i-a pus, aşa obosiţi cum erau, să 
aprindă lampa şi să-i cânte „ Mai vino seara pe la noi Ionele dra- 
gă“. După ce i-au cântat, osteniți fiind, Bunicul i-a scutit de dan- 
sul ce venea automat pe lectură. A scos e/zrimul şi l-a setat iarăşi pe 
concert, în surdină, a deschis pergamentul şi le-a spus: 

— "Terapia merită continuată, ascultați: 


»sHora morii 


Deci, când cozile deghizate în alb, de la uşile oamenilor sau rotit 
de trei ori, atunci, de bucurie, s-a dat peste cap de trei ori și cel care 

conducea ancheta, comisarul şef Dobrică, zicând Evrika! Ziariştii l-au 
privit condescendent şi l-au întrebat: 

— Se zvoneşte că unii poliţişti au glicemia mărită de când cu 
această anchetă; eraţi în halat alb când ați descoperit ultimul suspect? 

— Nu contează ce se zvonește. Rezervele de dulceaţă sunt foarte 
mari la cetățeanul găsit de noi. Poliţia își face treaba în halat sau fără, 
cu diabet sau fără. Suntem acum în pragul unei victorii de palmares. 

Consilierul în probleme financiare, responsabil cu cheltuielile de 
finanţare ale campaniei de investigaţie, prezent acolo, întâi şi-a frecat 
bucuros palmele, apoi prudent a spus: 

— Oare chiar terminăm cu risipirea banilor pe anchete în acest 
caz?! 

Ostentativ, s-a scărpinat uşor în creştet, ca să fie pozat de reporteri. 

Dobrică a întocmit repede un mandat de arestare şi l-a săltat pen- 
tru interogatorii pe cetățeanul suspect. Arestatul a recunoscut că bor- 
canele sunt ale lui, dar motiva că le-a cumpărat în scop de marketing. 

Au luat amprentele de pe borcane şi au constatat că nu sunt de la 
el, cum nu erau nici cele de la locul faptelor. 

— De ce ai cumpărat atâtea borcane, ce marketing plănuiai? 

— Am anticipat că va fi penurie de dulceaţă, şi că voi câștiga bani 
buni prin revânzare, chiar cu garanţia lor expirată. Preţul borcane- 
lor va creşte. 

— Domnule Dulceaţă, sau cum vrei să te numim, nouă să ne spui 
adevărul! 

— Vi l-am spus, dar văd că nu credeţi. Nu mai adaug nimic, am 
nevoie de avocat. 

— Bine, poţi chema avocatul. 

— Nu am avocat, voi da un anunţ pentru angajarea cuiva. 

L-au lăsat să dea anunț publicitar, dar a trebuit, în plus, să-și ga- 
sescă secretari și secretare pentru că a primit sute de oferte. S-au gă- 
sit destui care să-și ofere gratuit serviciile, firme de avocaţi care aveau 
divergențe cu băncile și dezaprobau cămătăria modernă. 

Numărul celor care voiau să-l sprijine era așa de mare, că ulterior 
s-au întrunit, la o hală dezafectată a fabricii de dulceaţă, sub denumi- 
rea „Avocaţii lui Dulceaţă“. 

Acolo se ridicau la cuvânt, cetăţenii, vărsându-şi năduful: 

— E adevărat că băncile dau şi dobânzi pentru economiile depu- 
se de clienţi, dar cu dobânzile cerute la creditări, contractele şi comi- 
sioanele impuse, ele au o mare problemă etică.X1 Când îşi propun ca 

dobânzile să fie cât mai mari, iar profitul să însemne afacere de succes, 
ele practică PCCS, de fapt. În scurtă vreme devin, prin avariţie, putred 
de bogate şi putrede pe dinăuntru. Banii şi creditul apar când aceste 
instituții financiare îi inventează, nepunând altceva decât o răspundere 
teroretică pe hârtie; creează bani şi credite completând un registru.*2 

— Așa... iar tu clientule, când nu vei mai putea acoperi dobânzi- 
le, umflate special de ei, te vei trezi, laolaltă cu alţi păgubiţi, învârtin- 
du-te, rotindu-te în angrenajul morii lor de măcinat bani şi persoane 
fizice. Vei fi ca în Hora Morii,*3 îţi vor cere cămașa de pe tine, casa şi 
în perspectivă îţi vor lua pielea la tăbăcit pentru vânzare. Dacă poţi, 
adaptează-te!*4 

— „Argintul tău să nu ţi-l dai lui cu camătă şi pâinea ta să nu i-o 
dai ca s-o iei cu spor“.ţă Instituţiile mai ţin cont de morală? S-au 
înstrăinat şi de oameni şi de principii. 

— În vechime s-a spus „Noi luăm bani cu camătă ca să plătim bir 
regelui, zălogindu-ne viile şi ogoarele noastre“.6 În zilele noastre, 
practica ipotecărilor, a sărăcirii populaţiei, cu participarea băncilor 
susţinute de statul-rege s-a amplificat. 

— Domnul Dulceaţă este acuzat de complicitate, poate curând va 
fi judecat, dar fenomenul jafurilor a devenit similar cu fapta bună. Noi 
trebuie să-l ajutăm pe d.Dulceaţă; propun ca simbol al asocierii noas- 
tre Borcanul cu dulceaţă a 

Presiunea maselor pe justiţie a crescut odată cu simpatia pentru 
Dulceaţă și eroul publicului a fost eliberat, declarându-se „Lipsă de pro- 
be“. La scurt timp, rafturile cu dulceaţă din hipermaketuri au fost go- 
lite de cumpărători, iar d.Dulceaţa a început să vândă la supra preţ, așa 
cum anticipase. Poliţia era însă cu ochii pe el. Gospodinele aveau un rol 
deloc neglijabil, căci fierbeau fructe şi preparau dulceaţă de casă pen- 
tru a suplini penuria din magazine și pofta musafirilor în halate albe. 

Jaful băncilor avea şi conotaţii de haiducie, fiindcă săracii primeau, 
ulterior, sprijin financiar de la jefuitori. Se dădeau spargeri și la fir- 
me de amanet. Cu toate că măsurile de securitate şi supraveghere se 
perfecţionau, în contrapondere apăreau tot felul de inovaţii în tehnica 
jafului, tot felul de articole de specialitate şi antrenori care să inițieze 
pe cetă €ni. Lumea îi angaja mai ales pe cei ce pretindeau că au 5-6 
spargeri la activ. 

Adesea era doar un pretext ca să organizeze conferinţe şi convor- 
biri pasionante, stropite cu vin, cafele, şi... dulceaţă. Inamicul public 
era numit PCCS — Politicile de Cămătărie şi Cumetrie cu Statul. 

Din direcţia internelor, ca o învoială tacită cu jefuitorii, polițiștii şi 
paznicii nu mai purtau pistoale.“ 


Trimiteriţ* Cap.XI (5) Terapie cu Dulceaţă 

1. problema etică.* -— Isus Sirah 5.10 Nu te încrede în avuțţiile 
câştigate pe nedrept, că nimic nu-ţi vor folosi în ziua judecății. / 2. 
un registru.* — film, Zeitgeist Addendum, Bani şi fără ei. / 3. Hora 
morii* — temă din Rapsodia Romană. G.Enescu. / 4. adaptează-te!* — 
Nu este un semn de sănătate să fii bine adaptat la o societate profund 
bolnavă. Jiddu Krishnamurti. / 5. iei cu sporț — Leviticul 25.37 / 6. 
ogoarele noastreţ — Neemia 5.4 


(6) Quis hic locus? 


La acest moment Bunicul opreşte lectura, setează e/zrimul de pe 
masă și transferă imaginile de pe ecran într-o coloană holografi- 
că înaltă, la doi metri în faţa lor, pentru o desfășurare mai realistă, 
oferindu-le un video fierbinte cu lumini, sunete și chiar senzaţii ol- 
factive. Proiecţia face o sinteză a corupției. 

Între imaginile — pe care eltrimul are capacitatea să le transmită 
odată cu înțelesurile de conjunctură — interferă secvenţe cu haiduci 
din vechime. Apucăturile profitorilor și decadenţa instituţiilor îi fa- 
ce pe răsBunici să nu vadă că pe fereastra deschisă a apartamentu- 
lui a intrat o privighetoare frumoasă şi s-a așezat în apropierea lor. 

Zangabil ar dori, parcă, să localizeze mlaştina corupţilor, căci 
întreabă pe Bunicul: 

— Ce loc este acesta? 

Ciripind şi atrăgând atenţia tuturor, pasărea vrea însă identifi- 
carea lumii scufundate în mocirlă şi amplifică întrebarea: 

— Quis hic locus, quae regio, quae mundi plaga?*1 

Bunicului i se aprind ochii ca semn al unei trăiri lăuntrice şi 
cu glasul subțiat de emoție repetă înțelesul de context al expresiei: 

— Ce lume este aceasta, ce regat, ale cărui țărmuri? 

Privighetoarea mai bate puţin din aripi, apoi zboară pe unde a 
intrat, lăsându-i pe toţi să urmărească mai departe proiecția. 

Se văd bancherii şi lacomii sistemului, care ţin de sub umbrela 
PCCS cârma finanţelor. Se disting iarăși abuzurile unor instituţii, 
se simte lipsa de scrupule, dar şi nevoia de sancţionare în spirit 
justițiar, ilustrată acum și pe fond muzical, de e/rrim: 


La drumul mare nu mai apare Ş Să mai omoare câte-un ciocoi 
Să ia toţi banii pentru ţăranii Ş Pentru sărmanii plini de nevoi Ş Unde 
s-au dus, când au apus Anii de sus ai gloriei lor? Z Unde-s pistoale- 
le? Unde-s pumnalele? Ş Caii şi flintele haiducilor?*2 


Apoi, peste vechea frescă, se toarnă alta nouă; imaginile se uni- 
fică într-un alt șir, reformulat, cu prădători prădaţi şi mâini carita- 
bile care împart înapoi, de unde se luase. Andri se înfioară de plă- 
cere. Nălucile şi studenţii, îndreptându-se, cântă nostalgic pentru 
haiduci, saltă ritmic și strigă: 

— Miroase a praf de pușcă. 

Andri îl descoase pe Bunicul: 

— Cred că prima ciocârlie ai fost tu, dar pasărea aceasta cine 
a fost? 

— Prima am fost eu. Vor mai veni altele. Adesea nici noi nu 
ştim cine sunt ele, dar privighetoarea e foarte probabil să fi fost 
buna Bunică a Bunicilor cuminţi. A invitat la luciditate „Quis hic 
locus? Pe ce lume ne aflăm cu aşa apucături?! Oare nu vrem să ne 
dăm seama cât de departe suntem de împărăţia cerurilor?“ 


Când tot montajul de imagini seamănă cu talazurile unei ape 
(semnificând lumea) ce-și cheamă curenţii (valorile condiţiei uma- 
ne), ca să nu smulgă din țărmuri (morala publică), se vede o stea în 
zbor ce poartă efigia Marelui Bunic, care, instantaneu, irupe într-o 
jerbă de steluțe; o binecuvântare cu lumină peste creștete şi umeri. 

Până să-şi dea seama răpitorii că ei, de fapt sunt de stânga şi 
se entuziasmează alături de tabăra anticorupţiei — de dreapta, pe 
Zanga îl ia gura pe dinainte și întreabă, în numele ciracilor săi: 

— Noi cum facem să avem parte de efigii ca aceea, ca să...?! 

B.lonel înţelege, încetinește curgerea imaginilor și, micşorând 
volumul sunetului, îi răspunde: 

— Eh, aveţi un traseu cam lung, jupâne. S-a cronicizat*3 sta- 
rea voastră și fără o hotărâre fermă, tămăduirea e grea, grea de tot. 
Ia priviţi pe fereastră, ciocârlia care s-a așezat pe creanga aceea! 

Prin fereastra întredeschisă, o măiastră cicârlie a început să cân- 
te, în paralel cu proiecția, așa ca să audă şi visătorii eterici: 


$ La steaua care a răsărit Ş E-o cale-atât de lungă Că mii de ani 
i-au trebuit Ş Luminii să ne-ajungă.*4 


B.lonel revine: 

— Deşi steaua nu s-a stins, impresiile după Bunicul au rămas. 
Dorul ar putea fi regăsit, ca să vă dea aripi să zburați către zenit. 
Ascultaţi ce intonează: 


...când al nostru dor 7 pieri în noapte-adâncă Ş Lumina stinsului 
amor $ Ne urmăreşte încă.*X5 


— Mai trebuie şi altele; de exemplu, cântul acela pe care voi 
l-aţi transformat într-un marș agresiv „De va veni la tine vântul“. 
De ce vântul răzbunării şi nu al milostivirii Bunicului?! 

B.lonel tace un pic apoi pronunță o rugăciune: 


Oh, Bunicule, de va veni la tine adierea recunoştinţei noastre. Oh, 
Bunicule, de va veni la noi vântul înţelepciunii Tale, aşa ca să avem la- 
crimi de iubire în colțul ochilor noştri obosiţi de așteptare... 


— Ce ne facem noi cu manierele astea ale voastre și cu pasiu- 
nea călătoriilor prin beznă?! 
Se aude iar ciocârlia: 


Ț Invaţă de la vierme că nimeni nu-i uitat £ Invaţă de la nufăr să fii 
mereu curat... £ Învață de la soare ca vremea să-ţi cunoşti, $ Învață de 
la stele că-n cer sunt multe oşti.*6 

Bunicul lasă proiecția într-un soi de ralanti odihnitor, fără o de- 
formare a calității de imagine şi sonor, ca să permită meditaţiei in- 
terioare un minim de impuls pozitiv și, discret, îi spune lui Andri 
că îl vede încă legat de răpitorii lui, din pricina oscilaţiilor sale psi- 
hice. L-a rugat să rămână pe etaj, la acel apartament, pentru că ur- 
mează să vină altă ciocârlie să îl vegheze. Datorită ferestrelor ma- 
ri ea va vedea totul, iar antisocialii nu-i vor face nici un rău. Andri 
i-a mărturisit că uneori are un curaj nebun, iar alteori simte frică*7 
de entitățile ancorate în teluric. 

Cu blândeţe, Bunicul l-a povăţuit așa: 

— Să nu te temi!ţ8 Indiferent ce frică am avea, trebuie să lup- 
tăm cu spaimele noastre, fiindcă „nu este binecuvântată decât frica 
de Bunicul“. Dacă îţi este frică de altceva, înseamnă că nu ai încre- 
dere în El. Dar conştiinţa trebuie s-o ai curată. În primejdia de a-și 
pierde viața, când vede moartea apropiindu-se, este înțelept acela 
care se încredințeză Marelui Bunic, ce vede și ştie totul, şi-i decla- 
ră „Indiferent că mor sau trăiesc, eu dragostea Ta să nu o pierd.“ 

Dacă va face aşa, atunci îşi va salva sufletul.“9 

— Este minunat ce-mi spui. 

— „Să nu-ţi fie niciodată teamă, am să fiu întotdeauna lângă 
tine.“*10 


Trimiteriţ* Cap.XI (6) Quis hic locus? 

1. plaga* — Hercules Furens, Lucius Annaeus Seneca. / 2. hai- 
ducilori — Amintire cu Haiduci J] Valeriu Sterian. / 3. S-a cro- 
nicizat* — Boală (sufletească) lungă, moarte sigură. Zicală. / 4. 
Luminii să ne-ajungă* — poemul La Steaua, M.Eminescu. / 5. Ne 
urmăreşte încă* — ibidem. / 6. multe oști* — Învață de la toate, 


Rudiar Kipling. / 7. simte frică* — Nu te teme niciodată de umbre. 
Ele arată doar că există lumină în apropiere. Gary Sinise. / 8. Să 
nu te temi! — Iezechiel 2.6 Dar tu, fiul omului, să nu te temi de 
ei şi de cuvintele lor să nu te sperii, deși ei vor fi pentru tine spini 
şi ciulini, şi ai să trăieşti între ei, ca între scorpii; să nu te temi de 
cuvintele lor și de fața lor să nu te sperii... / 9. sufletulț — Matei 
16.25 Că cine va voi să-și scape sufletul îl va pierde; iar cine îşi 
va pierde sufletul pentru Mine îl va afla. / 10. lângă tine* — ...Mă 
trezesc cu o senzaţie de beatitudine, ca şi cum mi s-ar fi dat un cec 
divin în alb. Uşa interzisă. Gabriel Liiceanu. 

(7) Oferte de căsătorie 


B.lonel a întrerupt proiecția și a continuat lectura: 


»sHora lui Dobrică 


Ancheta trena deoarece polițiștii erau bulversaţi de o noutate: la 
locul furturilor apăreau texte asemănătoare „Fără violență“, dar între 
borcane erau acum şi unele cu miere de albine. 

Anchetatorii se strângeau în jurul borcanelor şi consumau ce mai 
rămăsese, pretextând că trebuie să intre, prin aceste proceduri, în 
mintea și gândurile infractorilor. Comisarul şef Dobrică punea un 
fond muzical şi solicita, tuturor colaboratorilor la anchetă, să ţină iso- 
nul cântării și să se cuprindă de mâini, ca să se sudeze legătura men- 
tală dintre ei, iar fluxul ideilor să devină puternic și incisiv. Închiși în 
cerc, ei căutau să definească profilul psihologic al infractorului şi mo- 
bilul profund al repetatelor jecmăneli. Fiindcă linia melodică, deveni- 
se cerc, procedeul a fost denumit Hora lui Dobrică.*1 

„Am dat-o în bară, fiindcă trebuie să cercetăm asociaţiile de api- 
cultori şi vânzătorii, care sunt numeroşi“ spuneau ei, hidratându-se 
cu ape minerale, ori sifoane foarte acidulate. 

Peste așteptările lor a fost când au apărut Borcanele de Ameninţare. 
Aceasta însemna că un client, nemulțumit de politica montară a unei 
bănci, își scria nemulțumirea pe o coală A4, se ducea la oricare ghişeu 
şi o lăsa acolo, împreună cu un borcan aproape gol de dulceaţă sau mie- 
re. Unii clienți nici nu mai scriau petiția, lăsând, simplu, borcanul 
pe ghişeu. 

Directorul instituţiei primea sesizarea, solicita secretarei o linguriţă 
şi consuma restul de dulceaţă sau de miere, discutând pe seama aver- 
tismentului cu consilierii. Spre surpriza lui, şi consilierii scoteau pâi- 
ne şi linguriţe şi consumau din alte borcane „Cum, şi voi aţi primit 
petiţii?“ „Da domnule director, biroul nostru e plin de borcane; ris- 
căm un diabet sever“. 

Mulţi clienți semnalau o nemulțumire mai mică, lăsând la ghișeu 
doar ambalajul unei ciocolate, împreună cu o bucăţică din ea. 

Aluzia putea să însemne nemulțumire, dar putea să însemne şi 
avertizare de hold-up. Paza instituţiei se întărea imediat. 

Poliţia avea cheltuieli pentru campaniile de investigaţii, dar erau 
suportate de corpul bancar. Acesta prinsese teamă de amploarea 

fenomenului. Directori, preşedinţi şi propietari căutau asistență me- 
dicală, fiindcă prezentau des broboane mari de transpiraţie pe frun- 
te, vizibile până noaptea târziu. Contra unor sume de bani medi- 
cii lor divulgau presei faptul că somnul pacienţilor în cauză, nu era 
unul liniștit. "Toţi aveau coşmaruri cu hold-up-uri și faliment, ori cu 
deponenţi care-i fugăreau pentru abuzuri sau înșelăciuni.“ 


O nouă întrerupere, Bunicul îşi strânge puţinele lucruri și co- 
boară la parter. 

Viclenele gazde au coborât și ele, au cântat de plecare Bunicului 
şi acesta s-a dus. Zanga regreta că nu a reușit să-i mai facă o 
injecție lui Andri și estima pericolul de a-l pierde definitiv da- 
torită Rapsodiei. Ei înșiși şi-au analizat entuziasmul trăit la vi- 
zionarea aceea și riscul de a se preschimba în zombi. După sfa- 
tul ţinut, studenţii au dat o idee directorului, care se va concreti- 
za la revenirea Florelei. Fiindcă ea nu ştia ce se petrecuse acolo a 
fost pusă în temă și i s-a cerut să meargă la Andri. Florela a bătut 
la apartamentul lui și, după ce i-a deschis, l-a rugat să-i vorbeas- 
că de acolo, din ușă, fiindcă se jenează să intre. În fapt, dorea să 
nu fie văzută de ciocârlie. Ca o sărmană și nefericită, i-a explicat 
cât de zbuciumată sufleteşte este şi ce speranţe își pune în Andri, 
s-o scape. Ca urmare — ştiind şi că soţia lui nu mai trăiește — i-a 
promis o inimă disperată, dar tandră și iubitoare și i s-a oferit de 
soţie. Bietul Andri, frământat interior de conflictul între bunul 
său simţ și nesimţirea*2 lui Coviscald, i-a răspuns că se va gân- 
di la aceasta. Ea l-a mai rugat, cu drăgălășenie de căprioară, să 
nu-l înştiinţeze pe Bunicul despre întâlnirea lor, iar el a consimţit. 
După ce a închis uşa în urma ei, s-a întins pe pat, a gândit la cu- 
vintele Bunicului, la proiecţie, şi-a amintit de privighetoare, apoi 
a văzut ciocârlia, așezându-se de veghe pe creanga falnicului ar- 
bore, şi a ațipit. 

Într-o viziune, interioară de data aceasta, pe ecranul minții a 
avut un vis: Privighetoarea luase forma unei minunate doamne, 

care ţinea în mână un sceptru împodobit cu flori, iar în faţa ei se 
afla B.Ion, care îi vorbea: 

„Prea Nobilă Doamnă a constelaţiilor cereşti, vă fericim.ţ3 
Iubirea ce aveţi pentru noi face parte din cea mai înaltă strate- 
gie, pentru că este comuniune cu Bunicul Bunicilor. Îţi mulțumim 
că-i dai curs, ca să ne îndreptezi pe cale. Tu eşti visul cel de aur 
al omenirii amăgite de rău și sărăcită în virtuți. Dăruieşte-ne, 
preafericită stăpână, mângâierea ta de Mamă, binecuvântarea de 
Bunică și mila ta de Împărăteasă! Te fericesc şi eu, prea luminoa- 
să apariţie, în nocturna mea existenţă. Bucură-te tulpină de lumi- 
nă;*4 Bucură-te toiag cu floare,ţ5 Bucură-te mireasă, întemeie- 
toare de nesfârşită rugăciune!“ 


Când înfățișarea doamnei s-a modificat într-un diafan stâlp de 
lumină,*6 imaginea a diminuat, iar Andri a deschis ochii. Profită 
să se roage puţin Bunicii, pentru el și menirea lui. După aceasta re- 
luă mental planurile personale... şi adormi cu gândul la prietena sa. 


x x 


In seara aceleiași zile, când Bunicul a revenit, ciracii au aprins 
lampa şi i-au cântat: 


$ Mai vino seara pe la noi, Ionele dragă £ In pădurea rară, mân- 
dra*7 stă-n cămară, Plânge se omoară, că Ionel se-nsoară... 
> > 


La sfârșit Bunicul i-a felicitat: 

— Bravo, bravo, văd că ați făcut progrese; nota 10 la impresia 
artistică. 

— Dar vrei să te însori, cumsecădenia ta? se interesează jupân” 
Spălătoru cu ironie. 

— Nu vreau. Cine te mai ia la vârsta de 670 de ani, cât am?! Dar 
am auzit că aţi cântat „mândra stă-n cămară“?! 

— Așa e cântecul pe care ni l-ai dat, zise Zanga.. 

— Eşti hoţoman... cântecul îl ştiu, dar vreau să cunosc pe mândra. 

— Nu avem Nicio mândră, iar eu nu vreau să mă însor. 

— "Tu, Andri, vrei să te însori? 

— Nu prea vreau Bunicule. 

— Poate mă răzgândesc şi mă însor eu, dar dacă nu-mi arătaţi 
pe mândra, nu vă mai citesc Rapsodia. Cum o cheamă? 

Zangabil îşi dădu seama că nu are încotro şi strigă: 

— Florelaa! 

— E o domnişoară grozavă, Bunicule, aprecie Andri. 

Stingherită, aceasta apare, iar Bunicul o peţeşte, în manieră 
personală, clipind de trei ori și privindu-o cu intensitate: 

— Florela, văd că eşti proaspătă şi mândră că o capodoperă din 
bronz sculptat. Eu am 670 de ani, vrei să te măriţi cu mine? 

Se vede că domnișoara suportă greu întrebarea şi-i pare indezira- 
bil vreun măritiș. 'Lace, dar puţin câte puţin se schimonoseşte la față, 
se urâțește, iar corpul ei își pierde trăsăturile senzuale. Atunci, cu 
multă acreală şi cu un timbru al glasului complet schimbat, răspunde: 

— Cu duşmani ca tine nu m-aş mărita nici în joacă. 

Andri e şocat, însă nu și B.lonel: 

— Andri dragă, o cheamă de fapt Falmonelia și e contraBuni- 
că. Abilităţile ei sunt praștia, proiectilele şi modificările corpora- 
le. Ajută năluci ca ea, să se transforme în mârţoage și alte dobitoa- 
ce. Are capacitatea să transfigureze Jutu-i eter în fetițe seducătoa- 
re, însă nu e singura dintre stihii care poate asta. 

Îţi dai seama de tupeul jupânesei Falmo? Are 321 de ani — e în 
regres și la înfăţişare — dar încă mai calcă a domnişoară şi vrea să 
se mărite cu unul de 65. Deşi părea o tânără ispititoare, ai fi avut 
parte de o multicentenară dezagreabilă. În glumă s-a spus „Când 
o femeie îţi dăruiește inima n-ai cum să scapi și de restul“,*8 dar 
Falmo nu-ţi poate da nici măcar un trup îmbălsămat. Andri, nu 
sunt de acord s-o iei pe Falmonelia în căsătorie, n-are agoniseală,ţ9 
ci doar datorii care o apasă şi care te-ar afunda adânc în mocirlă. 
Își justifică nefericirea, spunând că alţii au făcut din viaţa ei perso- 
nală o dramă, şi așteaptă, dacă se poate, să 1 se plângă de milă. Dar 
ea e pregătită să aducă nenorocire la cât mai mulți. 

Zanga hohotea de râs şi-i molipsise şi pe ai lui. Falmo turba, 
că s-a demascat, revenindu-șşi la adevărata înfăţişare și că asculta 
acest nesuferit denunţ. Parţial se întâmplase şi pentru că, lăuntric, 
simţise un atac din partea unei neidentificate amazoane. Nu mai 
arăta nici pe departe ca Florela cea ispititoare. Ar fi devenit violen- 
tă, dar dacă directorul cu 4 salamandre nu putea face nimic, ea tre- 
buia să se abțină. Odată reîntoarsă în această casă, nu mai reuşise 
să se dematerializeze și să plece, ci fu constrânsă, ca și companio- 
nii ei, planului material. 

Zangabil devine serios şi presează: 

— Gata cumsecădenia ta, ţi-am cântat „Mai vino seara“ așa 
cum ai dorit, acum lasă trăncăneala și continuă Rapsodia, nu ne 
mai fierbe! 

— Doar un minut să-mi pregătesc e/trimul, ceru Bunicul şi adă- 
ugă: 

— Pe voinuvă fierb, dar am să rog pe cineva, odată, să vă facă o 
fiertură mai bună ca spanacul, ca să mâncaţi mai sănătos. Jeraticul 
cam îmbalonează. 

Spălătoru, ca și cum şi-ar schimba atitudinea, îi explică lui 
Falmo, de ce sunt ei curioși pentru lectură şi cum a decurs acţiunea 
până la acel moment. De fapt dorește, cu viclenie, să extindă și asu- 
pra ei efectul de Rapsodie, resimţit în ceata lor. 


Trimiteriţ* Cap.XI (7) Oferte de căsătorie 

1. Hora lui Dobrică* — Temă din Rapsodia Română, George Enescu. / 
2. şi nesimţirea* — Dacă vreodată, în viaţă, nesimţirea te-a pus la adă- 
post, să n-o feliciți, ca să nu rămână cu tine! / 3. vă fericimț - Luca 
1.48-49 şi a zis Maria ...iată, de acum mă vor ferici toate neamuri- 
le. Că mi-a făcut mie mărire Cel Puternic şi sfânt este numele Lui. / 
4. tulpină de lumină*ţ — Bucură-te Tulpină de lumină a Rugului ne- 
mistuit!.. Bucură-te 'Ioiag cu floare întru a inimii călătorie!.. — Acatist 
Rugul aprins, p.Daniil Tudor / Iesire 3.2 Iar acolo i s-a arătat îngerul 
Domnului într-o pară de foc, ce ieșea dintr-un rug; și a văzut că rugul 
ardea, dar nu se mistuia. / 5. toiag cu floareț — Numerii 17.8 Iar a doua 
zi a intrat Moise şi Aaron în cortul adunării și iată toiagul lui Aaron, 
din casa lui Levi, odrăslise, înmugurise, înflorise şi făcuse migdale. / 
6. stâlp de lumină* —31 martie 2011, Coasta de Fildeş. Fenomen în 

acelaşi loc, înainte de apariţia Mariană din 20 aprilie. / 7. mândra* — 
vezi Cap.XI (3) T.4. / 8. şi de restul* — citat, John Vanbrugh. / 9. n-are 
agonisealăţ -— Pilde 4.7 lată începutul înţelepciunii: Agonisește 
înţelepciunea și cu preţul a tot ce ai, capătă priceperea. 


(8) De la audiție la pasiune 


Bunicul reluă: 
— Vă scutesc de dans, deocamdată. Ascultă și tu jupâneasă! 


„Ipoteca pe pâine 


Bancherii şi propietarii corpului bancar nu se potoliseră. Pretextând 
funcționare, însă au rămas orientaţi pe cămătărie şi abuzuri. Acum ei 
creditau populația dar luau şi sudoare de pe fruntea clientului. 

„Dumneata împrumuţi zeci de mii de parale de la filiala noastră. Îţi 
dăm suma, dar ne oferi şi 3 picături de sudoare, căci conţine ADN-ul 
dumitale. Asta ca să nu se spună că eşti trântor şi nu munceşti. Nu mai 
ipotecăm propietăţi. Sudoarea clienţilor harnici garantează suma cre- 
ditată, aşa că semnezi contractul pentru ea!“. 

În situaţia în care clientul nu-şi mai putea plăti ratele şi dobânzi- 
le, i se recolta, periodic, conform clauzelor contractuale, sudoare şi iar 
sudoare, în valoarea creditului, până amortiza suma datorată. Pentru 
ca să transpire abundent, el făcea ore suplimentare de muncă intensi- 
vă în favoarea băncii, până achita, picătură cu picătură, valoarea 
sumei restante. 

La baza acestei ingenioase manevre financiare stătea versetul „În 
sudoarea feţei tale îți vei mânca pâinea ta, până te vei întoarce în pă- 
mântul din care eşti luat; căci pământ eşti și în pământ te vei întoar- 
ce.“ţ1 

Dar, pentru băieţii deştepţi din sistem, citatul se metamorfozase 
„Din sudoarea feţei tale noi îți vom mânca pâinea, până te vei întoar- 
ce în pământul din care eşti luat, căci banii de pâine sunt ai noștri, iar 
pământul este al tău.“ 

Noua politică bancară a fost aspru criticată în proxima adunare la 
hala fabricii de dulceaţă. Avocaţii lui Dulceaţa au ţinut o conferință 
interactivă. S-a ridicat un avocat și a propus o soluţie: 

— Pentru a-şi proteja picioarele oamenii au nevoie de ciorapi, 
şosete. De ciorapi se puteau lipsi mai ales oamenii săraci, care fo- 
loseau obiele,*2 înfășurându-și tălpile. Însă ciorapii au devenit ex- 
trem de importanți, fiindcă pot avea o funcţie şi mai utilă decât pro- 
tejarea lăbuţelor, o funcţie aproape providenţială în societatea noas- 
tră coruptă. 

Dacă pe plan personal tot nu ţi-ai găsit fericirea, ciorapii pot fi 
umpluţi cu bani, acasă, aşa ca să nu-ți mai lași economiile pe seama 
cămătarilor moderni, care sunt unele bănci.“ 

Conferinţa fiind și online, imediat a apărut, pe site, textul următor 

„Dacă, totuşi, banii pe care îi deţii sunt jefuiți de la ei, se pun nu- 
mai în ciorapi murdari, fiindcă sunt din camătă (banii, nu ciorapii). 
Dacă îi îndeşi în ciorapi curaţi, aceştia vor începe să miroase greu. 
Mirosul provine de la camătă, inginerii financiare, politici de market- 
ing şiret și abil, ş.a. Ar trebui ulterior să-i spălați. Dacă nu ştiaţi, așa 
procedează băncile.“ 

Atunci a aflat publicul că acestea găsiseră soluția la acuzaţiile de 
spălare a banilor, sau complicitate la spălare, formulate împotriva lor. 
Celor din corpul bancar le devenise clar că banii din camătă, corupție 
şi escrocherii, căpătau un miros neplăcut. Dar observaseră că ciora- 
pii, care preiau din mirosul picioarelor, pot prelua și de la bani. S-a ho- 
tărât imediat introducerea banilor din tezaur în ciorapi (sau obiele la 
băncile mai sărace) şi apoi în seif. Ulterior, banii erau scoși, în taină, 
iar ciorapii daţi la spălat. În felul acesta spălarea banilor fusese înlo- 
cuită cu spălarea ciorapilor. Controalele autorităţilor găseau, mai me- 
reu, banii din seif curați şi fără mirosuri neplăcute. 


Poliția continua să facă arestări, iar anchetele se suprapuneau. 
Oamenii evitau să folosescă expresia „Eşti o dulceaţă“, fiindcă ajun- 
sese similară cu instigaţia la infracţiune; puteai fi pârât și, repede, 
încătușat. Doar copiii neglijau acest pericol; ei îşi doreau ca la matu- 
ritate să se facă spărgători de instituţii financiare iresponsabile și sal- 
vatori de neam. 

Un ziarist a dat publicităţii un interviu, luat sub anonimat, unei 
persoane cu simţ cetăţenesc, care tocmai revendicase un hold-up: 

„Câţi bani ai prădat?“ „Oricum mai mult decât m-au ţepuit ei pe 
mine; a fost o faptă bună de-a mea şi de-a prietenilor“ „Dar nu este 
o nedreptate să puneţi mâna şi pe banii unor clienţi nevinovaţi, în fe- 
lul acesta?“ „Nu, fiindcă ne-am luat măsuri de precauţie, să aflăm că 
toți clienţii aveau depunerile asigurate“ „Bine, dar ce măsuri v-aţi lu- 
at ca să nu se petrecă vărsare de sânge? Mi-ai mărturisit că poliţia a 
găsit un cadavru, după atacul vostru?!“ „Eu şi colegii, în momentul 
atacului, aveam pistoale de jucărie, nu arme de foc; funcţionarii lor au 
folosit însă un tertip cinematografic. Au înlăturat afișul lăsat de noi 
„Fără violenţă“, au adus de la morgă un mort şi l-au depus acolo, în- 
cercând să ne compromită în faţa opiniei publice. De aceea am ales 
să dau interviu unui ziarist.“ „Ai spus că entitățile bancare practică o 
cămătărie modernă, vreţi ca ele să dispară de pe piață?“ „Nicidecum; 
sunt şi bănci care au dobânzi rezonabile, îți poţi consulta gratuit sol- 
dul la bancomatele lor, ş.a . Altminteri, cum e asta să fiu taxat, când 
vreau să văd cât am în buzunarul meu, adică în contul meu curent?! 
Sau, când verific dacă înregistrările lor au fost corecte, să plătesc ta- 
xa? Este pungășie și insolenţă. În fine, sunt unele care modifică rate- 
le şi procentele unor credite fără să ne anunțe, adică schimbă reguli- 
le în timpul jocului, jefuiesc pe faţă, sub oblăduirea PCCS. Băncile se 
îmbogăţesc şi trăiesc din sudoarea*3 cetăţenilor. Unele îşi corectea- 
ză din defecte, de ochii opiniei publice, şi peste câteva luni — păcatul 
societății moderne — se fac că plouă, reintroducând taxele, reîncălcând 
propriile reguli.“ „Ce veţi face cu banii luaţi?“ „Ne vom plăti unele 
datorii şi vom face, între altele, acţiuni caritabile. Mai bine aşa, fiind- 
că altminteri banii lor s-ar scurge spre cei care nu fabrică bunuri.“ *4 

În final, persoana și-a acoperit nasul şi gura, cu un filtru medical 
şi a scos un ciorap umplut cu bani, adus din seiful prădat, drept corp 
delict ce demonstra că banii stocați acolo nu apucaseră tainica decon- 
taminare. Cât timp ziaristul s-a ţinut de nas contra aerului sufocant, 
omul a scos banii și a lăsat ziaristului ciorapul puturos, ca mărturie. 

În privinţa spargerilor, investigaţiile poliţiei începeau să înmugu- 
rească rezultate, prin noile dovezi strânse, care-l incriminau tot mai 
mult pe d.Dulceaţă. 

În vremea în care comisarul Dobrică a început să cânte dintr-o 
partitură „Mugur, mugurel £ Ia fă-te mai măricel...!*5 poliţia a reușit 
să afle că Dulceaţă era cetăţeanul modest care cumpărase borcane 
din provincie, iar acum locuia în alta localitate. Erau gata-gata să-și 

reformuleze acuzaţiile împotriva lui, însă lucrurile s-au complicat și 
le-au scăpat de sub control. Momentul a fost acela când...“ 


Oprind lectura, ascultătorii au devenit gălăgioși și necruțători; 
erau puși pe scandal, dar s-au liniștit repede, fiindcă Bunicul le-a 
făcut o nouă proiecţie. 

Au putut vedea un jaf ingenios cu făptași costumaţi în haiduci. 
Muzica de fond le-a înfierbântat din nou temperamentul şi tân- 
jind după „anii de sus ai gloriei lor“ sau ridicat să cânte şi să joace 
pătimaş, fără complexe: 


„d În codrul verde nu se mai pierde Z Nu se mai vede urmă de cal... 
$ Unde-s pistoalele Unde-s pumnalele? 2 Caii și flintele haiducilor?“*6 


Falmonelia uitase de experiența amară și dornică de petrece- 
re săltăreaţă s-a ridicat şi l-a invitat pe Andri la dans. El a refuzat: 

— Nu, nu dansez, du-te şi „dansează ca și când nimeni nu te-ar 
vedea.“*7 


Trimiteriţ* Cap.XI (8) De la audiție la pasiune 

1. te vei întoarceț — Facere 3.19 / 2. foloseau obiele* — odinioară 
în zonele rurale din România — bucăţi de pânză pentru picioare. 3. 
trăiesc din sudoarea* — O noapte furtunoasă. ILCaragiale. ...să nu 
mai mănânce nimeni din sudoarea bunioară a unuia ca mine și că 
dumneata, care suntem din popor. / 4. nu fabrică bunuri* — „Când 
vei constata că, în scopul de a produce, trebuie să obţii aprobarea 
celor care nu creează nimic“, „Când vei observa cum banii se scurg 
spre cei care nu fabrică bunuri, ci favoruri“, „Când vei înțelege că 
o mulțime de oameni se îmbogăţesc prin luare de mită şi influența 
lor e mai eficace decât munca ta“, „Cand vei constata că legile nu 
te apără contra lor, ci, tocmai invers, ei sunt protejați împotriva ta“, 
„Când vei descoperi că este răsplătită corupția, iar onestitatea devine 
un sacrificiu de sine“...Atunci vei putea spune, fără teama de a greşi, 
că soarta societăţii în care trăieşti este pecetluită. (Zinovievna Alissa 
Rosenbaum) Ayn Rand —1950) / 5. Ia fă-te mai măricel* — Mugur, 
mugurel, temă din Rapsodia Romană. G.Enescu. / 6. haiducilor* — 
Amintire cu Haiduci, Valeriu Sterian = vezi şi Cap.XI (6) [.2 / 7. te-ar 
vedea* — Satchel Paige. 

(9) Explicaţiile Bunicului 


Solem quis dicere falsum audeat 


Văzând cât de posac este Andri și că psihicul lui înregistrează 
totuși minusuri Bunicul îl întreabă: 

— Cum ai dormit după ultima noastră întâlnire? 

— Bine. Te-am visat, Bunicule, dar am visat şi pe Virginia; te 
rog să-mi vorbeşti de ea. 

— Sufletele, adesea, se întâlnesc prin somn, pentru că se des- 
prind de trup. 

— Reţin că nu eram singuri şi că am întrebat pe cineva, de ce 
a fost nevoie de Rapsodie? Acela mi-a răspuns, cu bunăvoință „Ca 
să-ţi dea forţa să depăşești uneltirile răsBunicilor în misiunea ta, 
iar pentru ei ca să-şi tempereze elanul distructiv. În plus, pentru că 
văd, aud și nu înțeleg,ţl sunt nevoiţi să danseze după cum le cântă 
ciocârlia, şi să-şi accepte limtele“. Virginia a completat „Totuşi me- 
sajul mai puţin contează pentru ei, mai important este pentru ma- 
sa elevatăţ2 în care suntem încorporaţi noi“. 

Când mi-a spus asta, mi-a venit s-o sărut. 

— Da, dragul meu, şi Virginia a aflat de Rapsodie iar tu ai pri- 
mit nişte precizări care-ţi sunt de folos. Știu că, sporadic, ai mai 
invocat puterea Împăratului nostru. Dar, în ordine strategică, de 
acum înainte, să nu mai neglijezi pe fiica Lui, pe Bunica. Adică în 
timp ce mulți slujitori ai Lui suspectează influenţa vicleană a anti- 
Bunicilor — decât să admită protecţia ei,*3 devenită clară ca lumi- 
na zilei — tu să-i cauţi îngăduinţa!ţ4 

Îngrijorarea lor privind amăgirile este ca o frescă pe care o țin 
umedă, fiindcă au predilecţia scenelor cu balauri; frica de antiBu- 
nici să le fie pururea proaspătă, ca să zugrăvească altora coșmarurile 
lor. La neîncrederea privind rolul pozitiv al Bunicii, contribuie ero- 
rile doctrinare, dar „evidenţele nu pot fi contestate.“*5 Li se pa- 
re că sunt în echilibru cu emoţiile, însă-s ghidaţi de o rațiune rece, 
ca să creadă aşa, iar prejudecățile și fricaţ*6 i-au înlănţuit şi le-au 
afectat, cu mult înainte, discernământul. 

Mărturisirile ei,*7 testateţ8 și evaluate greșit,ţ9, sau în raport 
cu alte erori, îi aduce înapoi la starea deja formată, prin care îi in- 
criminează pentru semne şi minuni pe antiBunici, iar scoaterile 
din contextţ10 se ivesc şi curg apoi, de la sine. 

Ce-ţi mai face piciorul? 

Abia atunci Andri luă cunoștință, cu satisfacţie, că umflătura 
de la picior dispăruse. 

Bunicul i-a zâmbit, a lăsat proiecția exterioară să se desfășoare, 
şi i-a făcut câteva pase cu mâinile, pentru întremare, apoi i-a șoptit, 
îndemnându-l să-și amintească ce bine s-a simţit la InCo, după tre- 
zirea lui Robi. În sfârşit, l-a făcut atent la ecranul e/zrimului, aparat 
care putea îndeplini mai multe funcţii, concomitent. 

— Priveşte, Andri, tu ai mai neglijat-o, dar Virginia nu te-a ui- 
tat și iată cum s-a luptat pentru tine, ca o amazoană. 

El urmăreşte în imagini, impresionat, încercările extreme prin 
care a trecut ea, ca să-l apere, situaţiile în care viaţa ei a fost în peri- 
col. Deşi rănită, extenuată, nu a cedat în fața unei faune dezlănțuite 
să distrugă pe Andri şi iubirea lor. 

Bunicul continuă: 

— Ai perceput-o ca pe o copilă dar e femeie și încă una plină de 
virtuţi şi cu suflet curat. Dușmanii tăi puteau să-ţi facă și mai mult 
rău, dar ea le-a secătuit puterile. 

Și-a terminat misiunea iar acum se roagă pentru tine, pentru 
"Leo şi cei apropiaţi. 

Andri lăcrimează, ascultând glasul Bunicului și văzând imaginile. 

— Mulţumesc că m-ai trezit. Cer iertare pentru împietrirea 
mea... De fapt, cu ce m-au injectat? 

— Cu un antivaccin preparat de ei. Un fel de vitriol pentru per- 
sonalitate, care ţi-a coborât frecvenţa și ai cam fost la discreţia lor. 

— Îmi dau seama că nu trebuie să mă mai las amăgit de aceştia, 
ca să n-o întristez pe ea, călcând în picioare chemarea pe care o am 
pentru mase. A avut dreptate că răpirea mea, simțită ca în vis du- 
pă cutremur, a fost o prefigurare a acesteia. 

Rămâne pe gânduri apoi mărturiseşte Bunicului: 

— Până la urmă suferinţa aceasta, datorită bunătăţii îngereşti 
pe care ai avut-o, mi-a fost de folos. Din ea vor câştiga și ceilalți: 
Robi, Jeni, Iosif şi Paul. 

— “Te referi la Oastea Salvării. E bună ca aspirație. Pe Jeni — de- 
ocamdată — s-o excluzi, fiindcă se va duce după Walter la grădiniţă. 

— Bine, însă abia aştept să reîntâlnesc pe Virginia, pe ai mei, şi 
să le relatez de Rapsodie. Fiindcă subsumează din aspiraţiile noas- 
tre către dreptate, tendințele pentru regăsirea unor valori sociale 
şi în acord cu voința Marelui nostru Bunic, este ceea ce ne dorim. 

— Splendid, dar aspiraţiile voastre, în folos social, sunt corec- 
tabile. Vreau să vă gândiţi mai nuanțat la Oastea Salvării și să vă 
lăsaţi purtaţi de idealuri nobile, ca să nu favorizați uneltirile contra- 
Bunicilor, care abia aşteaptă convulsii sociale. Haiducii cam aici au 
greşit, când au luat și de unde nu era permis, din câştiguri oneste, 
de la cei cinstiţi, filantropi, și astfel încăpeau pe mâna poterașilor. 

— Da, dar în zilele noastre aşa de tare s-a urâţit corpul bancar, 
aşa regres înregistrează, cam cum s-a petrecut cu trupul fermecătoa- 
rei antisociale. Să înțeleg că e liber la deposedarea hoţilor? 

— N-am spus asta, dar să ţii cont de semne duce la decizii mai 
corecte şi mai înțelepte. Mulţi sunt împătimiţi după, uragane, vân- 
turi turbate, precum cei pe care-i ai acum în preajma ta, dar alții, 
cei cu bun simţ, ar putea să ţină cont încotro bate vântulţII subţire 
al îndurării. 

Dacă în timpul unei acţiuni haiducești semnele îți arată să nu 
continui, ce faci?! Ambiţia, aversiunea și furia i-a împins pe mulţi 
să ducă treaba până la capăt, deşi o victimă a lor putea, pe loc, să 
se umilească interior, într-un strigăt către Bunicul, și să răstoarne 
rapid raportul de forţe. E de analizat, însă tot pe muchie ești, tot 
pe o creastă periculoasă faci ascensiune. 

— Voi, Bunicii, vă puteți metamorfoza numai în păsări? 

— Putem în orice vrem dar pentru contactul cu voi alegem ani- 
male, păsări sau insecte, pozitiv percepute de voi, altfel — pentru 
simboluri negative — ne-aţi refuza prezenţa. 

— Bunicule, de ce la rugăciunea ta către Bunica ai spus „Le fe- 
ricesc şi eu în nocturna mea existență“, tu nu vii din lumină? 

— Dragul meu, mă rugam în locul tău, ca şi cum tu erai acolo, 
în fruntea cetei tale. Dacă răsBunicii, precum ai văzut pe Falmo 
făcând, își asumă identitatea altora, cu scopuri rele și egoiste, noi 
şi voi, cei chemaţi la lumină, putem să ne asumăm identitatea alto- 
ra cu scopuri bune și altruiste. 

— Dar n-am înţeles de ce aș fi eu cel lacom pentru dulciuri? 

— Andri, care ar fi bucuriile haiducului? 

B.lonel putu să observe că Andri îşi recăpătase şi privirea age- 
ră şi tenul sănătos. 

— Păn... donațiile caritabile, lacrimile săracului miluit, 
satisfacţii pentru transferul de la necinstiţi la nevoiaşi... pasiunea 
riscului. 

— Ei, astea sunt dulciurile tale. În același timp, instituţiile și 
autorităţile ahtiate după categoria de dulciuri-amărui, au confiscat 
sudoare de la semenii lor, au provocat lacrimi de amărăciune, în- 
cât au dereglat glicemic metabolismul unui întreg sistem. Boalaţ12 
aceasta s-a accentuat. Pentru ei este pasiunea (lăcomia) de a-și 
însuși pe nedrept ce nu le aparține. Apoi... pasiunea la pasiune a 
tras şi profilul lor psihologic a semănat cu al atacatorilor.ț13 Ruşine 
să le fie până la convalescenţă! 

— Ruşine lor, Bunicule! 


Trimiteriţ* Cap.XI (9) Explicaţiile Bunicului 

1. nu înţelegț — Mat.13.13 De aceea le vorbesc în pilde, că, văzând, nu 
văd şi, auzind, nu aud, nici nu înţeleg. / 2. masa elevatăț — 1Cor.10.6 
Și acestea s-au făcut pilde pentru noi, ca să nu poftim la cele rele, 
cum au poftit aceia. / 3. protecţia ei* — Scriitorul Charles Dickinson 
remarca: O cercetare atentă arată că Maria are o chemare universală 
care transcende diferenţele noastre culturale, geografice şi religioa- 
se.“/ 4. cauţi îngăduințăț — Psalmi 45.12 Şi fiica Tirului şi cele mai 
bogate din popor vor umbla cu daruri ca să capete bunăvoința ta. / 
5. nu pot fi contestate* — Solem quis dicere falsum audeat. Georgica, 
Vergiliu (Cine ar cuteza să spună că Soarele nu este adevărat?) / 6. 
fricaț — Ps.63.1 de la frica vrăjmașului scoate sufletul meu. / Ps.13.5 
Acolo s-au temut de frică, unde nu era frică, pentru că Dumnezeu 

este cu neamul drepţilor. += vezi și Cap.VIII (4) 'T.3 / 7. Mărturisirile 
ei* — vezi Cap.I (3) T.12, Cap.VII (2) T.6,7 ş.a. / 8. testateț — Iloan 
4.1 testați spiritele verificând dacă sunt de la Dumnezeu. / 9. evaluate 
greşitț (fiindcă:) — orice duh care mărturiseşte că lisus Hristos a ve- 
nit în trup, este de la Dumnezeu. Iloan 4.2 / 10. din contextț — 
vezi Cap.VIII (5) [.7 / 11. vântulț — 3Regi 19.12 După cutremur va 
fi foc, dar nici în foc nu va fi Domnul. Iar după foc va fi adiere de 
vânt lin şi acolo va fi Domnul. / 12. Boalaţ — cauza bolilor este 
dezechilibrul moral. Revelaţii — Mexic / 13. atacatorilorț — Pilde 
28.8 Cel ce îşi sporeşte averea lui, prin dobândă și prin camătă, 
adună pentru cel ce are milă de săraci. 


(10) Venirea în fire 


B.lon întrerupe proiecția, îi face atenți pe toţi şi citește mai de- 
parte, pe fondul unei armonii sonore: 


„Momentul haosului în activitatea poliţiei a fost acela când s-a 
cristalizat teoria vindecării diabetului. Ea existase, însă era nesigură. 
În mass media, au apărut explicaţii şi numele terapiei: Homeopatia 
Vindecării Prin Suspans. Pe scurt, se putea enunţa astfel: 

“Te poţi vindeca de diabet şi de predispoziția pentru el, dacă respecţi 
3 reguli: 

]. Să te alimentezi periodic cu pești mari. 2.Să nu neglijezi, între 
dulciurile din alimentaţie, mierea de albine. 3. Să adaugi, faptelor bu- 
ne și consumului de dulciuri, cât mai multă adrenalină, suspans. 

Lumea şi-a dat repede seama că, de fapt, peştii mari erau cei care 
se strecurau, dând din coadă în pântecele sistemului, adică instituţiile 
financiare păcătoase. Principiul homeopatic „similia similibus curan- 
tur“*1 era astfel atins: boala declanșată de stres, este învinsă prin con- 
sumul moderat de dulciuri (mai ales miere), asociat cu senzațiile tari, 
dar plăcute, survenite la spargerea băncilor şi instituţiilor vinovate. 

Se făcea specificaţia: te vindeci de diabet mai ales dacă stresul a 
apărut după un litigiu cu filiala ta. Consecințele directe ale acestei teo- 
rii? Au proliferat devalizările dar şi tentativele și s-au extins chiar către 
firme de cartier. Mulţi diabetici sau simpli pacienţi predispuși bolii, 
nu-şi permiteau, din cauza neputinţelor fizice, acest sport internaţional 
al prădăciunilor şi nici nu aveau logistica necesară pentru succesul în 

spargeri, aşa încât alegeau un stres similar. Imediat, după anunţarea 
unui nou jaf, se așezau în faţa secţiilor de poliţie. Venise rândul lor 
să îmbrace halate albe și, cu masca de apicultor pe faţă, să revendi- 
ce infracţiunea. Se autodenunţau drept spărgători, ca să stimuleze 
secreția de adrenalină dorită şi, concomitent, făceau două fapte bune: 

Prima — Acopereau pe adevărații făptași. A doua — Luau de coar- 
ne taurul, adică PCCS-ul. 

Poliţia era consternată şi totodată blocată în activităţile ei, căci lu- 
mea aștepta disciplinată în fața secţiilor de poliţie. 

Multe doamne vârstnice pledau doar pentru propria vinovăţie 
infracțională și erau, foarte convingătoare la interogatorii. Afirmau 
că soţii lor au fost nişte nătăfleţi și simpli executanți, şi că ele singure 
poartă întreaga vinovăţie, fiindcă au fost creierul acţiunii. Povesteau, 
cu lux de amănunte cum au pus la cale să înșele supravegherea făcu- 
tă de camerele video, cu imagini false, şi cum au obținut informații 
despre securitatea instituţiei, la o cafeluță cu angajatele ei. Motivația 
de hold-up, era standard: pensiile erau prea mici, iar justiţia avea 
clemenţă faţă de persoanele de vârsta a III-a şi a IV-a. Alte pensiona- 
re fuseseră foarte practice, ziceau că își trimseseră soţul, ca să-și rişte 
viaţa la atacul armat, fiidcă erau convinse că are o amantă. 

Erau întrebate ce-au făcut cu banii furați, iar ele răspundeau că 
şi-au plătit facturile, medicamentele, sau că au fost apoi furate de hoți, 
sau că — pe căi oculte — au livrat banii unor organizaţii de caritate şi că 
nu-şi regretă fapta. Numeroase, respectabile octogenare, argumentau 
că vor să aibă răsplată pe lumea cealaltă, indiferent de pedeapsa ce le 
va fi aplicată aici. Ele considerau că băncile își însușesc injust sudoa- 
re din avuţia naţională a oamenilor muncii. 

Erau şi vârstnice foarte recalcitrante ce nu aveau încredere în or- 
ganele de anchetă. Nu cooperau cu poliţia. Se prezentaseră să măr- 
turisească adevărul doar ca să nu fie arestate persoane nevinovate. 
Dacă anchetatorul insista cu întrebările, ele îl întrebau „Până la ur- 
mă, dumneavoastră, de fapt pentru cine lucraţi? Ce garanţie am eu că 
nu sunteţi în slujba PCCS?>*. 

Era clar pentru poliţişti că oamenii aceștia nu puteau să fie făptu- 
itorii, totuşi exista pericolul, ca profitând de mulțimile pocăite, să vi- 
nă şi adevărații jefuitori, să pretindă că regretă şi să fie facil absolviţi 
de organele judiciare. 

Aşadar, cetăţenii așteptau răbdători la uşile poliţiei cu scenarii in- 
ventate. Avocaţii pledau împotriva proprilor clienţi, la înţelegere cu ei, 

ca să le ușureze pedeapsa penală, pe deoparte, şi ca să-i vindece de di- 
abet, pe de altă parte. 

Homeopatia Vindecării Prin Suspans începuse să dea rezultatele 
scontate. Diabeticii dependenţi de insulină treceu pe medicaţie cu ta- 
blete şi puteau, mai departe, spera vindecare totală. Ceilalţi diabetici 
intrau pe valori și limite normale de glicemie, fără să renunţe la dul- 
ciuri. 

Ştiinţa medicală era uimită. Unii medici se adaptau din mers şi re- 
comandau pacienţilor, rezistenți la aceasta terapie, să comită încă do- 
uă-trei spargeri, chiar dacă erau doar simulări, mărturisite ca fapte 
la sediul poliţiei. Speranţa cea mare era ca politicile bancare să nu se 
schimbe, altminteri nu te mai puteai vindeca de diabet fără să profiți 
de hiperglicemia și lăcomia sistemului după banii munciţi de tine. 

Dar perspectiva corectă era însănătoşirea societăţii, pe ansam- 
blu. Ca să se penalizeze practicile oneroase din sectorul financiar, 
civilii erau stimulaţi să practice acest sport internaţional al jafurilor. 
Populația urma să se vindece, iar statul cu instituţiile sale să-şi regle- 
ze mecanismul biologic de funcţionare. 

Ziariştii remarcau în articole de presă „Unele instituții s-au com- 
promis în ochii cetăţenilor; aceștia le-au retras încrederea, apoi cu 
mult curaj i-au taxat, confiscându-le liniştea şi siguranța afacerilor 
egoiste.“ 

Avocaţii lui Dulceaţă şi-au dat seama şi ei că lumea nu e bine să-și 
țină banii la ciorapi, acasă, fiindcă haiducii n-ar mai avea ce prăda. 
Mai bine ca banii să stea în conturi şi să fie asiguraţi, iar populaţia va 
continua să se vindece pe seama instituţiilor bolnave de lăcomie, sub- 
minându-le viciile şi stimulând sistemul imunitar al statului de drept. 


Când cozile de halate albe şi măşti de apicultori, de la secțiile de 
poliţie, s-au rotit de trei ori, medicii s-au dat peste cap de două ori, 
constatând neliniștiți 

„Ne pierdem pacienţii. Se duc să-i vindece poliţia; de acum înain- 
te pacienţii vor solicita un poliţist de familie, în locul unui doctor cu- 
rant sau unui psiholog.“ „Am avut un bolnav care, trebuia să moară 
acum patru luni, dar trăieşte; probabil a jefuit o bancă“ „Colega, asta 
demonstrează că atunci când bolnavul vrea să trăiască, medicina cla- 
sică rămâne neputincioasă.“ *2 

Admirabil era că pe fondul acestor mişcări şi mutații sociale, 
finanţele și politicile de marketing începeau să se regleze, să-și vină 

în fire.3 Apăruseră site-uri cu liste de bănci, la care numărul bor- 
canelor de dulceaţă era folosit precum stelele la hoteluri și marga- 
retele la pensiuni; cu cât mai multe borcane figurau în dreptul nu- 
melui ei, cu atât aceasta era mai credibilă în sondaje şi mai solvabilă 
clienților. Nimeni nu prăda o bancă din susul listei — zona de onoa- 
re; în josul listei era o zona zoster cu entităţi financiare expuse atacu- 
rilor virotice. Pentru noile promoţii ori produse financiare de mar- 
keting se ţineau dezbateri publice, transparența crescuse şi odată cu 
ea încrederea clienților. 


Situaţia poliţiştilor, în continuare, nu era de invidiat. Aveau pro- 
bleme grele de rezolvat. Înglodaţi în dosare, nu-și puteau duce an- 
chetele la capăt, iar superiorii doreau elucidări şi eficienţă maximă. 
Sărmanii poliţişti trăiau un stres continuu, se îmbolnăveau de diabet, 
şi mulți treceau în tabăra opusă, în secret. Se întâmpla deoarece de- 
venise evident faptul, că mulţi cetăţeni arestaţi se vindecau de diabet 
chiar în arestul poliţiei. Gardienii aveau obligaţia să-i conducă imedi- 
at la cabinetul medical; glicemia ieşea perfectă, iar psihologul dădea 
din umeri, depășit de realitate și completa în fișa de observaţie despre 
tonusul moral foarte bun al deţinuţilor. 

Drept pildă a dezertărilor de la interne este cazul unui abil comi- 
sar. Acesta a prins un spărgător și apoi a reuşit să adune toate probe- 
le necesare împotriva lui. Dar în timpul anchetei a recunoscut, faţă de 
acela, că a fost supus presiunilor. Dialogul, dintre ei este emblematic: 

— Şefii mei, m-au îmbolnăvit de diabet. 

— N-aş fi comis aşa zisa „infracţiune“, domnule comisar, dar s-au 
adunat la mine, antipatia față de abuzuri, faţă de cămătărie, iar hi- 
perglicemia la care ajunsesem mă exaspera. În situații extreme recurgi 
la soluţii extreme. 

— Chiar te vindeci de diabet prin homeopatia aceasta?! Ştii vre- 
un diabetic vindecat? 

— Domnu” comisar, metoda nu-ţi garantează vindecarea, dar pen- 
tru senzațiile tari şi adrenalina unui jaf, şi vorbesc de jaf ca faptă bună 
în numele luptei contra PCCS, merită să o faci. Am, fără îndoială, şi 
cunoştinţe deja vindecate prin această terapie socială, iar eu mă simt 
din ce în ce mai bine. În plus e o satisfacţie imensă să intri cu masca 
pe figură în instituţia unor cămătari, ce poartă pe faţă masca PCCS — 
Afaceri Cinstite“. 

Comentariile vor rămâne de prisos când aflăm de reacţia comisa- 
rului înaintea făptaşului: 
— Ce-ar trebui să fac mai întâi, prietene?! 


Se mai spune între bunici că domnul Dulceaţă a scăpat de aresta- 
re, rămânâd pentru opinia publică un cetăţean de onoare. El nu a do- 
rit să-şi promoveze imaginea și să devină vreun erou multinațional. A 
preferat să-şi consume în linişte şi intimitate borcanul de dulceaţă. Cei 
indiscreţi au putut afla de la el că prefera zemura. 

Dacă cetăţeanul Dulceaţă mai pradă și astăzi bănci din zona zoster, 
nu se ştie, însă se ştie că a trăit fericit până la sfârșitul veacurilor (mai 
ales în memoria săracilor pe care i-a miluit) dimpreună cu tovarășii 
săi, precum haiducii de odinioară. Viaţa lui a fost o Rapsodie de suc- 
ces pentru întreaga societate. De aceea i se compun, mai departe, ba- 
lade, iar unele ciocârlii, cu alean, îi doinesc așa: 


„Toţi ştiu că după dulciuri mi te prăpădești. Ş Și pentru asta lacom 
eşti? Ruşine lor! £ Atuncea nu știu zău $ cum ne-or numi pe noi J ca- 
re ne prăpădim de dragul tău.“*4 


La încheierea lecturii cei doi antiBunici şuşoteau între ei. Mai 
lezat de audiție decât Zangabil, Spălătoru se afla într-un echili- 
bru fizic precar. Ca una absentă încă, Falmonelia coregrafia, iar 
studenții se legănau, întinși pe jos. Doar Andri, care simţise spre 
sfârşit entuziasm interior, era în toată firea, recuperat şi stabil. 

Bunicul se adresează grupului pestriţ: 

— Nu va mai fi nevoie să-mi cântaţi la plecare. Vă las lampa, 
pentru că e bună ca felinar pe fundul gropilor*5 când vă răzbunaţi 
pe cineva, iar în cazul că mai vreți vreo Rapsodie, sau altceva, o 
aprindeţi şi intonaţi aceeaşi cântare. Am să simt că doriţi să ne în- 
tâlnim și voi veni. 

— Ştii ce?! Avem o surpriză pentru Andri, e bine să rămână cu 
noi, zise Zangabil. 

— Ba, nue bine de loc. Și-a exprimat opțiunea să mă însoțească. 
Voi, când vă implicaţi în spargeri de bănci, se lasă cu vărsări de 
sânge. Sunteţi pe alt calapod. 

Prin acest răspuns Andri și-a dat seama ce doreau să-i propu- 
nă. El însă avea planurile lui. Abia aștepta să întâlnească pe scum- 
pa lui Virginia şi să-şi vadă oamenii. 


Trimiteriţ* Cap.XI (10) Venirea în fire 

1. curantur* — asemănările sunt vindecate prin mijloace asemănă- 
toare. / 2. neputincioasă* — din folclor. / 3. în fireț — Luca 15.17 
Şi-a venit în fire şi a zis... / 4. de dragul tău* — poemul Defăimare, 
Rabindranath Tagore; vezi Cap.X (10) T.1,2,3 / 5. fundul gropilor* — 
Cel care caută răzbunarea trebuie să sape două morminte. Proverb 
chinezesc. 


(11) Din nou praline 


Zangabil, imediat după încercarea de amăgire şi răspunsul pri- 
mit, a simţit un grad de libertate mai mare decât ciracii săi. Ne 
mai fiind țintuit locului de Rapsodie, s-a ridicat cum a putut de 
repede, și a coborât spre parter. S-a grăbit să înghită din antidot. 
El reușise să mai găsească în trusa cu fiole sparte o cantitate mi- 
că de ser și să ia câte o înghiţitură după fiecare audiție. Aceasta la 
menţinut mai aproape de vechea lui stare, comparativ cu tovarășii 
săi. 

Bunicul Ionel a terminat repede ce mai avea de făcut și a ales 
apartamentul lui Andri pentru plecare. Luându-l de mână şi cli- 
pind cu iuţeală de nenumărate ori din pleoapele sale energice s-au 
dematerializat cât ai clipi odată. 

Mai afectaţi ca Zangabil, însoțitorii lui au coborât, greoi, scări- 
le către parter. 

De față era și Facevânt, care venise să-l caute pe director du- 
pă zilele lipsă. 

Falmonelia mărturisi: 

— Oi fi dansat cu plăcere, nu știu, dar m-a luat un rău de 
Rapsodie de-mi vine să vomit. A fost ca un halucinogen iar acum e 
ca fierea. Parcă intru în descompunere. 

Spălătoru e și el acrit: 

— Da, am pierdut timpul, ascultând despre rolul ciorapilor în 
economia fianciară a capitalului privat!? Ce ne-o fi făcut spanacul 
lui așa de curioși?! 

— Ne-a luat minţile, l-am pierdut pe Andri şi ne-am uzat 
articulațiile cu bâţâială dansantă, observă un student. 

Altul adugă şi el: 

— Ce mă mai enerva clipitul piticului! 

Facevânt simţea dezgust văzând că studenţii se mai dădeau pes- 
te cap, că Spălătoru avea fruntea transpirată. Directorul îi şopteşte: 

— Ai luat sema ce i-a mai năucit audiția?! Era dulcegărie de 
Bunici vătămaţi la bilă. Numai eu am fost mai stoic. Acum vreau 
să mă prinzi de mână să văd dacă pot să mă dematerializez! 

Ucenicul îl ajută, iar el simte că reuşeşte. Imediat se adresea- 
ză echipei sale: 

— Vitele mele, scăpaţi de chelfăneala recuperării, fiindcă vă 
aduc nişte praline. 

— Păi, ştiam că pralinele sunt contraindicate pentru noi, zise 
Spălătoru. 

— E homeopatie; cu Rapsodia v-aţi contaminat, cu praline dul- 
ci — modificate chimic — vă vindec. "Ție Spălătorule îţi dau mai mul- 
te, fiindcă ai păţit-o şi cu Wal&D. 

Cu ciudă în glas, Spălătoru ameninţă: 

— Vai de cozonacul lor. Las” că le-arăt eu lor în volumul 2. 

Pregătit de plecare Zangabil îi înștiințează: 

— Noi zburăm la institut, iar voi să faceţi bine, să mă așteptați 
aici. Hai, haini să vă găsesc! 

După ce și-a luat trusa, Zanga și elevul său au decolat în eter. 

Pe drum Facevânt se arătă contrariat: 

— De ce nu mi-ai spus şi mie de praline, jupâne? Au n-am fost 
împreună la grădiniță? De unde le ai?! 

— N-ai înţeles idiotule! Dacă află că le dau antivaccin, cu 
esență de la Coviscald, vor protesta. Așa de disprețuit era sluţitul 
acela. Or să zică că preferă să prizeze Basme şi Legende, că mai 

bine își încheie existența ca aurolaci, decât să ia de la Covi o can- 
titate infinitezimală să se recupereze... Nu-i cunosc eu, oare?!? În 
schimb, le spun că pralinele îi vindecă şi ei sunt gata să mă creadă. 
“Totuși, fără nesimţire, ăstora nu le vine mintea la cap. 'Tot cCp ne- 
gativ le dau, numai că va trebui să-l injectez în ciocolată. 


LAPITULUL Al 


Către cititor 


Periodic, institutul AAA aduna contraBunici şi năluci de toate 
categoriile pentru a organiza niște jocuri de pocher. În urma acesto- 
ra, perdanţii primeau diferite pedepse, cum ar fi să asiste la relatări 
de Basme, Legende ş.a, adică să se sacrifice în misiuni periculoase. 
În mod special, cei de la cursurile Vitejie cu Jeratic trebuiau să dea 
exemplu. Așa s-a petrecut și cu Facevânt care a fost nevoit să ascul- 
te un Basm și niște Telegrame, riscându-şi integritatea. Orice nălu- 
că însă putea scăpa uşor de o grea misiune, sau putea alege comuta- 
rea ei în alta mai uşoară, dacă prindea, înainte de decartare, 3 ași. 

Astfel, simbolul numelui de pe sigla instituţiei Antiaeriene 
Antisubmersibile, AntiBunice, instituţie care patrona diverse nele- 
giuiri, le făcea onoarea izbăvirii de primejdiile venite din dreapta. 
RăsBunicul Zangabil, fiindcă nu ajungea niciodată să primească 
astfel de pedepse, era bănuit a fi un trişor fără scrupule. În schimb, 
ucenicul directorului, care mai avea de executat o pedeapsă ante- 
rioară, a prins la ultima mână trei bucăţi AAA şi a putut alege să 
se ducă pe pustii de dealuri și podișuri, în căutarea figurilor triste 
ale victimelor perfecte. 

S-a dus, și-a făcut misia la joase altitudini, iar când s-a întors a 
arătat direcţiunii că a găsit o coală nu de pergament, ci de hârtie. 

Pentru că el se avea bine cu vânturile și știa să le facă pe plac, 
cele montane îi suflaseră către vale acea coală, pe care se găsea ti- 
părit un mesaj. 

Jupân” Spălătoru a citit rândurile, după care a spus ce bănuiește: 
— Am suspectat mereu o complicitate între autor, Bunici, cio- 
cârlii şi privighetori. Am din ce în ce mai puţine dubii că nu greşesc. 


“Textul, intitulat „Către Cititor“, era următorul: 

Dragă cititorule, iată am descălecat să te întreb, ce vânt te aduce 
pe aici?! Vei fi căutat singurătăţi pe cărări de munte, te-ai înstrăinat 
de lume şi m-ai întâlnit. N-o lua ca pe o întâmplare! Dacă-mi dai 
voie, am să te mângâi pe frunte și am să-ţi ofer curaj în plus. Poţi 
lua vreo înghiţitură din plosca mea și ceva merinde. Mi se pare că 
ești extenuat de drum lung și pustiu, însetat de Adevăr şi flămând 
după Absolut! Mi-ar fi drag să-ţi întinzi puțin picioarele desculțe 
pe iarba curată, undeva la umbra unui copac bătrân şi falnic, şi să 
te odihneşti lângă mine. E cald, dar soarele ni-i prietenos. Uite, 
îți pun să asculți Canon în Do*1 și te veghez eu, cu rugăciuni, cât 
ațipeşti, ca să prinzi puteri. 

Dacă mai zăbovești, da, am să profit, stând lângă căpșorul tău 
scump, lângă inimioara care-ţi bate agitată, ca să-ți mai relatez câte 
ceva liniștitor de la venerabilii strămoși, Bunici călduroşi la suflet 
ca şi cuptorul din care ei scot pâinea cea de toate zilele. În liniştea 
ce susură de la izvoare şi cântul Păsărilor înțelepte putem prinde 
adierile subțiri ale Absolutului. 

Dacă vrei urcuş mai departe, mergi înainte cu bucurie! Ai să 
dai de Bunici, așa ca să-ți împlineşti existența în numele unor idei 
luminoase. Ei îţi vor citi în inimă să vadă care-ţi sunt aspiraţiile, 
cât de sinceră îţi este căutarea și cât de bună așezarea sufleteas- 
că. Neîndoielnic este că destinul ţi i-a scos înainte, pe cărările 
înţelepciunii, şi bine faci să-i consulți. 

Pe aici ajunge, adesea, câte un cavaler singuratic şi după ce 
se odihnește puțin, își pune pe cap un coif, pe piept ia zale, în 
mână sabia, încalecă pe cal alb şi coboară de vale unde lumea îl 
compătimește după figura sa tristă:*2 

„Rătăcitor ai rămas cavalere cu arme și farmece cu tot. Mici 
sunt şansele tale în fața morilor de vânt.“ 

Dar cavalerii persistă, persistă să răzbune câte un fapt istoric, 
să tragă din nisip frunți plecate, să descuie din încuiere, să adu- 
ne în șirag mărgele destrămate, îndreptând spre virtuţi, să îndrep- 
te sau zdruncine pereți de nezdruncinat, să dezlege fire ilogic su- 
date, să trezească din somn, să îndemne, să aerisească, ori să îna- 
poieze galbeni furaţi. 

Dacă vei fi întâlnit deja ceva identic să ştii că a fost o conicidenţă, 
şi vorba poetului „Toate-s vechi şi nouă toate.“*3 

Mi-e drag că te-am întâlnit. Adulmecă aerul tare şi caută să 
vezi dacă Bunicul cel Mare îţi şopteşte ceva, apoi urmează-l! 
Învigorează-te şi urcă! Urcă dacă te ţin puterile, dar roagă-te să fii 
şi asistat, ca să recunoști când un autentic clinchet de clopoțel îţi 
vestește ceva extrem de serios şi important! 


Trimiteriţ* Cap.XII Către cititor 

1. în Do* — Johann Pachelbel, Canon în Do Major. / 2. figura sa tris- 
tă* — Don Quijote. Miguel de Cervantes Saavedra. / 3. nouă toate* — 
Glossă. Mihai Eminescu. 


Incheiere 


La scurt timp după întâlnirea cu Virginia, Andri și oamenii săi 
au alcătuit nucleul formaţiunii Oastea Salvării şi au plecat pe teren 
să uşureze unele bănci, împovărate excesiv (și abuziv) de hârtiile 
valorice tipărite, pentru care aceste instituții simțeau o exagerată 
şi maladivă apetenţă. Virginia nu mai avea mult până să-şi încheie 
studiile la grădiniță, aşa că a promis să se alăture, după absolvire, 
acestei nobile misiuni sociale. 

Deşi mulţi cetățeni nu-l cunoșteau personal pe Andri, popula- 
ritatea lui a crescut în cel mai înalt grad, mai ales datorită miloste- 
niilor. Auzeai vorbindu-se ca despre un erou „Baronii şi bancherii 
şi-au găsit popa“ sau „Calcă a popă“. Pentru aceasta el a fost pore- 
clit Andri Popa şi i se intona cu admiraţie o baladă*1 a sa. 

Oastea Salvării, datorită lui, a prins la public; sondajele o indi- 
cau pe locul întâi în topul încrederii, ca instituţie neoficială, înain- 
tea bisericii şi armatei. 

Lumea l-ar fi dorit pe Andri, la defilare pe străzi, cu pieptul de- 
velit. Dacă o vreme moda presupunea să-ţi lași mijlocul gol sau ge- 
nunchii pantalonilor rupţi, acum, datorită baladei, mulți bărbaţi 
luaseră obiceiul să-şi lase pieptul dezvelit. Doar femeile erau scu- 
tite de la acest trend în vestimentaţie, însă bărbaţii cu pieptul dez- 
velit sperau să fie cooptați în Oastea Salvării, alături de eroul lor. 

Walter şi Daniel au mai făcut nişte descinderi pentru a 
îmbunătăți morala, ori situația legislativă ici-colo. Cu toate că nu 
şi-au dorit recorduri, au ajuns să dea, pentru neruşinare, pedepse 
de până la 18 minute. Devenise palpitant pentru ei, dar B.Arhetip, 
după câteva misiuni, i-a determinat să se întoarcă între colegi și ru- 
de, promiţându-le să-i cheme din nou, pentru alte însărcinări, iar 
B.Juan le-a promis că le mai trimite câte o epistolă cu trăsura sau 
poştalionul. 

Jeni, ca grefieră a acestui complet juridic, a contribuit și ea, cu 
cenușă, la aplicarea noilor articole de lege, apoi l-a însoțit pe Walter 
la studii, deoarece începuseră o poveste de dragoste, care era nor- 
mal să se maturizeze pe băncile grădiniţei. 

La momentul potrivit, Alex a băut paharul de vin şi a părăsit vi- 
la InCorpore. Menţionăm că Iohan a cerut și obținut să plece cu 
două pahare /a bord, fiindcă dorea să aibă mintea cât mai limpe- 
de pentru viitoarea partidă de şah cu Valeriu și să înlăture jenanta 
postură cu biberonul în gură. 

Dezbaterile de pe Forumul Metafizic l-au influențat şi pe 
Dorian, care a zis că merge într-o mănăstire să cugete, să cuge- 
te mult la aspecte filosofice legate de viaţă şi să se roage până la 
contemplație. 

În ce-l privește pe Vineri, Bunicii au folosit experienţa lui încă 
o vreme printre copiii de la grădiniţă. El, personal, era interesat de 
Oastea Salvării și de activitatea de acolo, dar va ceda la insistenţele 
lui Dorian, care l-a invitat, după cum vom vedea, să meargă 

împreună cu el — pentru câţiva ani de liniştire și contemplaţie — în- 
tre pustnici şi adoratori. 

În paralel, vom ilustra cel putin trei chestiuni care au provocat 
reacţii aprinse pe Forumul Metafizic. 

Prima a frământat intens pe participanţii la discuții și îi vizează 
pe cei interesaţi de bogății. Exact ca pe vremuri (goana după aur) 
mulți muritori au pornit, pe linii diferite, să facă avere. Spre sur- 
prinderea sau dezolarea unor singuratici, liniile s-au întâlnit, deşi 
nu doreau și nu erau pregătiți să împartă singurătatea și averea cu 
ceilalți. Întâlnirea a însemnat pentru unii extaz, fascinaţie iar pen- 
tru alții consternare, teamă sau îngrijorare că averea n-ar mai fi 
avere, ci iluzie. S-a speculat pe seama acestui deznodământ, că oa- 
recine, cu puteri supranaturale, ar fi unit dinadins firele destinu- 
lui celor dornici de îmbogăţire şi de aceea fenomenul a fost denu- 
mit "Teoria Conspiraţiei Metafizice. 

A doua chestiune, care a dat fiori Bunicilor Cumsecade, a fost 
pericolul filosofiei materialiste. 

A treia, a cutremurat Forumul, căci Bunicii cădeau, unul după 
altul, pe gânduri. Şi nu pe gânduri banale, ci cădeau peste idei și 
construcții filosofice percutante. Unii observatori independenţi fă- 
ceau chiar afirmaţia că neamul Bunicilor se clătină sub dileme fun- 
damentale precum: „Este bine, sau nu este bine, să facem bine la 
cine nu se preocupă de binele altora, sau doar în interes personal?!“ 

Între timp, antiBunicii, care aveau un spionaj excelent de bi- 
ne organizat, profitând de faptul că Bunicii cuminţi sunt căzuţi pe 
gânduri, au analizat atent bijuteriile lor. Remarcând faptul că sunt 
foarte căutate şi foarte folosite de cetăţeni ca talismane, arme și bi- 
belouri, au găsit oportunitatea unor afaceri de succes. Pentru aceas- 
ta au deschis multe magazine de bijuterii pe pământ, dar şi pe alte 
planete. Concepţia odoarelor o făceau la Institutul AAA, iar pen- 
tru producţia în serie urmau să fie construite ateliere și făbricuţe. 

Vom fi obligaţi să vă aducem la cunoștință vâlva generată 
de aceste podoabe contrafăcute, kitsch-uri, tinichele cu aspect 
înşelător. 

Să mai consemnăm că RăsBunicii, neavând acces la dezbateri- 
le de pe Forumul Meta, au putut înţelege din discuţiile colaterale 
importanța dilemei amintită mai sus și atunci au încercat să evalu- 
eze cât reușește răul puctual (executat de ei cu măestrie), să favo- 
rizeze, binele global. 

În consecinţă, etericii de stânga şi-au chestionat Oglinda 
Competenţei Cognitive, dar n-au primit nici un răspuns, 
pentru că ea era permanent aburită şi spartă. Intrigaţi peste 
măsură, simțindu-se neglijați și vizați de aluzii neprietenoase, s- 
au luat de mâini, cu mic-cu mare, şi au ieşit la proteste cântând: 

„d Viaţa noastră unde e? Ş Viaţa noastră ce-aţi făcut cu ea?**2 

Manifestarea lor şi-a atins scopul, căci martorii la eveniment au 
compătimit pe bietele năluci și pe vajnicii lor, injust marginalizați, 
şi au promis că vor sorbi o ceașcă de ceai de ibric în memoria lor. 

Autorul s-a înduioşat şi el şi i-a interogat „În cuprinsul tablei 
voastre de valori*3 ce găsiţi?“ 

Până aici i-a fost, căci s-au simţit ofensaţi și n-au mai vrut să 
discute cu el, o perioadă. În sinea lor își mai doreau câte o 
Rapsodie, un Basm ceva, o consolare şi erau gata-gata să-l cheme 
(7 Mai vino seara pe la noi!) cu lampa aprinsă, pe Ionel. Totuși, 
au renunţat la idee pentru că Falmonelia a solicitat, în mare 
taină, întrunirea consiliului de război. La acea întâlnire au 
hotărât să se răzbune. Soluţia găsită a fost un simplă: au 
organizat examenul pentru înaintarea în grad a lui Facevant și 
l-au chemat în fața comisiei. Zangabil i-a pus doar două 
întrebări, dar l-a răsplătit de la primul răspuns corect: 

— Cu cine se luptă cavalerii prin creierii munţilor? 

Canditatul îi răspunse cu o sinceritate care nu-i era proprie: 

— N-am ajuns prin munți, dar ştiu că pe dealuri se luptă cu 
morile de vânt. 

— Bravo, ai nota 10, iar pentru CV-ul tău, încărcat cu multe 
nemernicii, primeşti o salamandră. De acum înainte eşti vajnic 


ca şi noi. Vreau să mai aflu ce-şi spuneau cavalerii între ei, dacă i- 
ai auzit vorbind din al doilea minut după reprizele tale de suflat?! 

— Sunt nemulţumiţi... își tot repetă „Le-am cântat din fluier 
şi n-au jucat, le-am cântat de jale şi nu s-au tânguit.“ţ4 Jupâne, fie 
vorba între noi, dacă le suflam eu de vijelie, ar fi dansat cu strigă- 
turi ca la... 

Directorul își aminti, cu jenă, de hora lui şi a ciracilor pe 
Rapsodie și-l întrerupse: 

— Aşa le trebuie. Misiunea ta aceasta va fi: să-ți antrenezi emu- 
lii şi să-i înveţi să sufle tare. În morile de vânt veţi sufla cu toţii şi 
le-om da atâta energie, până i-om vedea epuizați, storși de putere 
pe cavalerii care le înfruntă. Să le piară cheful, în veac, să se mai 
lupte cu morile de vânt. Ne răzbunăm crunt și ne vom simţi răcoriți 
de briza venită de la voi. 

În faţa neprevăzutului, şi copleşit de vivacitatea reacției lor, au- 
torul s-a smerit şi a trimis doi cavaleri, la Bunicul tuturor, să-i cea- 
ră sfatul Părintesc. 


— Bunicule, plecăciune... Sunt mulţi ca noi care, asemeni unui 
profet al Tău, şi-au zis „Suntem mai înţelepţi ca vrăjmaşii noștri, 
mai învățați ca învățătorii noştri, avem mai multă pricepere ca bă- 
trânii, fiindcă ţinem poruncileţă şi învăţăturile 'Tale.“ Oare nu ne 
comportăm nebunește, incitând iarăși morile de vânt? 

Răspunsul lui a fost de natură să-i liniștească: 

— Bunicul a ales lucrurileţ6 nebune ale lumii, ca să facă de 
ruşine pe cele înțelepte, Bunicul a ales lucrurile slabe ale lumii, ca 
să facă de ruşine pe cele tari. Chemarea Bunicilor este aceeași de 
veacuri şi nu diferă de cea actuală, măcar că scripturilor li se dă 
înțelesuri deosebite. Voi însă nu sunteţi nici nebuni şi nici slabi. 
Așa că aveţi încredere în voi înșivă și luptaţi mai departe! 


www. BasmeleBunicilorCuminti.ro 
misava.bbc(Aprotonmail.com 
Trimiteriţ* Cap.XII Încheiere 
1. o baladă* — Cine trece-n Valea Seacă Ş Cu hangerul fără teacă 


$ şi cu pieptul dezvelit? Ş Andrii Popa cel vestit (bis)... E haiduc 
şi e vestit Ş Andrii Popa cel voinic. (versuri V.Alecsandri) Formaţia 

Phoenix, Andrii Popa. / 2. ce-ai făcut cu ea* — J]...Ordinea de zi, 
Adrian Păunescu. / 3. de valorii — Ş În cuprinsul tablei noastre de 
valori [...] Z Dacă-i bal, atunci să fie, totuşi, bal 7 şi un ceai să fiar- 
bă în ibric $ Puneţi viața noastră punctul principal 7 și în rest să nu 
vorbiţi nimic. Ibidem. / 4. nu s-au tânguitț — Matei 11.16-17 Dar 
cu cine voi asemăna neamul acesta? Este asemenea copiilor care şed 
în pieţe și strigă către alții, zicând: V-am cântat din fluier şi n-aţi ju- 
cat; v-am cântat de jale şi nu v-aţi tânguit. / 5. ţinem poruncileț — 
David, Psalmul 119.98-100 Poruncile Tale mă fac mai înțelept decât 
vrăjmașii mei, căci totdeauna le am cu mine. Sunt mai învățat decât 
toți învățătorii mei, căci mă gândesc la învățăturile Tale. Am mai mul- 
tă pricepere decât bătrânii, căci păzesc poruncile Tale. / 6. a ales lucru- 
rileț — 1Cor.1.27 Ci Dumnezeu și-a ales pe cele nebune ale lumii, ca 
să ruşineze pe cei înţelepţi; Dumnezeu și-a ales pe cele slabe ale lumii, 
ca să le ruşineze pe cele tari. 


LUprins 


CAPITOLUL Les ot oii 30 oii na 000 aaa aa a eta ea aa 7 
(1) Pacea BUniCILOI 33-a ete cati 20 am a alui iba 7 
(2) Bunici la tiibună;. m sie spete decan ca eee aa dea dată copi doo aa it sa da 8 
(3). Apariţii providentiale:, sea coase ta a 0 a 14 
CAPITOLUL; IL; esse asi ete acad dea eat a balada ct pad 18 
(1) Artilerie:preâ psi nina za a 2 aaa ea Bo e a aa 18 
(2) Un:scâuii după. FOTOLIU se sea ate oa agonie Otel 22 
CAPITOLUL IN. niste teaca ad ia dt pă 0 a i a 25 
O noapte de Basm... nenea nea nana aaa 25 
CAPITOLUL IV ici so so one 0 td aaa 0 ap tota ci al 38 

